
Aapo Iho 



KOTOISIA KUVIA 

KAURASAARI 



Nimi edellyttää ympärillensä sekä vettä 
että rantoja, mutta mitäpä ei ollut näkö- 
sällä eikä kuulosalla. Aivan aukea laaja 
tasanko ympäröi tätä suomalaista kylää, 
josta aukeni laajalti näköaloja, koska kylä 
oli rakennettu tasangosta kohonneelle 
mäelle. Kylä muodosti tiiviin kokonaisuu- 
den kahden puolen katua rakennettuine 
asumuksineen ja muine ulkorakennuksi- 
neen. 

Asumukset oli kaikki rakennettu hirsistä 
ja katettu päreellä. Myöskin ulkorakennuk- 
sista esim. riihet olivat hirsirakenteisia sekä 
pärekattoisia, mutta muissa ulkorakennuk- 
sissa saattoi olla olkikatto. (Sinänsä olki- 
katto oli hyvä, sillä olkikatot valmistettiin 
hyvistä aineksista ja hyvällä taidolla. Niitä 
ei vesi läpäissyt, eivätkä ne olleet pilaantu- 
misellekaan alttiita, kiitos rakennustavan. 
Tulenarkojahan ne tietenkin olivat.) 

Vain aniharvassa näki maalattuja asuin- 
rakennuksiakaan. Ne olivat yleissävyltään 
luonnollisesti harmaita ja sellaisinaan siis 
vaatimattomia näkemältä. 

Tämän Kaurasaaren lähin naapurikylä oli 
Hörkkölä, eikä välimatkaa ollut kuin 
vajaa virstan matka. Sellaisinaan ne olivat 
kuin kaksoset konsanaan. Viljapellot ympä- 
röivät kumpaistakin. Kotien edustoilla saat- 
toi olla joitakin koristekasveja, kuten syree- 
niä tms. Mutta metsää ei silmä tavottanut 
millään suunnalla. 

Sellainen venäläinen taajama kuin 
Krasnojeselo oli parin virstan päässä. Ke- 
säisin sijaitsi näiden kylien välittömään 
läheisyyteen ulottunut sotilasleirialue, jossa 
lukemattomat teltat muodostivat omalaa- 
tuisen näkymän. Tässä leirissä kävivät 
kääntymässä ennen muinoin myöskin kuu- 
luisaan Suomen kaartiin kuuluneet miehet. 
Olenpa heitä tavannut vielä elossa täällä 
keski-Pohjanmaallakin muutamia. 



Samoin oli — hieman toiseen suuntaan 
— kahden virstan päässä se hevosajojen 
kilparata, josta Leo Tolstoi kertoo Anna 
Karenina -romaanissaan. Niin lähellä kult- 
tuurikeskuksia asuivat siis meikäläiset 
siellä, eivätkä olleet itseänsä paljon satut- 
taneet tähän kulttuuriin muutoin, kuin — 
kapakan kautta. 

Mutta — niin hörkköläisten, kuin kaura- 
saarelaistenkin näkökulmasta sotilasleiri oli 
merkittävämpi kuin se kilparata. Sitä to- 
distaa seuraava omakohtainen kokemus: 
Olin kutsuvieraana häissä, oikeissa laulu- 
häissä, joissa esilaulaja sepitti vanhan 
ohella myöskin uutta sisältöä lauluun. Sul- 
hanen, jonka kotona tätä laulettiin, oli 
Hörkkölästä. Morsian oli hietamäkeläisiä, 
vieläpä oma serkkuni. No, tämän häälau- 
lannan kohteena olivat Hörkkölän ja Kaura- 
saaren vähävaraiset emännät, jotka kesäisin 
kantoivat läheiseltä sotilasleiriltä »kuksi- 
nalla» kaalia huonekunnallensa! Tosiasia- 
han se oli, mutta olkoon se erikseen. — 
Toinen tosiasia oli se, että näille leirin 
läheisyydessä eläville nuorille neitosille oli 
kunniaksi, ettei heillä ollut minkäänlaista 
yhteydenpitoa — ja kosketusta näiden lei- 
rien asukkaiden kanssa. Kertakaikkiaan 
saa sanoa, että kansallinen ja rodullinen 
puhtaus oli tässä suhteessa 100 %>:nen. 

Sopiikin kysyä, kuinka on ollut äiti- 
Suomen asenne vastaavissa tilanteissa, 
oikeammin äiti-Suomen tyttärien . . .? 

Tätä sotilasleiriähän nimitettiin loaka- 
riksi, venäjäksihän se ääntyi 1 ä g e r. 

Koska Kaurasaarelta oli Krasnojeseloon 
3 km:n ja Hörkkölästä 2 km m matka, niin 
emännille ei tuottanut suurta vaivaa ajaa 
junalla Pietarissa parina päivänä viikossa 
markkinoimassa kotitaloudesta liikenevät 
maitotaloustuotteensa, vaihtamassa ne toi- 



siin ruokataloustuotteisiin. Siinä kaupan- 
käynnissä he vähitellen, 'noin sormituntu- 
malla, oppivat puhumaan venättäkin, niin 
että ymmärsivät toisensa, ehkä siinä olikin 
käsillä asiaa enemmän kuin kielellä. 

Mutta annas olla: Tähän kyläyhteisöön 
saatiin 1910 luvulla kansakoulu ja opetta- 
jaksi saatiin intomielinen Kolppanan opet- 
tajaseminaarin käynyt nuorukainen Viktor 
Koponen, joka heti ensimmäisenä työvuo- 
tenansa pani kylän nuorison kanssa toi- 
meksi: ykskaks siellä syntyi sekakuoro, 
siellä löytyi poikia, jotka osasivat panna 
suun messingille, ts. perustettiin torvisoitto- 
kunta, ja näillä voimilla saatiin aikaan 
oikeita ohjelmallisia iltamatilaisuuksia, 
joissa ei ollut ensimmäisenä tavoitteena 
tanssi, vaan valistustyö siinä kyläi- 
sessä piirissä. Aleksis Kiven näytelmäksi 
muokattua »Seitsemää veljestä» kierrettiin 
esittämässä myös monessa kylässä muualla. 
Kuoro suoritti ohjelmaosuutensa suurella 
lämmöllä ja innolla, löytyi lausujia, löytyi 
kaikkea, mitä vain tarvittiin. Ja mikä oli 
suurenmoinen asia : tämä nuoriso oli rai- 
tista. 

Mutta sitten nousivat ne valtakuntia mu- 
serrelleet myrskyt. Vallankumous seurasi 
toistaan. Eikä ole enää ei Kaurasaarta, ei 
Hörkkölää . . . Leirit entisiä laajemmat, len- 
tokentät ja jos mitkä pelit tunkivat tuhoon 
tieltänsä kaiken, mikä oli niiden entisille 
asujille kallista ja rakasta . . . 



HYVÄT YSTÄVÄT! 

Löytyykö keskuudestamme näytte- 
lemisestä kiinnostuneita? On virinnyt 
ajatus perustaa näytelmäkerho. Oh- 
jaaja on jo tiedossa. Kesäjuhlatkin 
lähestyvät taas, ja ohjelmaa tarvitaan. 
Sinne voisimme harjoitella jonkin 
näytelmän. Kaikki asiasta kiinnostu- 
neet, ottakaa yhteys Yrjö Korkkiseen, 
puh. 835 556. 



Kesä, Liisa ja 
mopedi 



Vielä ei talven selkä ole taittunut, 
vaikka aurinko nouseekin 'aamuisin jo 
muutaman minuutin aikaisemmin kuin 
ennen joulua. Kesää kohti ollaan kui- 
tenkin menossa, ja haikeansuloinen odo- 
tus täyttää mielen kesäisiä kuvia kat- 
sellessa. 

Lohjan tori on viehättävä ja värikäs 
paikka kesäisin, kuten torit yleensä. 
Erityistä viehätystä tälle torille antaa 
sen »kukkaistyttö» Liisa Makara, hyvä 
tuttavamme Viestin palstoilta. * Liisa 
täytti seitsemänkymmentä kolmisen 
vuotta sitten, mutta vuodet eivät tunnu 
painavan. Kesäaamuisin hän ajaa hu- 
ristelee torille mopollaan myymään 
kukkia, jotka on itse kasvattanut Loh- 
jan laitamilla olevan omakotitalonsa 
puutarhassa. Lempäälän Kuivadsilta 
syntyisin oleva Liisa, Makara valaisee 
hymyllään pilvisemmänkin aamun. Eri- 
tyisesti hän on ulkomaisten kameran- 
käyttäjien suosiossa. Oheiset viereisen 
sivun valokuvat on näpännyt viime ke- 
sänä eräs amerikkalainen, joka vieraili 
Liisan Toivo-pojan ja tämän perheen 
kodissa. Kuvassa Liisa poseeraa mopoi- 
lleen miehensä (toisen mopedin sarvis- 
sa), poikansa ja tämän perheen kanssa 
jällkimmädislten kodin edustalla. Yläkuva 
on Lohjan torilta. Tämä ei suinkaan 
ole ainoa kuva Liisasta »työpöytänsä» 
ääressä. Hänen kuviaan on mennyt 
Saksanmaalle ja ties minne Euroopan 
maihin. 

Kun Liisalta kysyy, miten hän jaksaa 
joka aamu lähteä matkaan, on vastauk- 
sena: — »Jaksanha mie niin kaua kud 
tuo mopo viep. Sit kun se väsyy, ehkä 
miekää en sit ennää. . .» Päälle kuuluu 
Liisalle ominainen kurillisen hilpeä 
naurahdus. 

Oikein tulee kesäisen hyvä mieli Lii- 
san aurinkoista hymyä katsellessa. Kun 
hän ilmestyy pöytänsä ääreen torille, on 
kesä taas todella tullut. — AL. 




Matti Virolainen 
poissa 



SIUNAUSTILAISUUS 
KAUVATSALLA 



Matti Virolainen, syntynyt 7. 3. 1884 Miik- 
kulaisten alakylässä, kuoli Kokemäen sai- 
raalassa 29. 11. 1976. Siunaustilaisuus oli 
Kauvatsan kirkossa lauantaina 11. 12. 1976. 
Siunauksen toimitti Kauvatsan kirkkoherra 
Matti Taatila. 

Siunauksen jälkeen unkarilaiset ystävät 
Geza ja Csaba Szilvay soittivat viululla ja 
sellolla unkarilaisen hengellisen laulun, 
Veracinin Largon ja Rossan sävellyksen 
Hyvästi. 

Omaisten ja inkeriläisten ystävien kan- 
tamana Matti Virolaisen arkku saatettiin 
Kauvatsan kirkkomaalle ja kätkettiin hänen 
viimeisen kotiseutunsa multaan. Omaisten, 
inkeriläisten ja karjalaisten ystävien sekä 
paikkakuntalaisten kukkatervehdyksin vie- 
tettiin hiljaista hetkeä kaivatun ystävän 
hautakummun äärellä. Inkeriläisten Sivis- 
tyssäätiön kukkatervehdyksen toivat Jussi 
Vesa ja Pirkko Huurto. 

Saattoväki kokoontui tämän jälkeen viet- 
tämään muistohetkeä läheiselle seurakunta- 
talolle. Kirkkoherra Matti Taatila muisteli 
Matti Virolaista paikkakuntalaisten näkö- 



kulmasta ja kertoi hänen edustaneen har- 
vinaista, eleetöntä, mutta kuitenkin aktii- 
vista kristillisyyttä. Jussi Vesa kertoi siitä 
ainutlaatuisen uutterasta ja esikuvallisesta 
työstä, jota Matti Virolainen oli tehnyt jo 
nuorena Inkerin valistusharrastuksiin osal- 
listuessaan ja sen jälkeen sekä pakolais- 
avun että monenlaisten yhteisten harrastus- 
ten piirissä. Hän muisteli myös Matti Viro- 
laisen merkittävää panosta inkeriläisten 
lehtien ahkerana avustajana. 

Unkarilaisten taiteilijoitten musiikkiesi- 
tykset, mm. Kuusiston Lohdutus, Godardin 
Kehtolaulu ja unkarilaiset virret loivat osal- 
taan muistohetkeen unohtumatonta tunnel- 
maa. Lukuisat ystävien adressit oman tyt- 
tären maisteri Maria Virolaisen lukemina 
ja tyttären kertomus, iäkkään mutta vii- 
meiseen asti mieleltään valoisan isänsä vii- 
meisistä viikoista koskettivat jokaista läsnä- 
olijaa. Muistohetken tunnelmaan loi valoa 
harvinaisen vanhuksen harvinaisen valoisa 
muisto. Kirkkoherra Matti Vironmäen tilai- 
suuteen lähettämän kirjeen julkaisemme 
tässä lehdessä kokonaan. — P.H. 

Yhdistyksen 

adressia seurannut 

Matti Vironmäen 

kirje 



Hyvä saattoväki! 

Virkatehtävien tähden en voi olla muka- 
nanne saattamassa haudan lepoon Matti 
Virolaista, joka sai harvinaisen pitkän elä- 
män matkan. Olen hengessä mukana ja 
teen kunnioittaen siunaavan ristinmerkin — 
kuten Inkerin mailla tiedän olleen tapana 
— tämän sukulaiseni ja hyvän ystäväni 
arkun äärellä. 

Matti Virolainen oli uskollinen ja uuttera 
heimomies. Paljon yli puoli vuosisataa hän 
oli mukana yhteisissä riennoissamme. Hän 
oli näkyvä henkilö jo 1920-luvulla inkeri- 
läisten pyrkimyksissä ja vielä sotien jäl- 
keen hän tilaisuuksissamme innostutti mei- 
tä nuorempia toimintaan heimoasian hy- 
väksi. Toivon, ettei hänen eikä muidenkaan 
heimomies ten sanat olisi menneet hukkaan. 

Pitkän päivätyön tehnyt on nyt päässyt 
lepoon. Me kaipaamme poismennyttä, mut- 
ta teemme sen toivossa, joka meillä kristi- 
tyillä on. Me uskomme, että meidän ihmis- 
ten eikä myöskään kansojen eikä koko 
ihmiskunnan elämässä kuolema sano vii- 
meistä sanaa, vaan sen sanoo Hän, joka 
kerran kuulutti: »Minä olen ylösnousemus 
ja elämä». Hänen, meidän Vapahtajamme 
ja Herramme huomaan jätämme tämänkin 
rakkaan poisnukkuneen. 

Pyhä kirja puhuu ihmisistä, jotka vielä 
kuoltuaankin puhuvat. Sellainen vaeltaja 
oli Matti Virolainen. Hänen muistonsa elää 
velvoittavana keskuudessamme. Se puhuu 
meille: hyvän asian puolesta tulee nähdä 
vaivaa ja tehdä työtä. Työ ei mene huk- 
kaan. 



Matti Virolainen 
IN MEMORIAM 



Unelma, teko 

uutteran kätesi lämmössä 

syntyi ja kasvoi. 

Laulu ja työ, 

sanan riemu ja mahti 

laajalle sydämiin syttyi. 

Poismennyttä pitkää päivää 

ei mitata maallisin mitoin. 

Se valona elää, on 

sydämissä jotka rikkaasta 

sydämestä syttyivät, 

muistavat. 

11. 12. 1976 

Pirkko Huurto 




Kunnioittavasti 



Matti Vironmäki 



Siunaustilaisuuden jälkeen arkku kannettiin 
Kauvatsan hautausmaalle. Kantajat takaa 
vasemmalta: Aarno Virolainen, Matti Viro- 
lainen, Aarne Eeva, Kainu Mikkola, Yrjö 
Virolainen ja Otto Virolainen. 



Helsingin paikallisosasto 
toimii vireästi 



Helsingin paikallisosaston toiminta on 
kuluneenakin vuonna ollut varsin vireää. 
Tilaisuuksissa on ollut ilahduttavan run- 
saasti väkeä, ja ohjelma niissä on ollut san- 
gen kiinnostavaa: on saatu vierailijoiksi 
tunnettuja, mielenkiintoisia henkilöitä. 

Marraskuun kuukausitilaisuudessa vieraili 
kenttäpiispa Toivo Laitinen. Hän kertoi 
mieleenjäävällä tavalla tutustumisestaan 
inkeriläisten kanssa ollessaan Eestin Inke- 
rissä avaamassa kirjastoa v. 1928. Erityi- 
sesti hänen mieleensä oli jääneet Kalli- 
veren rukoushuoneella pidetyt seurat. Sil- 
loin hän kertoi oppineensa tajuamaan jota- 
kin olennaista inkeriläisten sisimmästä, 
karulle länsisuomalaiselle tuntemattomasta 
tunteen ilmaisuvoimasta. 

Marraskuun tilaisuudessa oli ilo kuulla 
myös toista hyvin tunnettua julkisuuden 
henkilöä: opetusneuvosta, lausuntataiteili- 
jana mainetta niittänyttä Eero Salolaa. 





Pieni laulaja joulupuun äärellä. 

Joulumyyjäisten vilskettä. 



Ihastuttavan hauskasti hän kertoili äsket- 
täin ilmestyneen teoksensa »Eks muista» 
pohjalta lapsuutensa ajoista Helsingissä ja 
historiallisista tapahtumista itsenäistyvässä 
isänmaassa. Opetusneuvos Salola on kult- 
tuurihenkilönä lisäksi tunnettu kotimuseos- 
taan Hämeen Kaarteessa, jossa paikallis- 
osasto vieraili toissa keväänä. 

Joulukuun kuukausitilaisuus alkoi perin- 
teisillä joulumyy jäisillä Agricolan kirkon 
seurakuntatiloissa jatkuen hauskana joulu- 
juhlatilaisuutena. Oli rattoisan mukavaa 
yhdessäoloa kahvitauolla, oli hauskaa ohjel- 
maa. Inkerikuoro lauloi ja nuorten har- 
monikkatrio soitti joululauluja. Lapset 
esiintyivät — ja tietysti myös joulupukki. 
— Tunnelma oli iloinen ja samalla kertaa 
hartaan vakava. Taas oli vuosi kulumassa 
umpeen. Uusi vuosi toisi mukanaan uudet 
huolet, mutta joulun aika on sitä varten, 
että olisi hetken aikaa pysähtyä miettimään 
menneitä, hiljentyä kuuntelemaan. AL. 




Harmonikka trio soittaa paikallisosaston joulujuhlassa. Esiintyjät vasem- 
malta: Pia Uoti, Leila Kukko ja Merja Turpeinen (yllä). 

Helsingin paikallisosaston Inkerikuoro esiintymiskorokkeella Agricolan 
seurakuntasalissa (alla). 




RUOTSIN PUOLELTA 




Julius Sörmvall 



65 är 

65 är fyllde den 29 december Sjöingenjör 
Julius Sörmvall, Fjällkroken 7 A 
Boräs. Han är född i Ingermanland, tog 
sjömaskiningenjörsexamen 1939 i Leningrad 
och maskin konstruktören examen 1964 i 
Sverige. — Ocksä Inkeriläisten Viesti 
gratulerar sä här efterät. 



GÖTEBORG 

Göteborgin seudun Inke- 
rin Kerholla on vuosikokous 
sunnuntaina helmikuun kuudes (6/2) 
päivä klo 15.00 Mölnlycken seurakun- 
tatalolla. 

Nuoret, vanhemmat ja vanhat olet- 
te oikein tervetulleita. 

Samalla toivomme, että tämä Uusi 
Vuosi tuo mukanaan terveyttä, siu- 
nausta, rauhaa ja menestystä Teille 
kaikille, jotka sitä odotatte. 

GsIK:n puolesta 
VS 



TAIDENÄYTTELY 

Boräsin Inkerin Kerho, joka on paikalli- 
sena järjestönä vastuussa tulevien kesäjuh- 
lien valmisteluista Ruotsissa, on suunnitel- 
lut järjestää taidenäyttelyn juhlien ajaksi. 
Siksi pyydämme kaikkia, jotka harrastavat 
kuvaamistaidetta eri muodoissa ottamaan 
yhteyden allekirjoittaneeseen. Kerhon tar- 
koitus on tuoda esille niin leveä edustus 
kuin mahdollista. Näyttelyyn saavat osal- 
listua vain inkeriläiset taidetta harrastavat, 
niin ammattilaiset kuin amatöörit. Inkerin 
Kerholla on oikeus rajoittaa osanottajien ja 
teosten lukumäärä. Siksi olemme kiinnos- 
tuneet pääsemään yhteyteen kyseessä ole- 
viin henkilöihin niin pian kuin mahdollista, 
kuitenkin viimeistään 31/3 1977. Osoite ja 
puhelin sivulla 2. 

Boräsin Inkerin Kerhon puolesta 

Armas Paakkonen 



VALOKUVANÄYTTELY 



Kesäjuhlien yhteydessä Boräsissa juhan- 
nuksena 1977 järjestetään valokuvanäyttely 
edellisiltä Ruotsin juhlilta. Siksi haluamme 
lainaksi sekä valokuvia että negatiiveja 
semminkin juhlilta 1973 — 76. Samoin myös, 
jos on aivan ensimmäisiltä juhlilta. 

Muista antaa selostus valokuvasta. 

Boräsin Inkerin Kerhon puolesta 

Armas Paakkonen 

LUCIA-FEST 
I BORÄS 



ut mot den mörka kvällen. Fönsterrutorna 
immar igen av värmen. Utanför är det tyst 
och stilla. Vi känner alla en glädje att fä vara 
tillsammans. Ingermanländare och deras 
ättlingar. Tack alla ni som bidrog tili att 
kvällen blev en värdig högtid. 

A. P. 



Lördagen den 4 december samlades 26 
personer ute pä Inkerin Kerhos stuga för 
att fira »pikkujoulu» och Lucia. För ovan- 
lighets skull lyste tili och med snön sä vit 
och grann. Utanför stugan hälsade tända 
snölyktor medlemmarna välkomna. Inne i 
stugan rädde behaglig värme. Aleksi hade 
ordnat med julgran. Borden stod färdig- 
dukade och viss förväntan och spänning 
rädde. Och äntligen! Utanför dörren hörs 
späda flickröster sjunga om Sankta Lucia. 
In i stugan tägar Lucia Tina med sinä 
tärnor Gisela, Maria och Veronica. Tili allas 
glädje sjunger och laser flickorna ett väl 
inövat och längt program. Vi fär en för- 
aning om den kommande stora helgen. Vi 
fär höra sängen om Staffan, stalledrängen, 
som vattnade sinä fälar. Allas ögon lyser 
i kapp med de levande ljusen pä borden. 
Nägra ögon täras. Det är ju sä stämnings- 
fullt. 

Sedän fär vi sätta oss tili bords. Helmi 
har kokat julgräten. Oj sä god den var! 
Alina och Pauli fick var sin mandel och de 
kommer att fä ett lyckligt är. Men vem är 
den tredje lycklige? Njuter han eller hon 
sin lycka alldeles tyst och ensam? Eller blev 
den tredje mandeln kvar i matresterna? Dä 
mäste väl hela Inkerin Kerho bli lycklig! 
Fast man redan är mätt kan man inte tacka 
nej tili en kopp kaffe och Emilias hem- 
bakade bullar och kakor. Emilia mäste 
vara ingermanländsk bakmästare. Jag 
undrar just om det finns nägon som 
överträffar allas vär Emilia i den konsten. 

Det bankar pä dörren. In kliver självaste 
jultomten med tomtenisse bärande pä en 
stor säck. Har jultomten gätt och fätt ont 
i haisen? Han läter ibland nastan som en 
ung flicka. Alla fär var sin gottpäse. Jussi 
blir med ens 40 är yngre. Han suger med 
välbehag pä sin klubba sä att den kroknar! 
Kvällens »isäntä» Viktor delar ut säng- 
böckerna. Julsängerna klingar stämningsfullt 



HYVÄÄ JA SIUNAUKSELLISTA 
UUTTA VUOTTA TEILLE 



ARVOISAT LUKIJAMME 

Muistattehan, että toivomme Teidän lä- 
hettävän kirjoituksenne kunkin kuun Vies- 
tiin edellisen kuukauden 20. päivään men- 
nessä. Vain lyhyitä ajankohtaisia ilmoituk- 
sia voi lähettää myöhemmin, mutta niiden- 
kin tulisi olla toimituksessa ennen kuun 
vaihdetta. — Toimitus. 



INKERIKODIN KUULUMISIA 

Konttorin aukioloaika (Inkerikodissa) on 
muuttunut. Se on auki maanantaisin klo 
16.30 — 18.30, siis sekä avaamis- että sulke- 
misaika on muuttunut puoli tuntia aikai- 
semmaksi. Päivä on edelleen sama eli maa- 
nantai. 



KESÄJUHLAT 1977 BORÄSIIN 

Kun talven aikana suunnittelet ensi 
kesän kesälomamatkoja, niin järjestä 
ne niin että juhannuksena olet ystä- 
viesi kanssa Borasissa. Inkerin Suo- 
malaisten perinteelliset kesäjuhlat 
ovat jo järjestyksessä 30. Boräsilalset 
työskentelevät jo syksystä lähtien, 
että juhlista tulisi mitä antoisin jokai- 
selle osanottajalle. Siis Borasissa 
tapaamme juhannuksena 1977! 

joulujuhla 
Kumlassa 



11 p:nä joulukuuta kumlalaiset viettivät 
Kumlan seurakunnan kodissa »Pikku joulu- 
juhlaa». Juhla aloitettiin virrenveisuulla, 
minkä jälkeen Kumlan oma suomenkielen- 
taitoinen pastori Yngve Erkstan luki joulu- 
tekstin Markuksen evankeliumista. Kahvi- 
tarjoilu ja joulupuuro kuuluivat muun oh- 
jelman yhteyteen. 

Noin 35 henkilöä oli aikuisia koolla, ja sen 
lisäksi noin 15 lasta — pääosan joukosta 
muodostivat kantasuomalaiset. Meitä inke- 
riläisiä Kumlassa on vähän. 

Kynttiläin valossa kun juuri lapset lauloi- 
vat joululauluja piirileikissä, alkoi kuulua 
sellaista jyminää oven takana, ja katsos — 
sisään astui kaunis valkopartainen, puna- 
poskinen Joulupukki ja jakoi lapsille lämpö- 
lahjansa — vastakohdaksi talven pakkaselle 
ja lumelle. Kumlassa on tänä vuonna todella 
ollut lunta. 

Vielä minun mieli tekee tähän lisätä: 

Sanoivat, että se kaunis valkopartainen, 
punaposkinen joulupukki ei ollut kukaan 
muu, kun itse papin rouva? Minun oli 
sellaista vaikea uskoa! 

Eivät uskoneet lapsetkaan. 

»OHi — n» 



KILPAILU 

Miten saamme parhaiten Inkeriläis- 
ten Viestin tilaa jamäärän nousemaan? 
Miten saamme Inkeriläisten Viestin 
sisällön vieläkin paremmaksi? Käy- 
tännössä parhaat ehdotukset palki- 
taan. Vastaukset lähetettävä Ruotsin 
asiamiehelle Armas Paakkoselle vii- 
meistään tammikuun 1977 aikana. 
Osoite sivulla 2. 



Uutta vuotta 
aloittaissa 



Viime vuoden Kutoja kankaaseen 
meille lyönyt on kuteen taas viimeisen 
Kankaasta tuli lujaa. 

Se kangas kenenkin kohdalla 
oli ehkä kuinkakin harmaata? 

Silti kangas oli kaunis ja luja. 

Ehkä kutoja jätti raidan kirkkaimman 
täksi vuodeksi meille tahallaan, 
että siitä tulisi kaunis ja luja. 

Ei kestä hopearaidatkaan 

kuin hetkisen aina vain kerrallaan, 

vaikka kangas on kaunista, lujaa. 

Annetaan taas Kutojan kutoa kankaamme. 
Hän kutoo siihen kaikki tarpeemme. 
Siitä kankaasta tulee lujaa. 

Kun kerran kangas tukilta lasketaan, 
niin silloin vasta huomataan, 
miksi harvaan oli kirkkaita raitoja. 
Sen tiesi vain Kutoja taitava. 

Hän kutoi vaan kankaasta lujan. 

Siksi kiitos nyt kutomisistasi, 
viime vuoden elämänkankaastamme. 
Pirta on taas, Kutoja, kädessäsi 
tätä Uutta Vuotta kun aloitamme. 
Tuleehan kankaasta taasen lujaa? 

Toiveittemme kangasta kutomasta 
ei meitä suuri Kutojamme kiellä. 
Kunhan vaan emme kutoessamme 
Hänestä kauas riennä, 

Niin toiveittemme kangas on luja. 

Liisa Makara 

Turilas tunkiolla 



Tuli turilas tunkiolle, 
tuli lentäen, tohkeissaan; 
oli siipipeilinsä siljät 
ja tarmoa pohkeissaan. 



turvallisuus- ja yhteistyökonferenssin pää- 
tösasiakirja, jossa kymmenien valtioiden 
puoluesihteerit ja presidentit vakuuttavat 
oikeuksia kansallisille vähemmistöille, on 
myös hyvä lähettää lahjaksi. (Saatavana 
kirjakaupoista. Tiedetään menneen perille 
myös Venäjälle.) — Tietysti sinne, jonne ei 
ole esteitä, on oikein lähettää myös 4) mo- 
nenlaista suomalaista hengellistä kirjalli- 
suutta ja tilata hengellisiä lehtiä. 

J. J. 



Pois! Pois täältä toiset linnut: 
me valtaamme paikan tään! 
Vain turilaiden on tässä 
hyvä ruveta lisääntymään . . .! 



19. 11.76. 



Aapo Iho 



Ehdotuksia 

uudenvuoden 

lahjoiksi 



Vähäiseltä osaltani ehdottaisin lähetettä- 
väksi sukulaisille Ruotsiin, Amerikkaan ja 
Venäjälle lahjoiksi seuraavia: 1) Almanak- 
ka tai kalenteri, esim. tavallinen punertava 
tai Martta-almanakka, jossa on emännille 
ja tyttärille paljon hyvää ruokareseptejä, tai 
koulunkäyneille Akateeminen ajasfaika. 
2) Kotiliesi, erittäin rikassisältöinen emän- 
tien aikakauslehti on ollut erittäin terve- 
tullut sukulaisillemme myös Venäjälle. 
(Useimmat numerot, vaikkei kaikki, ovat 
menneet perille). 3) Etykin eli Euroopan 



VUODEN PÄÄTTYESSÄ JA 
UUDEN ALKAESSA 



»Pois juoksee aika joutuisaan, 
me väistymme kuin varjo vaan!» 

Syystalven pimeät illat ja hämärät 
päivät hiljentävät ihmisen katsomaan 
vähän niinkuin taakseenkin. Virsikir- 
jan sivuilta löysin monta virren värssyä, 
jolla voin paremmin sanottavani sanoa 
kuuluville. 

»Vuosi vanha vaipui haultaan, riemui- 
lleen ja murheineen.» Niin, — riemut 
ja murheet, jokaisella on omansa, toi- 
sen vaiva ei toiselle tunnu> Mutta 
jaettu suru on puoli surua ja jaettu 
ilo kaksinkertainen ilo. Toisilla tun- 
tuu olevan murhetta ylenmäärin, mutta 
joka antaa kuorman kannettavaksi, 
antaa myös voimia sen kantamiseen. 

»Kiitos Sulle kukkasista, jotka tiel- 
läin kukoisti. Kiitos myö sikin ohdak- 
keista, jotka mua haavoitti.» »Vuodelle 
nyt alje tulle, Siunaukses Jeesus suo.» 
— Näillä virren sanoilla pyydämme siu- 
nausta ja menestystä kaikille, niin van- 
hoille kuin nuorillekin. 

Kiitollisin miielin käykäämme alka- 
maan vuotta 1977. 



Hämeenlinnassa 28. 11. 76 



KR. 

Vielä luonnosta* 
Runo pitkästä aikaa 



On paikkoja, joissa luonto on turmeltu. Linnut siellä ei pesi. 
Ja kalat järvessä alkaa kuolla, niin saastainen on vesi. 
Mutta kaukosaloissamme vielä luonto pysyy. 
Jos käyt korven taloissamme, niin älä siitä kysy. 

Tehtaat vain ne pahaa tekee. Jätevedet polttaa kalat. 
Kunhan satut kylän rekeen, toisin ajatella alat. 
Täällä rauha vielä säilyy, eikä öljyt, savut kiusaa. 
Uhka kaukana vain väijyy, sitä levittää vaan ei saa . 



Luonnon tarkkailija Järvisaaren Einari 



Museoviraston 23, kansanperinteen 
keruukilpailu alkaa 



Museoviraston kansatieteen toimisto ju- 
listaa 23. koko maata käsittävän kansan- 
perinteen keruukilpailun, jonka aiheet ja 
kysymykset on julkaistu Museoviraston ky- 
selylehdessä. Ilmaisen kyselylehden ja vas- 
tauspaperia vapaakirjekuorineen saa museo- 
viraston kansatieteen toimistosta, postiosoite 
PL 913, 00101 Helsinki 10, katuosoite Ner- 
vanderink. 13, 00100 Helsinki 10. Puh. 90- 
40251. 

Tänä vuonna on kulunut 20 vuotta kan- 
sanperinteen keruukilpailujen aloittamises- 
ta. Ensimmäiseen kilpailuun otti osaa 611 
henkilöä. Nyt vastaa ja verkoston jäsenmää- 
rä on 2368, josta ruotsinkielisiä on 160. 
Kaksikymmentä vuotta mukana olleita hen- 
kilöitä on 78. Vastaajien lähettämä perinne- 



tietous on tuottanut tutkijoiden käyttöön 
tähän mennessä valtavan aineiston, joka 
arkistoituna käsittää jo yli 500 000 vastaus- 
liuskaa. Tämänkertaisen kilpailun aiheina 
on työvoiman käyttö maataloudessa, tuho- 
eläimet pelloilla ja puutarhassa, leppäker- 
tut, moottorivene, sähkökäyttöiset kodin- 
koneet ja Karjalan pukuperinne. Kaikki 
asiasta kiinnostuneet henkilöt ovat terve- 
tulleita mukaan nyt julistettavaan kilpai- 
luun. Järjestäjät toivovat osanottajille hy- 
vää menestystä. 

Kilpailuaika päättyy 28. 2. 1977. Tulokset 
julkaistaan kevään kuluessa. Parhaille vas- 
taajille jaetaan palkintoina pöytähopeita, 
rahaa ja kirjoja. Palkinnon saajien kanssa 
neuvotellaan kirjeitse vaihtoehdoista. 

AJANKOHTAISIA ILMOITUKSIA 



HELSINGIN PAIKALLISOSASTO 

Tammikuun kuukausitilaisuus 23. 1. 77, 
klo 14 Inkerikodissa. Tilaisuudessa puhuu 
teologian tri Jussi Kuoppala. — Tervetuloa. 

TURUN PAIKALLISOSASTON 
VUOSIKOKOUS 

pidetään 27. 2. -77 klo 14 Karjalaisten ta- 
lossa Itäpellontie 2. Esillä sääntömääräiset 
asiat. Lopuksi kahvitarjoilu. Tervetuloa! 

Johtokunta 



SEUKKO-SEURAN OHJELMAA 
HELMIKUUSSA 

3 pv. torstaina klo 13 rov. P. Parviainen 
Lähetysseurasta kertoo lähetysasioita ja 
näyttää diakuvia. 

17 pv. torstaina klo 13. Musiikkitapahtu- 
ma. — Käpylän srk:n kanttori-urkuri Han- 
nu Leskinen laulaa ja laulattaa. 

ETSITÄÄN SUKULAISIA 

Olemme syntyisin Inkerin seurakunnasta, 
Olosin kylästä, Seppälän Roosa (Kelo) sekä 
Annilan Matin Antti (Kapanen). Olisimme 
hyvin iloisia, jos sukulaisemme tai tutta- 
vamme muistaisivat meidät. Ottakaa yhteys 
meihin kirjeitse. Osoitteemme on: Roosa ja 
Antti Kapanen, 43640 Humppi, Karstula, 
Suomi — Finland. 



»KANSA KATSO KYNTTILÄSI 
KULKEE» 

Kun Jyväskylän seminaarissa suunnitel- 
tiin seminaarilaisten lakkia vuoden 1920 
vaiheilla, ehdotti eräs poi'ka siihen neljää 
kullanväristä K-ikdrjainta, jotka tarkoittai- 
sivat »kansa katso kynttiläsi kulkee». Tä- 
män ja paljon muuta sekä asiallista että 
hauskaa tietoa on museoviraston kansatie- 
teen toimisto saanut viime keväänä julkais- 
tuun seminaareja koskevaan kyselyyn. 

Seminaarimuistojen tallentaminen jatkuu 
edelleen ja toivomme, että opettajat muis- 
telisivat omaa seminaariaikaansa ja kirjoit- 
taisivat siitä. On tärkeää saada tietoja kai- 
kista seminaareista ja myöskin eri vuosi- 
kymmeniltä, jotta tuleville sukupolville jäisi 
mahdollisimman monipuolinen kuva siitä 
koulutuksesta, jolla eri puolilla Suomea 
sijaitsevissa seminaareissa valmennettiin 
nuoria naisia ja miehiä kansakoulunopetta- 
jiksi. Seminaareja ei enää ole, mutta niistä 
valmistuneita opettajia ja kansakoululaitos- 
ta saamme kiittää siitä, että Suomen kan- 
san yleinen sivistystaso kohosi kärkisijoille 
maailmassa. 

Kyselyn sekä vastauspaperia ja vapaa- 
kirjekuoria saa tilata museoviraston kansa- 
tieteen toimistosta, PL 913, 00101 Helsinki 
10. Puh. 90-40251/345 tai 347. 

Kyselyyn liittyvät valokuvat ovat terve- 
tulleita lahjaksi tai kopioitaviksi. Kuvien 
selitykset pyydetään kirjoittamaan erilli- 
selle paperille. 



ETSITÄÄN SUKULAISTA 



ETSITÄÄN 



Matti Paavilainen. Asuu Ruot- 
sissa ja on kotoisin Toksovan rajan Miik- 
kulaisten Yläkylästä. Häntä etsii Anna 
Juhontytär Virolainen, omaa sukua Äijö, 
nykyinen sukunimi Spellrnann. 

Ystävälliset vastaukset Inkeriläisten Vies- 
tin toimitukseen, os. Koivikkotie 6, 01620 
Vantaa 62. 



Nimimerkki A. J. etsii Anni Junnista (o.s.), 
nykyinen sukunimi tuntematon. Kuka tie- 
täisi nykyisen olinpaikan, osoitteen ja suku- 
nimen? Po. henkilö asuu naimisiin men- 
tyään Ruotsissa. 

Vastaukset osoitteella: Nimimerkki A. J., 
Riihimäen postitoimisto, Kontiontie 34, 
11120 Riihimäki 12. 

Tilaa asiamiehiltämme 
Inkeri-aiheista kirjallisuutta 
Levitä Inkeri-tietoutta 



Sulo Haltsonen ym. 
Inkerin suomalaisten historia 



60,— 



Saini Laurikkala 
Rovasti S. J. Laurikkalan elämäkerta 21, — 



Aapo Iho 
Hietajyvä, valitut runot 

Helli Suominen 
Mooses Putron elämäkerta 

Äänilevyjä 
Inkerikuoro 

Nouse Inkeri ym. 11, — 
Lauri Santtu 

Murrejuttuja 11, — 



15,— 
5,— 



Inkerin vaakunoita 6, — 
Inkerin lippuja 4, — 

Inkerin postimerkkejä 

sarja 40,— 
Adresseja 10,— 

Inkeriläisten Viesti vuo- 
deksi 1977 olisi syytä ti- 
lata. Hinta 25, — . 

Hinnat kruunuissa vallit- 
sevan kurssin mukaan. 

Pääasiamiehet: 

Ruotsissa Armas Paakkonen 

Suomessa Hannu Vironmäki 

osoitteet sivulla 2. 



inkeriläisten viesti 

OSOITEOSASTO 

INKERIKOTI 

KÄPYLÄNKUJA 1 

00610 HELSINKI 61 

PUH. 793 796, MAANANTAISIN 

KLO 17 — 19. 

MUUTATTEKO? 



KIINNITTÄKÄÄ TÄHÄN OSOI- 
TE VIIMEKSI SAAMASTANNE 
INKERILÄISTEN VIESTISTÄ 
KIRJOITTAKAA ALLE UUSI 
OSOITTEENNE JA POSTITTA- 
KAA MEILLE ENSI TILASSA. 



NIMI 



UUSI LÄHIOSOITE 



UUSI POSTITOIMIPAIKKA 



MUISTAKAA 

testamenteilla ja lahjoituksilla 
Inkeriläisten Sivistyssaätiötä. 

Testamenttiasioissa voi kysyä 
neuvoja päätoimittajalta, kirkko- 
herra Matti Vironmäeltä, puh. 
631 285. 



Vammala 1977. Vammalan Kirjapaino Oy. 



inkeriläisten viesti 











helmikuu 1 977 



viesti 



TOIMITUS: Koivikkotie 6, 01620 Vantaa 62 

Päätoimittaja: 

Matti Vironmäki, puh. 631 285 
Toimitussihteeri : 
Anja Luoma, puh. 892 460 

KONTTORI: Inkerikoti, Karjalatalo, Käpylänkuja I, 

00610 Helsinki 61 
Puh. 793 796 
Auki maanantaisin klo 16.30 — 18.30 

OSOITE- JA TILAUS- Inkerikoti 
ASIAT: 



TILAUSMAKSUT: Konttorin osoitteella postisiirtotilille 

30636-4 

TILAUSHINTA : mk. 25, — vsk. kotimaassa, Ruotsissa 30 kr. 



ILMOITUSHINNAT: I/I sivu mk 200,— 

1/2 » » 120 — 
1/4 * * 70,— 
Kuolinilmoitukset 30,— 
Kiitos- ym. ilm. 20,— 
Kuva ilmoituksessa 30, — 

PÄÄASIAMIES Armas Paakkonen 

RUOTSISSA: Tlngsgatan 4 B 

50253 BORÄS. Puh. 033/101 850 
Postisiirtotili n:o 626047-5 

PÄÄASIAMIES Hannu Vironmäki 

SUOMESSA* Tehtaankatu 5 E 43, 00140 Helsinki 14 

Puh. 662 668 
Postisiirtotili nro 416608-9 



Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



KANSIKUVA KERTOO: Toksovan Hepojärven rantaa. Taustalla kumpui- 
levaa maastoa metsikköineen ja peltoineen. — Valok. Samuli Paulaharju 
1911. 



Aapo Iho 



KOTOISIA HENKILÖKUVIA 



ISÄ-JUSSI ELIKKÄ KOLPPANAN SEMINAARIN JOHTAJA, 
MAISTERI J. AHTINEN-KARSIKKO 



Inspehtori — , seminaarin, ts. Kolppanan 
seminaarin johtajaa kutsuttiin tavallisim- 
min inspehtoriksi. Pojat antoivat kuitenkin 
hänelle tämän lempinimen Isä-Jussi, 
ja milloin vain olen tarkastaja Antti Hämä- 
läisen kanssa hänestä puhunut, ei hän ole 
muuta titteliä koskaan käyttänyt kuin Isä- 
Jussi. 

Isä- Jussin edeltäjänä toiminut pappismies 
Jaakko Raski oli seuraajallensa jättänyt 
väljemmät paikat asuttaviksi. Entisen vaa- 
timattoman yksikerroksisen hirsirakenteisen 
talon viereen oli kohonnut upea kaksiker- 
roksinen hirsirakennus, johon oli sijoitettu 
kaksi luokkahuonetta alakerrassa ja ylä- 
kerrassa osaksi opettajille, osaksi oppilaille 
tarkoitettuja asuinhuoneita. 

Luokkahuoneista tien puoleinen oli semi- 
naarilaisten varsinainen opiskeluluokka. 
Rakennuksen toisen pään luokkahuone taas 
kuului harjoituskoulun käyttöön. 

Tämä kirkkoherra Jaakko Raski oli hie- 
tamäkeläisiä, »Laakalan kylän rikkaita», 
lyhyesti karahteeratakseni. Aluksi Pietaris- 
sa, lopuksi Suomessa koulunsa käynyt ja 
opintonsa päättänyt ja Suomessa myöskin 
elämänsä viimeiset vuodet elänyt. Seminaa- 
rin johtajan paikalta siirtyi hän Tuutarin 
kirkkoherraksi. — Mutta nyt onkin siirryt- 
tävä Isä-Jussin seuraan. 

Meikäläisen oli etsittävä omaa tietänsä 
eikä se ollut se etsintä mitenkään selvä- 
piirteistä. Seminaariin menosta oli joskus 
ollut vain puhetta kotiväen kanssa, mutta 
kun sinne piti hakea, se jäi tekemättä. Kui- 
tenkin sitten, kevätlukukauden alkuvaihees- 
sa 1912 talvella olin neuvottelemassa tätä 
tietä etsiessäni opettaja Aatu Haltsosen 
kanssa, ja hän innosti minua, vaikka näin 



alusta myöhästyneenäkin, pyrkimään Kolp- 
panan seminaarin oppilaaksi. Ja sen neu- 
vottelun pohjalta hän lupasi puhua puoles- 
tani vielä, elleivät omat keinoni riittäisi. No, 
selvitin asian kotiväelle ja lähdin. 

Ei se vastaanotto ollut mitenkään avo- 
sylistä. »Tämä laitos on kuin mikäkin kaa- 
topaikka!» sanoi inspehtori. »Yksi ja toinen 
pyrkii tänne kesken lukukauden. . . Jos te 
nyt kuitenkin niin kovin haluatte, niin koe- 
tetaan järjestää, koetetaan järjestää. Mutta 
se vaatii teiltä lujaa työtä.» 

Jäin taloon. Sain vanhan talon puolella 
paikan nukkuakseni, sain luokassa, perällä 
viimeisessä pulpettirivissä paikan istuak- 
seni ja löytyivät kirjatkin lukeakseni. Mi- 
nua katseltiin ja töllisteltiin aluksi. Pari 
kolme tuttua poikaa löytyi joukosta ja he 
toivottivat minut tervetulleeksi. Erikoisryh- 
män muodosti kolmen veikon seurue, jotka 
jo nimeni kuultuaan alkoivat pilkallisesti 
hirnahdella ja tämän tästä näykkäsivät te- 
rävillä sanoilla, eikä se tuntunut hyvältä. 
Katsoin parhaaksi tehdä vastaiskun, — sor- 
vasin pari purevaa säkeistöä heistä ja 
annoin kuulua. Heidän lystinsä loppui sii- 
hen. No. 

Isä-Jussi — mustatukkainen juureva ter- 
ve ja raitis mies. Parta ajeltuna, valppain 
silmin hän aina aamuisin ilmestyi rukouk- 
siin, eikä työn puutetta ollut. Opetustyön 
lisäksi hän itsekin opiskeli ja kävi Pietarin 
yliopistossa ainakin kerran viikossa. Itä- 
maisista kielistä hän kaiketi luki arabiaa 
ja hebreaa, mikäli ymmärsin. Iltatunnit 
18 — 20 oli määrätty läksyjen valmistelutun- 
neiksi luokassa ja ukko istui siellä itsekin 
jauhaen ääneen läksyjänsä, mikä tuotti 
verratonta huvia pojille. 



Omakohtaisesti muistan, kuinka hän us- 
kontotunneilla ratkoi niitä pyhän koskemat- 
tomuuden siteitä, joita kotini oli kietonut 
Jeesus-nimeen. Vähitellen minulle avautui 
uusi terve näkökulma ja uusi asenne uskon 
asioihin. Isä-Jussi antoi meille yleisotsi- 
koksi »Herran sanoja». Tuntikaupalla hän 
kaiveli sitten evankeliumeista näitä, irroi- 
tellen tekstiyhteyksistä nimenomaan Jee- 
suksen sanomiksi oletettuja kohtia. 

En muista, missä yhteydessä joutuikaan 
Isä-Jussi kerran puhumaan sen hetkisestä 
poliittisesta tilanteesta Euroopassa. Elettiin 
siis kevättalvea 1913. »Ei mene kauan, kun 
Euroopassa alkaa voimain mittely. Se tie- 
tää suurta onnettomuutta, se johtaa kur- 
juuteen, mutta sitä eivät kykene väistämään 
tämän ajan mahtavat. . .» Suunnilleen näil- 
lä sanoilla hän ennusti vuoden kuluttua 
puhjenneen ensimmäisen maailmansodan. 

Elämä seminaarissa jatkui tiettyyn tah- 
tiinsa. Kevään 1913 lähestyessä jouduttiin 
poikkeuksellisiin tehtäviin, sillä oli suun- 
nitteilla Kolppanan seminaarin 50- v. juhlan 
vietto ja se yhdistettiin »yleis-inkeriläisten 
laulu- ja soittojuhlien» viettoon, niin että 
näiden juhlien järjestely antoi seminaaril- 
lekin osuutensa. 

Muistan, kuinka kävimme juhlakentällä, 
itse laululavalla harjoittamassa omaa laulu- 
osuuttamme — »Lähteellähän» se oli. Lau- 
lun ja muun musiikin lehtori oli jo monasti 
ehtinyt tuskaantua meihin. 

Kustannuspuoleen nähden seminaarissa 
oli kahdenlaisia oppilaita. Toiset saivat 
fcekä majoituksen että muonituksen talon 
puolesta ja toiset taas maksoivat itse. Oppi- 
laat kuitenkin muodostivat yhteisen ruoka- 
kunnan elikkä arttelin, jonka johdossa oli 
valittu joku ulko-oppilaista sekä hänelle 
valittu apulainen. Arttelssikan tehtäviin 
kuului neuvotella emännän kanssa tarvitta- 
vista ruoka-aineista sekä tarvittaessa neu- 
votella myöskin johtajan, inspehtorin kans- 
sa. Vuoden 1913 syksyllä minut valittiin 
arttelssikaksi sekä apulaisekseni Juho Iha- 
lainen Valkeasaarelta. 

Arttelssikka suoritti tilaukset lähikauppa- 
liikkeestä. Sellainen oli Maltsevan liike. 
Kuun vaihteessa tehtiin sitten tilit. Inspeh- 
tori suoritti näiden tilien perusteella sisä- 
oppilaiden osuuden arttelin kassaan ja 
arttelssikka peri ulko-oppilailta vastaavan 



erän kultakin ja kävi maksamassa. Muistui 
mieleen Maltsevan juoksupojan asiantoimi- 
tus. Poika tuollaisilla pikkukärryillä oli 
tuonut tilauksen keittiöön, mutta jättänyt 
seminaaria ympäröivän aidan veräjän auki. 
Joonas Riipinen huomasi tämän ja ärähti 
pojalle: »Eh tyi balfta, ne zakröjesh 
voroftaa!» 

No, tämä juttu oli kerrottava vain seu- 
raavan seikan vuoksi: Arttelssikka oli pe- 
rinteellisen tavan mukaan vapautettu muis- 
ta tehtävistä. Varsinkin sellaisista kuin pi- 
han sekä puistoalueen haravoinnista, lakai- 
susta jne. 

Nyt kuitenkin kävi tälleen: pojat oli mää- 
rätty näihin siivoustehtäviin. Pidin selviönä, 
ettei minun tarvinnut arttelssikkana niihin 
osallistua. Mutta Ahtinen-Karsikko kutsutti 
Ihon luoksensa ja kysyi: Miksi Iho ei ole 
mennyt ulkotöihin? — Kyllä minä muuten 
olisin mennytkin, mutta koska arttelssikat 
ovat aina olleet näistä tehtävistä vapautet- 
tuja, katsoin, että en mene tapaa murta- 
maan. 

Sain toistaa tämän useamman kerran ja 
vakuuttaa, että muuta ei minulla ole estee- 
nä, kuin perinteellisen tavan noudattaminen. 
Hänellä tuntui olevan tarve murtaa tämä 
tapa, koska hän ei hellittänyt, ennenkuin 
peräännyin sikäli, että vain johtajan nimen- 
omaisesta toivomuksesta luovun ja vain 
tällä kertaa tästä perinteestä ja lähden töi- 
hin. Tämä perääntymiseni ei saa sitoa eikä 
velvoittaa ketään vastaisuudessa. Sillä eh- 
dolla lähden. 

Pojat naureskelivat kuultuaan asian kä- 
sittelystä ja sanoivat arttelssikan olleen 
oikeassa. Minulle jäi epäselväksi johtajan 
senkertainen tarve voittaa taikka masentaa 
minut, joka olin käytännön mukaan oikeas- 
sa. Arttelssikkahan joutui monasti ylimää- 
räisiin tehtäviin, joihin toiset eivät osallis- 
tuneet. 

Seuraava kohtaus on aineksiltansa paljon 
herkempi ja kauniimpi. Olin saanut Kolp- 
panan seminaarin 50-v. juhlajulkaisun toi- 
mittajilta kehoituksen kirjoittaa siihen jo- 
takin, runon tms. Tein työtä toivottua ja 
ohjeen mukaan kävin aikaansaannokseni — 
kaksi runoa — viemässä seminaarin johta- 
jalle. Paikalla sattui olemaan myöskin 
opettaja Juuso Mustonen. Johtaja avasi 
kuoren, otti sisältä ne kaksi arkkia, joille 



olin kirjoittanut osuuteni ja luki ne. Ha- 
vaitsin hänen ilmeistänsä, että hän oli miel- 
lyttävästi yllättynyt ja ojensi ne arkit myös- 
kin op. Mustosen luettavaksi sanoen: »Kat- 
so, millaisia poikia meillä on!» Ja minulle: 
»Kiitoksia teille näistä töistä! Kyllä nämä 
kelpaavat siihen julkaisuun. Minä lähetän 
ne jo tänään.» 

Kyllä se oli sydäntalvea 1914, kevätpuolta 
kaiketikin, en varmaa ajankohtaa enää ta- 
vota, kun ei ole muuta tukea muistilla. . . 
Aamuvarhaisella — lienen ollut järjestys- 
vuorossa, vai mikä asia lienee vaatinut 
luokkaan, kun havaitsin ikkunasta, kuinka 
pihaan ajoi joku outo vieras. Nousi reestä 
ja suuntasi askeleensa luokan kuistia kohti. 
Kävinkö minä häivyttämässä johtajan, vai 
kävikö joku toinen, kaikessa tapauksessa 
johtaja oli ollut vielä vuoteessa. Ehtimättä 
kunnolla pukeutuakaan, hän kiiruhti vie- 
rasta tervehtimään ja tämä oli ankaran 
ylpeäilmeisenä kuin myrskyn merkki. Esit- 
täytyi: Minä olen — oliko hän nyt knjääs 
vaiko graff — en muista enää, mutta suku- 
nimi oli Zverinskii. Valtuutettu tarkasta- 
maan tämän opettajaseminaarin työskente- 
lyä ja kaikkea, mitä asiaan kuuluu. Joh- 
taja oli alussa hyvin hämillään ja pyysi vie- 
raan omalle puolelleen riisuutumaan. Vai 
veikö hän sen kirjastoon, jossa myöskin 
opettajat viettivät välitunteja. Kaikessa ta- 
pauksessa päästiin päiväjärjestyksen mukai- 
siin töihin. Tarkastaja istui synkkänä seu- 
raamassa opetusta. Ennen tunnin alkua 
aamulla vieras osoitti kipsikuvia luokassa. 
— Ketä nämä esittävät? — Ne ovat Suo- 
men kulttuurihahmoja: J. W. Snellman, 
Sakari Topelius, Uuno Gygnaeus. . . — Entä 
missä teillä on Hänen Majesteettinsa Kei- 
sarin kuva? Oli vaikeata katsoa, miten ky- 
symys yllätti johtajan eikä hän osannut 
muuta sanoa, kuin että »Niitä ei vielä meil- 
lä ole tässä luokassa». Tämä riitti herralle. 
Hän lähti ja uhkasi: »Minä menen nyt (ni- 
mesi jonkun paikan) ja palatessani poikkean 
vielä tänne. Ellei teillä ole Heidän Majes- 
teettinsa kuvia tässä luokassa, tämä oppi- 
laitos suljetaan!» Ja lähti matkoihinsa. Eikä 
palannut koskaan tarkastamaan, toimitet- 
tiinko ne kuvat, vai ei. . . 

Tuollainen uhkauksen sisältänyt käsky ei 
niinäkään aikoina ollut suinkaan leikin 
asia. . . Vielä samana iltapäivänä johtaja 



valtuutti minut ja Heikkisen, joka kuului 
sisäoppilaiden joukkoon, käymään keisari- 
parin ostossa. Valitsimme laajasta kokoel- 
masta seminaarin seinälle sopivat ja vielä 
samana päivänä ne sijoitettiin paikalleen. 
Käsky oli täytetty, seminaarin olemassaolo 
pelastettu. 

Elämä seminaarissa sujui hiljalleen. Ulko- 
puolisilla ei liene ollut oikeata käsitystä 
seminaarin sisäisistä säännöistä: se oli pe- 
rin suljettu laitos. Ulkopuolelle seminaarin 
alueen eivät oppilaat saaneet poistua joh- 
tajan tai hänen valtuuttamansa luvatta. 
Lyhemmillä matkoilla saattoivat oppilaat 
pyhäisin pistäytyä kotonansa, mutta loitom- 
mashan ei ennättänyt matkustaa, Vieraita- 
kaan ei liioin käynyt, joten arkinen työn- 
touhu suoritettiin sellaisessa umpiossa. 

Vaihtelua soivat jotkut opintomatkat. 
Kerran esim. käytiin jossain suuressa maa- 
talous- ja teollisuusnäyttelyssä Pietarissa ja 
samoin tein oltiin jossakin oopperan tapai- 
sessa. Mutta eipä enää tavoita selkeästi 52 
vuoden takaisia näkymiä. J. Ahtinen-Kar- 
sikko oli retken johtajana kyllä ja kuljet- 
teli meitä arvokkaita paikkoja katsomassa. 
Kävimme mm. juutalaisessa synagogassa. 
Samoin oli käyntimme kohteena roomalais- 
katolinen kirkko. 

Kotonani tapahtuneiden perheseikkojen 
vuoksi keväällä 1914 jouduin hamlettimai- 
sesti kyselemään ollako vai ei olla, ja ei 
olla -puoli voitti. Jätin seminaarin ja hy- 
västellessäni Isä-Jussia hän valitti tekemää- 
ni ratkaisua. Niitä sellaisia hölmön ratkai- 
suja sattuu, kun ei ole tarvittaessa paikalla 
viisasta neuvonantajaa. . . 

Myöhempinä aikoina Suomeen joutunei- 
den kolppanalaisten kesken kiersi veikolta 
veikolle »Hiillos»-niminen yhdysside, johon 
itsekukin liitti oman panoksensa. Isä-Jus- 
sikin oli siihen kerran piirrellyt toivomuk- 
sen, että mielellään tapaisi joskus »sen 
Räyringin herran». Mutta emme enää ta- 
vanneet. 

Kunnioitan hänen muistoansa, hän oli 
rikas ja valoisa ihminen. 23. 10, 66. 

P.S. Joitakin vuosia sitten tapahtui Hel- 
singissä kohtaus, jonka todistajaksi jouduin 
sattumalta. Olimme tarkastaja Antti Hämä- 
läisen kanssa kävellen menossa silloiselta 

sivulle 7 



Hyvää 

Uutta 



Vuotta! 



Hyvää jatkoa . . . Näin me sanomme toi- 
nen toisillemme tavatessamme vuoden en- 
simmäisinä päivinä. Ja todella toivomme 
varmasti sydämestämme näin. 

Jälleen on alkanut uusi vuosi 1977. »Tämä 
on kovin epätodellinen luku», huudahti kol- 
legani aamuhämärässä kohdatessamme työ- 
matkalla. Miten paljon kohtaammekaan 
epätodellista tänä uutena vuotena 1977, joka 
ei ole edes jaollinen. Kuitenkin me haluai- 
simme jakaa tänäkin vuonna niin ilot kuin 
surut. Toivomme hartaasti, että saamme 
pitää läheisemme ja rakkaamme lähettyvil- 
lämme vuoden joka ainoana armon päivänä. 
Sillä armoa on elämä ja yhdessä olo. 
Vaikka joskus saatamme kohdata armotto- 
muutta ja rakkaudettomuutta, itsekkyyttä 
sellaisellakin sektorilla, josta sitä vähiten 
odotamme. . . 

Miten moni vanhempi saattaakaan pilata 
lapsensa ilon väärällä omistuksellisella rak- 
kaudella. Suorastaan tuhota sokeudessaan 
koko hänen elämänsä. Tai toinen aviopuo- 
liso on aina oikeassa itsevaltiaana määrää- 
mässä kaikesta. Itsekkyyttä on monenlaista. 
Orjuutta, kurjuutta, murjottua mieltä ja 
poljettua totuutta. — Mikä on totuus? Jo- 
kainen meistä näkee oman totuutensa, py- 
sytellen itsekeskeisesti ja ylpeästi omissa 
ympyröissään. Miten olemattomiin ympyrät 
häipyvätkään elämän armottomalla merellä. 
Sitä ajatteli allekirjoittanut vuoden ensim- 
mäisenä päivänä, jolloin meri myrskysi ja 
laineet vaahtopäinä löivät laivan kylkeen, 
heitellen pientä purtta kuin lastua laine- 
hilla. Kyllä siinä oma minä katoaa ja suo- 
mut putoavat silmiltä. On vain valitetta- 
vaa, että itsekeskeiset ihmiset ovat niin itse- 
keskeisiä, ettei heitä saa syystä tai toisesta 
edes pienelle matkalle, jossa he voisivat 



JOULUKORTTI SINULLE 



Rapakon takaa tuli joulukortti myöhästy- 
neenä. Siinä olivat painettuina sanat, jotka 
vapaasti suomennettuina kuuluvat seuraa- 
vasti: 

»Hän oli vain pieni rummutta japoika, 
joka tuli katsomaan vastasyntynyttä Kunin- 
gasta. Ei ollut lahjoja Häntä kunnioittaak- 
seen, — ei lahjoja Kuninkaalle. 

Hän kysyi: 'Mitä voisin tehdä? Olen niin 
köyhä; — voisinko soittaa rumpuani?' 

Hän soitti niin hyvin kuin osasi ja Pyhä 
Lapsi hymyili. 

— Tämä oli harvinainen lahja.» 

(Tekijä tuntematon) 



Olkoot Joulun ihmeelliset 
kanssasi koko tulevan vuoden! 



siunaukset 



H.H. 



kokea oman pienuutensa. He ovat omissa 
ympyröissään ja ovat suuria ja mahtavia 
ja heidän itsevaltiutensa on herpaantuma- 
tonta tyhmyyttä, josta he pitävät kiinni 
kynsin hampain. Mikään ei pudota suomuja 
heidän silmiltään, he hallitsevat ja pilaa- 
vat elämämme vuoden, joka ainoan päivän. 
Eivätkä he tule ajatelleeksi, että yhden 
ihmisen kautta maanpäällinen elämämme 
voi olla taivas tai helvetti. Kanssavaeltaja 
toivoo kuitenkin, että tämä pieni kirjoitus 
pudottaisi suomut silmiltämme ja me oppi- 
simme todella rakastamaan. . ., luopumaan, 
antamaan anteeksi ja ottamaan kunkin päi- 
vän sellaisena, kuin se eteemme tulee. Sii- 
hen auttakoon meitä Korkein! 



Hyvää jatkoa toivoo 



Kanssavaeltaja 

Inkeriläisten Yhdistys ry:n 

VUOSIKOKOUS 

pidetään Inkerikodissa Karjala talossa Käpylänkuja 1 Helsinki sun- 
nuntaina 27. 3. 1977 klo 14.00. Kokouksessa käsitellään sääntöjen 
määräämät asiat. 

JOHTOKUNTA 

Inkerin kesäjuhlapaikalta Munkkiniemen 
Yhteiskoululta Munkkivuoreen, jossa ma- 
jailin silloin tyttäreni luona. Meitä vastaan 
käveli hento ylioppilasneitonen, pysähtyi ja 
kysyi, että tietäisimmekö sanoa, onko tuolla 
inkeriläisten juhlapaikalla kansakouluntar- 
kastaja Antti Hämäläinen? Ja kysymys oli 
kohdistettu juuri hänelle itsellensä. Kysyjä 
oli Isä-Jussin pojan Ilmari Ahtinen-Karsi- 
kon tytär (Ilmari oli seminaariaikanamme 
noin neljän vuoden ikäinen). Isä-Jussi oli 
tällöin jo poissa. 

No, tarkastaja A. Hämäläinen hetkisen 
jutteli hänen kanssaan ja sopi seuraavasta 
keskustelutilaisuudesta. Jatkoimme mat- 
kaamme Munkkivuoreen. — Ja nyt on Antti 
Hämäläinenkin jo poissa. 

23. 11.76 






Äitini ja mummimme 

MARIA MULLO 

os. Hämäläinen 

s. 28. 12. 1911 Venjoki 
k. 27. 12. 1976 Turku 

Kaivaten: 

Omaiset, sukulaiset, 
ystävät 

Sydämellinen kiitos kaikille osan- 
otosta suruumme. 



Heikki Mylläri: 



Inkeriläisten tulo Suomeen 



Inkerin suomalaisten kohtaloa on joskus 
verrattu israelilaisten Egyptin orjuuteen. 
Paljon yhteistä näillä löytyykin. Niin 
israelilaiset aikoinaan kuin sitten nuo suo- 
malaiset paljon myöhemmin siirtyivät toi- 
seen maahan ja joutuivat vieraan vallan 
alaiseen maaorjuuteen sekä saivat kokea 
monenlaista painostusta. Ja lopulta päätet- 
tiin paeta kaukaisten esi-isien kotimaahan. 

Raamatussa kerrotaan israelilaisten ras- 
kaasta vaelluksesta Egyptistä Kaanaan 
maalle. Se tapahtui Mooseksen johdolla. 
Miten oli sitten inkeriläisten tulo Suomeen, 
mistä tässä on kysymys? Tulivatko hekin 
yhtenä joukkona oman miehensä johdolla? 
Tämän johdantoon sopinee seuraava tapaus. 
Kerran eräässä inkeriläisten juhlassa muuan 
vanhempi inkeriläinen herra kehui kovasti 
omia suuria töitään heimolaistensa hyväksi. 
Sitten hän ojensi kätensä edessään ollutta 
yli satapäistä yleisöjoukkoa kohti ja huusi: 
— Minähän teidät tänne toinkin! Oliko sii- 
nä Suomeen saapuneiden inkeriläisten joh- 
taja, Inkerin Mooses, tai sen heimon hert- 
tua? 

Miten inkeriläiset ovat tulleet Suomeen, 
tänne kaukaisten esi-isiensä kotimaahan? 

Tiedetään, että he olivat läpi kolmesata- 
vuotisen historiansa ajan olleet kiintyneitä 
maahansa ja viihtyneet kotikonnuillaan. 
Mutta Venäjän Suuren Vallankumouksen 
1917 j aleen tapahtui muutos. Heitä alkoi 
saapua Suomeen, joka oli juuri saavuttanut 
itsenäisyytensä. Ensimmäisiä tulijoita oli- 
vat Inkerin miehet, jotka olivat vuosikausia 
viruneet ensimmäisen maailmansodan tais- 
telutantereilla. Kun heitä ruvettiin vaati- 
maan Venäjän silloisiin sisällissotiin, pakeni 
heitä paljon Suomeen. Monet, varsinkin 
rajaseudulla asuneet, toivat perheensä mu- 
kanaan. 

Suomeen alkoi siirtyä inkeriläisiä sekä 
yksittäin että pienemmissä ja suuremmissa 
ryhmissä. Suurimpana lienee pidettävä sitä 
joukkoa, joka ylitti uuden valtakunnanrajan 
aivan Laatokan rannalla, Metsäpirtin pitä- 
jän Tapparinkylän kohdalla elokuun ensim- 



mäisenä sunnuntaina 1919. Siinä oli noin 
puolentoista kilometrin pituinen jono mel- 
kein kokonaan ruisrikkaana tunnetun Miik- 
kulaisten pitäjän asukkaita. Ihmisiä vaelsi 
tien täydeltä, ketkä kävellen reppuja seläs- 
sään ja nyyttejä käsissään kantaen, ketkä 
kärryillä köröttäen. Lehmiä talutettiin, mo- 
nilla lapsia sylissä. Ilmeet olivat vakavat. 
Heidän perässään taisteltiin, kiväärit pauk- 
kuivat yhtenä jylinänä. Kuinka pitikään 
tähän hätätilaan vielä nousta ukkosilman — 
taivaallakin jyrisi. Salamoi ja satoi melko 
rankasti. 

Sotaan joutumisen pelon lisäksi oli monta 
muuta syytä, mitkä tuolloin panivat Inke- 
rissä maan polttamaan jalkojen alla ja sai- 
vat ihmisiä siirtymään , Suomeen. Lahon 
tsaarivallan luhistuttua rupesivat uudet val- 
lanpitäjät suorittamaan suuria ja radikaa- 
lisia yhteiskunnallisia uudistuksia. Omista 
kotikonnuistaan, isiensä uskosta ja kansal- 
lisista elämäntavoistaan lujasti kiinni pitä- 
neiden inkeriläisten oli vaikea niihin sopeu- 
tua. Mutta ne, jotka eivät halunneet uuteen 
järjestelmään sopeutua ja todettiin sen vas- 
tustajiksi, joutuivat vangituiksi tai karkoi- 
tetuiksi. 

Inkeriläisten siirtyminen Suomeen jatkui, 
vaikkakin sodan jälkeen laimeampana. 
Maanpakolaisen tielle lähtö oli jokaiselle 
sangen raskas valinta. Se tiesi eroa kodista 
ja kaikesta entisestä — edessä tuntematon 
tulevaisuus, elämän aloittaminen alusta. Jo 
pääsy Suomeen vaati kovaa uskallusta. 
Raja oli tarkasti vartioitu. Sydän kurkussa 
hiivittiin — usein lapsia sylissä kantaen tai 
kädestä taluttaen — eksyttäviä korpia ja 
upottavia soita pitkin. Jotkut joutuivat 
uimalla ylittämään Rajajoen. Eräät pakeni- 
vat Suomenlahden ja Laatokan jääkenttien 
kautta tai niiden myrskyisiä selkiä soutaen. 
Tällaiselta pakomatkalta kiinni joutunut 
tiesi rangaistuksen olevan ankaran. 

Toinen maailmansota aukaisi tien oikealle 
kansan vaellukselle. Länsi- ja Keski-Inkeri 
joutuivat Saksan sotavoimien jalkoihin. 

24. 02. -77. Matti. 



Nää merkit allakassa 

taas ovat esillä. 

— Kai muistat, kuinka käytiin 

varisten pesillä, 

mitenkä oksa petti 

ja käsi katkes! Juu: 

se oli sitä aikaa, se oli suuri puu. 

Ja »viilekkeeskin» muistat — 

sen Villasin ämmältä hait 

Se oli kova oppi, 

minkä variksenpesiltä sait! 

muistelee 92 vuotiasta veljeänsä onnitellen 

veli Aapo. 

Parhainta onnea toivottaa myös Inkeriläisten Viesti 



Saksalaisten mukana tuli hätä ja nälkä. 
Suomenlahden tällä puolella nähtiin heimo- 
laisten epätoivoinen tila. Käännyttiin heille 
apua anoen Suomen hallituksen puoleen. 
Suomen ja Saksan hallituksen välillä ryh- 
dyttiinkin neuvotteluihin inkeriläisten siir- 
tämisestä Suomeen. Neuvottelut johtivat 
myönteiseen tulokseen. 

Miten tämän Saksan valtaamalla alueella 
olleen suomalaisen väestön, jonka lukumää- 
rä sitten nousi yli 60.000 hengen, evakuointi 
suoritettiin, siitä Inkerin suomalaisten his- 
toria kertoo m.m. näin: 

»Siirron sai johtaakseen kulkulaitosten ja 
yleisten töiden ministeriöön perustettu väes- 
tönsiirtoasiain keskustoimisto, jonka johta- 
jaksi määrättiin professori Pentti Kaitera 
ja toimistopäälliköksi varatuomari Erkki 
Tuuli. . .» 

»Käytännön siirron sai organisoidakseen 
merivoimien esikunta, joka määräsi ensim- 
mäisessä vaiheessa kuljetukset suoritetta- 
vaksi hl. Arandalla, jonka avuksi myöhem- 
min siirrettiin höyrylaivat Suomi ja Sea- 
gul. . .» 

Tämän evakuoinnin esivalmisteluihin ja 
toimeenpanoon varsinkin karanteenileiritoi- 
minnan aikana osallistui useita inkeriläis- 



syntyisiä henkilöitä sekä Inkerin ystäviä. 

Inkerinmaa tyhjentyi Suomalaisesta väes- 
töstä. Jo ennen toista maailmansotaa heitä 
oli Suomeen siirtyneiden lisäksi jopa kym- 
meniin tuhansiin arvioitu määrä joutunut 
pois kotimaastaan Siperiaan, Kuollan niemi- 
maalle ja Tsherepovetsin piiriin. Toisen 
maailmansodan alkaessa heitä siirtyi paljon 
vapaaehtoisesti kauemmaksi Neuvostoliit- 
toon. 

Kun toinen maailmansota päättyi, oli 
Inkerinmaa tyhjä suomalaisesta väestöstä. 
Inkerin suomalaiset olivat näytelleet osansa 
loppuun siellä, missä heidän kaukaiset esi- 
isänsä olivat uskoneet löytäneensä hyvän 
elintilan itselleen sekä jälkeläisilleen mää- 
räämättömään tulevaisuuteen. 

Voidaan sanoa, että ensimmäisen maa- 
ilmansodan loppuajoista alkaen toisen maa- 
ilmansodan loppuun mennessä oli noin puo- 
let inkeriläisistä tullut Suomeen maanpako- 
laisen ominaisuudessa. Tuon ajan kuluessa 
yli puolisataatuhatta heistä palasi takaisin 
Neuvostoliittoon. Ei kuitenkaan entisille 
kotikonnuilleen. Ruotsiin heitä siirtyi Suo- 
mesta arviolta puolikymmentä tuhatta. Suo- 
meen jäi pysyväisesti lähes kymmenen- 
tuhatta. 



RUOTSIN PUOLELTA 

Afrikanlähetystyötä Boräsissa 
jo yli 20 vuotta 




Teksti ja kuvat 

pastori 

Vilho Kuru joki 



Marraskuun 27 päivänä 
1976 järjesti Afrikanlä- 
hetyspiiri pikkujoulujuh- 
lan, jossa tarjottiin riisi- 
puuroa ja kahvia. Ku- 
vassa on osa juhlassa 
mukana olleista. Emilia 
Pyykkönen tarjoaa riisi- 
puuroa. Emilia Pyykkö- 
nen ja Elsa Kurujoki tar- 
josivat riisipuuron ja 
kahvit. 



Boräsissa toimii Afrikanlähetyspiiri. Se 
on vanhimpia, jos ei peräti vanhin hengel- 
linen piiri, joka on toiminut pitkälti yli 20 
vuotta. Afrikanlähetyspiiri kokoontuu joka 
toinen lauantai Carolin seurakunnan talos- 
sa. Joku lähetyspiirin ystävistä tarjoaa kah- 
vit. Emilia Pyykkönen on toiminut muuta- 
mia vuosia sitten kahvinkeittäjänä ja kas- 
sanhoitajana. Sitä ennen teki samaa työtä 
Hilda Pyykkönen. Myös toiset lähetyspii- 
rin ystävät ovat hyvin ahkerasti auttaneet 
kahvitarjoilussa ja tiskissä. Afrikanlähetys- 
piirin uskollinen soittaja on rouva Hilda 
Kähäri. Helmikuun 12 — 13 p:nä 1977 pidet- 
tiin afrikanlähetysjuhla Boräsissa. Afrikan- 
lähetyspiirissä käy noin 25 — 35 henkeä. Jou- 
lukuussa pidetään myyjäiset Afrikanlähe- 
tyksen hyväksi. Myös Mölnlycken, Möln- 
dalin ja Göteborgin ystävät, jotka kuuluvat 
Radan suomenkieliseen seurakuntapiiriin, 
ovat ottaneet aktiivisesti osaa afrikanlähe- 



tystyöhÖn. Niinpä vuonna 1976 afrikanlähe- 
tysmyyjäisten yhteydessä Radan suomen- 
kielinen seurakuntapiiri lahjoitti 600 kr 
Afrikanlähetykselle Pekka Miinan kautta. 
Pyydän lausua Teille, Te Radan suomen- 
kielisen seurakuntapiirin jäsenet, sydämel- 
liset kiitokseni Afrikanlähetyspiirin puoles- 
ta. Lähetän myös muutamia valokuvia 
Inkeriläisten Viestiin. 

Joulukuussa 11 päivänä 1976 pidettiin 
Boräsissa Afrikanlähetyspiirin myyjäiset, 
joissa oli mukana pitkäaikainen ja uskol- 
linen Afrikanlähetyspiirin- ja lähetystyön 
ystävä, rouva Anna Parkkinen. 

Mitä olisivat myyjäiset ilman innokkaita 
ja uhrautuvaisia lähetystyön ystäviä? Siksi 
ei saa heitäkään unohtaa, vaan iloita heistä 
ja heidän rakkaudestaan lähetystyöhön. Lii- 
tän mukaan kaksi kuvaa lähetysmyy jäisten 
osanottajista. 

Anna Parkkinen puhuu 
afrikanlähetysmyyjäisis- 



Hilda Pyykkönen, samoin 
ahkera ja uskollinen aj- 
rikanlähetystyön ystävä, 
seisoo hyvin »katetun» 
pöydän takana, lähetys- 
saarnaajan Annikka Par- 
viaisen Taivoanilta tuoma 
tunika yllään. Hilda 
Pyykkönen on toiminut 
tavaroiden esittelijänä 
myyjäisissä. Tulot myy- 
jäisissä Afrikanlähetyk- 
selle 11/12 -76 oli 4.003 
kr. 



Kuten kuvasta näkyy, oli 
myös nuorempaa suku- 
polvea mukana myyjäi- 
sissä. Annika on saanut 
isänsä ostamaan hartia- 
huivin itselleen. 

Kuvassa vasemmalta oi- 
keaan istuu Tyyne Iko- 
nen, Sofia Sihvonen, 
Anna Sykiäinen, Maria 
Jaarinen ja edessä Siiko- 



Kuten jo alussa mainitsin, että Afrikan - 
lähetyspiiri kokoontuu joka. toinen lauantai 
Carolin seurakuntatalossa klo 15. Pyydän 
vieläkin lausua Teille kaikille afrikanlähe- 
tystyön ystäville vilpittömän kiitoksen teh- 
dystä työstä Afrikanlähetyksen hyväksi. 
Tervetuloa mukaan Afrikanlähetyspiiriin. 
Tervetuloa mukaan vaivannäköön ja yhtei- 
seen iloon. 



KESÄJUHLAT JUHANNUKSENA 
BORASISSA 



Kaikkia, jotka 
tavalla kesäjuhl 
viimeistään 31/3 
kirjoittaneeseen, 
kään koske niitä 
ovat kutsuneet, 
puolesta 



haluavat osallistua jollain 
ien ohjelmaan, pyydetään 
1977 ottamaan yhteys alle- 
Tämä ilmoitus ei tieten- 
joita juhlien järjestäjät jo 
Boräsin Inkerin Kerhon 

Armas Paakkonen 



INKERIN KERHO, BORÄS 

Vuosikokous sunnuntaina 6/3 
1977 klo 15 Gustaf Adolfin seura- 
kuntatalolla. Kaikki tervetulleita. 
Päiväjärjestys sääntöjen mukai- 
sesti. Kokouksen yhteydessä ker- 
rotaan myös tulevien kesäjuhlien 
valmisteluista. 

Johtokunta 



INKERILÄISIÄ 
TAIDENÄYTTELYSSÄ 

Boräsin Kulttuuritalolle taidemuseossa oli 
24. 1. — 6. 2. 1977 välisenä aikana järjestetty 
Boräsin Suomi-Seuran toimesta taidenäyt- 
tely. Mukana oli kaikkiaan 7 vapaa-aika 
taiteilijaa ja yhteensä 56 teosta. Näyttelijöi- 
den joukossa oli 2 inkeriläistä harrastajaa: 
Arvo Häyhänen ja Alexander Kondrell. 
Motiivina oli enimmäkseen erilaiset asetel- 
mat. Koska en itse ole asiantuntija tällä 
alalla, en uskalla lausua minkäänlaista tai- 
teellista arvosanaa teoksista. Minulle kui- 
tenkin »meidän poikien» taulut olivat hyvin 
mieluisat. Jokainen saa itse arvostella ko. 
henkilöiden teoksia kesäjuhlilla Boräsissa 
juhannuksena. Silloin on Boräsin Inkerin 
Kerholla tarkoitus järjestää näyttely mitä 
kaikkea kaunista inkeriläiset pystyvät saa- 
maan aikaan sekä ammatikseen että lystik- 
seen. Halukkaat ottamaan osaa pyydetään 
ilmoittamaan allekirjoittaneelle. 

Armas Paakkonen 

»Minä johdatan heitä...» 



Ajan näyttäjän koneisto tikutti kiireisesti, 
sen viisarit osoittivat vuoden viimeisten 
minuuttien, sekunttien kiitävän, siirtyvän 
nopeasti menneisyyteen, palaamattomuu- 
teen. Tuskin lienemme silloin tajunneet 
uutta vuotta odottaessamme, että tuon tikit- 
tävän, aikaa osoittavan keksinnön osoitti- 
met tavallaan mittasivat meidän oman elä- 
mämmekin ajan, sen pituuden lyhenemistä 
jokaisella liikkeellään. Näin kuitenkin sil- 
loin tapahtui. Ja niin tapahtuu tälläkin het- 
kellä. Aika pakenee, jättää meitä.. 

Muistamme elävästi vielä monia tapahtu- 
mia, hetkiä viime vuoden varrelta, aina sen 
mukaan, kuinka läheisesti ne hipaisivat, 
koskettivat omaa tai läheistemme elämää, 
kun sensijaan useammat, mielestämme tois- 
arvoiset elämyksemme ovat jo unohtuneet 
tai parhaillaan katoavat muististamme. Uut- 
ta vuotta lähestyessämme, siihen astuessam- 
me, toivottelimme toisillemme kaikkea mah- 
dollista hyvää: Terveyttä, menestystä, onnea 
ja — Jumalan siunaustakin, tietenkin sen 
mukaan, mitä kukin meistä näkee, pitää 
tavoittelemisen, omistamisen arvoisena elä- 
mässä. 

Näin olemme tehneet monasti ennenkin. 
Ajattelemme nyt lähinnä niitä monia ulko- 
naisesti rauhallisia ja hyvinvoinnin täyttä- 
miä menneitä vuosia, joita olemme täällä 
Ruotsissa miespolven ajan saaneet viettää, 
elää. Jumala on kuullut toivotuksemme. 
Ulkonainen rauha ja ajallinen hyvyys on 
seuraamusta Hänen siunauksestaan. Siu- 
nausta on sekin, että me menneiden vuosi- 
kymmenien aikana jo 29 eri kertaa olemme 
kesäisin saaneet kokoontua ja tavata toi- 
siamme yhteisillä Juhannus- tai kesäjuhlil- 
lamme. Niillä on ollut aina mieluista käy- 
dä, varsinkin kun niitä järjestetään eri 
paikkakunnilla. Vetovoimana niille on se- 
kin, että juhlakansan joukosta aina löytyy 
entisiä naapureita, ystäviä vuosien varrelta 
ja — sukulaisiakin. Asummehan rauhat- 
tomien vuosien seuraamuksena ja uuden- 



aikaisen . elämäntyylin vaikutuksesta pit- 
kienkin välimatkojen päässä toisistamme, 
eri maissakin. Ja eikös vain liene niin, var- 
sinkin ensimmäisiä juhliamme muistelles- 
samme, että usein palasimme niiltä kotei- 
himme uusia tuttavuuksia, ystävyyssuhteita 
rikkaampina, saimme ystäviä, joista vielä 
tänäänkin iloitsemme. 

On vielä eräs tärkeämpikin aihe tai syy 
juhlissa käymisellemme, vaikka emme sitä 
aina tunnusta tai siitä julkisesti puhu, kuin 
sukulaisten tapaaminen ja ystävien näke- 
minen. Olemme olleet Jumalan itsensä kut- 
sumia. Hänen kutsunsa on usein saavutta- 
nut meidät oudolla tavalla, jota emme osan- 
neet Hänen kutsunaan pitää, kun se on jos- 
kus tullut ystävän kirjeen muodossa, suku- 
laisen tai omaisen puhelinsoiton välityksellä 
tai tämä Viestimme on ollut sen perille tuo- 
jana. Juhlamme on aina Jumala siunannut. 
Ja silloinkin kun olemme olleet niillä mu- 
kana, emme ole koskaan lähteneet niiltä 
koteihimme, tehtäviimme vain toisiamme 
tavanneina, uusia muisteloja saaneina, vaan 
Kristukselta yhdessä anteeksiannon ja siu- 
nauksen saaneina, rohkaistuina ja uusin 
voimin varustettuina arkielämämme vaihte- 
leviin suruihin ja iloihin, vastoinkäymisiin 
ja voittoihin. 

Kuten eri yhteyksistä on käynyt jo ilmi, 
tullaan 30. kesäjuhlaamme viettämään ensi 
juhannuksena Boräsissa. Juhlavalmistelut 
ovatkin jo päässeet hyvän matkaa eteen- 
päin. Boräsilaiset alkavatkin valmistautua 
vieraitansa vastaanottamaan parhaiden ky- 
kyjensä mukaan. Toivomuksemme on, että 
30. juhlamme muodostuisi kaikkien inkeri- 
läisten, koko heimomme jäsenten ja heidän 
ystäviensä yhteiseksi virkistäväksi kesä- ja 
juhannusjuhlaksi. 

Juhlapuhujistakin on jo tietoa, mainit- 
semme tässä vain kaukaisempien nimet: 
Hiippakuntamme (Skaran) uusi tuomio- 
rovasti Karl-Gunnar Grape on lupautunut 
saarnaamaan juhannuspäivän juhlajuma- 



13 



För ingermanländare i Sverige 



Ett gammalt talesätt säger — man kan 
handia klokt pä tre sätt: genom eftertanke, 
det är ädlaste sattet — genom att efterapa, 
det är det lättaste och genom erfarenhet, 
det är det bittraste sättet. 

I december numret 1976 förespräkade 
Armas Paakkonen för varaktigt spalt som 
spräkrör pä svenska i Inkeriläisten Viesti 
avsett för ingermanländska ättlingar i Sve- 
rige. Mycket klokt förslag! för inom 
nämnda omräden har vi pendlat frän den 
ädlaste kännslan tili det djupaste vanmakt 
— inte minnst genom vara egna egocent- 
riska tankegängar av icke ringa mätt. Vi 
har verkligen försummat vara ungdomar. 

Jag ville dock föreslä ett försiktigt kom- 
plettering tili Paakkonens förslag: I stället 
för att vädja tili ungdomarnas önskan, vi 
mäste själva mobilisera alla tillgänliga 
resurser tili uppsökande verksamhet. Alla, 
som tror sig nägonluda behärska spräket — 



även de som göra felstavningar — mäste 
gripa tag i pennan och utrycka för sinä 
färdigheter. Det skulle tjäna som »Smak 
prov» för värt tidskrift, första etappen för 
att fästa vara ungdomars uppmärksamhet 
— huru bristfälliga vi egentligen äro. 
I detta sammanhang mä ej förbigäs att för 
moderna ungdomen idrotten är alit i alla. 

För den andra etappen vi skulle göra sä 
att redan i samband med midsommar fäst- 
ligheterna i Boräs, vi skulle starta siffer- 
mässig undersökning — hur mänga som har 
läst tidskriften, vad har dom poengterat för 
dess värdering och samtidigt göra en pre- 
numerations insamling. 

Det vore av en utomordentlig vikt väcka 
ungdomarnas uppmärksamhet för värt eget 
spräkrör att den är i behov av egna med- 
arbetare. 

»OHi-n» 



LAHJOITUKSIA 

INKERILÄISTEN VIESTIN 

TUKEMISEKSI: 



lanpalveluksessa ja muutenkin olemaan 
mukana joukossamme. Iloksemme hän pu- 
huu suomeakin. Suomesta saamme vieraik- 
semme ja puhujiksi inkeriläissyntyisiä ys- 
täväpappeja, rovastit J. Jääskeläisen, A. 
Kuortin ja M. Vironmäen. Ja tietenkin 
odotamme heidän mukanaan suuren joukon 
muitakin juhlavieraita Suomesta saapuvan. 
»Minä johdatan heitä», sanoo Herra pro- 
feetta Jeremian kautta, »kun he kulkevat 
rukoillen». Ystävät! Valmistakaamme juh- 
laamme rukoillen. Tervetuloa Boräsiin! 
Tulkaa rukoillen! 

Juhlatoimikunnan puolesta Jussi Jänis 



Helena Ukkonen, Nordberg 15 kr. 
Boräsilainen 10 kr. 
Vilho Kurujoki, Boräs 100 kr. 
Olga Raikkerus, Vaasa 25 mk. 



Viesti kiittää 



JOUKOSTAMME POISTUNEITA 

Maria Kouhia, synt. 23/2 1902, kuoli 24/12 
1976 Boräsissa. 

Juho Kuortti, synt. 22/10 1914, kuoli 
Boräsissa 24/12 1976. 

AJANKOHTAISIA ILMOITUKSIA 



HELSINGIN PAIKALLISOSASTO 



SEUKKOSEURA 



Osastomme vuosikokous on Inkeri- 
kodissa 27. 2. 19-77 klo 14.00. 

Maaliskuussa osallistumme Inkeriläisten 
Yhdistyksen vuosikokoukseen sunnuntaina, 
27 pnä klo 14 Inkerikodissa (ks. s. 7), joten 
varsinaista kuukausitilaisuutta ei silloin ole. 
Kuukausitilaisuuden ohjelma siirtyy huhti- 
kuuhun. Siitä tarkemmin maaliskuun nu- 
merossa. 

Lauantaina, huhtikuun 2 pä klo 13 teem- 
me vierailun Lähetystalolle, Tähti- 
tornink. 18. Kts. tarkemmin vierailuun liit- 
tyvästä ohjelmasta yms. tämän lehden maa- 
liskuun numerosta! 

Ilmoittautumisia ottavat vastaan rva Ruth 
Hämeen-Anttila, puh. 335 035 ja Yrjö Kork- 
kinen, puh. 835 556. 

Tervetuloa läheltä ja kaukaa! 



kokoontuu Inkerikodissa maaliskuun seu- 
raavina torstaina klo 13: 

3 pv. Irene Airas kertoo itävaltalai- 
sen alppikylän elämästä papin rouvan näkö- 
kulmasta. 

17 pv. vierailevat opettajasisarukset 
Kirsti ja Kaija Brummer. Aihe: 
Jumalan koulussa. 

Huom! Huhtikuun ensimmäisellä viikolla 
ei Seukkoseuralla ole ohjelmaa Inkeri- 
kodissa. Osallistumme H:gin Paikallisosas- 
ton tekemään vierailuun Lähetysta- 
lolle 2.4.-77 klo 13—15. 

Varatkaa ajat ja tulkaa mukaan! 



ARVOISAT TILAAJAMME 

Maksaessanne Inkeriläisten Viestin 
tilausmaksua olkaa hyvä ja merkitkää 
nimenne ja osoitteenne sille varatulle 
kohdalle maksulomakkeeseen. Siten 
säästytte silta harmilta, että Viesti ei 
osaisikaan oikeaan osoitteeseen. 



MÖLNLYCKELÄINEN 

Joku entinen tilaaja Mölnlyckestä 
on unohtanut kirjoittaa nimensä mak- 
sukorttiin kun hän uusi tilauksensa 
postissa. Maksu on suoritettu Möln- 
lyckessä SI. 12. 1976. Ota yhteys asia- 
mieheen Armas Paakkoseen. 



TAMPEREEN PAIKALLISOSASTO 



Tampereen paikallisosaston tilaisuudet 
ovat 6. 3., 24. 4. ja 22. 5. 

Johtokunta 



Hesperian puistossa olevalle 

LARIN PARASKEN PATSAALLE 

kokoonnumme vanhan tavan mukaan Kale- 
valanpäivänä 28. helmikuuta klo 11.00 las- 
kemaan kukka vihkon. 

Tervetuloa mukaan. 

Tilaa asiamiehiltämme 
Inkeri-aiheista kirjallisuutta 
Levitä Inkeri-tietoutta 



Sulo Haltsonen ym. 

Inkerin suomalaisten historia 



60,- 



Saini Laurikkala 
Rovasti S. J. Laurikkaian eiämäkerta 21,- 



Inkerin vaakunoita 6, — 
Inkerin iippuja 4, — 

Inkerin postimerkkejä 

sarja 40,— 
Adresseja 10,— 



Aapo Iho 

Hietajyvä, vaiitut runot 


15,— 


Inkeriiäisten Viesti vuo- 
deksi 1977 olisi syytä ti- 
lata. Hinta 25, — . 


Helli Suominen 
Mooses Putron eiämäkerta 


5,— 


Hinnat kruunuissa vallit- 
sevan kurssin mukaan. 


Äänilevyjä 
Inkerikuoro 
Nouse Inkeri ym. 11, — 




Pääasiamiehet: 

Ruotsissa Armas Paakkonen 


Lauri Santtu 




Suomessa Hannu Vironmäki 


Murrejuttuja 11, — 




osoitteet sivulla 2. 



inkeriläisten viesti 

OSOITEOSASTO 

INKERIKOTI 

KÄPYLÄNKUJA 1 

00610 HELSINKI 61 

PUH. 793 796, MAANANTAISIN 

KLO 17 — 19. 

MUUTATTEKO? 



KIINNITTÄKÄÄ TÄHÄN OSOI- 
TE VIIMEKSI SAAMASTANNE 
INKERILÄISTEN VIESTISTÄ 
KIRJOITTAKAA ALLE UUSI 
OSOITTEENNE JA POSTITTA- 
KAA MEILLE ENSI TILASSA. 



NIMI 



UUSI LÄHIOSOITE 



UUSI POSTITOIMIPAIKKA 



MUISTAKAA 

testamenteilla ja lahjoituksilla 
Inkeriläisten Sivistyssäätiötä. 

Testamenttiasioissa voi kysyä 
neuvoja päätoimittajalta, kirkko- 
herra Matti Vironmäeltä, puh. 
631 285. 



Vammala 1977. Vammalan Kirjapaino Oy. 




numero 3 



maaliskuu 197 






inkeriläisten viesti 



TOIMITUS: Koivikkotie 6, 01620 Vantaa 62 

Päätoimittaja: 

Matti Vironmäki, puh. 631 285 
Toimitussihteeri : 
Anja Luoma, puh. 892 460 



KONTTORI: Inkerikoti, Karjalatalo, Käpylänkuja 1, 

00610 Helsinki 61 
Puh. 793 796 
Postisiirtotili Hki 30636-4 
Auki maanantaisin klo 16.30 — 18.30 



TILAUSHINTA: mk. 25, — vsk. kotimaassa, Ruotsissa 30 kr. 



ILMOITUSHINNAT: 1/1 sivu mk 200,— 

1/2 » » 120,— 
1/4 » » 70,— 

Kuolinilmoitukset 30, — 

Kiitos- ym. ilm. 20, — 

Kuva ilmoituksessa 30, — 



PÄÄASIAMIES Armas Paakkonen 

RUOTSISSA: Tingsgatan 4 B 

50253 BORAS. Puh. 033/101 850 
Postisiirtotili n:o 626047-5 



PÄÄASIAMIES Hannu Vironmäki 

SUOMESSA- Tehtaankatu 5 E 43, 00140 Helsinki 14 

Puh. 662 668 
Postisiirtotili n:o 416608-9 

Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



KANSIKUVA KERTOO: Inkerin harrastustoiminnasta kertoo tämänker- 
tainen kansikuvamme. Venjoen Luukkasin kylän soittokunnan ja laulu- 
kuoron jäseniä. Laulukuoro perustettiin 1898 ja soittokunta 1911. 



Hyvää huomenta. Armo 



Erzsebet Turmezei, Unlkari 

Suomentanut Anna-Maija Raittila-Nieminen 

(Julkaistu suomentajan luvalla) 



Eilinen taakka oli eilinen, 

huomisen varjo vasta huomisen. 

Ja joka aamu uudestaan 

ikuista matkakumppania tervehtiä saan: 

Hyvää huomenta, Herrani Jeesus 

Hyvää huomenta, Ilo 

Hyvää huomenta, Rauha 

Hyvää huomenta, Armo! 



Seukkoseura kertoo 



Ellet vielä tiedä, mikä on Seukko- seura, 
niin hengähä jo tok* ja laula kanssamme: 

(säv. »Sä kasvoit neito. . .») 
On Seukko- seura oiva tää, 
se meidät yhdistää. 
Sä tule tänne kanssamme, 
äl* yksin kotiin jää! 

TäälP laulellaan ja riemuitaan, 
osansa kaikki saa. 
Voi surut murheet unhoittaa, 
ne jäävät oven taa. 

Me ollaan kaikki nuoria, 
sen näkee päältä päin. 
Kun katsot silmän sinehen, 
niin miettimähän jäät. 

Se silmä sielun peili, 

se sieltä kuvastaa, 

ett* sydän nuori rinnass* on, 

siks' laulu kajahtaa. 

On laulu kaikkein rakkahin, 
se meidät nuorentaa, 
ja antaa meille voimia 
elämää rakastaa. 

Tekijä tuntematon 

Tämä on Seukko-seuran ikioma laulu, ja 
sitä on laulettu miltei joka kerta, kun 
ollaan koolla oltu. 

Itse ohjelman kulku on ollut suunnilleen 
näin: Alkuun on aina veisattu virsi ja on 
luettu Raamattua, Psalmin kirjaa. Ennen 
jatko-ohjelmaa on juotu pullakahvit. Se on 
ollut omiaan kirvoittamaan kieliä ja anta- 
maan sanalle vauhtia. Ohjelman jatko- 
osassa on laulettu kansanlauluja, kerrottu 
muistelmia tai muita asioita. Milloin on 
vierailija ollut mukana, on ohjelmajakson 
tässä vaiheessa ollut hänen puheenvuoronsa. 
Vierailijoiden mukanaolo on koettu aina 
kaikin puolin virkistäväksi. Heidän kaut- 
taan on saatu kuulla erilaisia uusia asioita. 
Ortodoksisen kirkon elämä on käynyt tu- 



tummaksi. Lähetysalan asioista on kerrottu, 
ja asioita on havainnollistettu diakuvien 
avulla. Ulkomailta on tuotu valokuvien 
kera matkaterveisiä. Poliisi on vieraillut, 
aivan oikeana kutsuvieraana, ja antanut 
puolestaan turvallisen elämän ohjeita. Onpa 
lukkarikin käynyt ja laulattanut kurkut ka- 
neiksi jne. Esitysten jälkeen on usein vielä 
keskusteltu yhdessä päivän aiheesta. 
S-seuratilaisuus on päättynyt jonkun har- 
tauskirjan lukemiseen ja yhdessä veisattuun 
virteen. Milloin pappi on ollut mukana, 
kuten niin onnellisesti on joinakin kertoina 
ollut, on hän huolehtinut loppuhartauden 
pidosta. — Hengellinen osuus ohjelmissa on 
ollut yleensäkin selvästi hallitsevana. 

Kokoontumiset ovat olleet aina päiväsai- 
kaan ja muutamaa poikkeusta lukuunotta- 
matta aina kuukauden ensimmäisenä ja kol- 
mantena torstaina. Milloin on oltu pienem- 
mällä joukolla koolla, milloin suuremmalla. 
Useimmiten ehkä on ollut n. parikymmentä 
kerrallaan. — S-seura on kuin muurahais- 
pesä, jossa on jokaiselle löytynyt tehtäviä. 
Sen organisaatiota on kaikki yhdessä syn- 
nytetty. 

No, keitä sitten ovat nämä — seukot, 
lukija jo ehkä kysynee. He ovat ryhmä 
siskoja ja veikkoja, kuomia ja kaimoja, jot- 
ka S-seuran puitteissa elävät herttaisen iät- 
tömässä olotilassa. Joku on tainnut kerran 
todella aivan yllättää kertomalla merkittä- 
vän uutisen: »Minä täytän kesällä 80 vuot- 
ta». Joku siskoista on paljastanut vaati- 
mattomat 65 vuotensa. Mutta vähät vuo- 
sien määrästä, »Me ollaan kaikki nuoria, 
sen näkee päältä päin. . .» 

Vuoden aikana olemme yhdessä vierail- 
leet Suomen Raamattuopistolla, Kauniaisis- 
sa. Huhtikuun alussa menemme Lähetys- 
talolle. Tulevaisuudessakin tahdomme teh- 
dä itse myös vierailuja ja kutsua edelleen 
vieraita Inkerikotiin. 

Seukko-seura täytti marraskuussa -76 
yhden vuoden. Matti Vironmäki kävi 
1-vuotispäivillä ja totesi, että yhteisen 



Helmikuu 

Pakkaset on meillä kovat 
tämä talvi »velat maksaa». 
Hitsarit sai talvilomat 
kuka kamppailla näin jaksaa. 
Katos, saumat pakkasessa 
liian pian kiristyy. 
Luonto estää töitä tässä 
eikä ole miesten syy. 
Ei nyt kannata pahaa tykätä, 
hiihtokisat täytyi lykätä. 
Eihän ilmat sitä kysy 
mittari vaan alhaall' pysyy. 
Talven taatto kiristää, 
talonmiehii piristää. 

Järvisaaren Einari 



ikämme perusteella olemme oppineet käve- 
lemään, ja tulevaisuudessa seuraa kehitty- 
minen ryhmänä uusia vaiheita kohti. Var- 
memmin ja itsenäisemmin pysyvät jo jalat 
allamme, niin ainakin tunnemme. 

Kerrotaan erään S. Lähetysseuran lähe- 
tin, joka lähti ensimmäiselle työkentälleen 
lähetysmaille joskus tämän vuosisadan 
alussa, lähtöpuheessaan sanoneen: »Olen 
juhlatuulella, kun tiedän saavani lähteä 
sinne, jossa on tila minulle.» Seukot tule- 
vat Inkerikotiin, josseivät aina niin juhla- 
tuulella, kuitenkin hyväntuulisen näköisinä, 
koska tietävät: Täällä on tila minulle. 

Olemme iloisia kaikista vieraista, hyvin- 
kin kaukaa tulleista, jotka Helsingin käyn- 
nillään ovat käyneet meitä S-seurassa ter- 
vehtimässä. Tulkaa aina Inkerikotiin, myös 
sen muihinkin tilaisuuksiin! — Täällä on 
tila myös sinulle. 

H.H. 



Kiitos 

hyvästä 

sanomasta 



Olen kovin kiitollinen Inkeriläisten Vies- 
tin kirjoittajalle kaipaamastani ja muisti- 
kuviini jääneestä Hengellisestä lehdestä 
Hyvästä Sanomasta. Tämä kristillinen lehti 
ilmestyi meillä Inkerissä minun vielä olles- 
sani melkein lapsi, joten en tiennyt sen toi- 
mittajista mitään, vaan luulin että se tulee 
täältä Suomesta kuten kaikki hengellinen 
muukin kirjallisuus siihen aikaan. Rakas 
uskovainen isäni luki meille perheelleen 
iltapuhteillaan oikein ääneen, ja muistan 
kuinka hyviä kirjoituksia siinä aina oli, joi- 
ta me lapsetkin kovin hartaasti ja innolla 
kuuntelimme. Isäni aina sanoikin, että 
Hyvä Sanoma on nimensä veroinen. 

Kun 33 vuotta sitten pääsimme Suomeen, 
aloin kysellä, että tunnetaankos täällä sen 
nimistä hengellistä aikakauslehteä kuin 
»Hyvä Sanoma»? 

Ei ne, joilta kyselin, tienneet sellaista 
lehteä lainkaan, mutta minun serkkuni Lii- 
sa Virolainen on babtisti-uskossa, ja hän 
toi kerran minulle Hyvän Sanoman. Ei 
serkkuni antama lehti ollut minun mieli- 
kuvaani jäänyt Hyvä Sanoma. Sain aikojen 
kuluttua muistaakseni lukea Isien Uskosta 
kaipaamastani Hyvä Sanomasta ja sen kir- 
joittajista ja toimittajasta. Hän, Eevert 
Pärnänen, oli nyt täällä Janakkalan kirkko- 
herrana. Kirjoitin hänelle heti tiedon saa- 
tuani kiitoskirjeen, mutta en kumminkaan 
rohjennyt sitä lähettää, mitä vieläkin suu- 
resti kadun. 

Me ihmiset olemme niin hitaita ajoissa 
kiittämään kuten minäkin. Kun nyt kenellä 
on vielä tallessaan Hyvä Sanoma, niin anta- 
kaa toki Inkeriläisten Viestiin painettavak- 
si siitä otteita. Hyvän Sanoman kansilehti 
on hyvin himmeästi minun muistissani. Sii- 
nä oli muistini mukaan aurinko sateineen 
ja keskellä aurinkoa risti ja nimi Hyvä 
Sanoma. Olivat niin mieluisia lukemisia 
nuo otteet julkaistuna aikoinaan kaipaamas- 
sani Hyvässä Sanomassa. Niitä odotan lisää. 

Liisa Makara 



Helsingin inkeriläisten kyykkä 1976 



Pelipaikkanamme on etupäässä ollut Hel- 
singin Seurasaari, Karjalan Sivisty sseuran 
kyykkäkerhon pelikentät. 

Maassamme tänä päivänä pelattava kyyk- 
kä, inkeriläisillekin läheinen peli, on karja- 
lainen, ja sitä vaalii Karjalan Liitto arvok- 
kaana kulttuuriperinteenään. Kyykkätoi- 
minta koko maata käsittävänä on laaja. 
Erikoisesti kyykän juhlaa vietetään kesä- 
kuussa Karjalan Liiton kesäjuhlien yhtey- 
dessä. Näille juhlille meillä Helsingin inke- 
riläisilläkin on ollut tilaisuus osallistua jo 
useana vuonna. Helsingin inkeriläinen 
kyykkä kaipaa lisää harrastajia. Olemme 
kuitenkin »kuvassa» mukana, maan laajaan 
ohjelmaan verrattuna tosin ei pisaran ver- 
taa meressä. Vaikka ryhmämme onkin pie- 
ni, ja toimintamme siten rajoittunutta, eri- 
koisen kiitoksen ansaitsevat Jussi Toivokai- 
nen, Toivo Halonen ja Yrjö Korkkinen. 

Kun alkaa harrastaa kyykkää, tempaan- 
tuu ikäänkuin itsestään mukaan sen peli- 
tapoihin. Kisailu ja kilpailu kuuluvat olen- 
naisesti kyykkään ja ne motivoivat sitä var- 
sin paljon määrätyllä tasolla. Ja kyykkään 
todella innostuu, se sopii kaikenikäisille. 



Ky ykkäter veisin 



Oskari Toivokainen 



Tapahtumakatsaus : 

— 8. 2. ja 14. 3. 76 Hki Taivallahti, talvi- 
pelisarja, joukkuepelit. 

— 9. 6. 76 vierailu- ja ystävyysottelut Tik- 
kurilan karjalaisia vastaan Tikkurilassa. 

— 14. 6. 76 Hki, Taivallahti, harjoituskilpai- 
lut piirin joukkueille. 

— 19. 6. 76 Pori, Karjalan Liiton kesäjuhlat. 

— 17. 7. 76 Turku, Inkeriläisten kesäjuhlat. 



12. 8. 76 Hki, Taivallahti, piirin mest.kilp. 
henkilökohtaiset pelit. 

22. 8. 76 Jyväskylä SM-kilp. henkilökoh- 
taiset pelit. 

12. 9. 76 Seurasaari, piirin mest.kilp. 
joukkuepelit. 

26. 9. 76 Seurasaari, kyykkäkerhon kun- 
niasauvakilpailut, joukkuepelit. 

17. 10. 76 Seurasaari, Karjalan Siv.seuran 
70- vuotis juhlaottelut, joukkuepelit. 

24. 10. 76 Seurasaari, kellokilpailu, hen- 
kilökohtainen peli tasoituskilpailuna. 




Pori 19. 6. 76 Karjalan Liiton kesäjuh- 
lat. Kyykän SM-kilp. Karjalan Siv. Seu- 
ran pronssijoukkue B-sarjassa. Vas. 
Aaltonen^ Hirsso> Junnola ja Karppela. 

Pori 19. 6. 76 SM-kilp. 
joukkuepelit. A-sarja. Oik. 
1. Kylmäkosken Karj. 2. 
Jyväskylän Karj. 3. Piela- 
veden Karj. 




Karjalan Siv. Seuran 
kyykkäkerhon nykyinen 
puh.joht. Niilo Prähkyn 
tyylinäyte. Kuva on Tu- 
run inkeril. kesäjuhlilta 
1971. Niilo Prähkyn taito 
ja meriitti kyykkääjänä 
on legendaarinen. 




Seurasaari, KSS:n 
kyykkäkerhon peli- 
kenttä. Vas. Toivo 
Halonen, Jussi Toi- 
v okainen, Antti Hir- 
vas, Tuomas Kerä- 
nen, A. Nuutinen ja 
Pekka Mirola vii- 
meksimainitun 60- 
vuotisjuhlaotteluun 
valmistumassa. 

Helsingin inkeriläis- 
ten paikallisosaston 
puh.joht. Yrjö 

Korkkinen Helsin- 
gin Taivallahden 
kyykkäkentällä pre- 
sid. Kekkosen mal- 
jakilpailuissa syy sk. 
1976. Mukana oli 
16 maan eri piirin 
mestarijoukkuetta. 
Korkkinen pelasi 
tällöin Vantaan 

kyykkäjoukkueessa. 



Lähetystalolla 
meitä odotetaan 



Helsingin paikallisosasto vierailee Lähe- 
tystalolla, os. Tähtitornink. 18 lauantaina, 
huhtikuun 2. pnä klo 13. 

Kokoonnutaan klo 13 (5:tä vaille) ko. talon 
alasalissa. Opastusta tarvitsevat kokoontu- 
vat rautatieaseman kellotornin juurella, 
bussi 17 pysäkin kohdalla klo 12.30. Antti 
Talolahti tuo perille. 



Toivotaan, toivotaan 



Ehdotan, että I. Viestin lukijat, missä kau- 
kana asunettekin, kirjoittaisitte kuulumisia 
yhdessäoloistanne. Jos on puolin tai toisin 
kyseltävää, niin kysellään pois ja vastail- 
laan myös tämän lehden palstoilla. Kerro- 
taan esim. ehdotuksista, oivalluksista ryh- 
mässä jne. Täten syntyisi lehdessä vähitel- 
len palsta: »Ryhmäuutisia». 



Lukemisiin ! 



H.H. 



1800-luvulla elettiin Suomessa voimak- 
kaan uskonnollisen herätyksen aikaa. Mie- 
let olivat tällöin niin valmiita herätykselle, 
että ei tarvittu kuin pieni sytyttävä kipinä, 
kun jo syttyi valtava liekki. Yhtenä tuon 
aikakauden ilmiönä syntyi Suomen Lähe- 
tysseura v. 1859. 

Rakennus, jossa S. Lähetysseura toimii, 
valmistui v. 1906. Sen suojissa on kirkko, 
lähetysopisto- ja koti, kirjasto sekä muita 
toimitiloja. On myös museo, jolla on Poh- 
joismaiden laajin lähetysalaa esittävä vä- 
linekokoelma. 

Vierailuohjelma: Meille kerrotaan kuulu- 
misia S. Lähetysseuran toiminnasta ja op- 
paan johdolla tutustutaan museoon. Lähe- 
tysmuseon eräänä huomionarvoisena koh- 
teena mainittakoon lähetti Martti Rautasen 
työhuone Ambomaalta. Kuten muistetta- 
neen, tämä Ambomaan apostoli, myös Am- 
bomaan Agricolaksi kutsuttu syntyi Länsi- 
Inkerissä, Novansolkassa v. 1845 ja kuoli 
työnsä ääreen v. 1926. — Museossa on vielä 
kiinalaisittain kalustettu huone ja ambolai- 
nen yhden perheen taloyhteisö pienoiskoos- 
sa, peräisin v. 1800 — 1900 luvun vaihteesta, 
ym. mielenkiintoista. Saamme katsella fil- 
miä: »Kirkko Namibiassa». Lähetyskirkossa 
pidettävässä hartaushetkessä puhuu leht. 
Leena Hukka. Kahvitarjoilua. Vierailu 
päättyy n. klo 15. — Museon pääsymaksu 
on 1 mk. Kahvi: kupillinen leivän kanssa 
3 mk, ilman 1:50. Rahat kerätään vierailun 
aikana. 



KIITOS 

Lämmin kiitos kaikille, jotka 
kunnioittivat isäni 

MATTI VIROLAISEN 

muistoa. 

Maria Virolainen 



Ilmoittautumisia ottavat vastaan Ruth 
Hämeen-Anttila, puh. 335 035 ja Yrjö Kork- 
kinen, puh. 835 556. Ilmoittauduttava vii- 
meistään tiistaina, maaliskuun 29 pnä. Mai- 
nitse samalla, juotko vierailulla kahvia. 

Lähdetään kaikki, läheltä ja kaukaakin 
tulevat Lähetystalolle näkemään ja kuule- 
maan Jumalan töistä Lähetysseuran työ- 
kentillä! 

H.H. 



RUOTSIN PUOLELTA 




Heikki Kontala 
70 vuotta 



Maaliskuun 15 p-nä Heikki Kontala täytti 
70 vuotta. Hän asuu Ruotsissa, örebron 
kaupungissa. Päivänsankari on syntynyt 
Inkerissä, Soikkolan pitäjän Kolkanpään ky- 
lässä. Jo nuorena poikamiehenä Heikki jou- 
tui pakko-olosuhteissa jättämään rakkaan 
synnyinseudun. Titteliä »Kulakki», jota 
kollektivisoinnin kaudella siroteltiin maa- 
seudun ympäristössä, Heikki ei koskaan 
suostunut hyväksymään. Vuonna 1931 hän 
hakeutui Suomeen, esi-isien maahan. Kuten 
kaikkialla tähän aikaan Euroopassa, niin 
myös Suomessa, vallitsi suurtyöttömyys. 
Mutta Heikki on periaatteeltaan tinkimätön 
mies. Hän asetti vaikeuksille vastalauseen: 

— »Ei kahta hyvää ihastua, ei yhtä pahaa 
pelästyä». 



Suomessa sittemmin Heikki löysi rinnal- 
leen Marian (Maija), joka oli myös entinen 
kulakin tyttö, Inkeristä syntyisin. Nyt mitä 
loogillisesti seurasi, ei olisi paremmin voi- 
nut toivoakaan: — romanttinen avioliitto ja 
Maija synnytti Heikille kaksi reipasta poi- 
kalasta. Elämä tuntui onnelliselta! 

Mutta taivaalle kohosivat uudet uhkapil- 
vet. Talvisota syttyi. Heikki oli ensimmäi- 
siä lähtemään vapaaehtoisesti puolustamaan 
esi-isien maata. Tuntui haikealta jättää 
nuori vaimo kahden pienen lapsen kanssa 
yksin kotiin. Eikä tiennyt — jos koskaan 
palaa vaaralliselta reissulta takaisin. Mutta 
velvollisuus kutsui sinne, missä miestä tar- 
vittiin. 

Sodat päättyivät aikanansa. Rauha tuli 
maahan. Mutta Heikin osalle sattui vielä 
kerran katkera muukalaisuuden malja juo- 
da tyhjäksi. Tällä kertaa edessä oli Svean 
maa, vierasperäisine tapoineen ja kielineen. 
Nyt oli Heikillä vain yksi lääkeresepti käy- 
tettävissä: — Aika parantaa haavat. Me 
olemme maahan lyödyt, mutta emme tuho- 
tut. 

Nuoret sopeutuivat vanhempia paremmin 
uuteen yhteiskuntaan. Kun Heikin pojilla 
alkoi koulunkäynti, uhkasi perheessä ruotsi 
tulla hallitsevaksi kieleksi. Heikki ohjasi 
poikia tällöin isällisellä tavalla: — Ulkona 
saa puhua kuka mitä osaa, kotiperheessä 
puhutaan Suomea. 

Heikin vanhin poika on tällä kertaa Hel- 
singin virkatoimistossa työssä ja on lausu- 
nut isälle toistuvia kiitoksia, että isä ke- 
hoitti säilyttämään myös suomen kielen. 

Heikki on ollut kaikissa inkeriläisten rien- 
noissa mukana ja innokas Viesti-lehden lu- 
kija, joten suuri joukko ystäviä osallistuu 
onnittelemaan päivänsankaria. 

»OHi-n» 

Olga Kämärä 
50 vuotta 



4. päivä tammikuuta 1977 rva Olga Kä- 
märä täytti 50 vuotta. Hän on syntyisin 
Skuoritsan seurakunnan Kiurulan kylästä. 
Nykyinen asuinpaikka on Kumlan kaupun- 
ki, Ruotsi. 

Päivän sankari on tunnettu pulskana 
aktiiviemäntänä örebron Inkerin Kerhon 
toiminnassa. Myös muuhun toimintaan 
inkeriläisten parissa Olga Kämärä on otta- 
nut aktiivisesti osaa. Parhaiten muistanem- 
me hänet Eskilstunan kesäjuhlilla Kansal- 
lisillassa esittävän kauniissa kansallispuvus- 
sa »Inkerin paimenen emäntää». 

Merkkipäivänä, muitten ystävien ohella, 
koko Inkerin Kerhon toimikunta osallistuu 
sydämellisiin onnitteluihin. 

»OHi-n» 



INKERILÄISTEN 
SEURAKUNTAKOTISÄÄTIÖN 



sääntömääräinen yleinen kokous pidettiin 
sunnuntaina 30/1 1977 omalla talolla Bocka- 
sjögatan 9:ssä Boräsissa. Paikalle oli saa- 
punut 22 henkeä. Kun kahvit oli juotu, 
käsiteltiin Toivo Parrin puheen johdolla esi- 
tyslistassa mainitut asiat. 

Johtokunta valittiin uudelleen paitsi eroa 
pyytänyttä varajäsentä Aleksanteri Halt- 
tusta örebrosta. Vakinaisiksi tulivat nyt 
Toivo Parri, Mikko Närhi, Iisakki Sigen- 
stam ja Arvi Haikonen ja varalle Juho 
Steenari, Emilia Pyykkönen, Juhani Ranta- 
nen ja Viktor Hytti uutena Jönköpingistä. 
Tilintarkastajiksi vuodelle 1977 valittiin va- 
rakamreeri Felix Tukia, uudelleen ja am- 
mattimiehen ominaisuudessa, ja yhdistyksen 
jäsen Eino Steenari. 

Kokous hyväksyi ja vahvisti myös johto- 
kunnan laatiman tulo- ja menoarvion, joka 
päätyy summaan 15 530 kruunua. Varsinai- 
nen vuosikokous, jossa päätetään vuoden 
1976 toiminnasta ja tileistä, pidetään juhan- 
nuksena Inkerinsuomalaisten Keskusliiton 
järjestämän kesäjuhlan yhteydessä. (Juhlien 
aikana pidetään talo auki juhlayleisöä var- 
ten, joten jokainen voi käydä tutustumassa 
siihen.) 

Boräs Tidningin mukaan 6/2 1977 



Kuka Ruotsissa? 

Joku entinen tilaaja on unohtanut kirjoit- 
taa nimensä postgiro-korttiin kun hän uusi 
tilauksensa 1977. Henkilöllä on oma posti- 
siirtotili Ruotsissa ja siirto on leimattu 
28. 1. 77. Paikkakunta ei ilmene. Ota yhteys 
asiamies Armas Paakkoseen, mieluummin 
puhelimitse. 

Anna Sipari on syntynyt Inkerinmaalla 
Inkeren pitäjässä. 



f 



Var kara Mor 
Mormor och Farmor 



Anna Sipari 



* 6 dec 1898 

har i dag stilla insomnat i tron 
pä sin Frälsare. I var sorg och 
saknad deltager övrig släkt och 
vänner samt Filadelfiaförsam- 
lingen. 

Kumia den 11 jan 1977. 

LIILI och NIILO 

PEKKA och LILJA 

Barnbarnen 



Kärä lilla Mamma, nu är 

Din strävan slut 
AU smärta den är borta och 

Du fär vila ut 
För alit vi viii Dig tacka för 

kärlek rik och stor 
För omsorg och ali möda, 

tack kara lilla Mor. 



Flyktingar tili Sverige 
efter andra världskriget 

Nedanstäende artikel är ett sammandrag 
ur en artikel skriven av Arne Järtelius i 
Ny i Sverige nr 5, december 1976, utgiven 
av Statens Invandrarverk (Box 6113, 600 06 
Norrköping, tel. 011-108 800). 

Att det tili Sverige kömmit flyktingar, att 
det värit frän vissa länder och vid vissa 
tidpunkter och att det värit förhällandevis 
mänga, det är besked de flesta kan ge. Men 
när det kommer tili mer precisa frägor om 
vilka som kömmit, när och, speciellt svärt, 
i vilken omfattning pä drar de flesta pä 
mälet. 

Litteraturen om flyktingar har ett visst 
omfäng, men för den som söker efter 
statistiska uppgifter blir resultatet magert. 
De titlar jag haft nagon använding för är 
»Flygtingskap» SOU 1972:84 och »Nya vägar 
för invandringen» av Göran Melander och 
Ingrid Segerstedt- Wiberg (1976). 

Den offentliga av Statistiska Centralbyrän 
framtagna statistiken talar enbart om 
»immigranter» utan att göra nägon skillnad 
pä status och inte heller pä invandrarverket 
har man, pä gott och ont, öronmärkt de 
olika invandrargrupperna i de personmap- 
par som finns arkiverade. 

Aterstod att via diverse osäkra krokvägar 
och med hjälp av diverse gissningar leta sig 
fram tili uppgifter som kan ge en ungefärlig 
bild av vilka flyktingar som kömmit när, 
av vilken orsak och frän vilka nationer. 

Metodens största svaghet är att de tai 
som anges i den offentliga statistiken om- 
fattar säväl flyktingar som »vanliga» in- 
vandrare. Det gör att siffrorna som kalen- 
dariet upptar lämpar sig att användas som 
approximationer — ungefär sä här har det 
gätt tili och ser det ut. Det bör som en 
avslutande reservation framhällas att de 
siffror som anges saknar det exakta intryck 
de eventuellt ger. 

Totalt har enligt vad som framgär av de 
statistiska tabellerna nedan mellan ären 
1945—1975 kömmit 99170 flyktingar. Hur 
mänga av dessa, som idag befinner sig i 
landet, är inte möjligt att säga. 

I det statistiska materialet stär »nation» 
omväxlande för medborgarskap och utflytt- 
ningsland. 

Ar 


Nation och antal 


1945 


Estland 


r. 

10 392 




Lettland 


1 167 




Litauen 


63 




Sovjet 


164 


1946 


Estland 


9 453 




Lettland 


1 906 




Litauen 


179 




Sovjet 


525 


1947 


Estland 


3 418 




Lettland 


927 




Litauen 


84 




Sovjet 


356 


1948 


Estland 


687 




Lettland 


221 




Litauen 


28 




Sovjet 


249 


1949 


Estland 


195 




Lettland 


62 




Litauen 


8 




Sovjet 


79 


1950 


Estland 


77 




Lettland 


25 




Litauen 


2 




Sovjet 


30 


1951 


Estland 


32 




Lettland 


23 




Litauen 


— 




Sovjet 


26 


1952 


Estland 


31 




Lettland 


31 




Litauen 


2 




Sovjet 


20 


Sammanlagt 


ären 1945- 


-1952: 




Estland 


24 285 




Lettland 


4 362 




Litauen 


366 




Sovjet 


1449 



Helsingfors-dokumentet 



Konferensen om säkerhet och samarbete 
i Europa, ESK (pä finska ETYK) avslutades 
efter närä tre ars förhandlingar i Helsing- 
fors i augusti 1975. I det s.k. Helsingfors- 
dokumentet har resultatet av denna kon- 
ferens fätt en samlad utformning. De 35 
deltagarstaterna ätog sig i Helsingfors att 
ge en sä vid spridning som möjligt ät slut- 
dokumentet. Med hänsyn tili det intressi 
som visats ESK-frägorna, bl.a. inför det 
möte om uppföljningen av konferensen som 
skall äga rum i Belgrad 1977, beslöt Utrikes- 
departmentet (UD) i somras att även utge 
ett särtryck av slutdokumentet i svensk 
översättning. Exemplar av slutdokumentet 
kan gratis erhällas frän UD:s press- och 
informationsenhet, Box 16 121, 103 23 Stock- 
holm 16. 

A.P. 



För ären 1953 — 1959 är den sammanlagda 
siffran för Estland, Lettland och Litauen 
264. För tiden 1959—1975 är sammanlagda 
siffran för Sovjet 793. 

Artikeln i sin helhet tar upp även andra 
nationer, där politiska skäl spelet en av- 
görande roll för invandringen tili Sverige. 

Armas Paakkonen 



JOUKOSTAMME POISTUNEITA 

Arvi Sipari, synt. 20. 10. 1923 Venjoella, 
kuoli 10. 1. 1977 Mölnlyckessä. 

Pekka Tulendal (Talonpoika), synt. 4. 3. 
1903, kuoli 2. 2. 1977 Boräsissa. 

Nuorten palsta 



Ne viisaitten keksinnöt 



Rimpeläisen Oskari — seitsemättäkym- 
mentään käyvä ukonkäppyrä — astui Poi- 
kolaisen tupaan ja istahti puulaatikon kan- 
nelle. 

— Se kuuluu kirjastoauto tulevan meidän 
kulmille tänään ensi kertaa, hän virkkoi 
sylkäisten lattialle. 

— Jotta mikä? 

— Kirjastoauto, etkö sinä onneton ym- 
märrä. 

— Ymmärrätkö itsekkään, tuhahti kolmas 
mies, Anttoo Kekäläinen. 

— Kirjastoauto, Oskari aloitti rauhallise- 
na, kaivaen piippuvehkeitään esille. — On 
semmoinen kuin linja-auto, mutta ilman 
penkkejä. Paljon siellä on kirjoja, voi ystä- 
vät paljon! Mutta ei siellä ole mitä hy- 
vänsä kirjoja, ehei. Raamattuja siellä on, 
pitkä komea rivi Raamattuja eri kielillä ja 
Raamatunselityskirjoja kanssa. Eikä sinne 
autoon kuka hyvänsä pääse asioimaan, pap- 
peja varten se on. Siellä ne papit suuri 
musta hattu päässä kävelevät ja selaavat 
Raamattuja. Kovin arvokkaan näköisiä ne 
ovat tuossa puuhassaan. Ne ihan haisevat- 
kin kellastuneelle paperille. 

— Jopa, Oskari, puhut asiaa, jopa puhut. 
En minä tuota uskoisi ellen noin rehellisen 
miehen suusta kuulisi. Puhuja oli itse Poi- 
kolainen. 

Oskarin poltellessa tietävän näköisenä 
puuttui keskusteluun neljäs äijä, joka oli 
tähän asti ollut vaiti: — Vaan minä en usko 
tuon Oskarin puhetta, en. 

— Ka, mikset? 

— Minulla on parempi tieto. Minä olen 
käynyt kirjastoautossa. Topias jäi odottele- 
maan sanojensa vaikutusta. Kun kukaan ei 
puhunut, jatkoi Topias: — Se on linja-auton 
näköinen kuten Oskari sanoi, mutta siinä ei 



ole ikkunoita. Ja kirjoja siellä on paljon, 
mutta on muitakin kuin Raamattuja. Pal- 
jon muita. Siellä on jokainen kirja, jota 
Suomessa on painettu. 

— Tokko nuo sopisivat? 

— Kyllä sopivat. Niin suuri auto se on. 
Mutta ei niitä kirjoja lukea saa, ei suin- 
kaan. Rikkihän ne kuluisivat, hyvät veljet 
rikki. Siksi ne siellä ovat, että ihmiset saa- 
vat käydä niitä katsomassa. Ja kyllä niitä 
kelpaa katsella! 

— Väärässä olette molemmat, tuumi Ke- 
käläisen Antoo. — Ei ole kirjastoauto yh- 
tään tuollainen. 

— No, millainen sitten? 

— Niin, sanopa millainen! 

— Ette usko kuitenkaan, jos kerron? 

— Toki uskomme, kerro. 

— No, minä kerron. Yhdeltä Helsingin 
viisaalta minä sen kuulin. Nuori mies tuo 
oli, mutta kovin viisaasti se puhui. Taisi 
olla peräti yliopistossa opiskeleva. Ja se 
sanoi, että kirjastoauto on sellainen auto, 
että siinä on iso säiliö — niin kuin öljy- 
tynnyri — mutta sata kertaa suurempi, ja 
sitä vetää vahva auto. Ja tiedättekö, tie- 
dättekö mitä on tynnyrin sisällä? Siellä on 
kirjaimia! Valtavat määrät kirjaimia, ja 
kun säiliön hoitaja avaa hanan, niin jo tai- 
tavat kirjaimet ulos juosta. Jos sinä Oskari 
haluat itsellesi vaikka virsikirjan, niin si- 
nulla pitää olla kannet itselläsi. Sitten vaan 
menet kirjastoautolle ja käsket säiliönhoi- 
tajan kääntää virsikirjahanaa. Sinä panet 
kannet alle ja niin juoksevat kirjaimet 
oikeille paikoilleen ja sinä saat virsikirjan. 

— Jo on, jo vain! 

— On se! 

— Ovatpa keksineet, mutisi Oskari. — 
Mutta ei se meitä hyödytä, kun ei meillä 
ole kansia. Kannet pitäisi olla ennen kuin 
mitään tulee, eikä meillä ole. 

— Oikeassa olet. Ei se viisaitten keksintö 
meitä köyhiä hyödytä. 

— Ei hyödytä ei, mutta oli se Anttoo vii- 
sas, kun tiesi noin kertoa. 

Anttoo tunsi ylpeyttä, kun näin oli osan- 
nut asian selittää. Tässäpä oli mies, jota ei 
niin vain puijattukaan, Anttoo Kekäläinen. 

Ilkka E. Pyysiäinen 

AJANKOHTAISIA ILMOITUKSIA 



HELSINGIN PAIKALLISOSASTO 



»Lähetystalolla meitä odotetaan» toisaalla 
lehdessämme! 



Huhtikuun kuukausitilaisuus Inkeri- 
kodissa sunnuntaina 24. huhtikuuta 1977 
klo 14.00. Ohjelma: rovasti Aatami 
Kuortti puhuu ja opettaja Siina 
T a u 1 a m o kertoo ortodoksisesta kirkosta 
musiikkinäyttein. — Olethan jo muistanut 
ilmoittautua lähtemään Lähetystalo 1- 
1 e huhtikuun 2. päivänä. Ks. kirjoitusta 
tässä numerossa sivulla 9. 



Torstaina, 21 pnä klo 13 Inkerikodissa 
vierailee prof. L. Pinomaa, joka kertoo: 
Pyhä maa puhuu? »Mitä» 

Huom! Huhtikuun ensimmäisellä viikolla 
ei Seukkoseuralla ole ohjelmaa Inkeri- 
kodissa. Osallistumme H:gin Paikallisosas- 
ton tekemään vierailuun Lähetysta- 
lolle 2.4.-77 klo 13—15. 

Varatkaa ajat ja tulkaa mukaan! 



SEUKKO-SEURA 



TAMPEREEN PAIKALLISOSASTO 



Huhtikuu: 

Lauantaina, 2 pnä klo 13 osallistumme 
Helsingin paikallisyhdistyksen järjestämään 
vierailuun Lähetystalolle. Kts. kirjoitusta: 



Tampereen paikallisosaston tilaisuudet 
ovat 24.4. ja 22.5. 

Johtokunta 



Inkeriläisten Yhdistys ry:n 

VUOSIKOKOUS 

pidetään Inkerikodissa Karjala talossa Käpylänkuja 1 Helsinki sun- 
nuntaina 27. 3. 1977 klo 14.00. Kokouksessa käsitellään sääntöjen 
määräämät asiat. 

JOHTOKUNTA 

Tilaa asiamiehiltämme 
Inkeri-aiheista kirjallisuutta 
Levitä Inkeri-tietoutta 



Sulo Haltsonen ym. 
Inkerin suomalaisten historia 60, — (70 kr) 

Saini Laurikkala 
Rovasti S. J. Laurikkalan 


Äänilevyjä 

Inkerikuoro 
Nouse Inkeri ym. 


11,— (15 kr) 


elämäkerta 


21,— (25 kr) 


Lauri Santtu 




Aapo Iho 
Hietajyvä, valitut runot 


15,— (20 kr) 


murrejuttuja 


11,— (15 kr) 


Helli Suominen 




Inkerin vaakunoita 


6,— 


Mooses Putron elämäkerta 


5,— (10 kr) 


Inkerin lippuja 


4,— 


Isien Usko, muistojulkaisu 


10 kr 


Inkerin postimerkkejä sarja 40, — 


Postikortti, Haaparannan muistolaatta 2 kr 


Adresseja 


10,— 


Postikortti, örebron muistokivi 


2 kr 






Kemppi: Fenno-Ingrian lauluja 


5 kr 


Inkeriläisten Viesti 


vuodeksi 1977 


Kemppi: Ristiltä ripille 


10 kr 


olisi syytä tilata. 


Hinta 25,— 


Kemppi: Ingeris dödskamp 


10 kr 


(30 kr). 





inkeriläisten viesti 

OSOITEOSASTO 

INKERIKOTI 

KÄPYLÄNKUJA 1 

00610 HELSINKI 61 

PUH. 793 796, MAANANTAISIN 

KLO 17 — 19. 

MUUTATTEKO? 



KIINNITTÄKÄÄ TÄHÄN OSOI- 
TE VIIMEKSI SAAMASTANNE 
INKERILÄISTEN VIESTISTÄ 
KIRJOITTAKAA ALLE UUSI 
OSOITTEENNE JA POSTITTA- 
KAA MEILLE ENSI TILASSA. 



NIMI 



UUSI LÄHIOSOITE 



UUSI POSTITOIMIPAIKKA 



MUISTAKAA 

testamenteilla ja lahjoituksilla 
Inkeriläisten Sivistyssäätiötä. 

Testamenttiasioissa voi kysyä 
neuvoja päätoimittajalta, kirkko- 
herra Matti Vironmäeltä, puh. 
631 285. 



Vammala 1977. Vammalan Kirjapaino Oy. 









numero 



viesti 



TOIMITUS: Päätoimittaja : 

Matti Vironmäki, puh. 631 285 
Toimitussihteeri : 
Anja Luoma, puh. 892 460 
Koivikkotie 6, 01620 Vantaa 62 
(toimituksen osoite) 

KONTTORI: Inkerikoti, Karjalatalo, Käpylänkuja 1, 

00610 Helsinki 61 
Puh. 793 796 

Postisiirtotili Hki 30636-4 
Auki maanantaisin klo 16.30 — 18.30 

TILAUSHINTA: 25 mk/vsk. kotimaassa, Ruotsissa 30 kr. 

ILMOITUSHINNAT: 1/1 sivu mk 200,— 

1/2 » » 120,— 
1/4 » » 70 — 
Kuolinilmoitukset 30, — 
Kiitos- ym. ilm. 20, — 

Kuva ilmoituksessa 20, — 

PÄÄASIAMIES Armas Paakkonen 

RUOTSISSA: Tingsgatan 4 B 

50253 Boräs. Puh. 633/101 850 

Postisiirtotili 626047-5 
PÄÄASIAMIES Hannu Vironmäki 

SUOMESSA* Tehtaankatu 5 E 43, 00140 Helsinki 14 

Puh. 662 668 

Postisiirtotili 416608-9 

Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



Tilaa asiamiehiltämme 

Inkeri-aiheista kirjallisuutta 

Levitä Inkeri-tietoutta 

Sulo Haltsonen ym. Äänilevyjä 

Inkerin suomalaisten historia 60, — (70 kr) 

Saini Laurikkala Inkerikuoro 

Rovasti S. J. Laurikkalan Nouse Inkeri ym. 11,— (15 kr) 

elämäkerta 21,— (25 kr) , .. 

Aapo Iho Laurl Santtu 

Hietajyvä, valitut runot 15, — (20 kr) Murrejuttuja 11, — (15 kr) 
Helli Suominen 

Mooses Putron elämäkerta 5, — (10 kr) Inkerin postimerkkejä sarja 40, — 

Isien Usko, muistojulkaisu 10 kr Adresseja 10 

Postikortti, Haaparannan muistolaatta 2 kr * 

Postikortti, Örebron muistokivi 2 kr inkeriläisten Viesti vuodeksi 1977 
Kemppi: Fenno-Ingnan lauluja 5 kr 

Kemppi: Ristiltä ripille 10 kr olisi s yy tä tila * a - Hinta 25 >— 

Kemppi: Ingeris dödskamp 10 kr (30 kr). 



KANSIKUVA: Ks. takakannen sisäsivu (sivu 15). 



Inkeriläisiä häätapoja 

Tutustumisesta häihin — häistä läksiäisiin 
ja jälki juomille 



Näin kertoi inkeriläisistä häistä jo vuosi- 
kymmen sitten edesmennyt vanhaemäntä 
Eeva Savolainen, os. Romppainen. Hänen 
vanhempansa olivat Kontiolahdesta kotoisin 
olevia pohjoiskarjalaisia. Hän itse oli syn- 
tynyt ja kasvanut Inkerisäs. Enimmän osan 
elämästään hän oli elänyt Muja-nimisessa 
kylässä, jonne oli avioliiton kautta joutunut. 
Viime sodan aikana tästä edellämainitussa 
rauhallisesta ja kauniista kylästä tuli tais- 
telutanner, minkä tuloksena alkoi hänelle- 
kin evakkoretki. Se päättyi Savoon, jossa 
hän vietti vanhuutensa ja pääsi siunattuun 
haudan lepoon. 

Kun nuoret tutustuivat ja tutustuminen 
oli molemminpuolista mieltymystä, niin tyt- 
tö antoi silkkihuivin pantiksi pojalle. Kun 
pojan vanhemmat tai kummit saivat tiedon 
pantista, he valmistautuivat kosimaan pojan 
puolesta. Kosimiseen saattoi tyttö vastata 
kieltä väs tikin, jolloin sulhasehdokas repi 
pantin, mutta ei hävittänyt riekaleita, vaan 
sitoi ne hevosen luokin koristeeksi mennes- 
sään vihille toisen tytön kanssa. Mikäli 
vastaus oli myönteinen, tuli tytöstä morsian, 
jonka ensimmäisenä tehtävänä oli naispuo- 
lisen kaason kanssa käydä katsomassa sul- 
hasen taloa. Siellä sudhanen antoi morsia- 
melle rahan lahjojen ostoa varten sulhasen 
lähisuvulle. Morsian osti sulhasen isälle ja 
äidille paidat, veljille kaulaliinat sekä sis- 
koille esiliinat. 

Nyt tuli sulhanen puhemiehen kera mor- 
siamen kotia tupakoille. Mitä rikkaampi 
sulhanen, sitä monipuolisempi oli tupakka- 
tarjous. Sitä tarjottiin kaikille, keskenkas- 
vuisillekin, niin pojille kuin tytöillekin, sillä 
tupakansavua piti olla paljon. 

Toisen kerran sulhanen tuli »liitoille» ja 
toi tullessaan morsiamelle silkkisen kolmi- 
kulmaisen päähuivin, joka piti kääriä mor- 



siamen pään peitoksi aamulla hääyön jäl- 
keen. 

Vihkipäivän aamulla ajoi sulhanen aja- 
jan kera omalla hevosellaan kirkkoon. Ajo- 
pelit oli koristeltu monivärisin nauhoin. Sa- 
moin tuotiin morsian kirkolle, omalla hevo- 
sella oman ajajan kera. 

Vihkitoimituksen jälkeen sulhanen ajoi 
kotiinsa omalla hevosellaan, samoin morsian. 

Kotonaan sulhanen, puhemiehet ja muut 
lähtijät järjestäytyivät pitkäksi hevospelijo- 
noksi ja komeasti ajettiin morsiamen kotia 
»läksijäisiin». 

Siellä morsiamen »nuotemiehet», sukulai- 
set ja häävieraat jo odottelivat katettujen 
pitopöytien kera. Sulhanen söi hääateriaa 
oman sukunsa joukossa, ja samoin teki mor- 
sian. Mutta kun päästiin jälkiruokiin, sulha- 
sen puhemiehet kuuluttivat kolme kertaa: 

»Meidän nuori kuningas ei voi syödä eikä 
juoda, ellei saa katsella valittuaan». Tä- 
män kuultuaan veivät kaasot morsiamen 
sulhasen viereen istumaan. 

Aterian päätyttyä kantoivat sulhasen pu- 
hemiehet morsiamen myötäjäiset kärreihin 
(tai rekiin riippuen vuodenajasta, mutta 
yleensä oli tapana viettää häitä kesäiseen 
aikaan). Sulhanen nosti morsiamen viereen- 
sä karriin. Lähdettiin ajamaan lujaa vauh- 
tia, mutta kylän päässä tuli äkkipysähdys, 
sillä morsiamen kylän pojat olivat sulke- 
neet tien pitkällä rikulla, eivätkä antaneet 
ajolupaa, ennenkuin sulhanen oli maksanut 
lunnaat siitä hyvästä, että vei heidän kylän 
tytön omaan kyläänsä. 

Sulhasen kotona oli portaille levitetty 
turkki, jolle nuoripari polvistui saadakseen 
vanhempien siunauksen. Sisällä odotti illal- 
linen ja valmiiksi petattu morsius vuode, 
jonka kunnon ja lujuuden olivat nuotemie- 
het tarkistaneet. Illallisen jälkeen saateltiin 
joukolla nuoripari yöunille. 



Muulla hääväellä riitti touhuja koko yön 
ajaksi. Kaasot menivät levittelemään mor- 
siamen myötäjäisiä aitan orsille. Sitä teh- 
dessään he valittelivat sormiaan palelevan 
(kesälläkin). Lämmikkeeksi tarvittiin viiniä 
tai viinaa, jota muu hää väki auliisti heille 
tarjoilikn. 

Aamulla nuoripari heräsi siihen, että mor- 
siamen sukulaiset (naispuoliset) tulivat pu- 
kemaan morsianta »nuorikoksi». Siihen tar- 
vittiin sulhasen ostama silkkihuivi ja eri- 
koinen päähine nimeltään »kitshka». Tukka 
kammattiin nutturalle, jonka päälle tämä 
kitshka ja huivi asetettiin. Nyt nuorikko 
vietiin häätupaan aamiaiselle. Ruokapöydät 
olivat pitkin tuvan seinustoja, ja nuoripari 
istuutui pöytien kulmaukseen eli ts. tuvan 
nurkkaan. Alkoi »kertajuonti». 

Sulhasen äiti tai isä toi nuorenparin eteen 
kauniilla liinalla peitetyn suuren jauhoseu- 
lan. Tuoja pani ensimmäisenä seulaan rup- 
lan rahan. Jokainen rahalahjan antaja sai 
kiitokseksi joko viinaryypyn, olutta tai mesi- 
vettä oman halunsa mukaan. 

Seurasi lahjojen jako sulhasen vanhem- 
mille ja suvulle. Lahj ansaa j at esittivät kii- 
tokseksi yksintanssia. Toimitus kesti koko 
päivän. Vasta illalla hääväki hajaantui. 

Häitä seuraavana sunnuntaina sulhasen 
vanhemmat menivät morsiamen kotiin vie- 
raskäynnille eli »jälki juomille». Sitä seu- 
raavana sunnuntaina tulivat morsiamen 
vanhemmat vastakäynnille. Sitten olivatkin 
jo häät päätöksessään. 

Tietenkin oli tärkeätä pukeutua häihin 
perinteellisellä tavalla. Sulhasen puku oli 
musta, solmiota ei käytetty, mutta paita oli 
runsain koruompelein kirjailtu. Morsiamen 
puku eli »pari» sai olla mitä väriä tahansa. 
Siihen kuului erillinen laaja poimutettu ha- 
me, jonka helma oli koristeltu värillisin 
nauhoin ja pitsein. Hameen etupuolella oli 
halkio. Halkion peitteenä oli esiliina. Pu- 
sero oli samaa väriä kuin hamekin. Se oli 
edestä napitettu ja tiukasti vartaloa myö- 
täilevä. Huntua ja kukkia ei käytetty. 

Edellä kerrottu on kirjoitettu yli 20 vuot- 
ta sitten tehtyjen muistiinpanojen mukaan, 
ja itse muistiinpanolehtiö ehtinyt kulua 
käyttökelvottomaksi samoin kuin muistiin- 
kirjoittajan muistikin, joten virheellisyyk- 
siäkin voi löytyä. 

M. S- - n 



Häälaulu 

Inkerissä (ainakin Pohjois-Inkerissä) ja 
Suomen puolella Karjalan Kannaksella oli 
tapana laulaa morsiamelle ja erityisesti sul- 
haselle ja tämän äidille, kun morsian tuotiin 
sulhasen kotiin. Laulut olivat toisinaan mel- 
ko raisuja ja niitä esitti kylän nuoriso, etu- 
päässä morsiamen ystävät ja sukulaiset. 
Niissä kehuttiin morsianta ja neuvottiin 
anoppia ja sulhasta kärkevin sanankään- 
tein. Näytteen tällaisesta häälaulusta on esit- 
tänyt nimimerkki »Vuoleen tyttö», jonka 
muistelema »liekkulaulu» julkaistiin Viestissä 
pari vuotta sitten. Laulut esitettiin suoraan 
ulkomuistista. Minkäänlaisia kirjallisia 
muistiinpanoja ei haastateltavalla ollut. AL 



Mis se on se anop'ämmä? 
Tuokaa häntä tänä. 
Sit myö häntä virsissämme 
neuvottaisä vähä. 

Tähä tuotiin meijän Mari, 
tänne heitetääki. 
Vielä meille kottii lähtiis 
kohvi keitetääki. 

Hätäsarvisaarikin (luultavasti myötä jäis- 

lehmä) 
meijän Mari tuopi. 
Ei se Marrii hirvitä 
et Heikki viinaa juopi. 

Sie ko Heikki Marin sait, 
ni sie oo kiitolline. 
Markan maksaa kolmatta 
se Marin liitolline. 

Heikki kävel viime kessää 
meijän kylän kattuu. 
Sielt se hänel meijän Mari 
morsiammeks sattu. 

Ei ois maksant meijän Marrii 
tälle Heikil antaa, 
ko ei se jaksant yksinääsä 
vaatepussii kantaa. 

Kuule, anop', kui siun pittää 
Marrii yllää ajjaa: 
älä huuvva nii kovast, 
jot kuuluu ympär kyllää. 



Eemil Sunin kuorolaulu 

Tuntematon ystäväni Gävlestä kirjoittaa: 
»Toivomuksenne johdosta Viestissä julkais- 
tuun Sunin kuorolauluun hieman selvitystä. 
Tämä laulu löytyy Hengellisestä laulukir- 
jasta N:o 260. Siinä mainitaan sanojen se- 
pittäjäksi saksal. V. Krag, suomentajaksi 
Ilta Koskimies. Ja Sunin kuoro esitti sitä 
Erkki Melartin, op. 13 N:o I sävelellä. Niin 
olivat monet muutkin Sunin sepittämiksi 
sanotut laulut toisten käsialoja. Kaikki 
kunnia E. Sunille kuoron johtajana!» 

Niinhän ne ovat Herralta lahjaksi saadut 
taidot erilaisia: Joku sepittää sanoja, ts. 
runoilee, niinkuin on tavattu sitä toimitusta 
nimittää, toiset säveltävät, aivankuin pu- 
kevat runon juhlavarusteisiin ja toisilla on 
ihmeellinen kyky koota samalla kertaa mo- 
net ihmiset yhteisvoimin näitä hengen tuot- 
teita tulkitsemaan laulaen. Kiitoksia ja 
reippaita terveisiä sinne Gävleen! 

Aapo Iho 



Sie ko Heikki Marin sait 
ni sie pie häntä hyväst: 
Sie pie kohvit kotonais, 
jot ei huol' etsii kyläst. 

Kun se Heikki naimaa käi, 
ni tahto pösölöitä (rikkaita). 
Heä ei tahtont oma kylä 
tytö lömölöitä (lötköjä). 

Anop'ämmä on ko käk, 
mut heila on ko sorsa. 
Anop'ämmä aina torruu, 
Heikki ei toru konsaa. 



»Tealt tulloo Simo Serra, 
Amerikan herra...» 

Tähänkin, tuonnoin Viestissä julkaistuun 
tiedusteluun on tullut tällainen selvitys: — 
Veljeni, op. Fredrik Vesterinen Porvoosta 
kirjoittaa: »...En muista varmasti, esitet- 
tiinkö leikki: 'Täält se tulloo Simos-her- 
ra . . .' TV:n kautta jouluaattona, vai joulu- 
päivänä. Minulle selvisi tällöin, että sitä 
on leikitty Karjalassa Suomen puolellakin, 
koska leikin esittäjät osasivat sekä leikin, 
että sanat. Koska tämä on siis otettu tal- 
teen ennen meidän yrityksiämme sen jäl- 
jillepääsemiseksi, on se tallessa. Minulle 
selvisi myös, että leikissä saattavat sanat 
vaihdella. Mm. siinä voidaan sepltellä lisä- 
kysymyksiä ja niiden mukaisia vastauksia. 
Sehän on kosintalelkki.» 

Näin Vesterinen. TV:n olisi syytä tarjota 
näitä vanhoja leikkiaarteita vähän taajem- 
minkin niiden jonninjoutavien amerikka- 
laisten ym. hassutusten sijaan. 

Muinaiset kotoiset leikklmme olisi mei- 
dänkin ajoissa talletettava jälkipolville, 
jotka saattavat aprikoida, että eihän ne esl- 
isät ja äidit osanneet muuta leikkiäkään 
kuin ratirltirallaa ja ruutuhyppelyä . . . 

Tallettakaapa esim. se tyttöjen harrasta- 
ma käppä, vai noppako se oli: Heti maan 
sen verran paljastuttua keväällä, että so- 
merikosta saattoi löytyä pieniä kiviä, niitä 
itsekukin leikin harrastaja valitsi 5 sileätä 
hyvännäköistä ja -muotoista kiveä, joita he 
sitten helskyttivät kaikki vapaa-aikansa. 
Niin, rakkaat Viestin lukijat, pankaapa toi- 
meksi ! 

Toivoo Aapo Iho 



(Kotiin tullessa morsiamen äidille) 

Sin jäi ämmä tyttäreis, 
älä sitä sure. 
Siel on talo tavalline, 
kyl siel toimeen tulee. 



Terveisiä Aatami Vainikalta! 



Sain äskettäin hänen Hilma-tyttärensä 
kirjoittaman kirjeen tällaisin murheellisin 
tiedoin: 07. 02. 1974 yllätti Aatamin aivove- 
renvuoto, josta aiheutui osittainen, edelleen 
jatkuva halvaus. Meni mieheltä puhekyky 
sekä oikeasta kädestä liikunta. Tytärkin, 
joka päivä häntä auttelemassa käyvä, vain 
vaivoin käsittää hänen epäselvän puheenpa. 
Kirjoittamisesta ei tule mitään toistaseksi, 
ei sanelunkaan avulla. Syömään toki on 
hän oppinut vasemmalla kädellä. Ystävät 
Ruotsissa: toimi ttakaapa Aatamille kirioi- 
tuskone; ehkä hän vasemmalla kädellänsä 
harjaantuisi sitä käyttämään! 

Toistaiseksi hän on asunut yksinään. 
Käykääpä tervehtimässä ja pitämässä aian 
tasalla vuoteeseen joutunutta veljeä! Tytär 
todistaa, että kyllä hän päänsä puolesta on 
vielä muuten kunnossa, kuulee, jos luetaan. 
Niinpä tytär on »Viestiä» lukenut hänelle 
uskollisesti. (Enpä puolestani tiedä, kuinka 
on näkökyvyn laita? Itselleni kun vasen 
silmä teki (ilman SAK:n lupaa) kerta- 
kaikkisen korpilakon jo ajat sitten. . . Ty- 
tär kertoo: »Tajunta on tallella ja hän 
kuulee sekä ymmärtää, mitä hänelle sano- 
taan. Olen lukenut aika paljon ääneen, etu- 
päässä Inkeriläisten Viestiä. — Ja nyt siir- 
rynkin varsinaiseen asiaan. 1976 marras- 
kuun numerossa on sinun kertomuksesi 
Kotoisia kuvia, Koulutieni, jossa sivulla 12 
mainitaan, että mitään näkyvää merkkiä ei 
tutkinnosta mukaan annettu Cja tästä 
meidänkään kolmiosastoisesta koulustamme 
ei ainakaan minun aikanani jaettu min- 
käänlaisia todistuksia', vakuuttaa Hilma- 
tytär). »Isäni halusi näyttää oman kansa- 
koulutodistuksensa, jos se kiinnostaisi jolla- 
kin tavalla sinua. — ■ Oliko niin, että eri 
kouluissa oli eri säännöt? Jos haluat käyt- 
tää näitä isän todistuksia vaikka Viestissä, 
niin se käy kyllä päinsä. Isä kyllä haluaisi 
hyvin mielellään itse kirjoittaa, mutta täs- 
sä vaiheessa se ei millään käy. Jos hän 




Ylikersantti Aatami Vainikka. 
Valokuvattu Pinkovassa 1913. 



vaikka voisi sanella minulle, mutta ei mi- 
tenkään saa sanotuksi niin paljoa. Hänhän 
on nähnyt hyvin paljon kaikenlaista pitkän 
elämänsä aikana. Olisi niin paljon kerto- 
mista. Hänhän täyttää jo (vanhaa lukua) 
27. 02. 77 88 vuotta. Sehän on jo aika kor- 
kea ikä.» 

Niinpähän on: Onnitellaan, vaikka onni- 
teltavaa on jo niin paljon riisuttu. . . Pe- 
rässä tullaan! 

Ja sitten se Aatami Vainikan todistus. 
Lehti saanee siitä valokopion julkaistuksi. 
Suomennan sen tähän. Otsikkona isoilla 
kirjaimilla: Todistus. 

TODISTUS 

Tsarskojeselon Piirin Kouluneuvosto tä- 
ten vakuuttaa, että Vainikka Aatami Pieta- 
rinp., Pietarin läänin Tsarskojeselon Piirin 
Tuutarin kunnan toisen (2) kyläkunnan ta- 
lollisen poika, ev.luterilaisen uskontokunnan 
jäsen, synt. 27 p. helmik. 1889, on hyvällä 
menestyksellä suorittanut Tuutarin I:sen 
koulun kurssin ja sen vuoksi on oikeutettu 
niihin etuisuuksiin, mitkä koskevat 4 pykä- 
län kohtaa 56 asevelvollisuusasetukseen. 

Annettu 7:nä elokuuta 1903. 

Neuvoston esimies (Allekirjoitus) 

Neuvoston jäsenet (Allekirjoitus) 
(Allekirjoitus) 
(Allekirjoitus) 

Sinetti. 

(Sinetissä teksti; Tsarskojeselon Piirin 
Aateliston johtaja.) 

Marginaalissa, vasemmalla merkintä; N:o 
Kouluneuvoston 320 koulu. 

Tästä ilmenee, että sana »neuvosto» ei 
ollutkaan vallankumouksen »lahja» venäläi- 
selle kansalle, vaan oli se nähtävästi käy- 
tössä kouluhallintoelimissä. 



Samassa yhteydessä lähetti Aatami-veli 
toisenkin todistuksen, mikä toivottavasti on 
valokopiona nähtävissä, ainakin tämä ky- 
seessä oleva todistus on valokopio. 

Tämä dokumentti on lähtöisin varsin ar- 
vokkaasta virallisesta paikasta, kuten seu- 
raava käännökseni osoittaa: 

»Keisarillisen Venäjän Kenraalikonsulin 
Virasto Genuassa. Tämä virasto valtakun- 
nan sinetillä vahvistaa, että Adam Vainik, 
Venäjän alamainen lähtee paluumatkalle 
Venäjälle Salonikin kautta. 

Kenraalikonsulin viraston Johtaja. 

(Allekirjoitus) 

Annettu Genuassa syyskuun 12 p:nä 1915, 

N:o 1450 Sinettileimoja kaikkiaan 4. 

Teksti on kreikankielinen. Arkin keski- 
vaiheille vasempaan marginaaliin on lii- 
mattu Aatami Vainikan valokuva, 

Niin. Näiden dokumenttien lisäksi seu- 
rasi kirjettä vielä lehtileikkeenä yliker- 
santti Aatami Vainikan valokuva. Otettu 
Pihkovassa (Pskov.) 1915. 

Näin saavat Viestin lukijat tutustua 
Aatami Vainikan »sotaisaan nuoruuteen»: 



MUISTOJEN MURUJA 



Muisto opettaja Mikko Sudesta, etevästä 
laulunopettajasta ja kuoronjohtajasta 



Mikä kaunis, kaunis muisto jäi minuiie 
nuoruuden ajalta kun kävin kaksi vuotta 
Hatsinan seminaaria. Se muisto oii se, että 
sieiiä oii laulunopettaja ja kuoronjohtaja, 
Inkerin poika, Mikko Susi. Olen aina ja 
useasti muistellut sitä, kun hän johti kuo- 
roa: hän eli täydellä sydämellä ja uhrasi 
kaikkensa. Hän ohjasi kuoroa niin, että 
kaikki laulajat ja yleisö olivat yhdessä mu- 
kana. Hänessä oii niin palava voima; hän 
ikäänkuin ammensi itsellensä tarmoa, kun 
hän johti kuoroa. Hän rakasti kaikesta sy- 
dämestään Inkerin kansaa. Hänellä oii ta- 
pana sanoa, että me olemme laulava kansa. 
Ja lisäksi hän tapasi sanoa, että me olem- 
me nuoria; meidän pitäisi avata suumme 
ja rintamme, että ääni tuiee vapaasti. Ja 
jos hän sai laulun harjoitetuksi kuntoon, 



Tuo matka Genuasta oli paluumatka sota- 
vankeudesta . . . Näistä asioistahan Aatami 
on tuonnoin jatkokertomuksessa Viestin 
paistoilla yhtä ja toista kertoeiiutkin jo en- 
nemmin. 

Tuntuu, kuin se oiisi oiiut vasta äsket- 
täin, kun Aatamin viimeksi niissä yhteisis- 
sä kesäjuhlissa tapasin — oiiko se nyt Tu- 
russa, Tampereella vai Helsingissä, sitäpä 
en muista. Leskimiehenä hän siiloin jo 
liikkui, mutta terveenä, vaikka vaikeapäi- 
senä jo. Pianpa nuo vuodet vierähtävät . . . 

Aatami Vainikan osoite: 

Fiemminggatan 35 B, 
80221 Gävle, Sverige 
On muistettava, että nuo syntymä- ym. 

todistuksissa mainitut ajat ovat ns. vanhaa 

iukua. 

Räy ringissä 26. 02. 77 

Aapo Iho 



hän oii iloinen eikä hänellä näkynyt her- 
mon merkkiä otsalla. Hän eli laulusta. 
Käydessäni jälkeenpäin kesäjuhlilla milloin 
missäkin niitä pidettiin, niin kyliä sitä kan- 
saa oii paljon. Aina kuulin puheita itse 
juhlilla sekä jälkeenpäin, että kyllä siliä 
miehellä ja opettajalla on tarmoa ja voi- 
maa johtaa kuoroa. Hän todella eii. Hän 
ammensi laulusta voimaa. Muistan monasti, 
kun ensimmäinen iauiu oli laulettu, niin 
voi sitä suosionosoitusta johtajalle ja kuo- 
rolle kansalta, siliä aina kun juhlat olivat 
kesällä ja kun saatiin tietää, että Mikko 
Susi johtaa laulukuoroa, kyliä sitä kansaa 
kerääntyi läheltä ja kaukaa; nuoria, keski- 
ikäisiä ja vanhempiakin tuli kuuntelemaan 
kuoron esitystä. Siiiä kuoro lauloi tavalli- 
sesti 25 — 30 laulua juhlilla. Osa oii hänen 
omia sävel tämiään ja sovittamiaan ja lisäksi 
Putron lauluja. Inkerissä oii paljon Inke- 
rin naisia ja miehiä, jotka sävelsivät, sepit- 
tivät tai kirjoittivat lauluja ja runoja. 

Tässä iässä, jota vähän kuin sanotaan 
miehen iäksi, on muisti heikko, mutta yksi 
hänen kuorolauluistaan on seuraava: Isän- 
maaiiekos miekkoses noste ttais. Tämä iauiu 
oii opettaja Mikko Sudelle rakas. 

Toinen muistamani iauiu oii muisto hä- 
nen ensimmäiselle vaimolleen, joka kuoli 
nuorena: 

Sinulle mä aina laulelen, 
Sinua varten lauluni helkkyy. 
Sinulle sanat soimeiien . . . 

Olisin mieieiiäni kirjoittanut lauluja, 
mutta kun ovat kaikki entiset kirjat ka- 
donneet. Helsingissä on kuitenkin hänen 
tyttärensä; sieiiä oiisi varmaan muistoja 
enemmän. 

Terveisin 

Tuomas Raikkerus, 
Vanamokatu 5 A 18 
96500 Rovaniemi 50 

Shrapnellisorvarina 



Ensimmäinen maailmansota jatkui jo tois- 
ta vuotta. Se vaati yhä uusia ja uusia mie- 
hiä. Normaalikutsuntojen kokoamat joukot 
eivät riittäneet. Sotilasviranomaisten toi- 
mesta ryhdyttiin jälkitarkastuksiin niiden 
piirissä, jotka syystä taikka toisesta oli ase- 
palveluksesta vapautettu. Varsinaiset reser- 
viläisethän olivat jo tulikasteensa saaneet 
ja suurimmalta osalta jo tuhottu. . . 

Kutsuntasyynissä olin saanut vapautuk- 
sen jo lapsena saamani kehon rakennevian 
johdosta. Mutta yhä uusiutuvat lisätarkas- 
tukset näyttivät hiljalleen tasotta van mi- 
nunkin tietäni tappotantereille, vaikka it- 
selläni ei ollut vähäisintäkään halua sellai- 
seen kunniaan. . . — Tällainen oli tilanne 
syksyllä 1915. Huhu tiesi kertoa, että kuor- 
mastoon kelpuutettiin kaikki ennen palve- 
luksesta vapautetut. 

Toinen huhu taas tiesi, että pietarilaiset 
asetehtaat tarvitsevat työväkeä ja ketkä 
sinne pääsevät, ne vapautuvat rintamalle 
menosta. — Harkitsin itsetykönäni, miten 
olla, kuin eleä? — Teenkö oikein, jos läh- 
den paikkaan, jossa valmistetaan aseita tois- 
ten pään menoksi, vai teenkö oikeammin, jos 
menen sinne miestensyöjille sijoille? Vai 
onko juuri minun pelastettava pääni? Ja 
vielä: minkä vuoksi minun olisi elämäni 
uhrattava? 

Käännyin itseäni viisaampien puoleen 
näissä kysymyksissä ja viisaammat sanoivat, 
että mikäli sellainen pään pelastamismah- 
dollisuus vain on, niin sitä keinoa on käy- 
tettävä. »Sinua tarvitaan toisissa tehtävis- 
sä!» sanoivat. Näin neuvoi mm. kaimamiehe- 
ni, Nevan toimittaja Aappo Vesikko. »Se 
sota ei kansallisesti intresseeraa meitä yh- 
tään! Sinne on väkisten viety ja siellä tu- 
hottu jo toinenkin meikäläinen!» 

Näin hän arveli ja muisti tuttavistansa 
miehen, jonka puoleen kehoitti kääntymään, 



kirjoittipa vielä suosituslappusenkin hänel- 
le annettavaksi, kun tavoittamaan lähden. 
Tämä mies oli mestari Anselmi Immonen. 
Päivällislomalla löysinkin hänet annetusta 
osoitteesta. Aivan tietämättäni tapasin sii- 
nä samalla myöskin ikäihmisen, jonka hen- 
kilöllisyys selvisi vasta myöhemmin: siinä 
kun mestaria kysyessäni sanoin hyvän päi- 
vän tulevan appiukkoni anopille, jonka 
vuokralaisena mestari Immonen asui. 

Suositukseni luettuansa neuvoi mestari 
minua tulemaan huomeneltain tehtaalle 
lääkärin tarkastukseen, antaen samalla 
puolestansa sitä varten lapun. Jos lääkärin 
tarkastuksessa hyväksytään, niin selvä on. 
Saa tulla seuraavana aamuna hänen ryh- 
määnsä kuuluvana miehenä tulen saamaan 
työtä hänen määräyksensä mukaan. Ja niin 
sitten tapahtui. Lääkärin tarkastuksessa to- 
dettiin työkykyiseksi. Kävin konttorissa an- 
tamassa nimeni kirjoihin, sain oman työ- 
numeroni ja seura vaana sitten klo 7 töihin. 
Yövuorolaiset juuri poistuivat. Oli meikä- 
läiselle melkoinen elämys ensi kerran as- 
tuessa tehdassaliin, jossa oli leveyttä monia 
kymmeniä metrejä sekä pituutta satakunta 
metriä. Koneita monessa rivissä, sähkö- 
moottorien hurina, pauke ja mäike. . . 

Olin vähällä alkaa työni luutapoikana, 
mutta kysäisi sitten mestari, että olenko 
sorvannut koskaan? — Kyllä minä puuta 
olin sorvannut. — Sepä hyvä: eihän raudan 
sorvaaminen ole sen kummempaa. Työn- 
johtajapa neuvoo. — Tuli sellainen Juhans- 
son työnjohtajan haalareissa opastamaan 
minua sitten sorvin ääreen. Enhän ollut sel- 
laista rautasorvia nähnytkään, jossa työ on 
pitkälle automatisoitu, niin ettei muuta kuin 
hoitelee vaan veivejä suuntaan sekä toi- 
seen. Ensi kosketus oli kyllä väärä. Tein 
kuten puuta käsitellessä. Mutta murtuneen 
terän tilalle sain toisen ja olin kohta sisällä 
— jatkuu s. 12 

RUOTSIN PUOLELTA 



ISK:N TILIKERTOMUS 
AJALTA 1. 5. 75—30, 4. 76 



Tulot: 

Jäännös edelliseltä vuodelta 10.543:90 

Pankkikorkoa 448:05 

Jäsenmaksuja 552 

Kesä- ja muistokivijuhlasta 1.661:50 

Kulttuurirahastolta 3.500 

Kirjojen ja postikorttien myyn- 
nistä 1.075:35 

Keräys Väinö Pietari Kekin muis- 
tolle 3.773 

Lahjoituksia yksityisiltä 698 

Lahjoituksia Järjestöiltä 2.135:07 

Avustus Invandrarverkeniltä 

[projektbidrag] 5.000 

Avustus Invandrarverkeniltä In- 
keriläisten Viestille 5.000 

Yhteensä tuloja kr 34.386:87 



Menot: 

Mölnlycken laulukuorelle 500 

Boräsin mökin vuokra 500 

Kurssileirimaksuja 150 

Palkkioita toimihenkilöille 300 

Matka ja edustuskuluja 1.425 

Uusien kerhojen perustamiseen 197 

Toimisto, posti ja puhelin 458:90 

Seppele 125 

Inkeriläisten Viestille 5.000 

Ostettu kirjoja 474:30 

Ostettu magnetofoni ja nauhoja 495 

Sekalaista 201:05 

Yhteensä menoja kr 9.827:15 

Kassajäännös kr 24.559:72 

kr 34.486:87 

ISK:n rahastonhoitaja: N. R. 



INKERINSUOMALAISTEN 

KESÄJUHLATILJTYS 

ÖREBRO V- 1976 

Tulot: 

Avustus Invandrarverkeniltä .... 3.250 

Avustus örebron kunnalta 3.250 

Keittiötulot 3.598 

Juhlamerkit ja ohj 1.595 

Kansallisilta 3.060 

Kirkossa kolehtit 2.064 

kr 16.817 



Menot: 

Juhlamerkit ja ohj 2.071 

Urheilupalkinnot 538:75 

Matkakuluja ohjelman esittäjille 1.700 
Matkakuluja ja ylöspito kutsu- 
vieraille 1.170 

Seppele 130 

Ruokatarpeet 3.405 

Konserttitalon vuokra 871 

Teatterin vuokra 600 

Vaasa-koulun vuokra 1.314 

Sekalaista 618:75 

kr 12.418:50 

Nettovoitto 4.398:50 

kr 16.817 



Inkeriläiset Ruotsissa! 

Näytäthän meidän lehteämme 
nuoremmille inkeriläisille ainakin 
silloin, kun siinä on ruotsinkielistä 
lukemista. 

Näit ennen 

emoni lauloi . . . 

Matti Kähäri Storforsista Ruotsista kir- 
joittaa: »Järvisaaren lukkarin tytär Liisa 
Rister oli minun kotikylässäni opettajana 
vuosina 1926—1930. Hän yritti kylän ty- 
töille yhteislauluksi opettaa lauluja, joita 
hän sanoi isänsä usein laulaneen, ja hän ne 
isältään perineensä. (Miten paljon niissä oli 
Antti Risterin sormenjälkiä, sitä ei Liisa 
kertonut.) Muistan pari pätkää, ja ne ovat 
tässä. Säveletkin jokseenkin muistan, vaan 
niitä en kykene merkkiämään.» 

Näin siis Matti Kähäri. Jälkimmäinen 
lauluista ainakin on meillä Suomessa hyvin 
tuttu, lienee kansansävelmä. 



Aaltojen keskellä, 

Aaltojen päällä 

mun purteni pieni kiikkuu. 

:,: Enkä minä muillen ilmoita, 

enkä ilmoita, 
mitä sydämeni pohjassa liikkuu. 



Kun kävelin kesäillalla 
minä lehdossa yksinäin, 
niin lintujen äänen hiljaa 
kuulin metsässä visertävän 
:,: Suta sumppati rallallallei, 
suta sumppati rallallallei, 
niin lintujen äänen hiljaa 
kuulin metsässä visertävän 



Ne onnesta mulle muistutti, 

jonka muinoin omistin, 

kun lehdossa kahden kesken 

kera kultani kuljeskelin. 

:,: Suta sumppati rallallallei, 
suta sumppati rallallallei, 
kun lehdossa kahden kesken 
kera kultani kuljeskelin :,: 



KILPAILU RATKAISTU 

Joulu- ja tammikuun lehdessämme 
julkaistu kilpailu »Miten saamme In- 
keriläisten Viestin tllaajamäärän nou- 
semaan?» »Miten saamme Inkeriläis- 
ten Viestin sisällön vieläkin parem- 
maksi?» on nyt ratkennut. Tuloksista 
ja voittajista kerromme enemmän 
toukokuun numerossamme. 



TILAA MAJOITUS BORÄSISSA 

Boräsin Inkerin Kerho on varannut 
seuraavanlaiset yöpymismahdollisuudet 
kesäjuhlien ajaksi juhannuksena. Hin- 
nat ovat per sänky ja yö. 

a) Matkustajakoti, 30 sänkypaikkaa, 
omat lakanat. 18 kr. 

b) Camping-mökki, 2:n sängyn mökkejä, 
6 mökkiä. Omat lakanat ja peitot. 18 
kr/mökki. 

c) Hotell City ja Hotell Vävaren, yh- 
teensä noin 160 sänkypaikkaa, 2 — 3 
hengen huoneet. Hinta 40 — 45 kr, jo- 
hon sisältyy myös aamiainen. Lähel- 
lä juhlapaikkaa. 

Ilmoita viimeistään 20/5 1977 millai- 
sen yöpymispaikan haluat varata itsel- 
lesi osoitteella Aleksi Jämsä, Mäsvägen 
5, Ekäs, 502 63 BORÄS, puh. 033-43251. 

♦ ♦♦♦♦♦♦♦♦♦ 

»Vuoleen tyttö» on säilyttänyt mielessään 
säkeitä, jotka kelpasivat vaikka liekkulau- 
luksi. 

Nuku nuku nurmilintu 
väsy väsy västäräkki. 
Nuku nurmelle hyvälle, 
väsy maalle valkealle. 



Tehhään myö kivinen kirkko 
lavialle lammenjäälle, 
selvälle veen selälle, 
jonne ei soua Suomen sulhot 
viere ei sulhot Venäjän. 

sivulta 10 

siinä tekniikassa. Detaljityönä se siirtyi ko- 
neesta toiseen. Tehtävänäni oli shrapnellin 
kuoren pohjan ulkopuolinen käsittely. Syrjä 
pyöristettiin ja pohja tasattiin. Sitten »kap- 
pale» siirtyi toiseen detaljiin, jossa uurret- 
tiin messinkivöiden syvennykset jne. jne. 

Työ tehtiin kappalepalkalla. Normaali- 
määrä, minkä päivän mittaan joutui käsit- 
telemään, oli 300 — 350 kpl. Siihen detaljiin 
kuului 4 vaiko 5 konetta. 

Näin alkoi elämä tehtaan varjossa. Niin 
Immosen kuin monen muunkin mestarin 
työryhmään kuului suomalaisia. Tapasinpa 
entisiä Kanneljärven Kansanopiston tove- 
reitanikin, Kannaksen poikia 2 veikkoa — 
Jussi ja Vilho Suden Kannakselta. Sitten 
sattui lystikäs kohtaus: satuimme silmäk- 
käin ja tuntui niin tutun-omaiselta näkymä, 
että täytyi kysäistä, että onkos se se? Aivan 
oikein: Poika oli joku vuosi sitten ollut ko- 
tikylässäni karjanpaimenena kesäkauden, 
sellainen mukiinmenevä Aukusti! 

Niihin alkuvaikeuksiin kuului asunnon 
hankkiminen. Ensimmäisen ja vissiin toi- 
senkin yöni vietin »Nevan» konttorissa, 
mutta eihän se pitemmän päälle käynyt 
päinsä. Ensin asuin jonkun viikon suutari 
Liimataisen »nurkassa». Samassa talossa 
asui »virkaveli» Yrjö Aantaa, johon tutus- 
tuin tehtaassa joutilaina hetkinä. Ystävys- 
tyimme lähinnä kirjallisilla linjoilla liik- 
kuessamme. 

Hän kuului niihin Pietarin suomalaisiin, 
joilla oli tavoitteena muutakin, kuin hyvä 
työpaikka ja korkea palkka: he harrastivat 
keskuudessaan vapaata valistustyötä, jul- 
kaisivat käsinkirjoitettua lehteä, toimeenpa- 
nivat juhlatilaisuuksia rikkaine ohjelmi- 
neen, näyttelivät, keskustelivat, väittelivät 
jne. 

Y. Aantaa venäjänkielentaitoisena pääsi 
sisälle myöskin venäläisen kirjallisuuden 
aarteisiin. Muistan, kuinka yhteistyönä 
suomensimme erään Nikitin-nimisen tekijän 
runotuotteen, jonka ensimmäisen säkeen 
muistan varmasti: »Lapioin kaivettu hauta 
jo syvä on. . .» Aantaa sen lähetti tuttaval- 
lensa Helsinkiin ja tämä sai tekeleemme si- 
joitetuksi silloiseen Suomen Kuvalehteen. 
Se oli siis joko 1915 syystalvella taikka 1916 
kevättalvella, en muista sitä enää. 



Erikoislaatuinen oli ensiyövuoro tehtaas- 
sa. Työpäivä oli 10 tuntinen, vai olisiko se 
ollut täys puolivuorokautta, en ole varma. 
Työaikaan kuului puolen tunnin ruokailu- 
tauko työajan puolivälissä niin päivä-, kuin 
yövuoroissakin. Se oli varsin niukka, sillä 
lähimpään kahvilaankaan ei oikein ennät- 
tänyt kiiruhtaa. Monet varasivatkin evään 
mukaansa ja söivät työpaikalla. Päiväaikaan 
oli tehtaan portilla tuollaisia ruokakauppiai- 
ta, joilta sai ostaa kananmunia, makkaraa 
tms. Yleensä tämä puoli oli varsin heikosti 
järjestetty. 

Kaikki tehtaan kirjoissa olevat kuuluivat 
automaattisesti sairaskassaan, jonka tar- 
peisiin pidätettiin prosentin verran viikossa. 
Sairaustapauksissa potilas sai sairaskassasta 
sitten vuorollaan nostaa sääntöjen määrää- 
män summan sairastamaltaan ajalta. Teh- 
taan omalla lääkärillä oli päivittäinen vas- 
taanottonsa. 

Kaikki tällainen oli meikäläiselle, metsässä 
kasvaneelle uutta ja outoa, mutta jouduin 
kohdaltani kyllä kokemaan sen tarpeelli- 
suuden. 

Kun oli päästy v. 1916 syystalveen, alkoi 
tehtaan piirissä ilmetä salakähmäistä toi- 
mintaa. Käymälöissä oli salaisten julkaisujen 
— ulkomailla painettujen lentolehtisten — 
jakelupisteitä. Sotahan jatkui ja aseita val- 
mistettiin yhä enemmän ja enemmän. Am- 
musten kulutus oli suuri. Mieliala alkoi pai- 
nua suurien tappioiden vuoksi, mitä rinta- 
milla oli koettu. Ja ne maanalaiset lento- 
lehdet satuttivat kipeisiin kohtiin. 

Päivävuorojen päätyttyä tapahtui tehtaan 
suurimmilla piha-aukeilla miitingien pitoa. 
Ulkoa tuli sinne puhujia, jotka tiesivät en- 
nustella tapahtumia, joista ei ennen tiedet- 
ty. . . 

Jopa kerran — kahdestikin liikahti täl- 
lainen kokous mielenosoituskulkueeksi. Mut- 
ta tämä ei tapahtunut illalla, vaan aamupäi- 
vällä. Olin mukana, kuinkas muuten: ko- 
kenuthan se kaikki tietää ja vaivainen kaik- 
ki kokee! Ensimmäisellä kerralla oli san- 
tarmiosasto kätkeytynyt kulkueen ohitta- 
man talon pihaan ja kun kulkue oli talon 
jo sivuuttanut, alkoi sieltä avatusta portista 
valua ratsastavia santarmeja kulkueen hän- 
nille alkaen käyttää pamppuja. Tietenkin 
sekaantui siinä kulkueen marssitahti, jos sitä 

olikaan, alkoi sellainen hullun mylly. . . jo- 
kainen yritti jalkakäytäville ja avonaisten 
porttien suojaan tai baareihin ja ravintoloi- 
hin. Olin jo astumassa ravintolan ovesta, 
kun sain ratsunsa hylänneen jalkamiessan- 
tarmin nyrkin iskun takaapäin päähäni, 
että jymähti, mutta sittenpä olinkin jo ra- 
vintolasas ja sisälle eivät ahdista j at tulleet. 
Se mielenosoitus kuivui siihen. Näin en- 
nen suojaan pääsemistäni, kuinka armotto- 
masti santarmit pamppujansa käyttelivät: 
päähän suunnattuna se kaatoi katuun kenet 
tahansa. . . Lyhyenä hetkenä katu tyhjeni, 
jäljelle jäivät vain santarmien uhrit. . . 

Jonain toisena päivänä pääsi samanlaa- 
tuinen, samasta paikasta lähtenyt kulkue 
kauemmas. Nyt eivät olleet santarmit vaa- 
nimassa, vaan nähtiin vastaan ajanut ka- 
sakkakomppania. Nämä olivat inhimillisem- 
piä. Mutta niillepä joukko arvasi hurrata! 
Niille jäi keskikatu avoimeksi ja kulkue ja- 
kaantui kahdenpuolen. Mutta matkan jat- 
kaminen tyrehtyi kuitenkin siihen. 

Näihin samoihin liikehtimisiin liittyi sit- 
ten kahden viikon pituinen lakko, jonka 
tavoitteena oli työpäivän lyhentäminen. En 
jaksa muistaa, lyhenikö se jo silloin, mutta 
myöhemminhän se ainakin muuttui 8 tunti- 
seksi. Nämä tapahtumat enteilivät jatkoa 
ja sitä tulikin sitten. Mullistavien tapahtu- 
mien edellä kulki nälkä! Elintarvehuolto 
heikkeni heikkenemistään. 

Kun siirryttiin v. 1917 aikoihin, alkoi 
meteli. Naisten päivänä tuollaisessa raivos- 
tuneessa ruokajonossa — ruokajonois- 
sa se pantiin alkuun. Tehtaissa oli kiiho- 
tuskokouksia pidetty melkein joka päivä, 
ainakin joka viikko. Ja kun tuollaiseen 
ruokajonolle jo jonon alkupäässä valkeni, 
että jakamista ei ole, niin ei tarvinnut kiih- 
hotusääniä paljonkaan kuulua, kun meteli 
oli valmis. 

Itselleni kävi niin, että aamulla lähdin 
käymään kotonani Hietamäellä. Ylittäessäni 
Liteinin sillan, oli sillan molemmissa päis- 
sä sotilaspartio tarkastamassa sillan ylit- 
täjien henkilöllisyystodistukset. Sain jatkaa 
matkaani. Sitä en muista, olivatko raitio- 
vaunut liikkeessä, vai meninkö jalan Baltian 
asemalle. 

Iltajunalla palasin ja sain todeta historian 
lehden kääntyneeksi: Väliaikaisen hallituk- 



sen julistusta levittäviä autoja risteili ka- 
duilla, jotka olivat täynnänsä väkeä. Siellä 
täällä kuului vielä yksinäisiä kiväärin lau- 
kauksia, mutta muuten olivat kaikki yllät- 
tyneen riemuissaan, punaista vilahti melkein 
jokaisen rintapielessä: Vallankumous suosii 
punaista väriä. . . 

Tsaarin valta oli kukistunut. Seuraavan 
päivän lehdet olivat revetä uutisista. Teh- 
taat olivat pysähdyksissä jonkun päivän, 
kun vallankumouksen edistymistä seurattiin 
niin pontevasti. Kaupungilla liikkuessaan 
näki, kuinka tsarismin symboleja — kaksi- 
päisiä kotkia revittiin alas ja potkittiin ka- 
dulla. . . Siellä täällä oli vielä valolittamat- 
tomia pesäkkeitä ja konekiväärituli kajah- 
teli niiltä tienoin. 

Ne tämän myllerryksen enteet, joiden 
merkkivaloiksi voisi sanoa enemmän yön, 
kun päivän tapahtumia tehdasmaailmassa 
— ne eivät pettäneet. Nimittäin jo useam- 
man kuukauden aikana oli havaittu, kuin- 
ka miehet — eilen vielä töissä, eivät enää 
huomenna ilmestyneet koneittensa ääreen, 
ja kuiskeena kerrottiin, että ne on viety 
jonnekin, ne ovat kadonneet. Tällaisia ha- 
vaintoja tehtiin aina niiden miitinkien jäl- 
keen tehtaitten pihoilla taikka saleissa. 
Kaikkialla oli silloinkin urkkijoita, kanteli- 
joita. . . 

Nyt tapahtumien vyöryn vaiheilla ilmestyi 
näitä joskus Öisin kadonneita miehiä taas 
näkyviin. Entiset pidättäjät väistyivät pai- 
koiltaan, uudet asutuivat ennenpitkää hei- 
dän paikalleen. Tosin Piirioikeuspalatsi pa- 
loi arkistoineen kaikkineen. Sen savuavia 
raunoita saattoi katsella viikkokaupalla. 
Mutta sen tilalle löytyi uusia paikkoja. 
Oikeuskäsitteet pyörähtivät varsin pian 
ylösalaisin! 

Tehtaat käynnistyivät, elämä jatkui, mut- 
ta nälkä pysytteli edelleen asemissaan, sil- 
lä liikenne »leipämaille» jatkui sekasortoi- 
sena. Tehdastyoväestö alkoi vaatia uusia 
oikeuksia, uusia menetelmiä töiden tulok- 
siin nähden. Voiton jako oli kysymykses- 
sä. . . Työväen keskuudesta valittiin määrä- 
suhteessa työlaisneuvostot, nimi oli vaati- 
mattomampi alkuun: Vanhinten neuvostoksi 
nimitettiin järjestöjä, jotka ryhtyivät teh- 
taassa työaikana, itse töistä irroittautuen 
nämä muodostivat sellaisen jokapäiväisen 

kokouksen, jossa päätettiin tilapäistarpees- 
sa oleville myönnettävistä avustuksista — 
tätä varten mudostettiin rahasto tuollaisel- 
la itseverotuksella. Tehdas luovutti siihen 
rahastoon saman verran, kuin työläisetkin. 
Varat sijoitettiin pankkiin ja sieltä niitä 
kasööri nosti tarpeen mukaan. Kirjanpito 
kuitenkin oli varsin alkeellinen. 

Tämä tällainen neuvosto muodostui var- 
sin alkeellisin demokraattisin muodoin. 
Tuollaisessa pihakokouksessa vaan esitet- 
tiin, kuinka monta henkeä — tietyn suhde- 
luvun perusteella on valittava ja huuto- 
äänestyksellä sitten ne saatiin kokoon. Kos- 
ka tehtaassa oli suomalaisia ainakin kolmen 
sadan paikkeilla, oli oikein ja kohtuullista, 
että hekin saivat edustajansa tähän elimeen. 
Monet suomalaisista olivat todenneet minut 
venäjänkielen taitoiseksi, ja kun entinen 
Aukusti-paimenemme suositteli minua hen- 
kilökohtaisen tuntemuksensa perusteella, 
niin valintani oli yksimielinen. 

Oli lysti panna merkille, miten tuollai- 
seen arvoasemaan valitut miehet »herras- 
tuivat» heti! Yhteiseksi päätökseksi tuli heti 
ensimmäisenä päivänä, että kokoonnutaan 
vasta klo 10:ksi, kuten konttoriherratkin. 
Kuljetaan konttorihenkilökunnan käynti- 
ovesta eikä tavallisesta läpikulkukonttorin 
kautta. . . Niistä miitingeistä oli puhetar- 
tunta saastuttanut melkein jokaisen: kaikki 
olivat sellaisia huuliveikkoja, että pois tiel- 
tä! Ja herrat alkoivat pelata herrojen ta- 
valla: ensimmäiseksi oli tyhjennettävä val- 
tavan iso samovaari yhteisen teenjuonnin 
merkeissä. Sitten vasta herrat istuivat pit- 
kän pöydän kahta puolta huulen heittoon. 

Mistäpä lienee hoksanneet käyttää mei- 
käläistä yhteisesti hyväksensä: Sain paikan 
erään oven pielessä, sain pöydän ja paperia 
sekä kynän ja tehtävän: Kaikki, joilla oli 
asiaa star ostojen neuvostolle, esittivät asian- 
sa minulle, jonka oli asia pistettävä lyhyes- 
ti paperille ja asianomainen meni sitten 
eteenpäin, antoi paperin toveri puheenjohta- 
jalle, joka esitti sen kokoukselle ja kokous 
päätti mitä päätti. Tavallisesti nämä olivat 
avustuspyyntöjä. Myöskin tämän avustus- 
kassan hoito lykättiin vastuulleni. Koska 
edustin suomalaisia, halusivat he kuulla, 
miten asiat makaavat. Kahdesti viikossa tein 
selkoa sitten tästä touhusta eikä sitä mie- 
lenkiintoa pitkälle riittänyt. 



Palkka näille uusille herroille määräytyi 
itsekunkin saaman palkan keskiarvon mu- 
kaan. Koska jouduin rahan kanssa liikku- 
maan kaupungilla, annettiin minulle aseen- 
kantolupa ja aseeksi nagaani. 

Vaikka vaaralliset paikat oli suojattu, 
sattui kuitenkin joskus pahakin vahinko. 
Kerran tempasi remmi — voima-akselista 
siirrettiin teho remmillä koneeseen — mie- 
hen ylös voima-akseliin ja ennenkuin eh- 
dittiin kone pysähdyttää, oli mies valmis 
pois vietäväksi. Syynä oma varomattomuus. 

Otin tehtaasta lopputilin v. 1917 syksyllä. 
Siirryin »Nevan» maaseutuosaston toimitta- 
jaksi. Lehti lakkautettiin ennenpitkää. Siitä 
alkoi urani kansakoulunopettajana. 

Palaan tässä vielä vallankumousta edeltä- 
neisiin aikoihin, jolloin hiljainen kiihotus- 
työ oli käynnissä ei todellakaan ainoastaan 
siinä Parviaisen tehtaassa, jonka tunsin, 
vaan kaikissa muissakin. Kuten edellä on 
mainittu, miehiä katosi eikä tietty, minne. 

Muistan erään dramaattisen miitingin 
keskeytyksen. Kokous oli järjestetty mei- 
dän tehdassalimme viereiseen, ns. torpeedo- 
osastoon. Pino ammuslaatikolta oli oven- 
pielessä ja jotkut pojanhöliköt olivat kii- 
venneet sen laatikkopinon päälle eivätkä 
nähtävästi »seuranneet opetusta» pysyen 
paikoillaan, vaan jotenkin kahisivat siellä 
herättääkseen tyttöjen huomiota, tietäähän 
sen ... No, kesken korkealentoisen puheen 
alkoikin se laatikkopino hajota ja alkoi 
kuulua teräksen kovaa kalinaa, kun paljaat 
ammukset sattuivat toisiinsa. Kaikki säi- 
kähtivät pahanpäiväisesti peläten räjähdys- 
tä! Alkoi syöksähtely ulos lyhintä tietä. 
Jotkut hyppivät ikkunoista pokat kaulassa, 
suurin osa juoksi ovien suuntaan ja niin 
minäkin, vanha hyvä juoksija yritin paras- 
tani, mutta niitä oli tyhjiä ammuksen kuo- 
ria siinä käytävälle vyörähtänyt ja minä 
kompastuin niihin, lentäen vatsalleni siitä 
ja ykskaks olin sellaisen ihmisrykelmän 
alla! Jotenkin siitä punnersin ulos, mutta 
vioitin oikean kyynärpääni. Pakokauhu sel- 
laisessa tilanteessa on arvaamattoman vaa- 
rallinen. Siitä pitäen on tuo oikea »kouk- 
kuni» ollut heikompi kestämään. En arvan- 
nut silloin mennä tutkituttamaan. 

Ei siinä kuitenkaan tapahtunut mitään 
räjähdystä, kun ammukset olivat kuorina 

vasta lataamista odottamassa. Ne olivat 
kyllä isompaa kokoa kuin shrapnellin kuo- 
ret. 

Itse työssä onnistuin kerran yövuorossa 
pyörittelemään ennätyksen. Keskimääräi- 
nen saavutus oli 350 kpl, harvoin joitakin 
kymmeniä enemmän. Mutta onnistuin itse 
karkaisemaan terän, mikä kesti murtumatta 
sekä tylsymättä ja tein kuin teinkin ennä- 
tyksen: 500 kpl. Kaverit ihmettelivät ja 
kadehtivat. Heistä oli jokainen ollut pitem- 
pään työssä. 

Vallankumouksen jälkeen olivat tehtaan 
insinöörit saaneet varotuksen, että saksalai- 
set räjäyttävät taivaan tuuliin koko teh- 
taan. Silloinkos tuli kiire! Insinöörit toi- 
mittivat staarostoille tämän tiedon ja pan- 
tiin toimeen perinpohjainen tarkastus koko 
alueella aina rakennusten ullakoita myö- 
ten. Mitään ei löytynyt kylläkään eikä mi- 
tään räjähdystä tapahtunut. Kaiketi joku 
kiusallaan hirvitteli . . . 



18. 3. 68 



Aapo Iho 



Toivotaan, toivotaan 

Ehdotan, että I. Viestin lukijat, mis- 
sä kaukana asunettekin, kirjoittaisit- 
te kuulumisia yhdessäoloistanne. Jos 
on puolin tai toisin kyseltävää, niin 
kysellään pois ja vastaillaan myös 
tämän lehden palstoilla. Kerrotaan 
esim. ehdotuksista, oivalluksista ryh- 
mässä jne. Täten syntyisi lehdessä vä- 
hitellen palsta: »Ryhmäuutisia». 

Lukemisiin! 

H.H. 



UINTIA 

MINÄ HALUAN KUNTOILLA 

Mä nautintoa voin nyt saada, 

kun löysin hyvän uimalan. 

Sen hallin nimi — Impivaara! 

Siell pääsee myöskin saunomaan. 
On siitä heti kaksi hyötyy: 

saat uida sekä löylyt lyötyy . . . 
Ja kunhan nouset kahvilaan, 

niin kuumat kahvit tarjotaan. 
Myös pullat, keksit, ostaa voipi. 
Viel kaiken lisäks levyt soipi! 
Voi, kuinka tuo on ihanaa! 

Ei talven tuiskut sulle saa 
millään lailla kiusaa tehdä. 

Ja kehosi on terve, ehjä . . . 
Kun kuntoilet, niin silloin voikin 

töitä kovin painella. 
Muu olkoon, vaikka pitkin-poikin, 

Ei omaatuntoo kaivella 
nyt tartte niinkuin kaljan jälkeen. 

Ma poliisia joskus pelkään . . . 
Se laulusta voi sakottaa. 

Ja silloin mieltä pakottaa. 
On parempaa tää hallin seura, 
kuin jonkun ahtaan kapakan. 
Ma täällä kilpailuja seuraan . . . 

Ma heitän kaljan, tupakan. 
Ja ehkä viimein kuriin saisin 
nuo liiat rasvat. Haluaisin 
nyt liiat kilot saada pois. 
Mikä ihanampaa ois? 

Turun Uimahallissa 
Järvisaaren Einari 



KANSIKUVA KERTOO: Tämän numeromme sivulla 8 Tuomas Raikkerus kertoo Mikko Su- 
desta, laulunopettajasta ja kuoronjohtajasta. Toimituksen kokoelmista löytyi kuva ilmeisesti 
samasta miehestä vuosisadan alkukymmeneltä. Keski-Inkerin opettajain kuoro 2. 9. 1905» Istu- 
vat: Juho Marttinen, Aappo Hämäläinen, J. Puolakkainen, Juho Susi (johtaja), Mikko Susi; 
seisovat: tuntematon, Kaapre Tynni, Juhana Tikka, tuntematon, Juho Pentikäinen, Tuomas 
Hirvonen. 

AJANKOHTAISIA ILMOITUKSIA 



HELSINGIN PAIKALLISOSASTO 



SEUKKO-SEURA 



Toukokuu. Kuukausitilaisuus 22. 5. 1977 
klo 14.00. Tavanomainen toukokuun kevät- 
retki jää tänä vuonna pois ohjelmasta, joten 
kokoonnumme viettämään yhteistä hetkeä 
Inkeriko tiin normaalin kuukausitilaisuuden 
merkeissä. TERVETULOA KAIKKI MU- 
KAAN! 



Toukokuu 

S-seura kokoontuu Inkerikodissa seuraa- 
vina torstaina klo 13.00. 

5. 5. 77. Professori E. A. Jamalainen 
kertoo muistelmiaan Inkeristä. 

19.5.77. Kahvi- ja tarinahetki. Turistaan 
kesästä ja vähän syksystäkin. 

Seuraavan kerran Seukkoseura kookontuu 
syyskuun 1. pnä. Paikka sama. 



LAHJOITUKSIA 

Inkeriläisen työn tukemiseksi on ISK saa- 
nut lahjoituksia arpajaisiin kesä- ja muisto- 
kivijuhlissa. Lahjoittajina olivat: Essi Himi- 
läinen, Olga Kämärä, Eeva Kemppi ja Hilja 
Kähäri. Arpajaisten tulos oli 800 kr. 

Samaan tarkoitukseen on saatu lahjoitus 
»Kerho 22 Helsinki» 1.148 kr. 



Kiitos kaikille lahjoittajille. 



TURUN PAIKALLISOSASTO 

Ältienpäivajuhla Ruissalon Bir- 
kassa 8. toukokuuta 1977 klo 14.00 

Helluntaljuhla 29. toukokuuta 1977 klo 
14.00 Karjalaisten Talossa Itä- 
pellontie 2. 

Kesä-, heinä- ja elokuun tilaisuudet pi- 
detään Ruissalon Birkassa. Aika tarkem- 
min seuraavissa numeroissamme. 

TERVETULOA! 



ISK 



Inkeriläisten Viestin tukemiseksi 



TAMPEREEN PAIKALLISOSASTO 



Venna, Antti, Kotka 25 mk. 
Viesti kiittää 



Tampereen paikallisosaston tilaisuudet 
24. 4. ja 22. 5. 1977. 

JOHTOKUNTA 



Vammala 1977. Vammalan Kirjapaino Oy. 



n Keri iäisten viesti 













numero 5 



toukokuu 1977 



inkeriläisten viesti 



TOIMITUS 



KONTTORI : 



TILAUSHINTA : 
ILMOITUSHINNAT; 



PÄÄASIAMIES 
RUOTSISSA : 

PÄÄASIAMIES 
SUOMESSA : 



Päätoimittaja: 

Matti Vironmäki, puh. 631 285 

Toimitussihteeri : 

Anja Luoma, puh. 892 460 

Koivikkotie 6, 01620 Vantaa 62 

(toimituksen osoite) 

Inkerikoti, Karj alatalo, Käpylänkuja 1, 

00610 Helsinki 61 

Puh. 793 796 

Postisiirtotili Hki 30636-4 

Auki maanantaisin klo 16.30 — 18.30 

25 mk/vsk. kotimaassa, Ruotsissa 30 kr. 

1/1 sivu mk 200, — 

1/2 » » 120,— 

1/4 » » 70,— 

Kuolinilmoitukset 30, — 

Kiitos- ym. ilm. 20, — 

Kuva ilmoituksessa 20, — 

Armas Paakkonen 

Tingsgatan 4 B 

50253 Boräs. Puh. 633/101 850 

Postisiirtotili 626047-5 

Hannu Vironmäki 

Tehtaankatu 5 E 43, 00140 Helsinki 14 

Puh. 662 668 

Postisiirtotili 416608-9 

Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



inkeriläisten viesti 

Osoiteosasto, Inkerikoti, Käpylänku- 
ja 1, 00610 Helsinki 61. Puh. 793 796, 
maanantaisin klo 16.30 — 18.30. 

MUUTATTEKO? 



Kiinnittäkää tähän osoite viimeksi 
saamastanne Inkeriläisten Viestistä. 
Kirjoittakaa alle uusi osoitteenne ja 
postittakaa meille ensi tilassa. 



NIMI 



UUSI LÄHIOSOITE 



UUSI POSTITOIMIPAIKKA 



MUISTAKAA 

testamenteilla ja lahjoituksilla 
Inkeriläisten Sivistyssäätiotä. 
Testamenttiasioissa voi kysyä 
neuvoja päätoimittajalta, kirkko- 
herra Matti Vironmäeltä, puh. 
631285. 



Inkeriläisten Yhdistys ry:n 

vuosikokous Helsingissä 



Tänä vuonna kokoonnuttiin pitämään 
Inkeriläisten Yhdistyksen vuosikokousta 27. 
3. klo 14. jo kolmannen kerran Inkeri- 
kotiin. Osanottajia oli kertynyt pienen In- 
kerikodin täydeltä. Yhdistyksen puheen- 
johtajan Matti Vironmäen toivotettua osan- 
ottajat tervetulleiksi valittiin kokouksen 
puheenjohtajaksi professori Eino Jamalai- 
nen, joka valitsi sihteerikseen Anja Luo- 
man. 

Pöytäkirjantarkastajiksi tulivat Yrjö 
Korkkinen Vantaalta ja Toivo Kajava Hel- 
singistä. 

Kun kokous oli todettu laillisesti koolle- 
kutsutuksi ja päätösvaltaiseksi, Matti Vi- 
ronmäki luki Yhdistyksen vuosikertomuk- 
sen. Sen johdosta syntyi vilkasta keskus- 
lelua. Todettiin, että kulunut toimintavuo- 
si oli ollut antoisa ja että toiminnassa oli 
havaittavissa aktivoitumista. Oli vietetty 
uuden »solun», Seukkoseuran 1 -vuotispäi- 
viä. Lahteen oli saatu uusi Inkerikerho, 
jonka innokkaana puheenjohtajana toimi 
rovasti Juhani Jääskeläinen. Oli vietetty 
virkistäviä kesäjuhlia sekä Suomessa että 
Ruotsissa. Toiminta oli ollut vilkasta ja 
tulevaisuuttakin ajatellen rohkaisevaa, jos- 
ta kiitos kaikille toiminnassa mukanaolleil- 
le. Vuosikertomuksen liitteinä olivat 
paikallisosastojen sekä Heljä Huttusen 
Seukkoseuran vuosikertomukset. Toimin- 
takertomus hyväksyttiin. 

Erovuoroisten johtokunnan jäsenten tilal- 
le valittiin uudet jäsenet. Erovuorossa tänä 
vuonna olivat: 

a) vakinaiset jäsenet: Kauko Mustonen, 
päätoimittaja, Helsinki, Vilho Mustonen, 
pastori, Turku, Anneli Tuohimäki, merko- 
nomi, Helsinki 

b) varajäsenet: Iida Riipinen, rouva, Hel- 
sinki. 

Erovuoroiset jäsenet valittiin yksimieli- 
sesti uudelleen. Eroa pyytäneen Väinö Tai- 
nan tilalle valittiin Yrjö Korkkinen Van- 
taalta. 

V:n 1976 tilikertomuksen luki Hertta Al- 
lanmaa. Sen jälkeen kuultiin tilintarkasta- 



jien lausunto ja ehdotettiin tili- ja vastuu- 
vapauden myöntämistä tilivelvollisille. Eh- 
dotus hyväksyttiin. 

Johtokunnan jäsenten palkkioissa päätet- 
tiin noudattaa entistä käytäntöä: matka- 
korvaus pitkämatkaisille maksettaisiin las- 
kun mukaan. 

Valittiin tilintarkastajat, joiksi tulivat en- 
tiset eli Seppo Kekki ja Eino Rännäli, va- 
ralle Toivo Iho. 

Jäsenmaksu ehdotettiin pidettäväksi tä- 
män vuoden ennallaan ja nostettavaksi 
6mk:aan/v vuonna 1978. 

Yhdistyksen puheenjohtaja luki kuusi 
kohtaa sisältävän toimintasuunnitelman ku- 
luvalle vuodelle. Siinä kosketeltiin julkaisu- 
toimintaa, Yhdistyksen uusia sääntöjä, tu- 
levia kesäjuhlia sekä Suomessa että Ruot- 
sissa. Päätettiin pitää entistä tiiviimmin 
yhteyttä ISK:n ja muiden järjestöjen kans- 
sa, joiden kanssa tähänkin saakka oli oltu 
kosketuksissa, ja tukea paikallisosastojen 
toimintaa. Toimintasuunnitelma herätti 
vilkasta keskustelua. Ehdotettiin, että jul- 
kaisutoimintaan kiinnitettäisiin entistä 
enemmän huomiota. Puheenvuoroissa eh- 
dotettiin uusien Inkeri-kerhojen perusta- 
misajatuksen virittämistä eri paikkakun- 
nilla. 

Esitettiin talousarvio vuodelle 1977, joka 
hyväksyttiin samoin kuin toimintakerto- 
muskin. 

Vuoden 1977 vuosikokouspaikaksi valit- 
tiin Helsingin Inkerikoti, kokouksesta il- 
moitettaisiin Inkeriläisten Viestissä vanhan 
tavan mukaan. 

Johtokunta ehdotti tänä vuonna valitta- 
vaksi vain yhden kunniajäsenen, maisteri 
Anna-Liisa Heikinheimon Tampereelta. 
Maisteri Heikinheimo on toiminut vuosi- 
kymmenet aktiivisesti heimotyön hyväksi 
ja on ollut ahkerasti mukana inkeriläisten 
riennoissa. Hän on Tampereen Kaleva- 
laisten Naisten puheenjohtaja. Ehdotusta 
kannatettiin lämpimästi. Uusi kunniajäsen 



Kesäjuhlat Helsingissä 



heinäkuun 9. — 10. päivinä 1977 



Inkeriläisten yhdistys ry:n järjestämät inkeriläisten kesäjuhlat pidetään 
tulevana kesänä jälleen Helsingissä. Juhlapaikkana on Karjalatalo, osoite Kä- 
pylänkuja 1. Juhlakanslian paikkana on oma Inkerikoti ja juhlapaikkana sekä 
lauantaina että sunnuntaina Karj alatalon suuri juhlasali. Ohjelman pääkohdat 
ovat seuraavat: 



Lauantai 9. 7. klo 11.00 juhlakanslian avaus Inkerikodissa 

klo 12.00 urheilukilpailut Käpylän urheilukentällä 
klo 15.00 ruokailu 

klo 17.00 Inkeri-ilta Karjalatalon juhlasalissa 
klo 20.00 iltapalan jälkeen nuorten »ilkamat» 

Sunnuntaina 10. 7. klo 10.00 juhlajumalanpalvelus Agricolan kirkossa Teh- 
taankatu 23 (raitiovaunu 3). Sitä ennen kokoonnutaan 
n. klo 9.00 Larin Parasken patsaalle Hesperian puistoon. 

klo 12.00 ruokailu 

klo 14.00 alkaa päiväjuhla Karj alatalolla 

Yhteismajoitus on järjestetty Kalliolan vapaaopistolle, os. Sturenkatu 11, 
Helsinki. Majoituksen hinta lakanoiden kera 16 mk/vrk, ilman lakanoita 11 mk. 
Majoitusta koskevat tiedustelut ja tilaukset Hertta Allanmaa, puh. 284961, 
Kellokoski. Hotellimajoitusta haluavat hoitanevat huonevarauksensa itse. 

Juhlatoimikunta toivoo, että mahdollisimman monet voisivat saapua perin- 
teisille kesäjuhlillemme. Sydämellisesti tervetuloa. 



kiitti liikuttuneena osakseen tulleesta huo- 
maavaisuudesta: »En olisi koskaan uskonut 
saavani osakseni näin suurta kunniaa. 
Aivan kuin olisin taivaaseen päässyt», lau- 
sui maisteri Heikinheimo, joka ei itse ole 
inkeriläinen, mutta sanoi aina tunteneensa 
olevansa inkeriläisten »ottotyttö» ja ko- 
keneensa heimotyön suurta iloa tuottavana 
harrastuksena eikä työnä, josta odottaisi 
kiitosta. 



Ennen kokouksen päättymistä pastori 
Mustonen Turusta luovutti Turun paikallis- 
osaston puolesta Inkeriläisten Sivistyssää- 
tiölle 3000 mk:n lahjasekin, joka oli osa 
niistä varoista jotka Anna Mustonen tes- 
tamentissaan määräsi Turun paikallisosas- 
tolle. Professori Leo Yllö otti Sivistyssää- 
tiön puolesta lahjoituksen vastaan. 

Kokous päättyi n. klo 16, jolloin uusi 
johtokunta lähti järjestäytymään. 



Yhteistyötoimikunta 

Inkerin Suomalaisten Keskusliitto 
Ruotsissa ja Inkeriläisten Sivistyssäätiö 
Suomessa ovat perustaneet yhteistyö- 
toimikunnan. Toimikunnan tarkoituk- 
sena on etsiä uusia teitä, miten voisi 
edistää heimotyötä yli rajojen. Miten 
voisimme käytännössä paremmin saada 
Suomen ja Ruotsin nuoret inkeriläiset 
tiiviimpään kosketukseen? Mitä teh- 
täviä voisimme tehdä yhteisvoimin mo- 
lempien maitten kesken? Mitkä tehtä- 
vät on laiminlyöty ja miten ne voisi 
korjata? Pommittakaa meitä ehdotuk- 
silla! Toimikuntaan kuuluvat Ruot- 
sista Alfred Saklantti, Armas Paakko- 
nen ja Viktor Suomalainen ja Suomesta 
Leo Yllö, Hannu Vironmäki ja Hertta 
Allanmaa. 



Inkerin Suomalaisten historia 



Sana 



Sana haavoittaa, sana parantaa, 
sana pahankin hyväksi rakentaa, 
sana aikojen alussa oli jo, 
kun luotiin ihmisen kohtalo. 
Sana kaunis on lohdutus korkehin, 
sana kuului huulilta Mestarin, 
kun tyynsi Hän aallot merien, 
näin lohdutti sydäntä ihmisten. 
Ken sanan kauneimman omistaa voi, 
hän hyvälle henkensä aateloi. 

Aini Helakaltio 



Oikein kuoää keoätta ja kesää 
kalkltte Luki} eittäen tciocttaa 

"D nketltäisten Viesti 



Onko sinun paikkakuntasi ruotsalai- 
sessa kirjastossa tämä kirja? Jos ei niin 
mene ja esitä tämä teos ja pyydä kir- 
jastoa ostamaan se. Hinta on 70 kr + 
postikulut. Esitä samalla ne muut In- 
keri-aiheiset kirjat joita myymme 
ISK:n hyväksi. 

Armas Paakkonen 



Kiitos 

Kiitän Inkeriläisten Yhdistystä 
siitä, että minut viime vuosikokouk- 
sessa vaiittiin yhdistyksen kunnia- 
jäseneksi. Yliätyin suuresti siitä ja 
tunsin ja tunnen vieiäkin, että se oii 
ansiotonta arvonnousua. Onhan osai- 
iistumiseni inkeriiäisten rientoihin ja 
työ niissä oiiut itseiieni suurta eiä- 
mänrikkautta ja Jumaian antama 
kutsumus. 

Rakkaudeiia 
Anna-Liisa Heikinheimo 



Nykyhetken 
mietteet 



Juhlat on juhlittu. Heräsin arkeen, 

päälleni vyöryivät huolet. 

Mikäpä konsti nyt olisi tarpeen 

että vois säästellä puolet? 

Kun saisi tulevaisuuteen vilkaista, 

onko se yhtä harmaa? 

Työttömyys, lakkoilu, vai onko kirkasta? 

Kauanko pelkoni kalvaa? 

Milloinka oman mökkini laitan 

järvimaisemaan somaan? 

Onhan ammatti, kieliä taidan, 

miks pelkään pakkolomaa? 

Se voi kaikki kääntää nurin, 

suunnittelut pieleen. 

Tarvitsenko toisen kurin — 

Lulee mulle mieleen — 

kaljat täytyy jättää pois, 

että markat pankiss ois. 

Kunhan työtä kovin teen, 

täytän joskus ihanteen. 

Telakan työläinen — Einari Savolainen 



KOTOISIA HENKILÖKUVIA 



Maatalousmiehen muistiinpanoja Inkeristä 



Maanviljelijä Aatami Jamalainen. 
Synt. Hietamäen Jamalaisissa 25. 12. 1875. 
Vanhemmat: talollinen Jooseppi Jamalai- 
nen ja Eeva (o.s.) Hirvonen. Tuli seminaariin 
kansakouluvalmistuksella 1892. Oppikurs- 
sia ei päättänyt. Käynyt Kurkijoen maan- 
viljelysopiston. Naimisissa v:sta 1901 Hertta 
Tiisniekan kanssa. 

Nämä henkilötiedot löytyvät Kolppanan 
seminaarin 50 v. -juhlajulkaisusta, joka il- 
mestyi v. 1913. 

Syynä siihen, miksi Aatami Jamalainen ei 
oppikurssia päättänyt, oli se, että seminaa- 
rissa ei laisinkaan kiinnitetty huomiota maa- 
talousopetukseen. »Jos Kolppanan seminaa- 
rin johtaja olisi sattunut olemaan talous- 
asioihin perehtynyt henkilö, olisi seminaa- 
rissa varmaan ollut pari kertaa viikossa 
maatalousopetusta, joka olisi koitunut suu- 
reksi hyödyksi Inkerin suomalaisen väestön 
pääelinkeinolle», sanoo Jamalainen muis- 
telmissaan. Tästä sopiikin lähteä seuraile- 
maan tapahtumia hänen muistiinpanojensa 
mukaan. 

Asepalveluksessa sain eron aliupseerina 
ja tulin sen jälkeen kotitalon isännäksi. 
Kaikki tuntui ensi aluksi oudolta ja vastus- 
maiselta, koska minulla ei ollut kokemusta 
talonpidossa, etenkin niin suuren talon, kuin 
kotitaloni oli. Siihen kuului vielä lisäksi toi- 
nen talo Sameraisin kylässä. Talon hoitoon 
kuuluvien asioiden lisäksi jouduin vielä 
kyläkunnan luottamusmiehenä Rospeekan 
kyläkunnan (obsestvon) asioita hoitele- 
maan. Lisäksi minut valittiin kunnan (volos- 
tin) tilintarkastajaksi. Myöhemmin tulin 
starsinaksi (kunnanvanhimmaksi), jota teh- 
tävää hoidin useampia vuosia ja joka antoi 
niin paljon työtä, että usein viikoittain nel- 
jänä päivänä piti käydä kunnan hallintotoi- 
mistossa Sunkuralla. 



Ensimmäinen maanviljelysseura alkoi 
Sunkuralla toimintansa 1905. Se oli toimin- 
ta-alueeltaan kovin laaja, koska käsitti ko- 
ko Sunkuran kunnan. Heti maataloustöihin 
ryhdyttyäni jouduin tämän Maanviljelys- 
seuran esimieheksi. Alussa oli toiminta var- 
sin vilkasta. Pantiin mm. toimeen maanvil- 
jely snäyttely, ensimmäinen paikkakunnal- 
la. Osanotto näyttelyyn oli erittäin runsas. 
Ja tästä alkoi kiinnostukseni osuustoimin- 
taan. 

Niinpä avattiin paikkakunnan ensimmäi- 
nen osuuskauppa nimeltä Toivo, meidän ta- 
lossa. Tämä tapahtui 1908. Jouduin tämän- 
kin osuuskaupan esimieheksi. Liikkeelläm- 
me oli alunperin hyvä menestys. Uutena 
yrityksenä perustettiin maidonmyyntiyhdis- 
tys, venäläiseltä nimeltään »Jamalaiskoje 
molostnoje tovarisestvo», jota kutsuttiin ly- 
hyesti maitokaupaksi. Tässäkin toimin esi- 
miehenä. Liike aloitti toimintansa 1910 
Väänsin Junnin Antin talossa Jamalaisissa. 

Maidon kuljetuksen suorittivat jäsenet 
vuorollaan Pietariin Gruben liikkeelle, jol- 
la oli Pietarissa monta jakelupistettä. Tämä- 
kin kauppayritys menestyi alkuun pääs- 
tyään hyvin. Tietysti alussa oli hankaluuk- 
siakin. Puuttui ammattikokemusta, oli pula 
toimihenkilöistä, joten minä jouduin yksin 
hoitamaan sekä osuuskaupan että maito- 
kaupan, jonka toimintapiiriin kuului 15 ky- 
lää. 

Maito otettiin vastaan iltaisin ja joka ilta, 
myös pyhäisin, satoi tai paistoi, vietiin mai- 
to kaupunkiin. Kuljetus oli hyvin vaival- 
loista työtä, kun kylätiet olivat syksyin 
keväin sellaisessa kunnossa, että oli tehtävä 
mutka Rospeekan kautta valtatielle, josta 
kertyi lisämatkaa 10 km. 

Keväisin ei Pietarissa voinut liikkua reel- 
lä ja meillä kylässä taas ei ollut vielä kär- 
rykeliä. 



Maidon vastaanottajaksi onnistuimme 
saamaan Juhani Puumalaisen ' (Tanskasen), 
joka oli erittäin sopiva toimeensa. Hän 
osasi pitää kurissa ja Herran nuhteessa sen 
suuren lauman akkoja, joka kantoi maitoa 
kauppaan. Kyllä kuri oli erittäin tarpeen 
maito-osastolla, sillä maito on erittäin herk- 
kä pilaantumaan, ja siitä syystä maitoa vas- 
taanotettaessa käytetään monenlaisia mit- 
tareita, »gradusniekkoja». Maito ei saanut 
olla määrättyä astetta lämpimämpää ja mai- 
don puhtaudesta otettiin kokeita, samaten 
rasvapitoisuudesta. Tämä rasvaprosentin 
tutkiminen oli erittäin tärkeä asia, sillä aina 
löytyi jäseniä, jotka pyrkivät kuorimaan 
kerman maidosta. 

Kaikista näistä vastuksista huolimatta 
sekä osuus- että maitokauppa menestyivät 
hyvin. Siitäpä heräsi kysymys oman liiketa- 
lon hankkimisesta näille osuuskunnille. Os- 
tettiin Strelnan Volhonkalta suuri talo, pu- 
rettiin se talkoovoimin sekä näin hajoite- 
tut rakennusainekset samoin talkoovoimin 
ajettiin kankaalle, joka kuului Kankaan 
Aatin viljelysmaihin ja jonka vaihdoin nel- 
jänneshehtaarin alaan metsää. Tämä tapah- 
tui syyskaudella, jolloin talo piti laittaa 
osuuskuntien käyttöön. Mutta ne vallanku- 
mousmullistukset, joita silloin koettiin, te- 
kivät aikeemme tyhjiksi. Alkoi bednjakkien 
(köyhälistön) aika. 

Eräänä päivänä sain Pietarhovin neuvos- 
tosta ankaran käskyn toimittaa maitokaup- 
pamme omistuksessa olevan kuljetusastias- 
ton Pietarhovin neuvostoon. Ehdin kuitenkin 
joitakin kappaleita niistä pelastaa antaen 
luotettavien jäsenten haltuun ja pyytäen, 
etteivät kellekään asiasta puhuisi. Jamalai- 
sin koululla oli silloin opettajana Aatami 
Haltsonen. Menin hänen puheilleen ja ker- 
roin, miten asiat olivat osuuskunnassa. Pyy- 
sin, että astiat saisi tuoda säilöön koulun 
vinnille, ehkä tulee vielä sellainenkin aika, 
että ne olisivat tarpeen. Hän suostui tähän 
esitykseeni ja niinpä eräänä yönä toimi- 
tin 10 neljän ämpärin vetoista tonkkaa sekä 
muutamia muita kaupan käytössä olleita 
astioita piiloon. Eikä siitä kukaan tullut tie- 
tämään mitään. Loput astioista vein sitten 
Pietarhovin neuvostoon, ja niin oli sillä ker- 
taa tehty loppu osuustoimintaliikkeistämme. 

Syksyllä Strelnasta talkoovoimin tuotu 
talo loikoi lumen alla koko talven, mutta ke- 



vään tultua Haltsonen tuli eräänä päivänä 
meille ja sanoi: »Mitä sinä, kaimamies, 
ajattelet siitä, että minä olen nuorison kans- 
sa päättänyt rakentaa kansantalon niistä ra- 
kennustarpeista, jotka siellä kankaalla loi- 
kovat, koska siitä osuusliikkeen talosuun- 
nitelmasta ei tule mitään tällä kertaa?» Tä- 
hän vastasin, etten minä ole mikään isäntä 
niille ja että minun puolestani saatte tehdä, 
mitä haluatte. 

Ja niin Haltsosen johdolla alkoi nuoriso 
kyhätä kokoon kansantaloa. Näkyi siellä 
olevan muutamia iäkkäämpiäkin paikkakun- 
nan kirvesmiehiä. Melko iso rakennus siitä 
tulikin. Toiseen- päähän oli rakennettu la- 
va. Ja opettaja Haltsonen alkoi sen suojis- 
sa toimintansa nuorison parissa. 

Eräänä päivänä sain Strelnan ispolkomilta 
(toimeenpanokomitealta) virallisen paperin, 
jossa minua pyydettiin saapumaan Strelnan 
neuvoston yleiseen kokoukseen. Olin kovin 
ihmeissäni tuon paperin saatuani; minkä 
tähden meikäläistä pyydetään neuvoston ko- 
koukseen? Noudatin kutsua. Tapasin siellä 
kokouksessa entisen Rospeekan staarostan, 
Kosti Hamusen, jonka kanssa olin aikoinani 
toiminut niin paljon kunnallisissa asioissa. 
Hän kertoi saaneensa samanlaisen kutsun. 
Kokouksen alussa esitettiin nimilista, jos- 
sa mainituita miehiä pyydettiin siirtymään 
etualalle puhemiesneuvostoon. Ja mekin 
Kostin kanssa olimme sekä luettelossa että 
puhemiehistössä . 

Kokouksen avasi Leningradista saapunut 
hallituksen edustaja, joka sanoi seuraavaan 
tapaan. Nyt on Lenin alkanut toteuttaa uut- 
ta järjestelmää, mille on annettu nimeksi 
Novaja ekonomitseskaja politika (uusi ta- 
louspolitiikka) ja josta alettiin käyttää ly- 
hennystä NEP. Tämän avulla meidän on 
nyt ruvettava rakentamaan uutta Neuvos- 
tovaltiota. Tähän rakentavaan työhön eivät 
bednjakit kykene. Sitä varten me tarvit- 
semme maaseudulta kaikki tunnetut talon- 
pojat. 

Nyt vasta meille Hamusen kanssa valke- 
ni, miksi meidät oli tähän kokoukseen kut- 
suttu. Meistä tuli neuvoston ispolkomin 
(toimeenpanevan komitean) jäseniä. Tämän 
jälkeen pidettiin valituksi tulleen ispolkomin 
järjestäytymiskokous. Minusta tuli »komtru- 

sivulle 14 



Kilpailun satoa 



Kilpailuvastaukset yhteenvedettynä viime 
joulu- ja tammikuun Inkeriläisten Viestissä 
1977 julkaistusta kilpailusta »Miten saam- 
me parhaiten Inkeriläisten Viestin tilaaja - 
määrän nousemaan? Miten saamme In- 
keriläisten Viestin sisällön vieläkin parem- 
maksi?» Vastaukset on selvitetty aikajär- 
jestyksessä niinkuin ne ovat tulleet minul- 
le. Henkilöt ovat vain minun tiedossa. 

Armas Paakkonen 



Henkilö A, Suomesta: 

Vaihtaa toimittaja Matti Vironmäki kos- 
ka hän ei julkaise Viestissä hänelle lähe- 
tettyjä kirjoituksia. 

Henkilö B, Suomesta: 

1. Tilauksia varten pitäisi luoda asiamies- 
verkosto. Asiamiehet tarkistetaan vuo- 
sittain että he ovat toimineet tai vaih- 
detaan uusiin. Asiamiehen pitäisi saa- 
da prosentit (esim. 5 mk vuosikerta), il- 
mainen oma vuosikerta, asiamiesilta, 
lahjakortti tilausmäärän mukaan (joka 
voidaan kerjätä Iiikemiehiltä) tms. 

2. Lehteä pitäisi syöttää Inkeristä tulleitten 
omaisten lapsille, jotka varsin usein jät- 
tävät itse lehden tilaamatta (monista eri 
syistä). 

3. Lehteä pitää tilauttaa Ruotsissa asuville 
Suomen suomalaisille, koska siellä ole- 
va lehtikanta on suhteellisen vaatima- 
ton, tarkoitan tietysti suomenkielistä 
lehdistöä. 

4. Osastojen/kerhojen pitää tilata lehti sel- 
laisille inkeriläisille ja vanhuksille, jot- 
ka ovat jo poissa varsinaisesta työelä- 
mästä ja asuvat esim. vanhainkodeissa/ 
sairaaloissa. 

5. Viestiä pitää jatkuvasti parantaa mm. 
seuraavasti: 

— sivut 2 ja 16 yhdistettävä, jolloin tu- 
lee kokonainen sivu lisää tekstiä var- 
ten 



— vähemmän runoja 

— vähemmän samojen henkilöitten teks- 
tejä. 

Henkilö C, Ruotsista: 

1. Henkilökohtainen muistutus niille jotka 
eivät ole maksaneet. 

2. »Pikkuasiamiehiä» eri paikkakunnille 
jotka keräävät tilausmaksut ja samalla 
kertovat paikkakunnan uutisia lehdessä. 

3. Postisiirtokortti jo marraskuun nume- 
ron mukana. 

4. Enemmän ruotsinkielistä tekstiä. 

Henkilö D, Suomesta: 



Muuttaa lehden nimi, esim. »Viesti». 
Eri asioille omat nimetyt palstat, esim. 
Ruotsin puolelta, Muistelmien palsta, 
Kentän kuulumisia, Uutisia, Nuorten 
osasto (joku teini toimittaisi). 
Henkilöhaastattelu j a. 
Lehden pääkirjoitus saisi pysytellä ny- 
kyhetkessä. 
Lehden tilausmäärän lisäämiseksi: 

a) Nimikilpailu. 

b) Tehokas informaatio mm. lähettämäl- 
lä näytenumerona sovittuihin toi- 
mintapisteisiin esim. Karjalan liitol- 
le, khran virastoille jne. 

Lehti olisi yksikielinen. Jos on välttä- 
mätöntä julkaista ruotsin kielellä teks- 
tiä, niin voisiko olla perään Suomenkie- 



Vanha valokuva 
kertoo 




Ryhmä Lempäälän Maasekkin kylän nuoria poikia n. 50 vuoden takaa eli v. 1927 otet- 
tu. Henkilöt: 1. vasemmalla takana: Juhana Lipiäinen, 3. vas. takana Matti Huhtanen. 
Edessä vasemmalla Paavo Karhu, keskellä Matti Lipiäinen. Hänen vieressään oikealla 
2. Matti Lipiäinen. Kuvan lähetti Liisa Makara, Lohja. 



linen versio. Tai sitten että teksti olisi 
käännetty ennen painatusvaihetta suo- 
menkielelle. Tämä estäisi se puutteen 
että sanoma ei menisikään perille kai- 
kille ymmärrettävässä muodossa. 

Henkilö E, Suomesta: 

1. Enemmän pyhänviettotapoja, pyhäruo- 
kia ja valmistustapoja, käsitöitä. 

2. Sitten toivoisin tai en tiedä oikeastaan 
onko Ink. Viesti oikeistolainen. Aina- 



kin vaikuttaa. Olisi kirjoitettava Vies- 
tissä että olisi mahdollisuus ilmaista 
erilaisiakin mielipiteitä. 

Henkilö F, Ruotsista: 

Ennen kesäjuhlia tilata ylimääräinen 
painos Viestiä ja myydä juhlien yhteydessä 
irtonumeroina. Näin saada uusia tilaajia. 
Ylimääräiseen painotuotteeseen yrittää 
saada enemmän luettavaa ruotsin kielellä 
— meidän jälkeläisiä silmällä pitäen. 



RUOTSIN PUOLELTA 



Kilpailutulos ja vähän mietteitä 



Tävlingsresultat och lite tankar 



Joulukuussa 1976 oli julkaistu kilpailu 
»Miten saamme parhaiten Inkeriläisten 
Viestin tilaajamäärän nousemaan? Miten 
saamme Inkeriläisten Viestin sisällön vie- 
läkin paremmaksi?» Inkerin Suomalaisten 
Keskusliiton (ISK) Länsi-Ruotsin jäsenet 
johtokunnassa ratkaisivat kilpailun niin 
että voittajaksi tulivat Eero Rautajoki, 
Tampere ja Viktor Suomalainen, Västra 
Frölunda. Molemmat saavat lahjakortin: 
Inkeriläisten Viestin tilaus vuodelle 1978. 
Onnittelemme voittajia. 

Kaikkiaan osallistui 6 henkilöä kilpai- 
luun, 4 Suomesta ja 2 Ruotsista. Merkit- 
tävää on, että molemmat Ruotsissa asuvat 
ehdottavat enemmän ruotsalaista tekstiä. 
Tämä on todellisuus Ruotsissa asuvien in- 
keriläisten perheissä: lapset tulevat ruot- 
sinkielisiksi. Pulma on mitenkä saada tä- 
mä sukupolvi ymmärtämään ja omaksu- 
maan inkeriläisten kulttuuri ja kansanpe- 
rinne. Ei heiltä ole koskaan kysytty, jos 
he haluavat asua Ruotsissa. Heidät on 
asetettu tänne vaan. Kuitenkin yritetään 
heille tyrkyttää (heille) vierasta kieltä ja 
kulttuuria. Ja monet (vanhemmat) pahek- 
suvat ja valittavat, kun nuoret eivät tule 
mukaan inkeriläisten yhteisiin, suomenkie- 
lisiin rientoihin Ruotsissa. Ovatko he vä- 
hemmän inkeriläisiä tai »huonompia» in- 
keriläisiä, jos he eivät osaa suomea, mikä 
taas puolestaan johtuu siitä, että he ovat 
kasvaneet ruotsinkielisessä ympäristössä? 
Onko inkeriläinen kulttuuri riippuvainen 
suomen kielestä vai voiko se olla kieltä 
ylempänäkin? Voiko ajatella että inkeri- 
läisyys voi säilyä ruotsinkielisenä toiminta- 
na Ruotsissa? 

Olen asettanut kysymyksiä. Otan mieli- 
hyvin vastaan mielipiteitä, millä kielellä 
tahansa. Toivon että asiasta viriäisi vilkas 
keskustelu tämän lehden palstoilla. 

Armas Paakkonen 



1 decembernumret 1976 fanns det utlyst 
en tävling »Hur kan vi öka prenumeran- 
ternas antal för Inkeriläisten Viesti? Hur 
kan vi göra innehället i Inkeriläisten Viesti 
ännu bättre?» Västra Sveriges ledamoter 
i Styrelsen för Finsk-Ingermanländarnas 
Centralförbund avgjorde tävlingen. Tili 
segrare utsägs Eero Rautajoki, Tammerfors 
och Viktor Suomalainen, Västra Frölunda. 
Bäda fär ett presentkort: Inkeriläisten 
Viesti 1978. Vi gratulerar segrarna. 

Alit som alit deltog 6 personer i täv- 
lingen, 4 frän Finland och 2 frän Sverige. 
Anmärkningsvärt är att bäda frän Sverige 
föreslär mera svensk text. Faktum är 
bland ingermanländska familjer i Sverige 
att barnen blir svenskspräkiga. Problemet 
är hur man skall fä denna generation att 
visa förstäelse för och acceptera den in- 
germanländska kulturen och folktraditio- 
nen. Ingen har nägonsin frägat dem om 
de viii bosätta slg i Sverige. De har bara 
hamnat här. Likväl viii man erbjuda dem 
ett för dem främmande spräk och en 
främmande kultur. Och mänga äldre be- 
klagar sig dä de unga inte viii deltaga i 
ingermanländarnas gemensamma, finsk- 
spräkiga aktiviteter i Sverige. Är de 
mindre ingermanländare eller »sämre» in- 
germanländare om de lnte kan tala finska? 
Detta beror ju helt och nallet pä att de 
vuxit upp i svenskspräkig omgivning. 
Mäste den ingermanländska kulturen 
kopplas ihop med det finska spräket elle** 
kan den rent av ho ja sig ovanför spräk - 
gränserna? Kan man tanka sig att den 
ingermanländska kulturen kan fortlevn 
även om aktiviteterna bedrives pä svenskr 
i Sverige. 

Jag har framlagt nägra frägor. Jag tar 
gärna emot synpunkter pä vilket spräk 
som helst. Min förhoppning är att det 
mäste uppstä en livlig debatt om dessa 
frägor i denna tidning. 

Armas Paakkonen 

YHDESSÄ OLO 



Kondrell utställer igen 



Eskilstunalaiset viettivät örebrolaisten 
kanssa lauantai-iltaa 26 päivä maaliskuuta 
Örebrossa. Tilaisuus alkoi kl. 18.00 Drott- 
ninggatan 34 huoneistossa ja koolle oli saa- 
punut — tarkkaan laskettuna — 49 henkeä. 
Ilta muodostui runsaanpuoleiseksi kult- 
tuuritilaisuudeksi. 

Ohjelman osuudesta vastasivat seuraavat 
henkilöt: Juho Kemppi järjesti kilpailut 
»Inkeri aiheen tietoudesta». Vastaa japenkillä 
istuivat Antti Kupri Eskilstunasta ja Aleksi 
Salefors örebrosta. Joku koiranleuka 
mörnähti: »Jos vua örebrulaist sua pie- 
nemmät pisteet, Kempil kiäyp ko Napoleo- 
nin kenralil — piätä lyhemmäks». Uh- 
kauksella nähtävästi oli tehoa. Pisteet 
jaettiin tasan. Vai mitä arvelee itse Kemp- 
pi? 

Aino Kemppi luki Jyväskylän lehdestä 
»Kalevalan mainostuksen» taiteilija Terttu 
Pajunen-Kivikkäästä. T. Pajunen-Kivikäs 
on meille tunnettu henkilö. Hän esitti 
kansallisillassa Eskilstunan juhlilla runon- 
laulajaa, Larin Paraskea. 

Kansanlauluja säesti musiikkitaitoon pe- 
rehtynyt Väinö Kemppi. Välillä juotiin 
örebron Kerhon tarjoamaa kahvia tortun 
kera, jonka ympärillä häärivät taitavat 
emännät Olga Kämärä, Ilmi Rokka ja Essi 
Himiläinen. Muonaisännän vastuussa oli 
Juho Hirvonen. Pienen näytösvälähdyksen 
esittivät Antti Kupri, Ilmi Kemppi ja Juho 
Kemppi. Nikolai Rokka esitti filmiä men- 
neiltä kesäjuhlilta. Päätteeksi Matti Ran- 
defelt kiitti osanottajia örebron Kerhon 
puolesta. Tässä yhteydessä ei ole liikaa 
huomauttaa »Purnaille ja Ahdasmielisille»: 
Sopu rakentaa, riita hajottaa. Yhteistyö 
on voimaa! »OHi-n.» 



Aleksander Kondrell frän Boräs har 
värit flitig med konstnärligt skapande 
sistlidna vinter. I januari 1977 var han 
representerad pä Boräs Finska Förenings 
utställning i det stätliga kulturhuset i Bo- 
räs. 26 — 31 mars hade han en egen ut- 
ställning i Svenljunga kommunalhus. 
Han hade hängt upp inte mindre än 61 
tavlor, de flesta frän tiden 1975 — 77. 
Nägra enstaka var frän tidigare är. Dess- 
värre är jag ingen förstä-sig-päare pä detta 
omräde och därför mäste jag avstä frän 
konstnärlig kritik. Men visst tilltalade 
flera av tavlorna mig. De flesta 
motiven var stilleben och landskapsmotiv. 
Av alla tavlorna var det bara tvä som 
innehöll männlskor och endast en av dem 
föreställde arbetande människor. Kondrell 
bekände för mig att han inte finner nägot 
noje att mäla människor i arbete. Han 
viii hellre uttrycka sig med färger. Blom- 
mande fruktträd och mogna frukter är ut- 
tryck för hans skapande. Vld en ut- 
frägning kröp det fram att han väger noga 
de olika materlalens egenskaper och för- 
söker leta fram just sädana som passar 
hans lynne. 

Aleksander Kondrell arbetar pä heltid i 
en textilindustri 1 Boräs. Dessutom sköter 
han vicevärdssysslorna i ett hyreshus vilket 
ocksä tar sin tid. Pä fritiden är han med 
i Inkerin Kerhos styrelse som kassör och 
den övriga fritiden ägnas ät bl.a. mäleri. 
Vi önskar honom framgäng 1 hans hobby. 
Intresserade fär tillfälle att se nägra av 
hnrs nis*^ i samband med midsommar- 
festen i Boräs. 

Armas 



Aleksander Kondrell 



Joukostamme poistuneita 

Mikko Pekonen, synt. 25/7 1910 Venjoel- 
la, kuoli 12/2 1977 Nackassa. 

Paavo Norkko, kuoli 20/9 1976 Uumajas- 
sa (Umeä). 



on Inkerin poikia. Ansiotyönsä ja monien 
muiden harrastustensa lisäksi häneltä on 
kuluneenakin talvena liiennyt aikaa maa- 
laamiseen. Hänen töitään on ollut näytteil- 
lä pariin otteeseen, viimeksi maaliskuussa* 
silloin hänellä oli oma näyttely, jossa oli 
peräti 61 työtä näytteillä, useimmat vuosilta 
1975 — 77. Tulevana kesänä meillä on tilai- 
suus nähdä hänen teoksiaan Boräsin kesä- 
juhlien yhteydessä. 

Ruotsiksi 

Inkeriläisten 

Viestissä? 



Oletko ajatellut että Inkeriläisten Viesti 
on sopiva näyttää myös heimomme nuorem- 
mille? Yritämme silloin tällöin saada leh- 
teen myös ruotsinkielistä lukemista. Tällä 
tavalla luulemme että inkeriläinen kult- 
tuuriperinne jatkuu. 

Ylläolevat rivit kommentoi Toivo Folk- 
esten Västeräsista seuraavasti: On tärkeä 
että ruotsin kielen osa lisääntyy sen mu- 
kaan kun nuoret polvet tulevat vanhojen 
tilalle! 

A.P. 



GräsrötterH! 



Inkeriläisten Viestis läsare är mycket 
intresserade av att fä höra hur lands- 
männen har det pä olika hälL Varför inte 
fatta pennan och skriva tili mig och he- 
ratta nägot. Vaddä? Berätta? Jag kan 
väl inte berätta nägot! Säg inte det! Skriv 
gärna pä svenska. Eller ring mig sä 
hjälps vi at att författa ihop det hela. Vad 
ska man skriva om? Berätta om senaste 
fest, sammankomst eller sammanträde 
bland ingermanländarna. Gärna lite fa- 
miljenyheter säsom födelsedagar, vigda, 
döda, examina, avancemang i arbetet osv. 
Eller berätta om ingermanlandare som 
nätt framgängar i idrott, konstnärligt 
skapande eller pä annat sätt höjt sig över 
mängden och som kan tjäna som före- 
dömen ät oss andra. Berätta om de unga 
ingermanländarna. Vi ska försöka täcka 
dina portokostnader och kanske lite tili. 

Armas Paakkonen 



Kulturprogram 

inom 
föreningslivet 



Är du verksam i en ideell förening? 
Vili din förening satsa mer pä kultur- 
aktiviteter i form av t.ex. teater, före- 
läsning, säng, musik, filmvisning, ut- 
ställningsverksamhet? Da kan din före- 
ning fä ekonomiskt stöd genom statsbidrag. 
Bidrag utgär tili kostnadema för arvoden. 
traktamenten och reseersättningar tili de 
medverkande, anlitande av teknisk person- 
al, utställningshyror, filmhyror, studie- 
materiel, transporter. Utförliga upp- 
lysningar fär du frän Förmedlingsbyrän 
för kulturprogram, Box 1518, 11185 Stock- 
holm, tel. 08-141820. 

Armas Paakkonen 



Tähdenvälejä 



Jos jokainen meistä hankkisi vain yhden 
uuden Inkeriläisten Viestin tilaajan niin . . . 



Se joka ei tilaa Inkeriläisten Viestiä it- 
selleen voi tuskin kehua itseään inkeriläi- 
seksi tai inkeriläisten ystäväksi! 



Suunnittelethan matkasi niin että olet 
mukana inkeriläisten yhteisillä juhlilla. 

ANNA RYTKÖNEN POISSA 




Siunaustilaisuus örebrossa 

Anna Rytkönen, o.s. Halttunen. 
Syntynyt 6. 12. 1906. 
Kuoli 24. 11. 1976. 

Joulukuun kolmantena päivänä kerääntyi 
suuri sukulaisten, ystävien ja kohtalotove- 
reitten joukko örebrossa siunauskappeliin 
kunnioittamaan Anna Rytkösen muistoa. 

Siunauksen toimitti Vilho K u r u j o k i. 
Runsaasti kukitetun hautakummun äärellä 
tuntui siltä, aivan kuin Anna Rytkösen mu- 
kana olisi kätketty osa entistä Inkeriä 
maan poveen. 

Hautakummulta siirryttiin muistotilai- 
suuteen, inkeriläiseen tapaan, runsaasti ka- 
tettujen pöytien ääreen. Tilaisuudessa vei- 
sattiin virsiä sekä puhuttiin vainajan muis- 
tolle. 

Anna Rytkönen oli tunnettu vieraanva- 
raisena ja palvelevana ihmisenä. Suuri on 
se ystävien joukko joka on vieraillut Ryt- 
kösillä Ruotsissa oloaikana. Mainittakoon, 
että monet suomalaiset papit saarnamat- 
koillaan yöpyivät Rytkösillä örebrossa käy- 
dessään. 

Anna Rytkönen oli syntynyt Inkerissä 
Kupanitsan seurakunnassa Luumitsanky- 
lässä. Hän solmi avioliiton vuonna 1935 
Oseritsankylästä kotoisin olevan Pekka 
Rytkösen kanssa. He asuivat Oseritsassa 
toiseen maailmansotaan asti. Sodan aikana 
v. 1943 he muuttivat Suomeen ja v. 1945 
Ruotsiin. Vainajaa jäivät kaipaamaan puo- 
liso ja sukulaiset Ruotsissa, Suomessa ja 
Neuvostoliitossa. — AJ 



Eläkeläisten 

leirillä 

Boräsissa 



Sain viime heinäkuussa kirjeen pastori 
Vilho Kurujoelta Boräsista Ruotsista. Kir- 
jeessä hän esitti minulle pyynnön tulla 
johtamaan eläkeläisten leiriä Inkerin ker- 
hon vanhalle mökille. Olin kansanopiston 
opettajana toimiessani tottunut vetämään 
monia eläkeläisleirejä Kainuussa, joten us- 
kalsin vastata myöntävästi. Sitäpaitsi olin- 
han oikeastaan vanha »boräsare», sillä olin 
viettänyt eräässä elämäni vaiheessa muu- 
taman kuukauden tekstiilityöläisenä tuos- 
sa kaupungissa, ja tuolta ajalta oli kau- 
pungissa muutamia tuttujakin. Lähdimme 
siis vaimoni kanssa heinäkuun lopulla 
Pohjanlahden taa ja saavuimme hyvis- 
sä ajoin leiripaikalle, joka sijaitsee rau- 
hallisella paikalla kaupungin ulkopuo- 
lella. Perille meidät toi pastori Kuru- 
joki, jonka kodissa yövyimme ensim- 
mäisen yön. Taitaa muuten olla mo- 
nen muunkin vierailijan yöpymispaikka. 
Sää oli hieman sateinen, mutta tultuamme 
leiripaikalle alkoi aurinkokin pilkistellä, 
ja mökin seinustalle kokoontuneet ensim- 
mäiset leiriläiset olivat jo aloittaneet lei- 
rin — he veisasivat virttä. Samoihin ai- 
koihin kanssamme saapuivat myös kaukai- 
simmat leiriläiset, Lempi ja Iisakki Han- 
gasmaa Jönköpingistä. Vanhempiaan lei- 
rille tuonut poika sanoikin poislähtiessään, 
että oli turvallista jättää veisaavaan seu- 
raan. 

Vähitellen saapuivat kaikki; tuli koprina- 
Iäinen Maria Jaarinen Mölnlyckestä, skuo- 
ritsalainen Anna Sykiäinen, Makrovan 
Sofia Sihvonen, Maria ja Iisakki Paakkonen 
Skuoritsasta, kosemkinalainen Maria Koi- 
vunen, valkeasaarelainen Simo Höylä, ny- 
kyisin Boräsissa asuva Katri Himanen ja 
monia muita, joiden nimet ovat valitetta- 
vasti muistista pudonneet. Päivittäin kävi 
oma pappi, pastori Vilho Kurujoki, virkis- 
tämässä Sanalla ja samaa evästä toi myös 

teologian opiskelija Jussi Jänis, joka vai- 
moineen taisi viettää kaiken vapaa-aikansa 
seurassamme. Ohjelman kanssa ei ollut 
vaikeuksia, sillä mukana oli erinomaisia 
veisaajia ja sanataitureja. Eikä pöydästä 
puuttunut ruumiin ravintoa, siitä pitivät 
huolen herrasväki Kondrellit Boräsista. 
Leiripäivät kuluivat kuitenkin nopeasti ja 
erota piti, mutta luulen, että kaikilla mu- 
kana olleilla on ollut näkymätön hengen 
yhteys. Luvattiin, että ensi kesänä tava- 
taan taas samoissa merkeissä, jos Herra 
suo elonpäiviä. Leirin osanottajat olivat 
kiitollisia siitä, että saivat kokoontua vir- 
kistymään yhdessäolosta, yhteisestä uskos- 
ta ja Jumalan sanasta. Kunpa ei vaivoissa 
koeteltu usko menisi maan rakoon näiden 
kilvoittelijoiden myötä, vaan lapset ja las- 
tenlapsetkin osaisivat turvata yhtä nöyrinä 
Jumalan apuun kuin nämä vanhukset. Ol- 
kaamme toivossa iloiset. Mukanaolleita 
tervehtien. 

Eeva ja Heikki Kyyrönen 



Kotoisia henkilökuvia 

jatkoa s. 7 

din» esimies ja Kostista maatalousosaston 
johtaja. »Komtrudin» työ oli varsin laaja, 
sillä kaikkien neuvoston piirissä asuvien, 
useiden tuhansien henkilöiden oli anottava 
ja saatava passin veroinen asiakirja, josta 
mm. ilmeni hänen ikänsä, ammattinsa ja 
asuinpaikkansa. Tämän lisäksi oli kaikilla 
neuvoston alueella olevilla hevosilla myös- 
kin »komtrudin» todistus, jossa piti olla 
merkittynä, missä töissä hevonen oli, sillä 
kaikki hevoset löytyivät neuvoston luette- 
loista, ts. ne olivat kiinnitetyt virastoon. 
Tästä voin esimerkkinä mainita, että minun 
hallussani »komtrudin» johtajana oli kolme 
hevosta, joista yksi oli omani. 

Siihen aikaan kun olin Strelnan neuvos- 
tossa, tapahtui Kronstatin merimiesten ka- 
pina. Meidät kummatkin, Kosti ja minut, 
erotettiin tehtävistämme ja sijalle pantiin 
kommunistit. Monille meikäläisille aukeni- 
vat silloin vankilan ovat, kuten opettaja 
Haltsoselle, joka karkoitettiin vankileirille 
ja jossa hänen matkansa päättyi. 

Muistelmista lyhennellen kokoonpannut 

Aapo Iho 



Juhannuksena 
Ruotsiin 



Tänä vuonna Ruotsin inkeriläisten 
kesäjuhlat, järjestyksessään 30:nnet, 
ovat Boräsissa juhannuksena. 

Suomesta järjestetään yhteinen bussi- 
matka (jos tulee tarpeeksi lähtijöitä 
niin kahdella bussilla) seuravasti: 

LÄHTÖ torstaina 23. 6. klo 17.00 
Helsingistä Aurorankatu 7 edestä. Me- 
nemme Turun kautta Tukholmaan. 
Matkalle voi liittyä myös Turusta, jos- 
sa olemme linja- auto asemalla n. klo 
20.15. Laiva (Fennia) lähtee 21.30. 

PALUUMATKALLE lähdemme sun- 
nuntaina 26. 6. heti juhlien jälkeen ja 
Suomessa olemme seuraavana aamuna 
n. klo 8 ja Helsingissä n. klo 12. Jos 
pääsemme lähtemään kahdella bussilla 
niin on mahdollista, että toinen bussi 
lähtisi takaisin Suomeen vasta 29. 6. ja 
näin ollen jäisi aikaa vierailla Boräsin 
inkeriläisten kesänviettopaikalla tai 
käydä sukuloimassa. 

HYTTEJÄ laivalla on saatavissa. 
Hinta 115 mk hengeltä. 

ILMOITTAUTUMISIA ottavat vas- 
taan Iida Riipinen, Linnankoskenkatu 
8 B 53 Helsinki 25, puh. 445701 ja Yrjö 
Korkkinen, Vehkatie 15 Vantaa 30, puh. 
835556. Ilmoittautumisten tulee tapah- 
tua 15. 6. mennessä ja ne katsotaan si- 
toviksi. 

HINTA. Paluumatkalle välittö- 
mästi juhlien jälkeen lähdettäessä 
matkan hinta on 240 mk. Ne jotka jää- 
vät 29. 6. tapahtuvaan lähtöön, saavat 
maksaa 35 mk enemmän eli 275 mk. 

Ruotsin Inkerinsuomalaisten 
30. kesäjuhla 

Boräsissa 24-26. 6. 1977 

Juhla on keskitetty Gustaf Adolfin kirkon läheisyyteen. Tarkemmat tiedot saat juhla- 
ohjelmasta, jota myydään juhlakansliasta. Se sisältää paljon muutakin mielenkiintoista 
lukemista. Kaikki tilaisuudet alkavat täsmälleen. Tule ajoissa. 

24/6 klo 16.00 Inkerin Suomalaisten Keskusliiton (1SK) vuosikokous. Kulturhuset, 
konstmuseet. 

18.00 Avajaistilaisuus, Kulturhuset, stadsteatern. 

21.00 Nuorten kokkoilta, Inkerin Kerhon kesämökki, Kräkered. 
25/6 klo 8.00 Juhlajumalanpalvelus, Gustaf Adolfin kirkko. 

11.30 Kenttähartaus ja urheilukisat, Ramnavallen. 

16.00 Juhlaseurat, Bäckängskolan. 

20.00 Kansallinen juhla, Bäckängskolan. 
26/6 klo 8.00 Ehtoollisjumalanpalvelus, Gustaf Adolfin kirkko. 

10.30 Päättäjäistilaisuus, Gustaf Adolfin seurakuntakoti. 

Taidenäyttely taidemuseossa, Kulturhuset. Inkeriläiset taiteilijat ja taidetta harras- 
tavat näyttelevät teoksiaan juhlayleisölle. Mukana ovat mm. Juho Suni, Gävle, Robert 
Jäppinen, Munkfors, Alina Kekkonen, Olofstorp, Väinö Lätti, Kuopio, Iikka Väisänen, 
Kanada, Adina Näppi, örebro, Aleksander Kondrell, Arvo Häyhänen, Henrik Kotsalai- 
nen, Mirja Jääskeläinen, Yrjö Häkkinen, Boräs. Lue tarkemmin juhlaohjelmasta. 

Valokuvanäyttely juhlakansliassa, Kulturhuset. Valokuvia entisiltä juhlilta. 

Juhlakanslia: Kulturhuset. Uusi valkoinen rakennus aivan Gustaf Adolfin kirkon 
vieressä. 

Juhlapuhujat ja esiintyjät Karl-Gunnar Grape, Matti Vironmäki, Juhani Jääskeläi- 
nen, Aatami Kuortti, Aadolf Värkki, Oskar Björklund, Nanna Sevelius, Egon Ahman, 
Karl-Gustaf Hallgren, Vilho Kuru joki, Juhani Rantanen, Aino Meti jäinen, Sulo Korpe- 
lainen, Toivo Halonen, Gävlen kuoro, Radan suomenkielinen kirkkokuoro, Boräsin 
evankeliumiyhdistyksen kuoro, Kulttuuri 75 y.m. 

Majoitus Hotell City, Allegatan 32 ja Hotell Vävaren, Allegatan 21 aivan juhlapaikan 
läheisyydessä. Maksaa 40 — 45 kr/henkilö/yö, johon sisältyy myös aamiainen ja laka- 
nat. Rauhalliset huoneet, hyvät pesumahdollisuudet. Tilauksia ottaa vastaan Aleksi 
Jämsä, Mäsvägen 5, Ekäs, 502 63 Boräs, puh. 033-43251. 

Ruokailu Juhlan järjestäjät eivät ole järjestäneet ruokailua itse juhlapaikalle. 
Aamiainen hotelleissa. Kahvitarjoilua juhlapaikalla kahvila »Röda rummet», Kultur- 
huset. Kokkotilaisuudessa virvokkeita ja nakkeja. Päivällistä varten suosittelemme 
yleisiä ravintoloita. Aukioloajat ja tarkemmat tiedot juhlaohjelmasta ja kansliasta. 

Urheilu Yleisurheilua 100 m, 1.500 m, pituushyppy, korkeushyppy, kuula miehet, ve- 
teraanit, naiset, pojat, tytöt eri ikäluokissa. Viesti 4 X 100 m, kyykkää, leikkejä, jalka- 
pallo. Yksityislajeissa täytyy olla vähintään 3 osanottajaa ennen kuin laji viedään läpi. 
Urheiluun osallistujat eivät ole vakuutettuja juhlan järjestäjien taholta. Ilmoittautu- 
miset urheiluun (laji ja syntymävuosi) osoitteella Armas Paakkonen, Tingsg 4 B, 502 53 
Boräs, puh. 033-101850. Mahdollisuus ilmoittautua välittömästi ennen kilpailujen al- 
kua urheilukentällä. 

Suomenkielisiä Boräsin oppaita, joissa on myös kartta, on saatavana juhlakansliasta, 
josta myydään myös inkeriaiheista kirjallisuutta. Juhlille on sopivaa ottaa mukaan 
myös pienimmätkin lapset, sillä täällä on m.m. maailmankuuluisa eläintarha. 
Kaikki tervetulleita juhlamielellä! 

BORÄSIN INKERIN KERHO 



KANSIKUVA KERTOO: 30-luvulla kuuluivat vuotuiset kesäjuhlat inkeriläisten toiminnan 
kohokohtiin niin kuin tänäänkin. Kuvassa inkeriläisiä naisia Valkjärven kesäjuhlilla v. 
1939. 

AJANKOHTAISIA ILMOITUKSIA 



HELSINGIN PAIKALLISOSASTO 



TURUN PAIKALLISOSASTO 



kokoontuu seuraavan kerran syksyllä. 

Hyvää kesää 



Vuoden 1977 juhlatilaisuudet Karjalaisten 
talolla Itäpellontie 2 pidetään seuraavasti: 

Mikkelinpäivä juhla 2. pnä lokakuuta 
Pyhäinpäivä juhla 5. pnä marraskuuta 

Joulujuhla 26. pnä joulukuuta 



LAHJOITUKSIA 



Lahjoitus Inkeriläisten Viestin hyväksi 

Katriina Eerola, örebro 10: — kr. 



Inkeri Nuorimaa, Lahti, 25 mk. 
Viesti kiittää 



Ruissalon Birkassa 

Hengelliset tilaisuudet: 
26. pnä kesäkuuta 
31. pnä heinäkuuta 
28. pnä elokuuta 

Kaikki tilaisuudet alkavat kello 14.00 
Tervetuloa. 



SEUKKO-SEURA 



Seukkoseura kokoontuu seuraavan ker- 
ran syyskuun 1. pnä. Paikka Inkerikoti. 



TAMPEREEN PAIKALLISOSASTO 



Tampereen paikallisosaston tilaisuus 
22. 5. 1977. 

JOHTOKUNTA 



Vammala 1977. Vammalan Kirjapaino Oy. 



nkeriläisten viest 




numero 6 




kesäkuu 1977 



inkeriläisten viesti 

TOIMITUS: Päätoimittaja: 

Matti Vironmäki, puh. 631 285 
Toimitussihteeri : 
Anja Luoma, puh. 892 460 
Koivikkotie 6, 01620 Vantaa 62 
(toimituksen osoite) 

KONTTORI: Inkerikoti, Karj alatalo, Käpylänkuja 1, 

00610 Helsinki 61 
Puh. 793 796 

Postisiirtotili Hki 30636-4 
Auki maanantaisin klo 16.30 — 18.30 

TILAUSHINTA: 25 mk/vsk. kotimaassa, Ruotsissa 30 kr. 

ILMOITUSHINNAT: 1/1 sivu mk 200,— 

1/2 » » 120,— 
1/4 » » 70 — 
Kuolinilmoitukset 30, — 
Kiitos- ym. ilm. 20, — 

Kuva ilmoituksessa 20, — 

PÄÄASIAMIES Armas Paakkonen 

RUOTSISSA: Tingsgatan 4 B 

50253 Boräs. Puh. 633/101 850 
Postisiirtotili 626047-5 

PÄÄASIAMIES Hannu Vironmäki 

SUOMESSA* Tehtaankatu 5 E 43, 00140 Helsinki 14 

Puh. 662 668 
Postisiirtotili 416608-9 

Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



Tilaa asiamiehiltämme 

Inkeri-aiheista kirjallisuutta 

Levitä Inkeri-tietoutta 

Sulo Haltsonen ym. Äänilevyjä 
Inkerin suomalaisten historia 60, — (70 kr) T . .. 

Saini Laurikkala Inkenkuoro 

Rovasti S. J. Laurikkalan Nouse Inkeri ym. 11,— (15 kr) 

elämäkerta 21, — (25 kr) Lauri Santtu 

Aa P°^° .. ,., , , «/.ai* Murrejuttuja 11,— (15 kr) 

Hietajyva, valitut runot 15, — (20 kr) 

Helli Suominen Inkerin postimerkkejä 

Mooses Putron elämäkerta 5, — (10 kr) 

Isien Usko, muistojulkaisu 10 kr Adresseja 10,— (15 kr) 

Postikortti, Haaparannan muistolaatta 2 kr sarja 40, — (50 kr) 

Postikortti, örebron muistokivi 2 kr Inkeriläisten Viesti vuodeksi 1977 

Kemppi: Fenno-Ingrian lauluja 5 kr 

Kemppi: Ristiltä ripille 10 kr ollsl s yy ta tlla *a- Hinta 25,— 

Kemppi: Ingeris dödskamp 10 kr (30 kr). 



KANSIKUVA: Ks. takakannen sisäsivu (sivu 15). 



-MHHHMHMHHHM^ 



f? v? j? p? WW 



■« 



* 



# 



# 



Matti Vironmäki: 



Juhannuksena 



* 



Juhannus on valon ja ilon juhla. Sil- 
loin on todella »armas aika ja suvi su- 
loinen», kuten tutussa suvivirressä lau- 
lamme. Koko luonto on kukoistukses- 
saan ja varsinkin Pohjolassa on valoa 
ylenmäärin. Tuhansilla rannoilla polte- 
taan juhannuskokkoja, ja niiden ympä- 
rillä kaikuvat iloiset laulut ja leikit. 
Toivotaan, että ilonpito tänä juhannuk- 
sena ei missään saisi ikäviä muotoja, 
kuten valitettavasti usein on tapahtu- 
nut. 

Keskisuven valosta ja luonnon kau- 
neudesta iloitessamme muistanemme 
Juhannuksen muitakin juhla-aiheita. 
Vanhin niistä on Vapahtajamme edellä- 
kävijän Johannes Kastajan muisto. Hän 
oli, kuten tiedämme, tienvalmistaja 
Jeesukselle, sankarillisen uskon ja to- 
tuuden mies. Mikään yli-ihminen Jo- 
hannes ei ollut, vaan hänessä oli taval- 
lisen ihmisen piirteitä. Ne tekevätkin 
hänet meille läheiseksi ja rakkaaksi. 



Muuan niistä on, että hänenkin piti ky- 
sellä, epäillä ja taistella, ennenkuin us- 
kon asiat selvisivät. Myöskin vaikeat 
ajat olivat Johannekselle tuttuja. Vai- 
keuksien tarkoitusta hän tuskin aina 
ymmärsi, mutta silti hän näyttää riip- 
puneen kiinni Kristuksessa. Jeesukseen 
viitaten hän opetti: »Hänen tulee kas- 
vaa, mutta minun vähetä» (Joh. 3: 30). 
Juhannuksen kolmantena juhla-ai- 
heena on meillä Suomessa siniristilip- 
pumme. Miten mieltäylentävää onkaan 
nähdä siniristilippu hulmuamassa kesä- 
tuulessa sydänsuven kirkkaan taivaan 
alla! Miten onkaan syytä iloita ja kiit- 
tää Jumalaa, että ristiliput Suomessa ja 
Ruotsissa liehuvat länsimaista vapautta 
puolustavien valtakuntien symboleina. 
Toivottavasti ristilippumme saavat roh- 
kaista jokaista tekemään entistä uskol- 
lisemmin työtä vapaan kansan hyväksi 
oikean isänmaallisuuden hengessä. 






* 



»Kaikki, mitä maailmassa 
kaunista on ja ihanaa, 
ompi Luojan rakkauden 
ihmisille antamaa. 
Lapsukainen, kiitä, kiitä, 
taivaallista Isää siitä, 
laulus toisten lauluun liitä 
ylistämään Jumalaa!» 

Kesäjuhlat Helsingissä 

heinäkuun 9. — 10. päivinä 1977 

Inkeriläisten yhdistys ry:n järjestämät inkeriläisten kesäjuhlat pidetään 
tulevana kesänä jälleen Helsingissä. Juhlapaikkana on Karj alatalo, osoite Kä- 
pylänkuja 1. Juhlakanslian paikkana on oma Inkerikoti ja juhlapaikkana sekä 
lauantaina että sunnuntaina Karj alatalon suuri juhlasali. Ohjelman pääkohdat 
ovat seuraavat: 

Lauantai 9. 7. klo 11.00 juhlakanslian avaus Inkerikodissa 

klo 12.00 urheilukilpailut Käpylän urheilukentällä 
klo 15.00 ruokailu 

klo 17.00 Inkeri-ilta Karjalatalon juhlasalissa 
klo 20.00 iltapalan jälkeen nuorten »ilkamat» 

Sunnuntaina 10. 7. klo 10.00 juhlajumalanpalvelus Agricolan kirkossa Teh- 
taankatu 23 (raitiovaunu 3). Sitä ennen kokoonnutaan 
n. klo 9.00 Larin Parasken patsaalle Hesperian puistoon, 
klo 12.00 ruokailu 
klo 14.00 alkaa päiväjuhla Karj alatalolla 

Juhlapuhujina mm. professori Pentti Kaitera, pääjohtaja, varatuomari 
Erkki Tuuli, opettaja Fredrik Vesterinen, rovasti Aatami Kuortti sekä kirk- 
koherra Matti Vironmäki. Muista esiintyjistä mainittakoon taiteilijat Erkki 
Nikkilä (lausunta) sekä Hillevi Harju ja Eeva Tuominen (laulu). Tarkempi 
ohjelma juhlakansliasta saatavassa ohjelmaesitteessä. 

Yhteismajoitus on järjestetty Kalliolan vapaaopistolle, os. Sturenkatu 11, 
Helsinki. Majoituksen hinta lakanoiden kera 16 mk/vrk, ilman lakanoita 11 mk. 
Majoitusta koskevat tiedustelut ja tilaukset Hertta Allanmaa, puh. 284961, 
Kellokoski. Hotellimajoitusta haluavat hoitanevat huonevarauksensa itse. 

Toivotamme kaikki sydämellisesti tervetulleiksi. 



KESÄJUHLIEN URHEILUKILPAILUT — Pojat alle 14 v. 100 m 

9. 7. 77 KÄPYLÄN RAVIRADAN Pojat alle 12 v. 60 m 

URHEILUKENTÄLLÄ ALK. KLO 12 Pojat alle 10 v. 60 m 

Pojat alle 8 v. 60 m 

— 400 m:n juoksu 

— Kyykkä, miehet, joukkuepelit 

— Kyykkä, naiset, joukkuepelit 

— Johtokuntien välinen viestinjuoksu 
4x100 m 

Ilmoittautumiset hyvissä ajoin ennen 
kilpailuja paikan päällä urheilukentällä. 



Ohjelma: 




— Yleinen 3-ottelu 


(100 m, kuula, pi- 


tuus) 




— Naiset 60 m 




— Tytöt alle 14 v. 


60 m 


Tytöt alle 12 v. 


60 m 


Tytöt alle 10 v. 


60 m 


Tytöt alle 8 v. 


60 m 



Professori 

Eino Jamalainen 

75 vuotta 




Tunnettu kasvipatologi, kasvitautien 
tutkija, professori Eino Jamalainen 
(Helsinki) täyttää 17.7.1977 75 vuotta. 
Hän on syntynyt Inkerissä, Hietamäen 
Jamalaisin kylässä, jossa hän on saanut 
myös peruskoulutuksensa. Opintojaan 
hän jatkoi Helsingin yliopiston maata- 
lous-metsätieteellisessä tiedekunnassa 
ja väitteli tohtoriksi v. 1935. Professorin 
arvon hän sai v. 1944, jolloin hänestä 
tuli Maatalouden tutkimuskeskuksen 
johtaja. Tässä virassa hän toimi eläke- 
ikäänsä (v:een 1969) saakka. 

Professori Jamalainen on antanut 
lehdellemme haastattelun, jossa hän 
kertoo, Inkerin kouluoloista, omas- 
ta koulutuksestaan ja työstään kasvi- 



tautien tutkijana. Onnittelemme sydä- 
mellisesti pitkän ja ansiokkaan päivä- 
työn tehnyttä Inkerin poikaa ja toivo- 
tamme hänelle vireitä eläkevuosia edel- 
leen. 

Inkerin kouluista 

Minulla on ollut tilaisuus opiskella 
kolmessa Inkerin alueella ja Pieta- 
rissa toimineessa suomalaisessa kou- 
lussa, nim. kansakoulussa, Pietarin suoma- 
laisessa yhteiskoulussa ja Kolppanan opet- 
tajaseminaarissa. Kävin kaksi ensimmäistä 
luokkaa kotikyläni Jamalaisin kansakoulus- 
sa Hietamäellä. Opettajanamme oli Kolppa- 
nan seminaarin kasvatti Juho Marttinen. 
Hän oli kelpo opettaja, joka piti meidät 
kovassa kurissa päntätessään päähämme 
opin alkeita. Opetustoimintansa ohella 
Marttisella oli moninaisia harrastuksia: hän 
oli taitava mehiläisten hoitaja, hän opetti 
oppilaansa sitomaan kirjoja ja kätevänä 
miehenä hän mm. korjasi paikkakuntalais- 
ten rikki menneet kellot. Kuten kaikki opet- 
tajat Inkerissä Marttinen käytti runsaasti 
aikaansa kansanvalistustyöhön ja osallistui 
paikkakunnan rientoihin. Monet olivat ne 
illat, jolloin hän piti koulussaan varjokuvin 
valaistuja esitelmiä yleissivistävistä aiheista 
ja joihin tilaisuuksiin kerääntyi tuvan täy- 
deltä väkeä ympäristön kylistä. Suurin oli 
tungos hartaasti odotetussa joulujuhlassa. 
Luokkahuonetta valaisivat useat katossa 
riippuvat öljylamput, ja kun huoneen kes- 
kellä oli suuri kuusi kynttilöineen, oli jou- 
lutunnelma harras ja täydellinen. Opettaja 
piti kauniin puheen ja muutakin ohjelmaa 
oli runsaasti. Minäkin jouduin lausumaan 
runon, jolloin olin niin hermostunut, että 
polveni vapisivat ja hiki nousi päähän 
ennen kuin sain änkytetyksi runon loppuun. 

Inkerissä toimi ennen ensimmäistä maa- 
ilmansotaa 230 kansakoulua, joissa annettiin 
suomenkielistä opetusta, ja niissä oli n. 
8 000 oppilasta. Kansakouluissa oli viralli- 
sesti lupa opettaa suomeksi vain uskontoa, 
mutta tätä määräystä ei niissä kouluissa 
noudatettu, joissa oli suomalaisia opettajia. 
Kansakoulujen tarkastajat, jotka olivat ve- 
näläisiä, katsoivat asiaa useimmiten sor- 
miensa läpi tietäen hyvin, etteivät opettajat 
noudattaneet määräyksiä, eikä se olisi ollut 
mahdollistakaan, koska me lapset emme 



osanneet venäjän kieltä. Kansakouluissa 
opimme äidinkielellä lukemaan ja kirjoitta- 
maan, suomen kielellä opimme laskennon 
sekä luonnontieteen, maantiedon ja histo- 
rian alkeet. 

Päästäkseni Pietarin suomalaiseen yhteis- 
kouluun oli suoritettava pääsytutkinto. Tätä 
varten olin yhden talven enoni Toivo Tiis- 
niekan opettamana Tyrössä, jossa hän oli 
lukkarina. Enoni opetuksen ansiosta pääsin- 
kin yhteiskoulun ensimmäiselle luokalle 
1911. Pietarin suomalainen 7-luokkainen 
yhteiskoulu toimi luterilaisen seurakunnan 
kirkkokartanossa Suurella Tallikadulla lä- 
hellä Nevski prospektia. Koulussa oli yli 250 
oppilasta, pääasiassa Pietarin suomalaisten 
perheiden lapsia, mutta siellä oli runsaasti 
oppilaita myös eri puolilta Inkeriä. Koulun 
opetusohjelma oli sama kuin Suomessa, ja 
opettajina toimivat Suomesta kotoisin ole- 
vat yliopistotutkinnon suorittaneet pedago- 
git. Yhteiskoulun johtajana oli maisteri 
Juhana Peräläinen. Hän oli kotoisin Kolp- 
panasta, suorittanut siellä seminaarin opet- 
tajatutkinnon. Asuin kaksi viimeistä koulu- 
vuottani Pietarissa Peräläisen luona kirkko- 
kartanossa. Peräläinen oli hyvin uuttera 
mies. Hän istui kaiket illat, usein aamu- 
tunneille saakka kirjoitustensa parissa. 

Yhteiskoulun juhlasali oli Pietarin suo- 
malaisten tärkein kerääntymispaikka. Siellä 
pidettiin monet juhlat ja kokoukset sekä 
voimistelutilaisuudet. Yhteiskoulu toimi me- 
nestyksellä suomalaisena opinahjona ja 
suomalaisen kulttuurin vaalijana monimil- 
joonaisessa kaupungissa. Pietari on kaunis 
kaupunki, sen ovat monet siellä käyneet 
turistit todenneet. Minä opin sen vasta jäl- 
keenpäin nähtyäni muita suurkaupunkeja, 
opin arvostamaan tämän leveän Nevan ran- 
nalle rakennetun kaupungin uljaita piir- 
teitä. 

Vallankumous puhkesi Pietarissa 1917. 
Siellä käytiin katutaisteluja eri puolilla 
kaupunkia, myös lähellä kirkkokartanoa 
niin, että kuulat rapisivat katoilla, kun hur- 
japäiset matruusit jahtasivat tsaarinvaltaa 
kannattavia poliiseja. Kun sitten tsaari oli 
kukistunut, kuljimme kaikki punaiset nau- 
hat rintapielessä. 

Vallankumouksen jälkeen yhteiskoulu, 
jota olin käynyt viisi luokkaa, ei enää voinut 
jatkaa toimintaansa. Syksyllä 1917 pääsin 



oppilaaksi Kolppanan seminaariin, sen kol- 
mannelle luokalle. V. 1863 perustettu Kolp- 
panan seminaari oli Inkerin kansan korkein 
oppilaitos, jota on joskus nimitetty, eikä 
syyttä, Inkerin korkeakouluksi. Siellä val- 
mistui suurin osa Inkerin koulujen opetta- 
jista. Monet opettajatodistuksen saaneista 
olivat suorittaneet myös lukkari-urkuritut- 
kinnon. Seminaarin tarmokkaana johtajana 
toimi maisteri Kaapre Tynni. Hän oli aikoi- 
naan valmistunut kansakoulunopettajaksi 
Kolppanan seminaarista. Muista opettajista 
olivat useat Inkeristä kotoisin. Vaikka en- 
simmäinen maailmansota oli parhaillaan 
menossa ja vallankumouksen jälkeiset le- 
vottomat ajat jatkuivat, kului meillä aika 
seminaarissa, jossa nyt oli myös naisoppi- 
laita, ahkerassa lukutouhussa rattoisasti 
seminaarin perinnerikkailla tanhuvilla. 

Opiskelumme keskeytyi, kun Judenitsin 
valkoiset joukot valloittivat Hatsinan kau- 
pungin, jonka läheisyydessä Kolppana si- 
jaitsi. Kun Judenits joutui tappiolle ja alkoi 
perääntyä, tuli luokkamme oppilaiden koh- 
taloksi siirtyä Viron kautta Suomeen. Täällä 
järjestyi Helsingissä valtion varoilla n. puoli 
vuotta kestävä erikoiskurssi, jonka perus- 
teella saimme kansakoulunopettajan todis- 
tuksen ja joka oikeutti toimimaan vähäisen 
lisäopiskelun jälkeen opettajana Suomessa. 
Kurssin päättäneet hajaantuivat eri puolille 
maata, ja he ovat toimineet menestyksellä 
opettajina ja osallistuneet ahkerasti kansan- 
valistustehtäviin ja muihin rientoihin paik- 
kakunnillaan. 

Opinnot Suomessa 

Olin 17-vuotias päättäessäni seminaa- 
rin, mikä johtui siitä, että pääsin yh- 
teiskoulusta suoraan sen viimeiselle 
luokalle. Tunsin silloin olevani liian 
nuori opettajaksi enkä muutenkaan pitänyt 
opettaja-alaa omanani. Tiedustelin tästä 
syystä Pietari-sedältäni, olisiko minulla 
mahdollisuuksia vielä jatkaa koulunkäyn- 
tiäni. Pietari-setä asui Helsingissä eläkeläi- 
senä oltuaan aikaisemmin Suomen pääposti- 
tirehtööri. Hän suostui pyyntööni ja pääsin 
oppilaaksi Helsingin maan vii jelyslyseoon 
sen kuudennelle luokalle, josta tulin yli- 
oppilaaksi 1923. Vielä tämän jälkeenkin 
asuin setäni luona opiskellessani yliopistos- 
sa, ja olen suuresti kiitollinen siitä, että sain 
setäni avulla jatkaa opinnoitani. 



Opintosuunnan valinnassa yliopistossa ei 
minulla ollut vaikeuksia, sillä olin jo oppi- 
kouluvuosista lähtien toivonut pääseväni 
maatalousalalle. Ehkä tähän oli vaikutta- 
massa isäni innostus maatalousasioihin. Hän 
oli käynyt Suomessa Kurkijoen kaksivuoti- 
sen maanviljelysopiston ja tullut sen jäl- 
keen kotitilamme omistajaksi Hietamäellä 
saattaen tilamme hyvään kuntoon. Isäni oli 
perustanut paikkakunnalle maanviljelysseu- 
ran ja kotitilallemme osuuskaupan sekä 
Pietariin maitoa kuljettavan osuuskunnan. 
Isäni harjoitti kotitilallamme myös koetoi- 
mintaa. Meillä oli väkilannoituskokeita sekä 
kokeita uusilla vilja-, peruna- ja vihannes- 
kasvilajikkeilla, joihin minäkin isäni opas- 
tuksella sain tutustua. 

Kirjoittauduin oppilaaksi Helsingin yli- 
opiston maatalous-metsätieteelliseen tiede- 
kuntaan. Suoritettuani maat. ja metsät, kan- 
didaatti- ja agronomitutkinnon väittelin 
tohtoriksi 1935. Pari vuotta opiskeltuani 
sain kesäassistentin paikan Maatalouskoe- 
laitoksen kasvitautiosastolla Tikkurilassa, 
jossa sen jälkeen toimin, ensin assistenttina 
ja v:sta 1944 Kasvitautien tutkimuslaitoksen 
johtajana ja professorina eläkeikääni saak- 
ka 1969. 

Kasvitautien tutkijana 

Väitöskirjani aiheena oli boorin puutteesta 
johtuva tauti, jolle annoin nimeksi lantun 
ruskotauti. Hivenaineet, joihin boori kuuluu, 
olivat tällöin vielä verraten vähän tutkit- 
tuja. Nykyisin on paljon kirjoitettu hiven- 
aineiden tarpeellisuudesta myös ihmisten 
ravinnossa. 

Tullessani Kasvitautien tutkimuslaitoksen 
palvelukseen olivat kasvitautien aiheutta- 
mat vahingot ja niiden torjuminen vielä 
verraten vähäisen huomion kohteena vilje- 
lijöiden keskuudessa. Laitoksemme johtajan 
professori Liron innoittamina läksimme sel- 
vittämään kasvitautien merkitystä, esiinty- 
mistapoja ja torjuntakeinoja käytettävissä 
olevin keinoin. Jouduimme työskentelemään 
kaikkien viljelykasvien parissa. Tärkeimpiä 
tutkimuskohteita olivat viljojen, apilan, pe- 
runan, sipulin ja muiden vihanneskasvien 
taudit sekä marjojen ja hedelmäpuiden sie- 
ni- ja virustaudit. Jouduimme järjestämään 
jopa koristekasvien tautien torjuntakokeita. 
Maanviljelijät ja puutarhurit alkoivat kiin- 



nittää yhä enemmän huomiota kasvitautien 
torjuntakysymyksiin. Viljakasvien tautien 
torjumiseksi toimin kahtena kesänä Maata- 
lousseurojen keskusliiton »nokikonsulent- 
tina». Viljan nokitaudit aiheuttivat suuria 
vahinkoja ja niiden torjumiseksi on siemen- 
vilja peitattava. Omalla kohdallani on ollut 
selvittää kasvien huonon talvehtimisen syi- 
tä maamme kasveille ilmastollisesti anka- 
rissa olosuhteissa. Suurimpia vahinkoja ai- 
heuttavat syysviljoissa, apilassa ja nurmi- 
heinissä talvituhosienet, jotka pystyvät tu- 
hoamaan kasveja lumen alla. Lisäksi aiheu- 
tuu talvehtimisen aikana vaurioita kaikissa 
viljelykasveissa pakkasen, roudan ja liialli- 
sen veden vuoksi. 

Kasvitautien tutkimiseksi on mentävä 
luontoon paikan päällä suorittamaan ha- 
vaintoja ja kokeita. Tästä syystä jouduim- 
mekin kasvukauden aikana paljon matkus- 
telemaan eri puolilla maata. Jo opiskelu- 
aikana teimme prof. Liron johdolla, joka oli 
kansainvälisesti tunnettu sienitieteilijä, ke- 
säisin pitkiä matkoja varsinkin Karjalan 
Kannakselle ja Laatokan rantamille, jossa 
keräilimme näytteitä ja tietoja sekä viljel- 
lyissä että luonnonvaraisissa kasveissa esiin- 
tyvistä kasvitaudeista. Myöhemmin alkaes- 
sani tutkimukset kasvien talvehtimisesta 
teimme joka kevät reissuja Etelä-Suomesta 
lähtien aina Lappiin saakka ulottaen mat- 
kamme muutaman kerran myös Pohjois- 
Ruotsiin ja Pohjois-Norjaan. Näillä mat- 
koilla saimme tilaisuuden ihailla keväisen 
Suomen hehkeitä maisemia. 

Tutkimustyössä on välttämätöntä olla 
kanssakäymisissä eri maiden tutkimuslai- 
tosten ja niiden työntekijöiden kanssa. Lai- 
toksellamme on ollut kiinteät suhteet var- 
sinkin muihin Pohjoismaihin. Sitä varten 
pidettiin vuosittain useitakin kokouksia ja 
neuvotteluja Norjassa, Ruotsissa, Suomessa 
ja Tanskassa, jopa pari kertaa Islannissa- 
kin. Pisin matkani ulottui Pohjois-Amerik- 
kaan, jossa olin puolen vuoden aikana Ka- 
nadassa ja Yhdysvalloissa tutustumassa ala- 
ni tutkimuslaitoksiin. Tämä matka oli hyvin 
antoisa, sillä Yhdysvallat on kärkimaa kas- 
vitautien tutkimuksen alalla. Euroopan ja 
Välimeren maita varten toimii yhteinen kas- 
vinsuojelujärjestö Ranskassa. Tämän järjes- 
tön tehtävänä on valvoa, ettei maasta toi- 

Seukkoseura 
kertoo 

Kevätkauden päätöstilaisuudessa eli 19 
pv. toukokuuta Inkerikodissa seukot pohti- 
vat keskinäisiä asioitaan. Mietittiin näet 
yhdessä toimintasuunnitelmaa tulevaksi 
syys- ja talvikaudeksi. Muutettiin osin en- 
tistä, kun ei vielä tahdota pysähtyä seiso- 
vaan tilaan. »Me ollaan vielä nuoria», si- 
tähän se on. 

Kullakin kokoontumiskerralla tulemme 
yhdessä suunnittelemaan seuraavaa ohjel- 
maa, ja paikan päältä tarvittaessa ottamaan 
yhteyttä toivomaamme kutsuvieraaseen. 
Lehti julkaissee edellisessä numerossaan 
aina seuraavan kuukauden Seukkopäivät. 
Jotta nekin, jotka eivät ole läsnä tilaisuu- 
dessa, saisivat tietää tulevista suunnitelmis- 
ta, on valittu yhdysjäsen. Hän on Sanni 
Kössi (puh. 335058), joka vastaa Seukko- 
seuran ohjelmaa ym. sen toimintaa koske- 
viin tiedusteluihin. 

Seukkoseuralla on näitä roolihahmoja 
muitakin. On isäntä, joka huolellisesti ke- 
räilee korkotuloja osallistujien kahvimar- 
koista seuran omissa nimissä olevaan pank- 
kikirjaan. »Mie pesen astiat, vaikk joka 
kerta, jos naiset ei käy», näin Aatami -isäntä. 
Miten tuolit kulloinkin seisovat ja miten 
pöydät, — siinäkin on Aatami ollut asialla. 
Pari henkilöä emännöi aina vuorollaan tar- 
joilun eli pullakahvin järjestäjinä. Ja kaikki 
on vapaaehtoista toimintaa. 

Mukana olemattomille rohkeneeko ker- 
toakaan, miten ihanilta maistuivat ne Ali- 
nan tekemät piiraat ja ne Ruthin kakut. Mi- 
tä kalliimpaa on kahvi, sitä makoisammalta 
se meille maistuu. 

Miten sanookaan sananlaskumme: »Uudet 
luudat lakaisevat hyvin». Entinen Seukko- 
seuran varavetäjä Ruth Hämeen- Anttila 
jatkaa vast* edes varsinaisena vetäjänä. 

Luimme päätteeksi H. E. Wislöffin kir- 
joitusta: »Ota päivä kerrallaan! Sen voiman, 
jonka tarvitset huomenna, saat huomenna. 
Tänään saat voimaa elää tämän päivän.» 
Näin kesän jo ollessa täydessä kukkeudes- 
saan tervehdämme toinen toisiamme, missä 
maalaismaisemassa lienemmekin: »Ota päivä 
kerrallaan!» 

H.H. 



Tervehdys Inkeri- 
kerholaisille 
Orimattilassa 

18. 4. 1977 (lyhennelmä). 

Lausumme kaikille: tervetuloa, 
vaikk* lumen alta näkyy vain kuloa. 
Kunhan lumi sulaa ja kevät koittaa, 
silloin vihreys koko luonnon voittaa. 

On hyvä, kun asiamme ovat näin, 
eivätkä koskaan kääntyisi toisin päin. 
Kuka nyt haluaisi nälänhätää! 
Silloin aivoissa olisi jotain mätää. 

Hoetaan koko maailman lamaa, 
vaikk* jokaisella on kaikkea kamaa. 
Minne kuljet, sä, kelpo Suomen kansa? 
Onko lakko kuin viritetty ansa? 

Ken kaiken saa, mitä mieleen välähtää, 
se toiste usein pahasti älähtää. 
Jos työnantaja ei voi antaa työtä, 
mitä me silloin alamme syödä? 

Vapaana kansana et sä olla saa, 

jos orjuutettuna on tämä maa. 

Jos liian myöhään huomaat vapaat kunnaat, 

puuttuman jäävät laulujen lunnaat. 

Olkaamme edes me nyt samaa mieltä 
päästyämme pois kärsimysten tieltä. 
Jos meiltä kaikki jo unhoon jäänyt on, 
silloin sä, ystävä, olet onneton. 

Eikö me voitaisi jostain tinkiä 
keväntääksemme verojen rinkiä? 
Sillä näin ei voi pitkälle jatkua, 
vaan levitetään saastetta, katkua. 
Lausun vielä teille: Tervetuloa, 
ja täällä nyt oikein hyvää oloa. 
Tass* oli pelkkiä varjopuolia, 
kun lakot tuo meille paljon huolia. 

Turha tätä runoa enää jatkaa. 
Kun ilta päättyy, hauskaa kotimatkaa! 
Jos Orimattilass* syksylV tavataan, 
mennyttä kesää ilolla kuvataan. 

Helmi Leppänen 



Miehittäjänä Suomessa — vasta- 
vakoilukeskus Tampereella 



Artikkelin tiedot perustuvat Venjoen seu- 
rakunnassa vuonna 1897 syntyneen Mikko 
Kolomaisen muistelmiin. — Eero Rau- 
tajoki. 



Palveltuaan toukokuun puolivälistä 1916 
tsaarin armeijassa vannoivat sotilaat valan 
24. 10. 1916 Pietarissa. 2. 5. 1917 3. Baltialai- 
nen ratsuväkirykmentti sai 215 miehen täy- 
dennyksen Turun kasarmeille. Joukossa oli 
myöskin inkeriläisiä poikia, jotka olivat suo- 
malaisia, suomea kotikielenään puhuvia ja 
luterilaisia. 

»Toukokuun viimeisenä päivänä 1917 3. 
Baltialaisen ratsuväkirykmentin oli muu- 
tettava eräälle tehdaspaikkakunnalle, jonka 
nimi oli Forssa. Se oli mieluinen paikka, 
vaikka se ei ollut kaupunki eikä kauppala. 
Minua harmittaa nyt vain se seikka, että 
kun Forssa 1964 vietti suuria juhlia kau- 
pungiksi tulemisen johdosta, Forssan isät 
eivät suoneet minulle kunniaa olla kuokka- 
vieraana. Minä taidan olla ainoa mies jäl- 
jellä koko siitä Forssan varuskunnasta, mi- 
kä siellä kolme kuukautta piti järjestystä 
kesällä 1917, erikoisesti Forssan tyttärien 
keskuudessa, vaikka Forssan poikien kanssa 
joskus pieniä erimielisyyksiä tulikin. 

Forssassa olimme majoitetut eri paikkoi- 
hin. Yksi eskadroona oli tupattu Viksbergin 
kartanoon, yksi oli Jokioisissa ja yksi oli 
jossain Forssan laitamilla. Meidän rykment- 
ti oli vajaa. Yksi eskadroona siitä puuttui, 
mutta sen neljänneksen eskadroonan vastasi 
kuularuiskuosasto. Siinä oli noin 80 ratsu- 
miestä ja kolme maxim-kuularuiskua, niin- 
kuin konekivääriä siihen aikaan nimitettiin. 
Kuularuiskuosasto oli Forssan tuntumas- 
sa. 

Meidän viestiosastomme, jossa minä- 
kin majailin, oli sijoitettu kouluun vasta- 
päätä puhelinkeskusta (sentraalia). Pankki 
oli keskuksen viereisessä talossa ja ryk- 
mentin esikunta oli koulussa meidän naapu- 



rissa. Koulu oli puiston keskellä ja vieläkin 
rakennus on samanlaisessa kunnossa. 

Meillä oli rykmentin soittokunta hyvä- 
kuntoinen ja se oli myös siinä lähellä. Kesä-, 
heinä- ja elokuu menivät Forssan rinta- 
malla aika mukavasti, ja erikoisen hyvä 
puoli oli palkan korotus. Pyytämättä ja il- 
man lakkoa se meille annettiin. Kun rat- 
sumiehen palkka oli 75 kopekkaa kuussa 
keisarinaikuisessa armeijassa, väliaikaisen 
hallituksen pää- ja puolustusministeri Ke- 
renski nosti sen 5 ruplaan kuukaudessa. 
Kun meidät tuotiin Suomeen, maksettiin 
meille täällä Suomen pankin seteleillä palk- 
ka kultakurssin mukaan. Venäjän ruplan 
kultakurssi oli joskus ollut 4 markkaa ja 
me saimme sen mukaan palkan. Nyt se teki 
20 Suomen markkaa kuukaudessa. 

Siihen aikaan oli venäläisillä joukoilla 
Suomessa loisto-olot. Vaikka annoksia pie- 
nennettiin sokerin ja saippuan osalta ja tu- 
pakkaa ei saatu ollenkaan, maksettiin niistä 
hyvitys rahassa. Kaikkiin palkka- ja muo- 
namaksuihin tuli vielä 50% korotus. Se 
kuului kaikille rintamajoukoille ja niin 
saimme mekin nauttia rintamahyvityksistä 
täällä suloisessa Suomessa. Aina kuukau- 
den ensimmäisenä päivänä tuupattiin 60 
Suomen markkaa kouraan. Eivät Suomen 
rengit siihen aikaan sellaista palkkaa saa- 
neet, torppareista puhumattakaan. Meillä 
oli talon puolesta vielä vaatteetkin. 

Univormu oli sellainen, mikä ei antanut 
Forssan tyttärille yöunta ja päivät he olivat 
Finlayson — Forssan tehtaissa kehräämässä 
ja kutomassa. Mutta kun meidän rykmen- 
tin torvisoittokunta puhalteli tustepit, kra- 
kovjakit, valssit, vingerkat ja polkat, kyl- 
lä Forssan tyttöjen jalat keveästi nousivat. 
Yöllä ei paljon nukuttu siitä huolimatta, 
että maata mentiin ja päivät he olivat teh- 
taan pölyä nielemässä. Tanssiaisia oli joka 
lauantai ja joskus viikollakin. Niissä tilai- 
suuksissa oli hyvä yhteisymmärrys ja avun- 
antosopimus ja se kesti siihen asti, kun- 
nes Forssasta lähdettiin. Forssan rintaman 



tapahtumia muisteltiin kovasti kaihomie- 
lin. 

Kerran oli yhteenotto Forssan poikien 
kanssa puistossa heinäkuun loppupäivinä. 
Illat olivat jo pimeät, kun meidän poikia 
oli puistossa kävelemässä. Suomalaiset 
Forssan pojat olivat hyökänneet meidän 
poikien kimppuun ja koululle tuli 
tieto yhteenotosta. Meidän miehet juoksivat 
puistoon sapelit mukanaan, mutta turhaan 
meni sekin hyökkäys. Suomalaiset olivat pe- 
rääntyneet ilman tappioita. Yhdellä meidän 
pojista oli puukonhaava selässä. 

Heinäkuun loppupuolella esikuntaamme 
tuli tieto, että meidän prikaati lähetetään 
Saksan rintamalle. Prikaatiin kuului toinen 
rykmentti Donin kasakoita, jotka majailivat 
jossakin Salon puolessa. Mutta meidän ryk- 
mentin miehet järjestivät kokouksen. Siinä 
päätettiin, että ei lähdetä minnekään Sak- 
san rintamalle. Samaan kokoukseen oli kut- 
suttu myös kasakkarykmentin edustajia. 
Päätös tuli äänestyksen jälkeen enemmistön 
voitoksi. Vapaaehtoiset saivat lähteä, jos 
halusivat tapella. 

Meidän rykmentin kolmas eskadroona 
päätti yksimielisesti lähteä puolustamaan 
synnyinmaata, mutta kasakoista ei kukaan 
lähtenyt. Rintamalle lähtevällä eskadroonal- 
la oli oikeus ottaa parhaat hevoset rykmen- 
tistä. Lähtövalmis tel un aikana siihen liittyi 
toisistakin eskadroonista jonkin verran mie- 
hiä lisää. Koko vahvuus oli 160 ratsumiestä 
ja nimeksi tuli kuoleman eskadroona 
(Eskadron Smertti). Kuularuiskuosastosta 
läksi yksi ryhmä 'ruiskuineen'. 

Viikon valmistelujen jälkeen kuoleman 
eskadroona oli valmis lähtöön. Se sai tun- 
nuksikseen pääkallon ja sääriluut. Torvi- 
soittokunnan saattamana eskadroona lähti 
Forssasta kohti Humppilan asemaa. Matkan 
päämäärä oli Riian kaupunki. Forssaan jäi 
vain 55 sotilasta päällystöineen. Viestiosas- 
ton päällikkö oli yliluutnantti Kaalikman, 
virolainen poika. Hänestä on sanottu, että 
hän oli parhaita miehiä, joita ensimmäisen 
vallankumouksen jälkeen jäi omiin joukko- 
osastoihinsa. Ruokapuoli oli aikaan verraten 
moitteeton. Lihaa keitettiin kaksi kertaa 
viikossa, mutta kalaa oli sitä runsaammin. 
Maitokeittoa oli lauantaisin ja sunnuntai- 
sin.» 

Forssan Ronttismäessä asui siihen aikaan 



Hycklin-niminen pariskunta. Kolomainen 
vieraili Kolmannella linjalla kuuron Hyck- 
linin ja hänen vaimonsa luona. Heillä oli 
lehmä ja joka päivä vaihtui maitolitra so- 
keriannokseen. Molemmin puolin oltiin tyy- 
tyväisiä vaihtokauppaan. Vanhat hyvät 
Hycklinit saivat sokeria kahvinsa maus- 
teeksi ja Kolomainen sai maitoa. Kerran 
saivat sotilaat hirvenlihaa jostain varas- 
toonsa ja Hycklinit saivat siitä osansa. 
Ronttismäessä oli sotilailla muitakin tuttuja 
paikkoja. Nuoren puoleinen naisväki tuli 
sotilaiden kanssa tutuiksi. Kesä 1917 oli 
kaunis ja lämmin. Sotilaat olivat kuin lepo- 
kodissa, sillä mitään harjoituksia ei pidetty. 
Aikaa tapettiin kortinpeluulla ja jokainen 
odotti sodan päättymistä ja kotiin pääsyä. 

Heinäkuussa oli Pietarissa ollut yhteen- 
ottoja. Forssankin sotilaat saivat käskyn 
olla hälytysvalmiina ja patruunoita jaettiin 
40 kappaletta mieheen. Kaksi suomea puhu- 
vaa sotilasta määrättiin Forssan puhelinkes- 
kukseen päivystäjiksi ja kummallekin an- 
nettiin venäläinen kaveri. Forssan keskuk- 
sesta oli vedetty suora linja rykmentin kes- 
kukseen, mutta kun kuuluvuus ei ollut hy- 
vä, annettiin sotilaille oma luuri keskuk- 
seen. 

Pitkäpartainen kenraali Stahovits oli vii- 
meinen Suomen kenraalikuvernööri. Hän 
määräsi myöskin armeijan majoituksesta. 
Syyskuun 1. päivänä tuli lähtö Forssasta. 
Stahovitsilta tuli käsky muuttaa rykmentti 
Vaasaan. Kukaan miehistä ei tiennyt missä 
ja millainen paikka Vaasan kaupunki oli. 
Suurin syy lähtöön oli koulujen alkaminen 
ja se, ettei koululla ollut hevosille talleja 
talveksi. 

»Marssi Humppilaan alkoi 2. päivä syys- 
kuuta. Tytöt olivat meitä saattamassa. Las- 
tasimme Humppilan asemalla kaapelirullat, 
telefonit ja keskusvehkeet rautatievaunui- 
hin. Sotilaat saivat vaihtaa puiston keskellä 
olevan Forssan asuntonsa rautatievaunui- 
hin. Kuten tavallista silloinkin sotilaat har- 
joittivat evakuointimenetelmää, joka par- 
haiten takaa huoltovarastot. Humppilassa he 
verottivat perunamaita lähtiäisiksi ja sivu- 
raiteilla olevista vaunuista löytyi nauloja ja 
jauhoja. Tavaroista ei kuitenkaan ollut mi- 
tään hyötyä evakuoitsijoille, sillä väärän 
huhun johdosta sotilaat joutuivat luopu- 

maan tavaroista. Matka kohti Vaasaa alkoi 
puolen yön jälkeen. ' 

Vaasan kasarmit olivat samanlaiset kuin 
Turussakin. Rajavartioston ratsuosasto oli 
lähtenyt jonnekin pohjoiseen pois tieltäm- 
me. Vaasan varuskunnassa oli venäläisiä 
sotilaita melko runsaasti. Matruuseita ja 
jalkaväkeä oli majoitettu meidänkin lisäk- 
semme kaupunkiin. Kaksi miinanhävittäjää 
oli ankkuroitu Vaasan kaupungin rantaan ja 
kevyt risteilijä Bajan oli Vaskiluodon redil- 
lä. Hevosten tallitkin olivat samanlaiset, 
laudoista kyhätyt väliaikaiset, ja etäisyys- 
kin oli kasarmien ja tallien välillä sama, 
noin 300 metriä. Armeijassa oli kuri pudon- 
nut olemattomiin. Hevosista ei pidetty juuri 
minkäänlaista huolta. Heiniä saatiin vähän 
ja hevoset kärsivät nälkää. Vanhemmat 
miehet olivat niin uskollisia, että huolehti- 
vat toistenkin hevosista. Hevoset söivät näl- 
käänsä talleista seinät jokainen kohdaltaan 
niin pitkälti kuin ylettyivät. Siitä oli seu- 
rauksena, että joka viikko kuoli 3 — 4 he- 
vosta. Hevosten nahat oli määrä luovuttaa 
42 armeijakunnan varastoon. Varastot olivat 
Hämeenlinnassa asemaa vastapäätä. Niistä 
on vieläkin yksi jäljellä. 

Hämeenlinnassa oli muonavarasto. Sieltä 
otettiin täydennystä sotilaitten viikon muo- 
na-annos kerrallaan. Sain tehtäväkseni huo- 
lehtia muonituksesta ja jouduin matkuste- 
lemaan Vaasan Hämeenlinnan väliä muona- 
mikkona. Olin saanut viran luultavasti sen 
vuoksi, että puhuin kahta kieltä. Kuolleitten 
hevosten nahat tulivat rahtitavarana tava- 
rajunassa ja minä olin pari tuntia ennen 
tavarajunan saapumista Hämeenlinnassa. 
Luovutin nahat varastoon ja otin kaikki 
muonat, mitä sotilaille kuului, ja toimitin 
ne Vaasaan. Matkoillani poikkesin joskus 
Tampereellakin. Viinikankatu 9:n ja Kyttä- 
länkadun kulmassa on nykyään Tuomiokir- 
konkatu 9:n talo. Se on samanlaisessa kun- 
nossa kuin 60 vuotta sitten. Juuri siinä ta- 
lossa toimi venäläinen vastavakoiluosasto. 
Osastoja oli muuallakin Suomessa pitkin 
länsirannikkoa. Osastoissa oli enemmistö 
inkeriläisiä poikia, jotka oli komennettu 
joukko-osastoista vastavakoiluosastoihin. He 
eivät olleet santarmeja, niinkuin eräissä tie- 
doissa on heistä sanottu. Osastoissa oli li- 
säksi virolaisia ja mm. saksalaisia, sekä tie- 
tysti venäläisiä. Olipa joku sellainenkin, 



joka osasi suomen, ruotsin, saksan ja venä- 
jän kielen. 

Lokakuun puolivälissä em. laivat jättivät 
Vaasan kaupungin rannat. Meidän rykmen- 
tin torvisoittokunta oli rannalla puhaltele- 
massa marsseja, kun laivat lähtivät. Ne 
ottivat suunnan kohti Kronstadtin satamaa. 
Pojilla oli kiire lokakuun 25. päivän vallan- 
kumoukseen ja Talvipalatsin valtaukseen. 

Olin välillä hautajaislomalla kotiseudul- 
lani. 8. päivä marraskuuta alkoi matkani 
Venjoelta kohti Vaasaa. Tällä välillä oli ta- 
pahtunut paljon kaikenlaista. Vaasassa oli 
kahden viikon aikana kerääntynyt iso kasa 
yhteensä toistakymmentä hevosennahkaa, 
jotka oli saatava Hämeenlinnaan varastoon. 
Vietyäni nahat Hämeenlinnaan poikkesin 
Tampereella ja meinasin vielä tavata Tam- 
pereen vastavakoiluosaston poikiakin. Mut- 
ta pojat olivat hävinneet, osaston päällik- 
kökin, eikä kukaan tiennyt mihin miehet 
olivat kadonneet. Minun mieleeni tuli heti 
ajatus, että nyt oli päästävä suloisesta Suo- 
mesta sinne syntymämaalle Inkeriin hin- 
nalla millä hyvänsä. 

Vaasaan palattuani sattui seuraavana päi- 
vänä pieni välikohtaus. Matruusit tulivat 
repimään meidän pojilta olkalappuja. Kulki 
sellainen huhupuhe, että olkalaput oli kai- 
kilta poistettava. Pojat eivät pitäneet sitä 
tarpeellisena ja kävelivät iltaisin Vaasan 
kaduilla valkoiset laput olkapäillään. Mat- 
ruusit eivät kuitenkaan mahtaneet meille 
mitään. 

Seuraavana päivänä tuli käsky rykmentin 
sotilaskomitealta poistaa olkalaput ja kaikki 
keisarinaikaiset merkit. Vaikka Venäjän 
armeijaa ei silloin vielä julistettu punaiseksi 
armeijaksi, oli kuitenkin vanhan armeijan 
merkit poistettava kahden päivän sisällä. 

Jouduin sitten vanhan jalka vikani vuoksi 
sairaaloihin ja matkani Riihimäen kautta 
Lahteen alkoi. Joulukuun 3. päivänä 1917 
kokoontui Lahden kaupungissa Venäjän ro- 
mutettavan armeijan sotasairaalan lääkä- 
reiden komissio. Sen muodostivat kolme 
lääkäriä ja kirjuri. Potilaita ei siellä enää 
tarkastettu, vaan koko seremonia tapahtui 
läpihuutona. Mitä lääkäri oli papereihin 
merkinnyt, sen komission jäsenet tarkasti- 
vat ja tekivät päätöksensä. Sinä päivänä oli 
yli 40 potilasta komission edessä. Kaikki 

Jatkuu s. 13 

Museovirasto tiedottaa 



Museoviraston järjestämä 23. kansanperinteen keruukilpailu ratkaistu 



Museoviraston kansatieteen toimisto ju- 
listi viime joulukuussa kansanperinteen ke- 
ruukilpailun, jossa aiheina olivat työvoiman 
käyttö maataloudessa, tuhoeläimet pellolla 
ja puutarhassa, leppäkertut, moottorivene, 
sähkökäyttöiset kodinkoneet ja Karjalan 
pukuperinne. 

Kilpailuaika päättyi helmikuun lopussa. 
Vastauksia saatiin 945 tiedonantajalta yh- 
teensä 22 101 arkkia, 466 valokuvaa sekä 
lisäksi mm. negatiiveja, tekstiilinäytteitä, 
postikortteja ja lehtileikkeitä. Uusia vastaa- 
jia saatiin tiedonantajaverkoston piiriin yh- 
teensä 149, joista ruotsinkielisiä on 16. 

Kiitämme lämpimästi kaikkia kilpailun 
osanottajia. 

Palkinnot jakaantuivat seuraavasti (su- 
luissa vastauspitäjä): 

Suurkerääjien sarja 

I palkinto: Antti Rinta-Paavola (Kurikka); 
II palkinto: Veera Lohi (Oulun ymp.); III 
palkinto: Paavo Kytökorpi (Liminka); IV 
palkinto: Aino Hanhisalo (Alajärvi); V pal- 
kinto: Liina Pulliainen (Kivennapa); VI pal- 
kinto: Seidi Ylimäki (Töysä); VII palkinto: 
Lempi Vanhanen (Heinjoki). 

Yleinen sarja 

I palkinto: Juho Leskinen (Pälkjärvi), 
Kyllikki Tiainen (Sysmä); II palkinto: Matti 
Hyvönen (Sotkamo), Helka-Helena Talvitie- 
va (Sysmä); III palkinto: Juuso Koivisto 
(Orivesi), Viktor Rontu (Kivennapa), Helien 
Välimäki (Ylistaro); IV palkinto: Matti Hal- 
minen (Kiikoinen), Helmi Laiho (Kiikala), 
Armas Numminen (Kuru), Martti Saaristo 
(Kerava); V palkinto: Eero Eskelinen (Son- 
kajärvi), Vihtori Kareinen (Ilomantsi), Sen- 
ja Mäkinen (Koivisto), Väinö Tapanila 
(Vampula), Paavo Terveilä (Kuhmoinen); VI 
palkinto: Tyyne Leskinen (Jämijärvi), Kaar- 



le V. Luoto (Lahden ymp.), Kaisa Martikai- 
nen (Lapinlahti), Algot Sundquist (Kemiö), 
Väinö Waris (Ilomantsi), Risto Virtanen 
(Jämsä); VII palkinto: Jarl von Essen (Loi- 
maa), Georg Faggbaoka (Ylimarkku), Terttu 
Guttorm (Utsjoki), Martta Kuikka (Suojär- 
vi), Raija Lappalainen (Iisalmen mlk.), Edla 
Mattinen (Sulkava), Saimi Mutikainen (Li- 
peri), Mauno Peippo (Kauhajoki), Viljo Pu- 
rontaa (Sakkola), Pekka Vuoljärvi (Inkeri). 

Ansiomerkit 

Palkintolautakunta on myöntänyt hopei- 
sen ansiomerkin seuraaville kansanperin- 
teen tallentajille: 

Aaltonen, Otto (Parikkala), Ahvisto, Kert- 
tu (Taivassalo), Arponen, Hilja (Kaukola), 
Asikainen, Tauno (Kiuruvesi), Bodbacka, 
Axel (Ylimarkku), Eklund, Hilma (Iniö), 
Eriksson, Astrid (Sottunga), Haiko, Meeri 
(Lemi), Hakkarainen, Antti (Kaavi), Har- 
janne, Tilda (Leppävirta), Heikkilä, Eino 
(Kangasala), Häggblom, Signe (Oravainen), 
Ingo, Elin (Vöyri), Jansson, Manne (Houts- 
kari), Jauhiainen, Jaakko (Vesanto), Karhu, 
Martta (Nummi), Karjalainen, Mauno (Män- 
tyharju), Keinänen, Fredrik (Varpaisjärvi), 
Keränen, Hemmi (Paltamo), Kesälä, Anna- 
Kaisa (Aura), Kolkka, Eino (Kymi), Korho- 
nen, Bertta (Vehmersalmi), Korhonen, Eino 
(Paltamo), Kukkonen, Ina (Karttula), Ku- 
rikka, Johannes (Sakkola), Kurkiniemi, 
Martta (Kangasala), Kassi, Tyyne (Uurai- 
nen), Lager, Evald (Oravainen), Lahtinen, 
Aune (Jalasjärvi), Laitinen, Elin (Viipuri), 
Lappalainen, Raija (Iisalmen mlk.), Lehti- 
nen, Eeva-Liisa (Karstula), Lehtola, Leevi 
(Inari), Leisti, Alli (Luumäki), Lindblad, 
K.-E. (Mänttä), Lindqvist, Mildred (Lem- 
land), Liuski, Eino (Sotkamo), Lohva, Heik- 
ki (OI. Pyhäjärvi), Lumme, Irja (Pertteli), 
Lundström, Emma (Pietarsaaren mlk.), Luu- 
kas, Hilja (Elimäki), Mansikka, Eeva-Liisa 

sivulta 7 

seen kulkeudu kasvituotteiden ttiukana vaa- 
rallisia kasvitauteja ja tuhoeläimiä. Sitä 
varten on olemassa laaja kansainvälinen 
lakitoiminta, joka säätää millä ehdoilla 
vientimaa saa viedä tuotteitaan muihin mai- 
hin; tavaran pitää olla puhdasta vahingol- 
lisista tuhonaiheuttajista. Järjestön ko- 
kouksissa neuvoteltiin myös muista kasvin- 
suojelualan kysymyksistä. Järjestöön kuu- 
luu yli kolmekymmentä maata, Suomi nii- 
den joukossa. Olen osallistunut puolentois- 
takymmentä kertaa järjestön Pariisissa pi- 
dettyihin neuvotteluihin. Kokouksissa ja 
niiden yhteydessä Ranskan maatalousminis- 
teriön järjestämillä retkeilyillä eri tahoille 
maata vallitsi useimmin hyvä yhteisymmär- 
rys ja melkoinen kielten sekoitus. Retkillä 
totesimme, ettei Ranska ole vain viiniä vil- 
jelevä maa, vaan myös sen maatalous on 
kukoistava ja tehokas tuottamaan elintar- 
vikkeet monikymmenmiljoonaiselle kansalle. 

♦*♦♦*♦♦*♦♦*♦♦*♦♦*♦♦*♦♦*♦♦*♦♦*♦♦*♦♦*♦♦*♦♦*♦ 

(Ruokolahti), Maukonen, Pirkko (Vesanto), 
Mikkonen, Eino (Sääminki), Muhojoki, Olka 
(Ii), Musikka, Juho (Kitee), Mäkinen, Antti 
(Metsämaa), Niemi, Svante (Kankaanpää), 
Nissinen, Tyyne (Pielisjärvi), Nissinen, Tyy- 
ne J. (Kuopio), Paasonen, Toini (Mäntyhar- 
ju), Parma, Antti (Juuka), Pensikkala, Paa- 
vo (Lokalahti), Pesonen, Erkki (Heinävesi), 
Pesu, Pirjo (Viipurin mlk.), Pihlajamaa, 
Kauno A. (Veteli), Pinomäki, Olga (Ylöjär- 
vi), Rahko, Selma (Rovaniemi), Raudaskoski, 
Emmi (Ylivieska), Rautio, Kosti (Haapavesi), 
Ruponen, Aili (Vuoksenranta), Rytkönen, 
Niilo (Suonenjoki), Sallinen, Aino (Sortava- 
lan mlk.), Salo, Laina (Kälviä), Seppälä, 
Unto {Sippola), Siivola, Jenni (Sodankylä), 
Silvennoinen, Pekka (Kerimäki), Simons, 
Alfred (Oravainen), Sinikallio, Kerttu (Vaa- 
sa), Skomars, Gunnar (Närpiö), Suoyrjö, 
Aale (Jaakkima), Södergrann, Edith (När- 
piö), Talasoja, Elli (Kuru), Talvitie, Kerttu 
(Kauhajoki), Terveilä, Paavo (Kuhmoinen), 
Toivonen, Toini (Sysmä), Tuominen, Olavi 
(Längelmäki), Vanhakylä, Kirsti (Askainen), 
Vehanen, Aili (Karinainen), Vester, Jalmari 
(Konnevesi), Wikström, Harald (Tenhola), 
Virtakangas, Kyllikki (Alahärmä), Virtanen, 
Pirkko (Laihia). 



Tähdellistä 

Osta Inkeri-aiheinen kirja lahjaksi ys- 
tävällesi! 

Säästä asiamiesten työtaakkaa uusimalla 
tilauksesi heti kun maksukortti tulee. 



Uusi tilauksesi heti kun maksukortti tu- 
lee. Tällöin ei asia unohdu ja toiseksi au- 
tat asiamiehiä, jotka tekevät ilmaista työtä 
meidän kaikkien hyväksi. 

•fr 

Ilmoita osoitemuutokset lehden toimituk- 
selle. 

•sV 

Miehittäjänä. . . , sivulta 11 
muut pääsivät vapaaksi sotapalveluksesta 
paitsi kolme nuorta matruusia. Heidät lähe- 
tettiin Venäjän armeijan sukupuolitautisai- 
raalaan Novgorodiin. Minut vapautettiin ja 
sain parin päivän kuluttua paperit, joissa 
luki: vapautettu ainiaaksi. Luovutettuani 
tavarani ja paperini Vaasassa rykmentin ta- 
louspäällikölle sain paperini ja matkalitte- 
rani. Vaasassa olin saanut pitää kortteeria 
kolme kuukautta. Seinäjoella vaihdoin ju- 
naa Pietariin menevään. Ylälavitsalla ajat- 
telin, etten enää koskaa tule Vaasaan. Kui- 
tenkin 32 vuotta myöhemmin (1949) kävin 
katsomassa Vaasaa ja vanhaa kortteeria. 

Vaikka minut vapautettiin ainiaaksi, jou- 
duin myöhemmin uudestaan sisään puna- 
armeijaan ja monenlaiset seikkailut muilla 
tantereilla alkoivat. Näin jouduin palvele- 
maan kolmessa armeijassa: tsaarin, Kerens- 
kin ja puna-armeijassa. 

Ennätin palvella tsaarin armeijassa 10 
kuukautta, Kerenskin armeijassa 8 kuu- 
kautta ja puna-armeijassa lähes 3 vuotta. 
Haavoituin Kertsenkovin hovin maastossa 
1919 useaan paikkaan. Hovi sijaitsi Tervon 
kylän (nykyään kaupunki) lähellä ja Tervo 
on 43 kilometriä Valgan kaupungista. Va- 
pauduin aikanani armeijasta. Maailmanso- 
dissa jouduin monenlaisiin seikkailuihin ja 
tapahtumiin. Tuhansiin nousi nälkään, vi- 
luun ja tauteihin kuolleitten määrä inkeri- 
läisten keskuudessa 2. maailmansodan aika- 
na. Mutta se olisi kokonaan oma tarinansa.» 

RUOTSIN PUOLELTA 



KIBJAVIHJE 



Allekirjoittanut toivoo, tahtomatta esiin- 
tyä kirjallisuusarvostelijan vaatimuksin, 
saavansa käyttää myös tämän lehden pals- 
tatilaa välittääkseen silloin tällöin kiinnos- 
tuneille lukijoille tietoa jostakin tutustumi- 
sen arvoiseksi katsomastaan kirjasta. Ar- 
viointi on luonnollisesti subjektiivinen eli 
ilman yleispätevyyttä. Jotkut aihepiirit kui- 
tenkin jo sellaisinaan saattavat olla erityisiä 
»lempiaiheita» kuten allekirjoittaneelle esi- 
merkiksi siirtolaisuus, juutalaisten historia 
ja Inkerin heimon vaiheet. Näiltä alueilta 
luen mahdollisuuksien mukaan kaiken sil- 
mään sattuvan. Tätä sattumista puolestaan 
helpottaa suurimpien lehtien kirjallisuus- 
palstojen silmäileminen. 

Tällä tavalla sain tiedon siitä, että täällä 
Ruotsissa Norstedtin kustantamana on il- 
mestynyt Inkerinsuomalaisen Irja Hii- 
van kirja Hemifrän, suomeksi 'Kotoa* ja 
venäjäksi, jolla kielellä teos alkuaan on kir- 
joitettu, »Iz domu». Irja Hiiva, joka on syn- 
tynyt Inkerinmaalla 1931, kertoo pienen ty- 
tön näkökulmasta, millaista oli elämä 30- 
luvun Venäjällä kielelliseen, kansalliseen ja 
uskonnolliseen vähemmistöön kuuluvilla. 
Saksalaisten tulo ja Kloogan kautta Suo- 
meen siirtyminen ja sitten lähtö takaisin 
Venäjälle Tampereelta toivein päästä kotiin, 
kuten oli luvattu. Kuvaus päättyy tähän 
mutta tulee jatkumaan seuraavassa kirjassa. 
Jo nyt saamme kuitenkin tietää, että Irja 
vasta vuosia myöhemmin sai palata Keski- 
Venäjältä kotiseudullensa. Hän avioitui juu- 
talaisen miehen kanssa ja pääsi muutta- 
maan Israeliin. Kirjan kirjoittamisen het- 
kellä hän kuitenkin asuu Amerikassa. 

Ruotsiin tuli samanaikaisesti, kun Irja 
palasi Venäjälle, nelisentuhatta Inkerinsuo- 
malaista. Lukuisia heistä olen tavannut 
vuosien varrella ja saanut todeta toisesta 
sukupolvesta »etteivät he Joosefista mitään 
tiedä». Ovatpa joskus peräti kyllästyneet 
kuulemaan vanhoista ajoista. Heitäkin on 
syytä ymmärtää mutta myös muistaa, että 
halu tietämiseen voi iän varttuessa ilmes- 



tyä. Monet toisen siirtolaispolven tutkimuk- 
set tämän todistavat. Toivottavasti tällöin 
ei esteeksi muodostu vanhempien kielen so. 
suomenkielen unohtuminen. Jos näin olisi 
tapahtunut, on hyvä että samoista asioista 
voi lukea ruotsiksikin. Käännöstyön tehnyt 
ja jälkikirjoituksen kirjoittanut Annika 
Bäckström ansaitsee tästä tunnustuksen. 
Myös monet niistä, jotka ovat Irja Hiivan 
ikätovereita tulevat varmaan kirjan sivuilta 
ns. löytämään itsensä. Uskonkin, että tämä 
halpa, 42 kruunua maksava kirja löytää 
tiensä moneen Ruotsin suomalaiskotiin. 

Yllemerkityistä mieliaiheitteni luettelosta 
puuttuu ainakin yksi, joka kirjoittaessani 
tuli mieleen, nimittäin suomen kielen asema 
Ruotsissa. Tämä asema eli status ei histo- 
rian kuluessa ole ollut kovinkaan korkea. 
Siitä on todistus tornionjokilaaksolaisen 
Gunnar Kierin kirja Av dig blir det ingen- 
ting — Sinusta ei tule mitään. Tämäkin 
kirja on ensimmäinen aiotusta omaelämä- 
kerrallisesta sarjasta. Kirjoittajansa ensim- 
mäinen julkaistu teos se sen sijaan ei ole. 
Gunnar Kieri sai tähänastisista kirjallisista 
ansioistaan tunnustuksena hiljattain Ruot- 
sin ja Suomen kulttuurirahaston apurahan. 

Kun olen jossakin julkisestikin sanonut, 
että suomalaisina tämän hetken Ruotsissa 
on meidän taistelumme (tulikohan liian so- 
tainen sana) eräs painopiste uuden statuk- 
sen luominen suomenkielelle, niin suositte- 
len kaikille, jotka ovat valmiit tämän lipun 
alla marssimaan, (taas tuli sotainen sana, 
taidan olla täynnä vähemmistöagressioita) 
tutustumista yllä mainitun tapaisiin kirjoi- 
hin. Marssi suuntautuu siinä tapauksessa 
luonnollisesti ensiksi kirjakauppaan, kus- 
tantaja on hyvä tietää kirjaa kysyessä, se 
on Arbetarkultur, ja kirja maksaa vain 19 
kruunua. 

Luottaen Finn Sanomien toimituksen hy- 
väntahtoisuuteen jatkossakin uskallan toi- 
vottaa lukijoille 

Kirjakuulumiin: Jussi Rantanen 

Ruotsin Inkerinsuomalaisten 

30. kesäjuhla 

Boräsissa 24—26. 6. 1977 

Juhla on keskitetty Gustaf Adolfin kirkon läheisyyteen. Tarkemmat tiedot saat juhla- 
ohjelmasta, jota myydään juhlakansliasta. Se sisältää paljon muutakin mielenkiintoista 
lukemista. Kaikki tilaisuudet alkavat täsmälleen. Tule ajoissa. 

24/6 klo 16.00 Inkerin Suomalaisten Keskusliiton (ISK) vuosikokous. Kulturhuset, 
konstmuseet. 

18.00 Avajaistilaisuus, Kulturhuset, stadsteatern. 

21.00 Nuorten kokkoilta, Inkerin Kerhon kesämökki, Kräkered. 
25/6 klo 8.00 Juhlajumalanpalvelus, Gustaf Adolfin kirkko. 

11.30 Kenttähartaus ja urheilukisat, Rya välien (toukok. num. virhe). 

16.00 Juhlaseurat, Bäckängskolan. 

20.00 Kansallinen juhla, Bäckängskolan. 
26^6 klo 8.00 Ehtoollisjumalanpalvelus, Gustaf Adolfin kirkko. 

10.30 Päättäjäistilaisuus, Gustaf Adolfin seurakuntakoti. 

Ohjelmasta ym. tarkemmin ks. toukokuun numerosta. Kilpailijoitten oltava kentällä 
klo 11.00. Urheilukenttä on siis Ryavallen eikä Ramnavallen, kuten toukokuun nume- 
rossa oli ilmoitettu. 



KESÄLEIRIT BORÄSISSA 

Inkerin Kerho Boräsissa yhteistyössä 
Suomalaisen seurakunta jaoston kanssa jär- 
jestää perinteelliset kesäleirit vanhuksille 
ja lapsille. 

Vanhustenleiri alkaa keskiviikkona 27. 
pvä heinäkuuta ja päättyy sunnuntaina 31. 
pvä heinäkuuta. 

Leirinohjaaja ei ole vielä tiedossa, mutta 
se järjestyy kyllä. 

Tiedustelut past. Vilho Kurujoki, Tursa- 
gatan 43, Boräs 033/10 69 08. 

Lastenleiri alkaa sunnuntaina 31. pvä 
heinäkuuta ja päättyy lauantaina 6. pvä 
elokuuta. 

Leirinoh jaa jana toimii meidän entinen 
leiriläinen Wirve Korpelainen, mistä olem- 
me iloisia, sekä siitä että nuoressa polves- 
samme on toiminnanhaluisia. 

Ruokailusta huolehtii meidän mainio 
emäntämme Alida Kondrell, ja hänen puo- 
lisonsa Alexander on leirien isäntä. 

Tiedustelut lasten leiristä: Alexander 
Kondrell, Torgilsgatan 10 E, Boräs. Puh. 
033/10 48 00. 

Ja missä nämä leirit pidetään? Inkerin- 



Kerhon mökillä tietenkin ja Kerhon mökki 
on Krakeredissa Boräsissa. 

Ilmoittautukaa ajoissa' 

TERVETULOA LEIREILLEMME! 

INKERIN-KERHO, BORÄS 
Viki 

»TIISTAITREFFIT» 

Kerhon mökillä Krakeredissa vietämme 
joka tiistai-ilta ns. »tiistaitreffejä». Pelataan 
palloa, juostaan kuntolenkki, ym. ym. 

Meille tarjotaan myös iltakahvit. 

Ja ennen kaikkea meillä on Hauskaa. 

TERVETULOA tiistaisin klo 18.00. 

INKERIN-KERHO, BORÄS 
Viki 

KOKOUSKUTSU 

Inkeriläisten seurakuntakotisäätiön sään- 
tömääräinen yleinen kokous pidetään kesä- 
juhlien yhteydessä Boräsissa juhannuspäivä- 
nä 25.6.1977 klo 15.00 huoneessa 2:10. Pää- 
tetään vuoden 1976 toiminnasta ja tileistä. 

Johtokunta/Toivo Parri (puh.joht.) 



KANSIKUVA KERTOO: Ruotsin kesäjuhlien keskeinen paikka on Kulturhuset, jossa on 
myös kesäjuhlien juhlakanslia. 

AJANKOHTAISIA ILMOITUKSIA 



HELSINGIN PAIKALLISOSASTO 



TURUN PAIKALLISOSASTO 



kokoontuu seuraavan kerran syksyllä. 

Hyvää kesää 



Vuoden 1977 juhlatilaisuudet Karjalaisten 
talolla Itäpellontie 2 pidetään seuraavasti: 

Mikkelinpäivä juhla 2. pnä lokakuuta 
Pyhäinpäivä] uhla 5. pnä marraskuuta 

Joulujuhla 26. pnä joulukuuta 



ETSITÄÄN 



Anna-Maria Iho, o.s. Hannolainen, 
s. 1915 — 1917 Inkerissä Villankourun kyläs- 
sä. Sinua etsii veljesi Pekka. Vastaukset 
Otto Heinonen, Linjatie 4, 06100 Porvoo 10. 



Ruissalon Blrkassa 

Hengelliset tilaisuudet: 
26. pnä kesäkuuta 
31. pnä heinäkuuta 
28. pnä elokuuta 

Kaikki tilaisuudet alkavat kello 14.00. 
Tervetuloa. 



LAHDEN SEUDUN INKERI-KERHO 



SEUKKO-SEURA 



Seukkoseura kokoontuu seuraavan ker- 
ran syyskuun 1. pnä. Paikka Inkeriko tl. 



kokoontuu seuraavan kerran syyskuun toi- 
sena maanantaina eli syyskuun 12 pnä klo 
18.30 Jout järven kirkon ravintolahuoneessa. 
Heinäkuussa käydään Helsingissä Inkeri- 
juhlassa. — Suositellaan myös Ruotsissa 
Boräsissa juhannuksena pidettäviä Inkeri- 
juhlia. Ruotsiin lähtijät, ottakaa yhteys 
puh. johtajaan. 

Puheenjohtaja 



Vammala 1977. Vammalan Kirjapaino Oy. 




numero 7—8 



heinä — elokuu 1977 



inkeriläisten viesti 

TOIMITUS: Päätoimittaja : 

Matti Vironmäki, puh. 631 285 
Toimitussihteeri : 
Anja Luoma, puh. 892 460 
Koivikkotie 6, 01620 Vantaa 62 
(toimituksen osoite) 

KONTTORI: Inkerikoti, Karjalatalo, Käpylänkuja 1, 

00610 Helsinki 61 
Puh. 793 796 

Postisiirtotili Hki 30636-4 
Auki maanantaisin klo 16.30 — 18.30 

TILAUSHINTA: 25 mk/vsk. kotimaassa, Ruotsissa 30 kr. 

ILMOITUSHINNAT: l/l sivu mk 200 — 

1/2 » » 120,— 
1/4 » » 70,— 
Kuolinilmoitukset 30, — 
Kiitos- ym. ilm. 20, — 

Kuva ilmoituksessa 20, — 

PÄÄASIAMIES Armas Paakkonen 

RUOTSISSA: Tingsgatan 4 B 

50253 Boräs. Puh. 633/101 850 
Postisiirtotili 626047-5 

PÄÄASIAMIES Hannu Vironmäki 

SUOMESSA* Tehtaankatu 5 E 43, 00140 Helsinki 14 

Puh. 662 668 
Postisiirtotili 416608-9 

Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



Arvoisat lukijamme, hyvät ystävät 

Valitamme, että lehtemme on kesälomien ym. seikkojen vuoksi hieman 
myöhässä, mutta palaamme päiväjärjestykseen taas, kun lomat ovat lop- 
puneet. Lähettäkääpä siis kirjoituksianne uudistunein voimin. — Toimi- 
tus. 



KANSI: Vauhdikasta menoa. Kulttuuri 75 :n tanhuryhmä Boräsin kesäjuhlien »Kansallisessa 
illassa». Tämä numeromme on lähes kokonaan omistettu Boräsin kesäjuhlille. Syyskuun nu- 
merossa Helsingin kesäjuhlat. 



Matti Vironmäki: 5 



Kesäjuhlilla opittua 



i 



Vuotuiset kesäjuhlat ovat kohokohtia 
toiminnassamme. Ilman niitä elämän 
ankarat arkiset huolet ja puuhat pai- 
naisivat mielen k(^vin matalaksi, jolloin 
vaelluksemme olisi jatkuvaa »harmai- 
den päivien» kokemista. On sen vuoksi 
todella hyvä, että silloin tällöin voimme 
viettää hetkiä juhlapäivien auringon al- 
la. 

Kuluneena kesänä monet meistä ovat 
saaneet olla kesäjuhlillamme sekä Hel- 
singissä että myöskin Ruotsin inkerin- 
suomalaisten keskuspaikassa Boräsissa. 
Molemmissa juhlissa, jotka onnistuivat 
hyvin, saimme eväitä elämän taipaleel- 
le ja opimme jälleen paljon sellaista, mi- 
tä tarvitsemme pyrkiessämme työssäm- 
me eteenpäin. 

Boräsin juhannusjuhlilla oltiin koolla 
inkerinsuomalaisten 30-vuotisen toimin- 
nan merkeissä. Oli rohkaisevaa todeta, 
että juhlien järjestäjinä olivat elämänsä 
parhaissa voimissa olevat miehet ja nai- 
set. Heidän innokasta toimintaansa kat- 
sellessa varmaan jokaisen heimoihmisen 
mieli virkistyi ja heräsi »uusi toivo sy- 
dämissä», kuten meille rakkaassa lau- 
lussa »Nouse Inkeri» sanotaan. Boräsin 
juhlien yhteydessä järjestetty taide- 
näyttely, jossa oli esillä melkoinen mää- 
rä meikäläisten nuorten taiteilijoiden 
erilaisia teoksia, sai ainakin tämän kir- 
joittajan onnellisena toteamaan, että 
Inkerinmaalta lähteneen lahjakkaan 
kansanheimon elinvoima ei ole kadon- 
nut. Näitä eri taiteiden harrastajia 
meidän tulisi järjestötyössämme tukea 
mahdollisimman paljon, kuten aikoi- 
naan ennen sotia inkerinsuomalaiset 
järjestöt rohkaisivat opintiellä ponnis- 
televia yksilöltään. 

Helsingin kesäjuhlilta jäi mieleeni 
pyörimään varsinkin kaksi ajatusta. 



Toisen esitti Kalevalaisten Naisten Lii- 
ton puheenjohtaja, ystävämme Elsa 
Vuorjoki tervehdyksessään Inkeri-illas- 
sa. Hän katsoi meihin kuulijoihin hert- 
taisesti ja sanoi sydämellisesti: »Äl- 
kää antako niiden juurien katketa, jot- 
ka teitä inkeriläisiä yhdistävät.» Mi- 
ten onkaan tärkeätä juurien hoitami- 
nen! Me kaikki tiedämme, mikä merki- 
tys juurilla on esim. puille ja kukille. 
Jos kesäasunnollasi turmelet juurakon, 
josta ihastuttavat valkovuokot kasva- 
vat, niin seuraavana kesänä et saa iloita 
kukkien loistosta. Mutta jos juuret py- 
syvät ehjinä, silloin on odotettavissa 
myöhemminkin iloa ja hyvää mieltä. 
Siksi emme anna meitä yhdistävien juu- 
rien turmeltua, vaan hoidamme juuria, 
joista olemme kasvaneet. 

Toinen Karjala-talolla lausuttu aja- 
tus, jota on syytä jokaisen paljon miet- 
tiä, sisältyi pääjohtaja Erkki Tuulen pu- 
heeseen, johon palaamme lehdessämme 
myöhemmin. Nyt tässä yhteydessä vain 
muistamme, miten hän kehoitti työsken- 
telemään kansallisen yhtenäisyyden ja 
kauniin kielemme säilyttämisen puoles- 
ta samalla huomauttaen, että toiminta- 
muotomme eivät ehkä ole riittävän ak- 
tiivisia ja oikein suunnattuja, minkä 
vuoksi tulisi kysellä ja etsiä entistä pa- 
rempia toimintamuotoja. Erkki Tuu- 
len toteamus, että ehkä emme ole kes- 
kuudestamme löytäneet riittävästi in- 
nokkaita henkilöitä tekemään työtä, on 
myöskin miettimisen arvoinen asia. 

Kesäjuhlilla saadusta monenlaisesta 
hyvästä olen henkilökohtaisesti erittäin 
kiitollinen. Ajattelen, että kesäjuhlilla 
opittu on omiaan rohkaisemaan meitä 
sekä täällä Suomessa että Ruotsissa jat- 
kuvasti työskentelemään yhteisen jalon 
asian hyväksi. 



Ruotsin inkorlnsuomalaiston 30. kosäjuhia Boräsissa 



Yhteenkuuluvuus/ lähimmäisenrak- 
kaus ja yhteisvoimin eteenpäin pyrki- 
minen olivat juhlapuheiden keskeisinä 
aiheina Ruotsin inkerinsuomalaisten 
kesäjuhlilla Boräsissa. Useaan kertaan 
toistuivat sanat samaan Jumalan per- 
heväkeen kuulumisesta rajoista ja 
kansallisuuksista riippumatta. 
Tuomiorovasti Karl-Gunnar Grape toi 
Boräsin seurakuntien tervehdyksen. Hän 
osoitti pöydällä edessään olevaa Inkerin lip- 
pua ja sanoi: »Minulla on ollut il^ ja kun- 
nia olla tällaisilla juhlilla ennenkin. Mi- 
nulla on myös tämä lippu kotonani.» Mie- 
liinpainuvassa puheessaan hän kosketteli 
niitä asioita, jotka yhdistävät inkeriläisiä 
Suomessa ja Ruotsissa sekä myös suomalai- 
sia ja ruotsalaisia; niitä siteitä, jotka jo vuo- 
sisatojen, vuosituhansienkin ajan ovat liittä- 
neet Ruotsin ja Suomen kansojen kohtalot 
yhteen. 

Sama aihe, yhteenkuuluvuus, toistui leh- 
tori Pirjo Lehtosenkin puheessa urheilukil- 
pailujen avajaisissa Ryavallenin urheiluken- 
tällä: »Ihmiselle on tärkeää tuntea kuulu- 
vansa johonkin.» Jumalan perheväkeen 
kuulumme kaikki kansallisuuksista ja ra- 
joista välittämättä. 

Erityisen mieitäiämmittävä ja juh- 
ia tunne im aa kohottava oii ISK:n kun- 
niapuheenjohtajan kapteeni Uuno 
Hammarströmin puhe juhiaseuroissa. 
Hän kertoi joutuneensa kosketuksiin 
inkeriläisten kanssa ensi kertaa jo v. 
1948 ja muisteii niitä aikoja sanoen 
mm.: »Voitte oiia iioisia siitä, että 
äidinkieienänne oii suomen kieli. Tei- 
tä ei havaittu iiian paijon. Oien iloi- 
nen, että teiiiä on siitä iähtien kaikki 
mennyt niin hyvin, jos vertaan teitä 
siihen joukkoon, joka siiioin oii taäi- 
iä, Oiette päässeet eteenpäin työn- 
ne ansiosta. Kunniapuheenjohtaja- 
nanne tunnustan avoimesti oievani 
yipeä teistä. Uskon, että teiiie on 
käynyt niin hyvin siksi, että oiette oi- 
ieet jumalaapelkääväisiä, kunnioitta- 
neet Ruotsin iakeja ja seuranneet 
kymmentä käskyä ette vain kouluis- 
sa vaan myös eiämässä. Te oiette 
terve oksa vanhassa puussa. Toivon, 
että jätätte vastuuntuntonne perin- 
nöksi myös iapsiilenne täällä.» 
Kapteeni Hammarströmin puhe johdatteli 
ajatukset kieliongelmaan ja kenties juuri 
siitä johtuvaan sukupolvien väliseen risti- 
riitaan. Aihetta käsittelivät puheessaan se- 
kä pastori Rantanen että Nanna Sevelius. 



Edellinen kehoitti nuoria ja vanhempia te- 
kemään kaiken mitä tehtävissä on yhteisen 
asian hyväksi. Nanna Sevelius vertasi pu- 
heessaan nuoria ja vanhempia uuteen ja 
vanhaan rinnakkain seisovaan kirkkoon. 
»Uskon, että molemmilla on sama tehtävä: 
julistaa evankeliumia. Niin myös eri su- 
kupolvilla on täällä sama tehtävä, Jumalan 
rakkauden julistaminen. Molempia tarvi- 
taan yrittämään eteenpäin yhteisvoimin.» 

Yhteisvoimin eteenpäin oli myös 
kirkkoherra Matti Vironmäen puheen 
perusajatus. Hänen sanansa saivat 
kuulijan vakuuttuneksi siitä, että vain 
yhteisvoimin, rakkauden voimin 
voimme jatkaa tästäkin eteenpäin. 
Hän lopetti puheensa sanoihin: »Eri- 
tyisesti meidän inkerinsuomalaisten 
on syytä iloita osaksemme tulleesta 
rakkaudesta. Siksi juuri meidän tu- 
lisi olla rakkauden kantajia ja eteen- 
päln viejiä; meidän tulisi lähteä liik- 
keelle rakkauden voimin. Meidän tu- 
lisi pyrkiä siihen, että rakkaus voit- 
taisi yhä enemmän alaa tääiiä maail- 
massa, jossa on niin paljon eripurai- 
suutta puoiuemieiessä ja uskonnolli- 
sessakin mieiessä. Siiiä Topeliuksen 
iegendan sanoma: 'me ihmiset eiäm- 
me rakkaudesta' on yhä tosi.» 
Monia muita arvokkaita ja mieleenpainu- 
via puheita — mm. rovasti Jääskeläisen 
juhlaesitelmä kansallisessa illassa — saatiin 
kolmipäiväisten juhlien aikana kuulla. 
Merkkipäiväjuhlien arvoa lisäsi inkerinsuo- 
malaisten taiteilijoiden töiden näyttely Kul- 
turhusetin taidemuseossa. Juhlista ja näyt- 
telystä kerrotaan tässä numerossamme myös 
Matti Vironmäen pääkirjoituksessa sekä ro- 
vasti Jääskeläinen juhlamuistelmissa jne. 
Näyttelyyn osallistuneita taiteilijoita tulem- 
me syksyn ja talvan kuluessa esittelemään 
eri numeroissa. 

Arvokkuutta tämänkertaisille kesäjuhlille 
oli omiaan antamaan myös Boräsin kaupun- 
gin juhlien kutsuvieraille tarjoama lounas. 
Se vakuutti jälleen kerran: meidät huoma- 
taan, meitä arvostetaan ja meihin luotetaan. 
Tämä arvostus ja luottamus tuli useasti esil- 
le kaupungin edustajien ja Ruotsin kirkon- 
miesten lounaalla pitämissä puheissa. Se 
antoi voimaa uskoa: — Me emme ole vielä 
unohdettu ja olemattomiin pyyhkäisty kan- 
sansirpale. Meidän tulee rakkaudella vaalia 
perinteitämme ja väsymättä yrittää eteen- 
päin — yhteisvoimin. — A.L. 




On taakse Jääneet Jo Juhlahetket... Eron 
hetki on kyynelten alkaa. Kirkkoherra Matti 
Vironmäki lausuu Jäähyväiset lähtövalmiina 
odottavan bussin ovella. — Valok. Viktor 
Tilkku. 



Kaksi vanhaa ystävää, Liisa Kiisseli 
(kesk.) ja Anna Virolainen, ovat tavan- 
nut toisensa pitkästä aikaa. Tapaamises- 
sa on erityistä juhlan tuntua, sillä on 
juhannusaatto ja ollaan matkalla kohti 
Boräsia, jossa Ruotsin inkerinsuomalai- 
set viettävät 30. kesäjuhliaan. Kaiken li- 
säksi ystävyksistä toinen, Liisa Kiisseli 
viettää tänään 8 3 -vuotis syntymäpäi- 
viään. Liisa Kiisseli on syntyisin 
Miikkulaisten Alakylästä (o.s. Nässi), 
mutta muutti avioiduttuaan Yläkylään. 
Kuvassa mukana rovasti Juhani Jääske- 
läinen Lahdesta. — Valok. A. Luoma. 




Rovastit Juhani 
Jääskeläinen Ja Aatami 
Kuortti skuorltsalalsten 
ympäröiminä. Vas. 
sisarukset Aino 
Hämäläinen (Kontu- 
pohja), Amalia Tilkku 
(Flllpstad) sekä Antti 
Ja Aino Tervo 
(Mölndal) — Valok. 
Viktor Tilkku. 




Ajankulku ja kiitos 



On ihana juhannusaatto, sinikirkas tai- 
vas. Aamuauringon noustessa kastehel- 
mi pisaransa pudottaa. Sinä, Inkerin ystä- 
vä, heräsit jo varhain. Matkasi oli tänne 
Boräsiin päin. On Siunattu hetki ... ja — 

On aika kulunut nopeasti siitä, kun en- 
siaskel tähän maahan astuttiin. Päämäärä 
oli — vapautta kohti. Kiitos Ruotsille, kun 
meidät suojasit. 

Mutta ensiavun ansiosta haluaisin lausua 
Suuren Kiitokseni Suomen kansalle! Siellä 
ensin meidät heimoveljet -siskot vastaan 
otti. Herran siunaus Heille ikuinen! 

Neljä meillä ompi ilmansuuntaa: itä, 
etelä, länsi sekä pohjoinen. Viides suunta 
tuo taivahan suunta. Uskon, että sieltä 
saimme Herran siunauksen, kun kolmen- 
kymmenenkin vuoden takaa me toisiaamme 
täällä tavataan. Ei olis ollut kevyt matka 
meille lainkaan, jos ei ylhäältä ois saatu 
apua. 

Huomaan, että ollaan sidottu me yhteen 
elämänlankaa pitemmäksi kutomaan. Huo- 
maan, että ystävyys on suuri, kun kaikki 
saimme samaa tietä kulkea. 



seks jäänyt, ei tavannutkaan koskaan per- 
hettään. 

Vaikka tiemme onkin ollut kovin pitkä 
ja kannettava sodan taakka suurikin. Silti 
aatoksemme kaipaa synnyinmaalle — koti- 
paikkaan — vanhaan Inkeriin. 

Usein ajattelin, miksi Herra antoi ristin 
suuren meidän inkeriläisten vaivaloiseen 
elämään, ja huomasin, jos Herra ristin an- 
taa, hän antaa voimaa myös sitä kantamaan. 

Nyt on kannettu nuo vaivat, suuret huo- 
let, on päästy hyvin eteenpäin. Oma 
ahkera into ja tarmokas oli tahto, antoi 
Inkeriläisen elonarvan näin. 

Nyt on aika meillä melko huoletonta, kun 
noin monta vuosikautta on jo kulunut, ja 
elämäntarinakin syntyi, rikas meille, eikä 
yhteistyömme ole sammunut. 

Monasti säälien muistan sodan särkemää 
aikaa, saan usein päiväni jatkumaan iltaan. 
Kunnioittaen Inkeriläisten urhoollisuutta 
laittaisin ruususen kaikille rintaan! 

Lempi Sjöberg 
Gävle 



Moni meistä oli vallan nuori, usea isä, äi- Kirjoitettu Boräsin juhlaa varten 10. 6. 
ti pieni lapsi sylissään. Monta oli yksinäi- 1977. 



ISK:n diplomi 



heimotyössä ansioituneille on tapana luo- 
vuttaa Ruotsin kesäjuhlien yhteydessä. Tä- 
hän mennessä ovat seuraavat henkilöt saa- 
neet diplomin: 

1969: Uno Hammarstrom, Sulo Korpelai- 
nen. 

1970: Johannes Saklantti, Aatami Vainik- 
ka, Antti Juvonen, Toivo Jääskeläinen, Ant- 
ti Rokka. 

1971: Väinö Kekki, Eino Vironseppä, 
Aappo Björn, Aino Kekkonen, Aleksanteri 
Parkkinen. 

1972: Anna Parkkinen, Väinö Häyhänen. 



1973: Oskari Himiläinen, Matti Viron- 
mäki. 

1974: Viktor Minfors, Matti Randefelt, 
Eero Rautajoki, Juhani Jääskeläinen, Reino 
Ylönen, Gustaf Dahlbäck. 

1975: Vilho Mustonen, Pirkko Huurto, 
Antti Tervo, Folke Dahlbäck, Juho Hirvo- 
nen, Juho Kemppi (Eskilstuna), Eero Pitkä- 
nen. 

1976: Sven Danell, Kaisu Leitzinger, 
Hannu Vironmäki. 

1977: Juhani Rantanen, Henrik Toikka, 
Albert Kuortti, Hertta Allanmaa, Iida Rii- 
pinen, Aatami Kuortti, Leo Yllö. 



Yksi kuva puhuu enemmän kuin . . . 



Niin paijon 
puhutaan suku- 
polvien välisestä 
kuilusta, että 
tuskin tuosta 
loukosta löytyy 
pelitoveria . . . 




Mutta yrittänyttä 
ei iaiteta. Laita 
»laittaa» on eestiä 
ja merkitsee 
suomeksi 'moittia, 
nuhdeiia, soimata'. 



Taitaa oiia 
pötyä koko 
puhe suku- 
polvien välisestä 
kuilusta, siliä 
hyvinhän tämä 
sujuu. — Kuvat 
nuorten kokko- 
iiiasta Inkerin 
Kerhon kesä- 
mökiltä Kräke- 
redista juhan- 
nusaattona 
1977. — Sivun 
kuvat A. Luoma. 




♦ Lämmin muisto Boräsin 

Inkeri- juhlii ta 



* 



Tarkoitetaan juhlaa 24 — 26. 6. 1977. Jo 
juhlan ohjelmalehtinen käsitti 16 sivua. Sii- 
nä olivat alussa Boräsin kaupunkiseurakun- 
nan kirkkoherran Egon Ahmanin ja juhla- 
toimikunnan puheenjohtajan Jussi Jänik- 
sen sydämelliset tervehdykset. Oli lueteltu 
kolmen juhlapäivän 8 eri tilaisuutta ynnä 
Ruotsissa olevan Inkerin Suomalaisten Kes- 
kusliiton (ISK) vuosikokous. Samoin siinä 
oli paljon vieraiden tarvitsemaa opastusta. 
Mieluista huomiota herätti taidenäyttelyn 
johdosta julkaistu luettelo valokuvineen 
niistä taiteilijoista, joiden töitä maalattui- 
na, piirrettyinä tai muovailtuina oli näytte- 
lyssä esillä. Näistä taiteilijoista lienee huo- 
mattavin taidemaalari Juho Suni, syntyisin 
Tuutarista. Mutta Inkerissä syntyneitä oli 
niin runsaasti kuin 8 muuta taiteilijaa, joil- 
la usein oli hyvin huomattavat taide- ja 
muut opinnot takanaan. Olivatpa 2 nuo- 
rinta, Mirja Jääskeläinen ja Inkeri Kotsa- 
lainen jo syntyneet Ruotsissakin Inkerin 
suomalaisten vanhempien tyttärinä. 

— Skuoritsassa syntyneen Iikka Väisäsen 
kotipaikaksi mainittiin Kanada. — Jouk- 
koon liittyivät mukavasti myös 2 Suomen 
taiteilijaa, Yrjö Häkkinen ja Väinö Lätti. 

Juhlan ohjelmassa mainittiin, että 30 :n 
vuoden aikana on näitä suuria Inkeri-juh- 
lia pidetty eri puolilla Ruotsia eri vuosina 
kahdeksassa eri kaupungissa, mutta useim- 
miten Boräsissa. Simo Höylä kirjoittaa siinä 
ohjelmassa ensimmäisestä suuresta kesäjuh- 
lasta v:lta 1948 tuoden mm. erikoisen tun- 
nustuksen Ruotsin kirkolle, joka »on alusta 
asti ojentanut meille auttavan kätensä . . . 
aina on ollut tarjolla, mitä olemme tarvin- 
neet . . . Suomenkieliset ruotsalaiset papit ja 
piispat ovat olleet juhlissa julistamassa Ju- 
malan sanaa juhlakansalle». 

Juhlien pitopaikat olivat erinomaiset, ku- 
ten jumalanpalvelusten pitopaikkana Kustaa 
Aadolfin kirkko ja muina paikkoina Kult- 
tuuritalo monine huoneineen ja teatterei- 
neen sekä Bäckäng-koulu. Kenttähartau- 



teen ja urheilukisoihin käytettiin Ryval- 
lenin urheilukenttää laajoine porrastettuine 
penkkeineen. Olipa nuorten kokkoiltakin 
Boräsin Inkeri-Kerhon omalla mökillä. 

Ruotsalaisten jumalanpalvelusten takia 
oli kesäjuhlan jumalanpalvelukset juhan- 
nuksena ja seuraavana päivänä (sunnun- 
taina) alettava jo klo 8 aamulla, mutta se 
ei suinkaan estänyt Inkerin suomalaisen 
väen runsasta kokoontumista. Ensin mai- 
nitussa jumalanpalveluksessa saarnasi ro- 
vasti Aatami Kuortti ja jälkimmäisessä tuo- 
miorovasti Karl-Gunnar Grape. Tämän 
saarnan tulkitsi sujuvasti suomeksi teologian 
opiskelija Jussi Jänis. Tässä oli myös eh- 
toollisen vietto. 

Ilolla saadaan todeta, että juhliin oli kut- 
suttu ja saatu esiintymään monet Inkerissä 
syntyneet pappismiehet: mainittu Kuortti, 
Oskar Björklund, Matti Vironmäki, Aadolf 
Värkki ja allekirjoittanut. Samoin olivat 
mukana ohjelmien suorittamisessa Ruotsis- 
sa toimivat pappismiehet Vilho Kurujoki 
ja Juhani Rantanen. Lämmin Inkerin ys- 
tävä kirkkoherranrouva Nanna Sevelius oli 
myös kutsuttu juhlaan puhujaksi. Samoin 
inkeriläisten ystävä kapteeni HammarstrÖm 
esitti meikäläisille liikuttavan tervehdyk- 
sensä. 

Tilaisuuksissa oli erittäin paljon lauluoh- 
jelmaa. Esiintyivät Gävlen suomalainen 
kuoro, Radan suomenkielinen kirkkokuoro, 
Boräsin evankeliumiyhdistyksen kuoro ja 
kuoro Kulttuuri 75. Yksinlaulua esitti mm. 
Aino Metiäinen. Näitä lauluesityksiä oli 
melkein kaikissa tilaisuuksissa, mm. juhla- 
seuroiksi mainitussa päiväjuhlassa. — Täs- 
sä piti juhlapuheen rovasti Matti Vironmä- 
ki. — Jumalanpalveluksissa toimi kanttori- 
urkurina Inkerin oma mies. 

Urheilukisat olivat hyvin monipuoliset. 
Eri lajeja oli miehille ja naisille sekä eri- 
ikäisille pojille ja tytöille. Oli jalkapalloa 
ja pualikkaa. 



KIITOS 

KIITÄMME KAIKKIA KARJALATA- 
LOLLA HELSINGISSA 9.— 10.7.1977 
PIDETTYJEN KESÄJUHLIEN JUHLA- 
PUHUJIA, OKJELMANSUORITTAJIA, 
TOIMIHENKILÖITÄ SEKA KAIKKIA 
JUHLIEN OSANOTTAJIA. 

INKERILÄISTEN YHDISTYS R.Y. 
MATTI VIRONMÄKI 

HELSINGIN PAIKALLISOSASTO 
YRJÖ KORKKINEN 



Juhlien ohjelman vetäjinä näyttivät ol- 
leen väsymättömät Jussi Jäins ja Armas 
Paakkonen. 

Todettakoon vielä erikseen, että kansallis- 
illassa oli laadultaan hyvin monipuolinen 
ohjelma: opettaja Armas Paakkosen ter- 
vehdys, runsaasti kuoro- ja yksinlaulua, 
murrejuttu, taikatemppuja, tanhuja, alle- 
kirjoittaneen Inkeriä koskenut juhlaesitel- 
mä, lausuttiin omia Inkeri^aiheisia runoja, 
suoritettiin taulujen huutokauppa, jaettiin 
ISK:n diplomeja ja laulettiin »Nouse In- 
keri». 

Lukuunottamatta toista Suomeen lähte- 
nyttä autoa yleisö pysyi koossa päättäjäis- 
tilaisuuden loppuun saakka kuullen monia 
lauluohjelmia ja puheita. Päätöspuheessa 
korostettiin voimakkaasti niiden sukulais- 
temme muistamista, joita olosuhteet uhkaa- 
vat sekä muukalaistumisella että pakanal- 
listamisella. Todettiin, että tämä asia oli 
pistimenä Ruotsissa ja Suomessa olevien 
inkerinsuomalaisten lihassa ja etteivät he 
saata tätä tosiasiaa unohtaa. Tilanteen pa- 
rantamiseksi olisi jotain pyrittävä tekemään! 

Tämä kesäjuhla kokonaisuudessaan oli 
erittäin antoisa. Kiitos siitä Jumalallemme 
sekä myös juhlan järjestäjille. 

Juhani Jääskeläinen 



Boräsin kesäjuhlilta 

lähetetty ja saatu 

sähkösanomia ja 

onnitteluja 

Tili Hans Majestät Konungen 

Finsk-Ingermanländarna samlade i Boräs 
tili midsommarfest för 30 :e gängen i Sverige 
skickar Sveriges Konung sin hälsning och 
ber att fä framföra sitt vördsamma tack för 
den fristad som Sverige och dess Konung 
erbjöd oss. 
Finsk-Ingermanländarnas Centralförbund 

'Hänen Majesteetilleen Kuninkaalle 

Ruotsin inkerinsuomalaiset, jotka kokoontu- 
vat Boräsiin viettämään juhannusjuhliaan 
30. kerran, lähettävät Ruotsin Kuninkaalle 
tervehdyksensä ja pyytävät saada esittää 
kunnioittavan kiitoksensa siitä turvapaikas- 
ta, jonka Ruotsi ja sen Kuningas meille tar- 
josivat.' ISK 

Ruotsin kuningas lähetti edellisen sähkö- 
sanoman johdosta tervehdyksen juhlille: 
Jag tackar varmt för er hälsning 
'Kiitän lämpimästi tervehdyksestänne' 
Carl Gustaf 

Boräsin Suomi-Seuran lämpimät onnitte- 
lut inkerinsuomalaisten 30. kesäjuhlille Bo- 
räsissa 24 — 26. 6. 1977. 



Unto-Einar Suhonen 
puheenjohtaja 



Olavi Järvinen 
sihteeri 



Vid Ingermanländarnas jubileum viii jag 
uttrycka Caroli församlings lyckönskan. Mä 
Guds välsignelse följa Er nu och alltid. Er 
tillgivne 

'Lausun juhliville inkeriläisille Carolin 
seurakunnan onnentoivotukset. Seuratkoon 
Jumalan siunaus Teitä nyt ja aina. Teidän' 

Ragnar Lundell 
Kykoherde 
Kirkkoherra 



Ruotsin kesäjuhlien 
urheilukilpailujen tulokset 



Miehet 100 m: 1. Juha Montonen, Möln- 
lycke 12,1, 2. Pauli Mentu, Boräs 12,9, 3. 
Immo Rinne, Boräs 13,0, 4. Paavo Rampa, 
Göteborg 13,0, 5. Alex Ruotsalainen, Möln- 
lycke 13,2. 

Miehet 400 m: 1. Immo Rinne, Boräs 
58,1, 2. Pauli Mentu, Boräs 59,0, 3. Eino 
Paakkonen, Partille 68,3, 

Miehet 1.500 m: 1. Immo Rinne Boräs 
4.56,2, 2. Pauli Mentu, Boräs 4,56,3. 

Miehet pituus: 1. Viktor Tilkku, Göte- 
borg 544, 2. Paavo Rampa, Göteborg 488, 
3. Juhani Montonen, Mölnlyeke 455 4. Alex 
Ruotsalainen, Mölnlyeke 429. 

Miehet kuula: 1. Paavo Rampa, Göteborg 
10,13, 2. Juha Montonen, Mölnlyeke 9,08, 3. 
Alex Ruotsalainen, Mölnlyeke 8,24, 4. Eino 
Paakkonen, Partille 6,93. 

Ikämiehet 100 m: 1. Alex Ruotsalainen, 



Mölnlyeke 13,0, 2. Eino Paakkonen, Partille 
13,2, 3. Ilmari Rinne, Boräs 15,2. 

Ikämiehet 1.500 m: 1. Viktor Tilkku, 
Göteborg 4.46,0, 2. Kalevi Myyryläinen, 
Boräs 4.58,6, 3. Eino Paakkonen, Partille 
5.18,0, 4. Ilmari Rinne, Boräs, 5, Oskar 
Björklund, Skövde. 

B-pojat 100 m: 1. Immo Rinne, Boräs 
13,1, 2. Jarmo Savolainen, Boräs 13,2. 

B-pojat pituus: 1. Jarmo Savolainen, 
Boräs 475, 2, Rolf Valkiainen, Dalsjöfors 
397, 

B-pojat korkeus: 1, Kari Soittu, Mölndal 
155, 2. Jarmo Savolainen, Boräs 130, 3. 
Christian Hihnala 125, 

B-pojat kuula: 1. Christer Kekkonen, 
Olofstorp 11,61, 2. Kari Soittu, Mölndal, 
11,54, 3, Jarmo Savolainen, Boräs 11,47, 4, 
Petri Koistinen, Flemingsberg 6,29. 




Suomen voittoisa kyykäjoukkue lähdössä Ryavallenin pelikentälle. Oikealla Borasin 
kesäjuhlien keskuspaikka Kulturhuset. Kyykkä jät oikealta vasemmalle: Yrjö Kork- 
kienen, Oskar Toivokainen, Toivo Halonen ja kuvanottajalle tuntematon. — Valok. A. 
Luoma. 



Naiset 100 m: 1. Christina Jämsä, Boräs 
15,9, 2, Eija Paakkonen, Partille 16,6, 3. 
Leena Paakkonen, Partille 16,6. 



C-pojat 100 m: 1. Anders Paakkonen, 
Boräs 14,7, 2, Petri Koistinen, Flemingsberg 
15,8. 

Kentän laidalta. Urheilu on olennainen osa kesäjuhlien ohjelmaa; se 
kuuluu perinteisiin, joita vaalitaan. Katsomossa seurataan silmä kovana 
nuorten saavutuksia, mutta mikä estää vaihtamasta kuulumisia harvoin 
tavatun ystävän kanssa. — Kameran silmä on tavoittanut ISK.n kun- 
niapuheenjohtajan Uuno Hammarströmin ja Viktor Minforsin rattoi- 
sasti rupattelemassa »penkkiurheilun» lomassa. — Valok. A. Luoma. 



INKERI-ILLAT BORÄSISSA 

Inkeriläisten seurakuntakodilla Bockasjögatan 9 järjestetään syksyn aikana kerran kuu- 
kaudessa ns. Inkeri-ilta. Ohjelma tulee olemaan vaihtelevaa kuten esitelmiä, musiik- 
kia, keskustelua, filmiesityksiä jne. Tähän mennessä on ajateltu että kokoonnumme 
seuraavina sunnuntaina kello 17.00: 11/9, 2/10, 13/11 ja 4/12. Tee merkinnät alma- 
nakkaasi näiden päivien kohdalle. Ensimmäisen Inkeri-illan ohjelmasta tiedämme, 
että Armas Paakkonen tulee näyttämään dia-kuvia inkeriläisestä toiminnasta. Hän 
kertoo tällä kertaa suomeksi, mutta joku ilta on tarkoitus pitää ruotsiksi, joten pyy- 
dämme lehden lukijoita Ruotsissa ilmoittamaan asiasta heimomme nuoremmille. Tu- 
levien Inkeri-iltojen ohjelmasta tulee tarkempi ilmoitus Inkeriläisten Viestissä. Kaik- 
ki ovat tervetulleita, niin vanhat kuin nuoret! — A.P. 



C-pojat pituus: 1. Anders Paakkonen, 
Boräs 399, 2. Iiris Pylsy, Mölndal (tyttö!) 351, 
3. Petri Koistinen, Flemingsberg 259. 

D-pojat 60 m: 1. Christian Hihnala 9,0, 
2. Kent Paakkonen, Partille, Jorma Vuo- 
renmaa, Källered 9,2, 4. Mikael Konontsuk, 
Boräs 9,4, 5. Ulf Kekkonen, Olofstorp 9,5, 
6. Rainer Paakkonen, Partille 9,8, 7. Jari 
Lehto, Boräs 10,1, 8. Erik Ruotsalainen, 
Mölnlycke 11,0. 

D-pojat pituus: 1. Kent Paakkonen, 
Partille 368, 2. Jorma Vuorenmaa, Källered 
359, 3. Ulf Kekkonen, Olofstorp 349, 4. 
Mikael Konontsuk, Boräs 346, 5. Erik Ruot- 
salainen, Mölnlycke 290. 

D-pojat kuula: 1. Mikael Konontsuk, 
Boräs 6,59, 2. Rainer Paakkonen, Partille 
6,46, 3. Ulf Kekkonen, Olofstorp 5,67. 



E-pojat 60 m: 1. Christer Paakkonen, 
Mölnlycke 10,5, 2. Anders Pylsy, Mölndal 
11,9, 3. Mikael Kakko, Mölnlycke 12,9. 

C-tytöt 100 m: 1. Iris Pylsy, Mölndal 15,3, 
2. Leena Paakkonen, Partille 16,0, 3. Ilona 
Rinne, Boräs 17,1. 

E-tytöt 60 m: 1. Christina Hihnala, Boräs 
10,2, 2. Tuija Laitinen, Boräs 10,3, 3. Elisa- 
beth Aitman, Landvetter 10,6, 4. Anna 
Nänni, örebro 10,9, 5. Anneli Suomalainen, 
Göteborg 11,1. 

F-tytöt 60 m: 1. Lisbeth Hihnala, Boräs 
11,8, 2. Pia Harjula, Suomi 12,2, 3. Jaana 
Laitinen, Boräs 12,4, 4. Christina Paukko- 
nen, Boräs 12,6. 

Kyykkä: 1. Helsingin inkeriläiset (17 pis- 
teen ero), 2. Kalevan Kansa Kerho, Boräs. 

Jalkapallo: Boräs — Mölndal 1 — 8. 

Kuulumisia Jönköpingistä 

Jönköpingin Inkeri-kerho on yksi pienim- 
mistä järjestöistä, jotka toimivat ISK:n 
alajärjestöinä Ruotsissa. Siinä on vain 13 
jäsentä. Kuitenkin toiminta on säännöllis- 
tä ympäri vuoden. 

30. päivä toukokuuta oli ohjelmassa per- 
heretki. Sää oli epävakaa, harvinaisen kyl- 
mä pohjatuuli muistutti vielä menneen tal- 
ven läheisyydestä. Lumisadekuuro yllätti 
myös matkan varrella. 

Paikan päälle kerääntyi 21 asiasta kiin- 
nostunutta. Matkan päämääräksi olivat 
järjestäjät valikoineet Boräsin eläintarhan, 
jossa aika kului nopeasti ja nähtävyyksiä oli 
tarpeeksi. Ja näin rasittavan kävelyn jäl- 
keen oli hyvä levähtää aivan omassa seura- 
kuntakodissa. Täällä otti meidät ystävälli- 
sesti vastaan Mikko Närhi lausuen tervetul- 
leiksi. 

Aika taas vierähti iltaa kohti taloa katsel- 
lessa ja ajatuksia vaihtaen kahvipöydässä. 
Tuli jälleen aika ohjata autot kotia kohti. 
Olimme kiitollisia vieraanvaraisuudesta ja 
yhtä elämän kokemusta rikkaampia. 

Alfred S. 



ISK:n kunniadiplomi 
piispa Sven Danellille 

Länsi-Götan rajamailla — Tivedenissä — 
asuu nykyään entinen Skaran hiippakunnan 
piispa Sven Danell. Monelle meikäläiselle 
hyvin tuttu henkilö, ja niille, jotka eivät 
häntä tunne, haluan lyhyesti esitellä hänet. 

Nuorena pappina vv. 1930 — 37 hän toimi 
Eestin ruotsalaisten keskuudessa, siis vastaa- 
vassa tehtävässä kuin suomalaiset virkavel- 
jet aikoinaan Inkerissä. Näiltä ajoilta hän 
jatkuvasti hallitsee eestin kielen. 

Sodanjälkeisinä vuosina hän oli aktiivi- 
sesti mukana pakolaisten asioitten hoidossa, 
mm. oli monina vuosina Ruotsin kirkon 
asettaman pakolaiskomitean puheenjohtaja- 
na ja näin ollen myös vastuunalainen »Isien 
Uskosta». 

Tuli sitten aikoinaan myös meille elintär- 
keä kysymys esille. Meidän olemisemme 
Ruotsissa ei ollut ollenkaan itsestään selvä 



asia. Oli aikoja, jolloin satoja meikäläisiä 
laitettiin maasta pois. 

Silloin ryhmä ruotsalaisia, ja niitten jou- 
kossa Sven Danell, puuttui asioiden kul- 
kuun hyvällä menestyksellä. 

Meillä on aihetta muistaa näitä henkilöitä, 
jotka ovat meidän parastamme tarkoittaneet, 
ainoastaan ihmisrakkauden kannustamina. 
Ja siksi lauantaina 7. 5. kokoontui pieni 
joukko meikäläisiä piispan kotiin lausumaan 
kiitokset ja luovuttamaan ISK:n kunniadip- 
lomin tunnustuksena siitä korvaamattomas- 
ta työstä, jonka hän on suorittanut meidän 
hyväksemme. 

Alfred Saklantti 



Örebron kuulumisia 

örebron Inkerin Kerho on viime aikoina 
osoittanut elpymisen merkkejä. Iloitsem- 
me siitä, että kaupungin ulkopuolellakin 
(jossa ei ole omaa kerhoa) asuvat heimolai- 
semme liittyvät tukemaan kerhoamme. 

Boräsilaiset ystävämme ovat tehneet ret- 
kiä. Uppsalan matkan yhteydessä 15. 5. 77 
40-henkinen joukko pysähtyi O. P.tn seura- 
kuntatalolle levähtämään. Yhteistyössä pai- 
kallisen suomenkielisen seurakuntapiirin 
kanssa järjestyivät virkistävät lauluseurat. 
Voimakkaan virrenveisuun välissä puhui- 
vat leht. Katriina Eerola sekä matkan joh- 
tajana toiminut past. V. Kurujoki. Vallitsi 
kiitollinen mieli. Muistettiin Afrikan lähe- 
tystyötä kolehdilla 70 250 Rkrrlla. Kiitettiin 
yhdessä Taivaan Herraa. 

Helluntaiaattona örebrolaiset saivat kuul- 
la Olaus Petrin kirkossa harvinaisen korkea- 
tasoisen ja juhlavan kirkkokonsertin. Sen 
antoi Lappeenrannan (örebron kummikau- 
punki) Ev.Lut. seurakuntien nuoriso-orkes- 
teri joht. kapellimestari Rauno Vante. Kon- 
sertin väliaikana past. Kari Luumi piti pu- 
heen, jonka leht. Katriina Eerola tulkitsi 
ruotsiksi. Lappeenrannan nuorten moittee- 
tonta käyttäytymistä saivat ihailla örebro- 
laiset. 

Kultahäitä juhlittiin toisena Helluntaipäi- 
vänä tuvan täydellä joukolla Juho Honka- 
sella örebrossa. Pyydämme saada kiittää 
»morsiusparia» viaraanvaraisuudesta ja toi- 
voa: Onnea matkaan! 

A.H. 

Angäende medlemskap Puhutaanpa jäsenyydestä 



Svenska staten och kommunerna slöder 
ekonomiskt olika slag av föreningar. Stor- 
leken av detta stöd beror pä hur stor före- 
ningen är. Med »stor» menas hur mänga 
medlemmar föreningen har och med med- 
lem menas en person som betalat sin med- 
lemsavgift för äret. ISK som centralorgani- 
sation har av Statens Invandrarverk blivit 
ansedd som en för liten organisation med 
för fä medlemmar i de lokala föreningarna 
och av den anledningen fick vi inget verk- 
samhetsbidrag 1976. Som exempel kan 
nämnas att följande organisationer fick 
följande belopp: 



Ruotsin valtio ja kunnat tukevat taloudel- 
lisesti erilaisia yhdistyksiä. Avustuksen 
suuruus riippuu siitä, miten suuri yhdistys 
on. Toisin sanoen sen jäsenmäärästä; jäsen 
tarkoittaa henkilöä, joka vuosittain maksaa 
säännöllisesti jäsenmaksun yhdistykselle. 
ISKita keskusjärjestönä on Maahanmuutto- 
virasto pitänyt jäsenmäärältään liian piene- 
nä. Se katsoo, että myös sen paikallisosas- 
tojen jäsenmäärä on liian vähäinen, eikä sen 
vuoksi tukenut taloudellisesti sen toimintaa 
v. 1976. Seuraavassa esimerkkejä järjestöis- 
tä, jotka saivat allamainitun suuruisen sum- 
man avustuksena: 



Riksförbundet finska föreningar 

i Sverige 730 

Jugoslaviska riksförbundet 285 

Grekiska riksförbundet 260 

Italienska riksförbundet 110 
Finlandssvenskarnas riksförbundet 

i Sverige 110 

Estniska kommitten 135 

Esternas representation 45 
Lettiska centralrädet och 

hjälpkommitten 125 





Riksförbundet finska föreningar 




000 kr 


i Sverige 


730 000 kr 


000 kr 


Jugoslaviska riksförbundet 


285 000 kr 


000 kr 


Grekiska riksförbundet 


260 000 kr 


000 kr 


Italienska riksförbundet 
Finlandssvenskarnas riksförbund 


110 000 kr 


000 kr 


i Sverige 


110 000 kr 


000 kr 


Estniska kommitten 


135 000 kr 


000 kr 


Esternas representation 
Lettiska centralrädet och 


45 000 kr 


000 kr 


h j älpkommitten 


125 000 kr 



Som synes är det fräga om stora pengar. 
ISK redovisade 1976 sammanlagt 248 med- 
lemmar. Jag vet att mänga ingermanlän- 
dare anser att »vi är ju mänga fler än vad 
som kommer fram i medlemsstatistiken». Jo 
visst! Men här räknas endast medlemmar 
som betalat medlemsavgiften! Hur ska du 
kunna räda bot pä detta? Jo: Gä med i när- 
maste ingermanländska förenlng. Kontakta 
mig sä ska jag vid behov hjälpa dig tili när- 
maste förening. Min adress och mitt tele- 
fonnummer hittar du pä sidan 2. Sätt fart. 

Armas Paakkonen 



Niin kuin näkyy, on kysymys suurista ra- 
hamääristä. ISK:n yhteenlaskettu jäsen- 
määrä 1976 oli 248. Tiedän, että monet in- 
keriläiset ovat sitä mieltä, että »meitähän 
on toki paljon enemmän, kuin jäsenluette- 
loista käy ilmi». Varmasti! Mutta tässä on 
kyse ainoastaan niistä jäsenistä, jotka ovat 
maksanet jäsenmaksunsa. Voisiko asiaa jo- 
tenkin parantaa? Kyllä! Liity iähimpaän in- 
kerinsuomalaisten yhdistykseen. Ota yhteys 
minuun, niin voin tarvittaessa auttaa löy- 
tämään Sinua lähinnä olevan yhdistyksen. 
Osoitteeni ja puhelinnumeroni löydät Vies- 
tin sivulta 2. Pidä kiirettä! 



Armas Paakkonen 

Inkeriläisten seurakuntakotisäätiön 
toimintakertomus 1976 



Hallinto 

Säätiön johtokuntaan ovat kertomusvuon- 
na 1976 kuuluneet Toivo Parri, puheenjoh- 
taja, Juhani Rantanen, sihteeri, Mikko När- 
hi, rahastonhoitaja sekä Aleksanteri Halttu- 
nen, Arvi Haikonen, Iisakki Sigenstam, 
Emilia Pyykkönen ja Juho Steenari. Johto- 
kunta kokoontui seitsemän kertaa. Vuoden 
aikana pidettiin kaksi sääntömääräistä 
yleistä kokousta, joista ensimmäinen myös 
oli seurakuntakodin 15-vuotisjuhla. Kun- 
nia- ja kutsuvieraana juhlassa oli rovasti 
Juhani Jääskeläinen Suomesta. 

Työvaliokunnan ovat muodostaneet Toivo 
Parri, Iisakki Sigenstam ja Arvi Haikonen. 

Tilintarkastajat ovat pankkikamreeri Fe- 
lix Tukia ja tekstiilityön tekijä Eino Steena- 



Toiminta 

Toiminta seurakuntakodilla on jatkunut 
entiseen tapaan, joskin vilkastuen. Sään- 
nöllisesti on kokoontunut kaksi lähetyspii- 
riä, diako niapiiri ja vanhustenkerho. Lä- 
hetyspiirit ovat Evankeliumiyhdistyksen Ja- 
panin- ja Kenianlähetyspiiri ja niitä on 
johtanut Eino Steenari, diakonia piiriä ja 
vanhustenkerhoa on johtanut Tuula Davids- 
son. Seurakuntakodilla on myös toimitettu 
lukuisia kastetoimituksia, pidetty vapaaeh- 
toisten seurakuntatyöntekijöitten koulutus- 
tilaisuuksia jne. Kaiken kaikkiaan on näitä 
kokoontumisia ollut 138 ja niissä on ollut 
läsnä 3209 henkeä. Tässä luvussa eivät ole 
mukana ne seurakuntalaiset, jotka ovat ol- 
leet tapaamassa diakonissa Tuula Davidsso- 
nia hänen vastaanotollaan, joka on ollut 
neljänä päivänä viikossa. 

Talous 

Kodin menot kertomusvuonna ovat olleet 
12 233:60 kruunua. Nämä on peitetty mm. 
paikallisen seurakunnan myöntämällä 5000 
kruunun avustuksella, vuokratuloilla 4110 
kruunua, lahjoituksilla ja kolehdeilla, 2886 



kruunua, jne. Kodin varat kertomusvuoden 
päättyessä ovat 66 046:76 kruunua ja velka 
Boräs Sparbankille 15 550 kruunua. Kor- 
jausten suhteen on koti elänyt ns. säästö- 
liekillä kodin kunnon siitä kuitenkaan kär- 
simättä. 

Tulevaisuus 

Kertomusvuonna on nostettu esiin kysy- 
mys seurakuntakodin puheenjohtajasta, jo- 
ka sääntöjen mukaan on paikallinen suo- 
menkielinen »pakolaisia varten palkattu» 
pappi. Tällaista henkilöä ei enää tässä vai- 
heessa Ruotsin kirkossa ole, ja paikallinen 
suomenkieliseen työhön palkattu pappi ei 
enää katsonut voivansa toimia säätiön pu- 
heenjohtajana. Tuomiokapituli, jolla sään- 
töjen mukaan on oikeus määrätä tässä ti- 
lanteessa puheenjohtajasta, katsoi, että ny- 
kyisen varapuheenjohtajan Toivo Parrin toi- 
mikausi saa jatkua toistaiseksi. 

Toinen seurakuntakodin tulevaisuuteen 
vaikuttava seikka on ehdotus kaiken siinä 
tapahtuvan toiminnan siirtäminen ruotsa- 
laisen seurakunnan tiloihin. Keskusteluissa 
näiden ja seurakuntakodin johtokunnan vä- 
lillä on johtokunta ilmaissut periaatteellise- 
na kantanaan, ettei sillä ole mitään tätä 
siirtämistä vastaan edellyttäen, että toi- 
minta tilan ja ajan suhteen saa samanarvoi- 
set puitteet. Sikäli kuin tässä asiassa muu- 
toksia tapahtuu, jää lopullinen ratkaisuvalta 
säätiön yleiselle kokoukselle. 

Yhteenveto 

Kuudennentoista toimintavuotensa päättä- 
nyt koti ja sen johtokunta lausuu kiitoksen- 
sa Boräsin seurakunnille ja diakoniapiirille, 
joitten taloudellinen tuki on ollut ratkaise- 
va. Tämä kiitos kohdistetaan myös niille 
monille yksityisille, jotka uskovat yhteisen 
kotimme asiaan ja tämän uskonsa ovat käy- 
tännöllisillä toimenpiteillä ilmaisseet. 
Boräsissa 25 pnä kesäkuuta 1977 
Johtokunta/Toivo Parri 

ISK.n tilikertomus ajalta 

1. 5. 1976-30. 4. 1977 

Tulot: 

Jäännös edelliseltä vuodelta .. 24.559:72 

Pankkikorkoa 566 :80 

Jäsenmaksuja 1 .535 

Kesä ja muistokivijuhlasta .... 917 
Kirjojen ja postikorttien myyn- 
nistä 1.529:50 

Lahjoituksia yksityisiltä 800 

Lahjoituksia järjestöiltä 1.148:11 

Tuki Invandrarverkeniltä .... 7.000 

Inkeriläisten Viestiltä takaisin 2.000 

Yhteensä tuloja kr 40.056:13 



Menot: 

Kulttuurirahastosta kerhotoi- 

mintakurssille 900 

Palkkioita toimihenkilöille .... 400 

Matka ja edustus 2.616 

Invadrarverkeniltä kerhotoi- 
minnalle 4.803 

Toimisto, posti ja puhelin 1.627:40 

Väinö Pietari Kekin muotokuva 2.545 

Sekalaista 723:70 

13.615:10 

26.441:03 
40.056:13 



Yhteensä menoja kr 
Kassajäännös 



ISK:n rahastonhoitaja: N.R. 



Inkeriläisten Yhdistys ry. 



OMAISUUSTASE 31. 12. 1976 



Vastaavaa 

Rahaa 

Talletuksia 

Postipankki 

Kansallispankki 

Osuuspankki 

Tavaravarasto 

Saatavia 

Alijäämä 

Vastattavaa 

Viestin tilausmaks. v. 77 
Kirkkorahasto 
Säästö edell. vuosilta 
Velkoja 



820,99 

1.663,46 
340,77 
175 — 

3.013,33 
710 — 

5.581,04 



mk 12.304,59 

3.648 — 

687,39 

7.959,20 

10,— 

mk 12.304,59 



TULOSTASE 31. 12. 1976 

Tulot 

Inkeriläisten Viestin tulot: 
til.maks. 
ilm.maks. 
Ruotsin valtio 
Yksit, lahjoittajat 

Jäsenmaksut 

Tuloja tavaran myynnistä 

Korkotulot 

Alijäämä 

Menot: 

Inkeriläisten Viestin menot: 
painatus 
kuvat 
palkat 
matkat 
Stm. 
postikul. 
posti ja p. 

Toimistotarvikkeet 
Puhelinkulut 
Sekalaiset kulut 



18.928,18 

220 — 

2.530,05 

335,37 

22.013,60 

1.167,50 

90,84 

738,75 

5.581,04 



mk 29.591,73 



20.348,88 

2.222,64 

2.800,— 

416,— 

245,20 

2.333,59 

749,29 

29.115,60 

219,93 

186,20 

70 — 

mk 29.591,73 



Matti Vironmäki 



Hertta Allanmaa 

AJANKOHTAISIA ILMOITUKSIA 



HELSINGIN PAIKALLISOSASTO 



SEUKKOSEURA 



Paikallisyhdistyksen syyskausi alkaa jäl- 
leen. Syyskuun tilaisuus on Inkerikodissa 
25. 9. 1977. Lokakuun tilaisuus 23. 10. Aika 
sama kuin ennenkin eli 14.00. Tervetuloa. 



LAHJOITUKSIA 

Helsingin paikallisosasto on vuosikokouk- 
sessaan päättänyt lahjoittaa Inkeriläisten 
Viestin tukemiseksi 4 000 mk, Sivistyssää- 
tiölle 2 000 mk. 



TIEDUSTELU 

Juho Matinpoika Multia Pihkovitsan ky- 
lästä Inkeristä, nykyinen asuinpaikka jos- 
sain Ruotsissa. Sisaresi Karjalasta haluaisi 
osoitteesi. Kuka tietää jotain Multiasta? 
Kirjoittakoon osoitteella Maria Björklund, 
Box 2555, 502 63 Boräs. 



JOUKOSTAMME POISTUNEITA 

Pekka Rähmönen, synt. 7/3 1904 Skuorit- 
sassa, kuoli 29/4 1977 Boräsissa. 

Anna Tatti, synt. 23/3 1900, kuoli Boräsis- 
sa 24/5 1977. 

Katri Nikrus, synt. 10/2 1887 Hietamäellä, 
kuoli Boräsissa 22/5 1977. 

Viljo Kuokkanen, synt. 30/4 1926, kuoli 
Mölndalissa 4/6 1977. 



kokoontuu Inkerikodissa torstaina, syyskuun 
1. ja 15 pnä klo 13. 

Tervetuloa! 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



TURUN PAIKALLISOSASTO 

Vuoden 1977 juhlatilaisuudet Karjalaisten 
talolla Itäpellontie 2 pidetään seuraavasti: 



Mikkelinpäi vä j uhla 
Pyhäinpäivä j uhla 
Joulujuhla 

Ruissalon Blrkassa 



2. pnä lokakuuta 
5. pnä marraskuuta 
26. pnä joulukuuta 



Hengelliset tilaisuudet: 
28. pnä elokuuta 

Kaikki tilaisuudet alkavat kello 
Tervetuloa. 



14.00. 



LAHDEN SEUDUN INKERI-KERHO 

kokoontuu seuraavan kerran syyskuun toi- 
sena maanantaina eli syyskuun 12 pnä klo 
18.30 Joutjärven kirkon ravintolahuoneessa. 

Puheenjohtaja 



Vammala 1977. Vammalan Kirjapaino Oy. 



inkeriläisten viesti 





numero 



syyskuu 1977 



inkeriläisten viesti 


TOIMITUS : 
KONTTORI : 


Päätoimittaja: 

Matti Vironmäki, puh. 631 285 

Toimitussihteeri : 

Anja Luoma, puh. 892 460 

Koivikkotie 6, 01620 Vantaa 62 

(toimituksen osoite) 

Inkerikoti, Karj alatalo, Käpylänkuja 1, 

00610 Helsinki 61 

Puh. 793 796 

Postisiirtotili Hki 30636-4 

Auki maanantaisin klo 16.30 — 18.30 


TILAUSHINTA : 


25 mk/vsk. kotimaassa, Ruotsissa 30 kr. 


ILMOITUSHINNAT: 


1/1 sivu mk 200, — 
1/2 » » 120 — 
1/4 » » 70 — 
Kuolinilmoitukset 30, — 
Kiitos- ym. ilm. 20, — 
Kuva ilmoituksessa 20, — 


PÄÄ ASIAMIES 
RUOTSISSA: 


Armas Paakkonen 
Tingsgatan 4 B 
50253 Boräs. Puh. 633/101 850 
Postisiirtotili 626047-5 


PÄÄASIAMIES 
SUOMESSA : 


Hannu Vironmäki 

Tehtaankatu 5 E 43, 00140 Helsinki 14 

Puh 662 668 




Postisiirtotili 416608-9 




Lehti ilmestyy kerran kuukaudessa 




Kustantaja ja julkaisija: 
INKERILÄISTEN YHDISTYS R.Y. 



inkeriläisten viesti 

Osoiteosasto, Inkerikoti, Käpylänku- 
ja 1, 00610 Helsinki 61. Puh. 793 796, 
maanantaisin klo 16.30 — 18.30. 

MUUTATTEKO? 



Kiinnittäkää tähän osoite viimeksi 
saamastanne Inkeriläisten Viestistä. 
Kirjoittakaa alle uusi osoitteenne ja 
postittakaa meille ensi tilassa. 



NIMI 



UUSI LÄHIOSOITE 



UUSI POSTITOIMIPAIKKA 



MUISTAKAA 

testamenteilla ja lahjoituksilla 
Inkeriläisten SivistyssaatfttB. 
Testamenttiasioissa voi kysyä 
neuvoja päätoimittajalta, kirkko- 
herra Matti Viroamäeltä, puh. 
631285. 



KANSI: Ks. takakannen sisäsivu. 






* 



Matti Vironmäki: 



Hyviä uutisia 






Helsingin kesäjuhlien yhteydessä tie- 
dettiin kertoa, että Leningradin luteri- 
lainen seurakunta on parhaillaan kun- 
nostamassa vanhaa luterilaista kirkko- 
rakennusta omaan käyttöönsä. Kerto- 
musta kuunneltiin luonnollisesti tyyty- 
väisin, jopa iloisin mielin. Luterilaisesta 
seurakuntaelämästä Petroskoissa, jonka 
ympäristössä ent. inkerinsuomalaisia 
tiedetään asuvan varsin runsaasti, on 
myös saatu viestejä, jotka ilahduttavat 
jokaista, jolle uskonnonharjoittamisen 
vapaus on kallis asia. 

Myöskin muita iloisia uutisia on kuu- 
lunut maamme itäisen rajan takaa. Mo- 
net lukijoistamme ovat varmaan huo- 
manneet »Kotimaa» -lehden pääkirjoi- 
tuksen 12. 7. 1977, jossa kerrottiin Raa- 
mattujen viemisestä Neuvostoliittoon. 
Artikkelissa todettiin: 



»Luterilaisen maailmanliiton Dar es 
Salaamin yleiskokouksen merkittävin 
oheistieto oli uutinen, jonka mukaan 
maailmanliitto voi toimittaa raamattuja 
Neuvostoliitossa oleville saksankielisille 
seurakunnille. Samoihin aikoihin tuli 
tieto, että Suomen kirkko voi lahjoittaa 
Raamattuja ja virsikirjoja Leningradin 
ja Petroskoin suomalaisille seurakunnille. 

Näistä viesteistä on meidän Suomen 
luterilaisten syytä iloita. Monilla sak- 
sankielisillä kristillisillä ryhmillä ja 
seurakunnilla, joita on sadoittain pitkin 
laajaa Neuvostoliittoa, on ollut huutava 
puute Raamatuista. Nyt tätä puutetta 
voidaan helpottaa. Erityisen suuri on 
ilomme siksi, että Petroskoin suomalai- 
nen seurakunta ja parhaillaan vakiin- 
tuva Leningradin suomalainen seura- 



kunta saavat asianmukaista kirjallista 
täydennystä. 

On toivottavaa, että yhteydet Petros- 
koin ja Leningradin seurakuntiin tuli- 
sivat yhtä läheisiksi kuin mitä ovat yh- 
teytemme Eestin luterilaiseen kirkkoon. 
Toivottavaa niinikään on, että Suomes- 
takin käsin voitaisiin olla yhteydessä 
myös saksankielisiin uskonveljiimme. 

Raamattujen vieminen normaalia tietä 
Neuvostoliiton kristityille on myös pois- 
tamassa tarvetta salakuljetukseen, jota 
jotkut kristilliset ryhmät ovat harjoitta- 
neet. Oman kirkkomme toiminnan pää- 
periaatteena tulee olla, että toimitaan 
avoimesti. Nyt saatu lupa osoittaa, 
kuinka hyviin tuloksiin tällä tiellä voi- 
daan päästä.» 

Yllämainitut uutiset ovat omiaan tu- 
kemaan ajatustamme, että Helsingissä 
kaksi vuotta sitten pidetyn Euroopan 
turvallisuus- j a yhteistyökonferenssin 
päätökset eivät ole jääneet vain pape- 
rille vaan vaikuttavat myöskin käytän- 
nössä inhimillisen toiminnan eri aloilla. 
Noiden historiallisten päätösten tarkoi- 
tus todella on — kuten asiakirjassa to- 
detaan — »edistää rauhan lujittumista, 
kansojen välistä ymmärtämystä sekä 
ihmisen persoonallisuuden henkistä ri- 
kastuttamista rotuun, sukupuoleen, kie- 
leen ja uskontoon katsomatta». Juhlal- 
lisen asiakirjan sanoja lukiessamme 
voimme helposti jäädä ajattelemaan, 
miten tarkoitus käytännössä toteutu- 
nee. Edellämainitut hyvät uutiset roh- 
kaisevat uskomaan, että asiat järjesty- 
vät ja olot kehittyvät suotuisasti, kun- 
han vain jaksamme olla kärsivällisiä. 



Mitä on inkeriläisyys? 



Tämän yllättävän kysymyksen heitän 
Viestin palstoille erityisesti keski-ikäisten 
ja nuorten inkeriläisten pohdittavaksi. Myös 
vanhempien sopii lukea ja pysähtyä ajatte- 
lemaan, jotta he ymmärtäisivät, miksi hei- 
motoimintaamme aktiivisesti osallistuvien 
nuorten joukko pyrkii jäämään liian pie- 
neksi. 

Lähtökohtana on todettava, että perus- 
juuriltaan inkeriläisyys on ollut ja on yhä 
suomalaisuutta. Näin voimme syystä sanoa 
historian tosiasioihin pitäytyen. Tämä on 
selvää kaikille. Läheisenä esimerkkinä ker- 
ron, että siirtoseurakuntien arkiston kirkon- 
kirjojen mukaan oli äitini isoisä v. 1856 läh- 
tenyt Karjalasta Jääsken pitäjästä silloiseen 
Pietariin. Olipa vielä v. 1914 vanhempieni 
avioliittokuulutuksessa äitini nimen kohdal- 
la maininta: Suomen alamainen. Kertoman- 
sa mukaan äitini sai isoisänsä perintönä 
kantaa lapsena toisilta lapsilta haukkuma- 
nimeä nimityksen »tsuhnä». — Olisi mie- 
lenkiintoista tarkistaa suku juuriaan laajem- 
maltikin Järvisaaren kirkonkirjoista, missä 
ne sitten lienevätkin. 

Vanhemmalle väelle Inkeri ja menneet 
vuosikymmenet siellä ovat täynnä monia 
muistoja, joita rakkaina vaalitaan. Se eli 
Inkerissä nuoruutensa ja parhaan miehuu- 
tensa, johon liittyivät elämän suuret tapah- 
tumat: kodin perustaminen, tulevaisuuden- 
uskon täyttämä ahkeroiminen oman per- 
heen hyväksi ja sen tuloksena toimeentulon 
koheneminen. Oli innokasta kulttuuritoi- 
mintaa. Elämänkaari oli korkeimmillaan. 
Näitä rikkaita kokemuksia ja perinteitä pi- 
täisi nyt meidän nuoremman polven tallet- 
taa, sillä yhä uudelleen joudutaan totea- 
maan, että ne ovat vaarassa hävitä jo van- 
hempiemme ikäpolven mukana. 

Kysyn vieläkin, ovatko nuoremmat inke- 
riläiset tiedostaneet, mitä on inkeriläisyys 
nykyisyydessä, nyt kun on »aika uus» ja 
me elämme parasta luovaa kautta, työn ja 
toiminnan aikaa. 

Tosin me olemme sitä ikäluokkaa, joka 
yleensä ei ole saanut koulutusta, ei laajaa 



opillista sivistystä, vaan olemme olosuhtei- 
den myötä jääneet »työn raskaan raatajiksi». 
Meillä ei ole paljoa muistelemisen arvoista 
menneisyydessä — selvimpinä muistoina, 
elämän matkakumppanina lapsuudessa, 
murros- tai nuoruusiässä koetut sodan kau- 
hut. Sen jälkeen ovatkin vuosikymmenet 
olleet elämän rakentamista täällä isäimme 
maassa ja toisilla meistä Ruotsissa. Se on 
ollut omille jaloilleen yrittämistä, jokapäi- 
väisen toimeentulon hankkimista, hyvin- 
voinnin kasvua. 

Nuorempi polvi etsii juuriaan ja samalla 
tahtoo juurtua nykyisyyteen, löytää siinä 
tasapainoisen ja turvallisen muodon elä- 
määnsä. Pitäisi kuitenkin tiedostaa, selvit- 
tää itselleen, mitä on olla inkeriläinen, inke- 
riläisistä vanhemmista syntynyt kantasuo- 
malainen tai ruotsinsuomalainen. Mikä on 
meidän velvollisuutemme, mikä meidän 
osamme ja tehtävämme nykyisyydessä? 

Velvollisuutemme on kunnioittaa isiemme 
historiaa, heidän elämäntyötänsä. Ovathan 
he jättäneet meille suomalaisuuden, isien 
uskon Jumalaan, antaneet meille elämän, 
jota meidän on jatkettava niine lahjoinem- 
me ja perintötekijöinemme, jotka olemme 
heiltä saaneet. Siitä perinnöstä kaikkein 
merkityksellisin on ehkä luonne omine hei- 
mopiirteineen — aina hieman erilainen kuin 
esim. pohjalaisilla, savolaisilla, varsinais- 
suomalaisilla tai millä hyvänsä muulla Suo- 
men heimolla. Inkeriläinen on varsin so- 
peutuva, herkkä; helposti säkenöi silmistä 
ilo, mutta sen kanssa vaihtelevat myös kai- 
hon ja masennuksen ilmeet. Hän on uskol- 
linen, avoin, tunnollinen, rehellinen, moraa- 
liltaan vaativa, ahkera ja työteliäs, runon 
ja laulun rikkaudet tajuava ja hallitseva. 
Mutta hän on myös arka, pelokas, pidätty- 
väinen, epävarma, mitkä luonteenpiirteet 
tuovat muukalaisuuden, siirtolaisuuden tun- 
tua ja raskautta elämään, vaikka on jo vuo- 
sikymmeniä tätä maata rakennettu, kansaa 
rakastettu, niin kuin on myös saatu kokea, 
että meidät hyväksytään ja meitä rakaste- 
taan. Meidän pitää siis hyväksyä itsemme 



Sinä heitä annat 

Erzsebet Turmezei, Unkari 
Suom. Anna-Maija Raittila-Nieminen 

Jukaistu suomentajan luvalla 

Kuivalle kukalle raikas vesi — 
sisar tai veli, jonka saan Sinulta 
iloihini ja huoliini, Jumala. 
Heistä aavistan hellyytesi. 

Sinua kiitän, Sinä heitä annat 
rukoilijoiksi, kun masennun, 
valoa tuomaan, kun hairahdun, 
käsiksi, joilla nostat ja kannat. 

Sinua kiitän, yksin en jää. 
Sisarussydänten ihmeellinen 
sateenkaari kimmeltää. 

Sitä pitkin kulkee enkeleitä 
lohduttaen ja rohkaisten. 
Herrani, kiitos, kun annat heitä. 

♦^♦^♦♦♦♦♦♦♦♦♦♦♦♦♦♦♦♦♦♦^ 



niine ominaisuuksinemme, jotka olemme 
perintönä saaneet, hyväksyä inkeriläisyy- 
temme ja nähdä ja antaa inkeriläisinä oma 
osuutemme yhteisiin toimintoihin. Nuorem- 
mille se voisi merkitä myös aktiivisuuden 
lisääntymistä! Ehkäpä meidän osuutenam- 
me olisi lähinnä palvella ikääntyvää hei- 
moamme, rakentua ja virkistäytyä yhdessä 
vanhempien kanssa, löytää uutta viihtyi- 
syyttä, etsiä rikassisältöistä ohjelmaa, us- 
kaltautua ohjelmansuorittamiseen; kokea 
iloa ja kiitollisuutta. 

Saamme elää nykyisyyttä. Meidän ei tar- 
vitse tuntea olevamme ulkopuolisia, vaan 
nähdä avoimina ja käyttää yhteiskuntamme 
meille suomat mahdollisuudet. Iloisin ja 
vapain sydämin saamme pitää ohjeenamme 
Jeremiaan sanaa: Harrastakaa sen kaupun- 
gin menestystä, johon Minä olen teidät siir- 
tänyt, ja rukoilkaa sen puolesta Herraa, 
sillä sen menestys on teidän menestyk- 
senne. Jer 29: 7 — L.A. 



HUOM.! HUOM.! 

Perintäkortti heinä— elokuun nu- 
merossamme ei luonnollisesti koske 
niitä yhdistyksen jäseniä, jotka jo 
ovat maksaneet vuoden 1977 jäsen- 
maksun yhteisissä tilaisuuksissamme 
tai muuten. 



Helsingin kesäjuhlat Karjalatalolla 

9. - 10. 7. 77 



Terve tänne tultuanne 
siskot, veikot, vierahamme, 
juhlahetkemme iloksi 
päivän kuulun kunniaksi. 

Näin aloitti tervetuliaispuheensa Helsingin 
paikallisosaston puheenjohtaja Yrjö 
Korkkinen salintäydelle yleisölle In- 
keri-illassa Karjalatalolla 9. 7. 1977. — Niin, 
tuskin olivat Ruotsin 30- vuot is juhla tunnel- 
mat haihtuneet, kun jo taas yhtehen y hyt- 
tiin, saatiin toinen toisihimme. Taas kai- 
kuivat laulut ja kalevalaiset säkeet. Kau- 
niisti todella soi Kristiina Koiviston esittä- 
mänä Laps' Karjalan — Karjalatalolla kun 
oltiin — Inkeri-illassa; lausuntataiteilija 
Erkki Nikkilä esitti Kalevala-aiheisia runoja 
kuten tunnelmaan sopikin, ja kansallispu- 
kuinen Inkeri-kuoro lisäsi juhlan tuntua. 



ryksessä. Syntyperältään karjalaisena ja in- 
keriläisten sodanaikaisissa siirroissa toimi- 
maan joutuneena hänestä oli tullut myös 
inkerinsuomalaisille läheinen ystävä. Inke- 
riläisten ja karjalaisten yhteisiä tavoitteita 
nykyajassa hän luonnehti mm. näin: »Tar- 
koitus molemmilla heimoliikkeillä on sama: 
heimouden ja heimositeiden säilyttäminen, 
heimokulttuurin vaaliminen ja ylläpitämi- 
nen.» Hänen puheensa johtoajatuksena oli 
huoli Suomen ja suomalaisuuden tulevai- 
suudesta. Uusi siirtolaisuuden kausi on me- 
neillään maassamme. Täältä siirtyy valtavat 
määrät nuorta, työkykyistä väestöä Ruotsiin 
ja muihin maihin. Suomen kieli siirtolaisten 
keskuudessa unohtuu, heidän lapsensa sitä 
tuskin oppivatkaan. Kielen myötä häviää 
myös omaleimainen kulttuuriperintömme. 
Tämä ei liene ollut tarkoitus silloin, kun 




Laps' olen köyhän, kauniin Karjalan, vaan perinnön sain kaikkein kal- 
leimman. Sain soitot laulun lahjan sydämeen . . . Kristiina Koivisto lau- 
lamassa Inkeri-illassa. 



Juhlapuhujana Inkeri-illassa kuultiin 
pääjohtaja Erkki Tuulta. Hän kosket- 
teli puheessaan karjalaisten ja inkeriläis- 
ten yhteistä taustaa, yhteisiä kohtaloita so- 
tien ja sodanjälkeisten tapahtumien myller- 



karjalaiset ja inkeriläiset siirrettiin Kanta- 
Suomen puolelle. Tarkoitus oli koota yhteen 
samaa kieltä puhuva ja saman kulttuuripe- 
rinnön omaava kansanosa muun Suomen 
yhteyteen, ei sen luovuttaminen ja sulautta- 

minen muihin kansoihin ja kansallisuuksiin. 
Tällaiset ajatukset ilmenivät f pääjohtaja 
Tuulen puheessa. Hän tähdensi voimak- 
kaasti sitä merkitystä, mikä heimotyöllä ja 
tällaisilla heimojuhlilla on: se on, heimo- 
hengen ja samalla kansallishengen vaalimi- 
nen ja ylläpitäminen. Pääjohtaja Tuuli lau- 
sui puheensa lopussa mm.: »Meidän, karja- 
laisten ja inkeriläisten, kokemustemme va- 
laisemina, pitäisi kaikin voimin työsken- 
nellä kansallisen yhtenäisyyden säilymisen 
puolesta. Ehkä jättämällä pois keskinäiset 
(poliittiset ja ideologiset) riitamme löydäm- 
me uudelleen kansallisen hengen, niin että 
kansamme jälleen alkaisi kasvaa. Ehkä tääl- 
lä löytyisi se itu, jota seuraamalla löydäm- 
me Suomen kansalle yhteisen hengen.» 

Kalevalaisten Naisten liiton puheenjohtaja 
Elsa Vuorjoki toi iltaan Kalevalaisten 
naisten tervehdyksen. Inkeriläisille lausu- 
mansa sanoman hän kiteytti yhteen virkkee- 
seen, jonka ajatuksella on yleismaailmal- 
lista ja yleisinhimillistäkin kantavuutta: 
»Älkää antako teitä yhdistävien juurien kat- 
keta.» 

Tervehdyksiä Inkeri-illassa esittivät eri 
paikallisosastojen edustajat. ISK:n terveh- 
dyksen Ruotsista toi opettaja Armas Paak- 
konen, joka puheessaan valotti kieliongel- 
maa myös »mitalin toiselta puolelta». 

Urheilukilpailuja ei näilläkään kesäjuh- 
lilla unohdettu, nehän kuuluvat vankasti pe- 
rinteeseen. Päivällä pidettyjen kilpailujen 
palkinnot jaettiin Inkeri-illassa. Tulokset 
julkaisemme toisaalla tässä numerossa. 

Sunnuntain juhlallisuudet aloitettiin kun- 
niakäynnillä suuren inkeriläisen runontaita- 
jan ja muistivirtuoosin Larin Parasken 
muistomerkillä Hesperian puistossa. Tilai- 
suudessa puhui yhdistyksen puheenjohtaja, 
kirkkoherra Matti Vironmäki kertoen mm. 
että Larin Parasken muistissa on säilynyt 
kertovaa runoutta, häälauluja, työlauluja 
jne. yhteensä n. 32 000 säettä. Hän oli muis- 
tinsa puolesta suurin kaikista maailman 
kansanrunouskirjallisuuden tunnetuista ru- 
nonlaulajista. Tilaisuudesta julkaisi Uusi 
Suomi kuvan sekä kirjoituksen seuraavan 
päivän lehdessä. 

Juhlajumalanpalvelus pidettiin Agricolan 
kirkossa. Päiväsaarnan piti rovasti Aatami 
Kuortti ja liturgina toimi seurakunnan oma 
kirkkoherra Matti Vironmäki. 



Päiväjuhlassa Karj alatalolla piti terve- 
tuliaispuheen Hannu Vironmäki ker- 
toen raittiustoiminnasta Inkerissä. Profes- 
sori Pentti Kaiteraa kuultiin juhla- 
puhujana. Hän käsitteli hiljentymisen on- 
gelmaa ja viittasi puheessaan siihen, miten 
nykyaikana opetetaan ihmisiä harrasta- 
maan mietiskelyä, joka kääntää ajatukset 
pois Jumalasta. Kuitenkin vain Jumalan 



Professori Pentti Kaitera puhuu sunnun- 
tain päiväjuhlassa. 




sanassa löytyy vastaus niihin kysymyksiin, 
joita eteemme tulee. Ja vain rukouksessa ja 
Jumalan sanan tutkistelussa, hiljentymises- 
sä Jumalan sanan ääressä, opimme etsimään 
yhteyttä Jumalaan. 

Päivän merkittävimpiin tapahtumiin 
kuului kaikkien inkeriläisten »heimo- 
päällikön», edesmenneen johtaja Väinö 
Pietari K e k i n muotokuvan paljastus. 
Tämän ISK:n hankkiman rintareliefin 
on tehnyt Inkerin Tuutarista syntyisin 
oleva taiteilija Alina Kekkonen, 
joka nykyisin asuu Ruotsissa. Paljastustilai- 
suudessa pyydettiin lavalle sekä Väinö Ke- 
kin puoliso Irja Kekki että taiteilija 
Alina Kekkonen, joka oli juhlassa mukana. 
Paljastuspuheessaan lausui ISK:n puheen- 
johtaja Alfred Saklantti mm. »Useimmiten 
on niin, että tajuamme ihmisen arvon vasta, 
kun hän jo on poistunut joukostamme. Ar- 
vokkain palkinto, jota Väinö Pietari oli kos- 
kaan voinut toivoa, oli Inkeriläisten histo- 
rian päivänvaloon saaminen; siihen hänellä 
oli ollut suuri osuus, hän oli toiminut työn 
alkuunsaattajana. Toinen oli tämä Inkeri- 




Arr>ov altaista 
kutsuvieras- 
joukkoa sunnun- 
tain päivä- 
juhlassa. Kuva 
ylhäällä: 
rovasti Aatami 
Kuortti (äär. 
vas.) ja pro- 
fessori Pentti 
Kaitera kansal- 
lispukuisine puo- 
lisoineen. 



Kuva oikealla: 
Henkilöt edessä 
vasemmalta: 
ISK:n puheen- 
johtaja Alfred 
Saklantti, pro- 
fessori Leo Yllö, 
kapteeni Uuno 
Hammarström ja 
rouva Björn. 
— Sivun valok. 
Hannu Viron- 
mäki. 




koti. Väinö Pietari Kekillä on ollut myös 
suuri osuus Ruotsin inkerinsuomalaisten 
toimintaan, unohtamatta Inkeriläisten Vies- 
tiä, joka tänäkin päivänä toimii näkyvänä 
yhdyssiteenä Ruotsin ja Suomen inkerinsuo- 
malaisten välillä. Tämä muotokuva on kii- 
tollisuuden ilmaus siitä työstä, jonka hän on 
hyväksemme suorittanut.» 

Inkeriläisten yhdistyksen puheenjohtaja 
Matti Vironmäki kiitti Yhdistyksen, Sivis- 
tyssäätiön sekä Inkerikodin puolesta lau- 
suen: »Välillämme on ollut monia yhdistäviä 



siteitä, nyt myös tämä muotokuva tulee toi- 
mimaan tärkeänä yhdyssiteenä.» 

Päiväjuhlassa saatiin nähdä monen monta 
hyvää ohjelmansuoritusta niistä unohta- 
matta Hillevi Harjun laulua ja kanteleen- 
soittoa tai Tikkurilan tanhu joukkueen esi- 
tyksiä. 

Kaksipäiväiset juhlat päättyivät niiden 
henkeen ja arvoon sopivalla tavalla, kun 
monisatapäinen yleisö lopuksi yhtyi sei- 
saalleen nousten Nouse Inkeriin ja Maam- 
me-lauluun. — AL. 

HELSINGIN URHEILUKILPAILUJEN 
TULOKSET >. 

Naiset 60 m: 1) Lilja Aitman 10,0, 2) 
Barbro Aitman 10,3, 3) Hilkka Nikkola 11,0. 

Tytöt alle 8 v. 60 m: 1) Päivi Jämsä 14,0, 
2) Marie Aitman 14,5, 3) Crista Lehtinen 
15,0. 

Tytöt alle 10 v. 60 m: 1) Eila Korkka 11,3. 

Tytöt alle 12 v. 60 m: 1) Kirsti Korkka 

10.0, 2) Tiina Kärkkäinen 11,6. 

Tytöt alle 14 v. 60 m: 1) Sari Suojanen 

10.1, 2) Anna Korkka 10,3. 

Pojat alle 8 v. 60 m: 1) Tommi Liski 
12,1, 2) Patrick Aitman 12,3. 

Pojat alle 10 v. 60 m: 1) Ari Kärkkäinen 
10,5, 2) Mats Aitman 10,8, 3) Kari-Pekka 
Mykkänen 11,0. 

Pojat alle 12 v. 60 m: 1) Petri Kopponen 

2) 9,7, 2) Rickhard Lundqvist 9,8, 3) Esa 
Toivokainen 9,9, 4) Ari-Pekka Hyytiäinen 
10,0, 5) Jukka Jousimo 10,1. 

Pojat alle 14 v. 60 m: 1) Ari Kopponen 
8,9, 2) Thomas Lundqvist 10,2. 

Yleinen 3-ottelu (100 m, pituus, kuula): 1) 
Esa Kelo 1159 pistettä, 2) Kari Jokinen 1152, 

3) Valdemar Kärkkäinen 984, 4) Sture 
Larssen 909, 5) Tapio Lehtinen 857, 6) Viktor 
Aitman 756, 7) Pentti Lehtinen jun. 606, 
8) Yrjö Kelo 582, 9) Pentti Lehtinen 534. 

Köydenveto: 1) Helsinki, 2) Turku. 

Kyykkä, naiset, joukkuepelit: 1) Turku, 
2) Tikkurila. 

Kyykkä, miehet, joukkuepelit: Juhlaottelu 
Karjalaiset — Inkeriläiset: 1) Karjalaiset, 2) 
Inkeriläiset. 

Kyykkäturnee, 6 joukkuetta: 1) Turun 
Uusi Karjalaseura, 2) Turun Inkeriläiset, 3) 
Helsingin Inkeriläiset, 4) Tikkurilan Karja- 
laiset, 5) Karjalan Sivistysseura I, 6) Karja- 
lan Sivistysseura II. 

Kyykkäterveisin 
O. Toivokainen 

Kuva yllä 
oikealla. Alina 
Kekkonen (vas.) f 
Irja Kekki ja 
Alfred Saklantti 
Väinö Pietari 
Kekin juuripal- 
jastetun muoto- 
kuvan ääressä. 
Oikealla alhaal- 
la: Pienet palkin- 
nonsaajat posee- 
raavat tyytyväi- 
sinä. Taustalla 
»urheilutoimit- 
tajamme» Oskar 
Toivokainen. 





Kanadasta saakka on ystävämme Juho Pakkanen lähettänyt lehdellemme haus- 
kan runomuotoisen kertomuksen, jossa hän kuvailee väliin ilakoiden, toisinaan taas 
surunvolttolsln säkein kaipuutaan ikuisesti menetetylle kotiseudulle Rakkaaseen 
Inkeriin, sen metsiin ja hakamaille, siihen entiseen eloon, joka el koskaan enää 
palaa, mutta muistoissa elää sitäkin rikkaampana. Runo sisältää 19 pitkää säkeistöä 
väliin sijoitettuine suorasanaislne jaksoineen, niin että sen kokonaan julkaiseminen 
yhdellä kertaa on mahdotonta, mutta julkaisemme siitä osia jokaisessa syksyn nume- 
rossamme. — Toimitus. 



Tatti ja Matti 



Juho Pakkanen, Toronto, Kanada 



Seuraavassa runossa »Tatti ja Matti» en 
kerro hentokaisista »sateenvarjon» tapaisis- 
ta sienistä, joita kasvaa syksyisessä kaali- 
maassa, enkä puun kyljessä kasvavasta 
kääpäsienestä. Ei kannata erikoista huo- 
miota antaa syksyisestä perunamaasta löy- 
tyvistä multasienistä, niin herkullisia kuin 
ne ovatkin, mutta harvoin löydettävissä. 
Vaan sienien kevätsadosta ovat jo mainit- 
semisen ja poimimisen arvoisia huhtasieni 
ja korvasieni. 

Sienien ja tattien syksyn sadosta onkin jo 
suuri valikoima. Huolellisella poimijalla ei 
tarvitse olla monivuotista kokemusta, kun 
jo tietää olla maasta nostamatta »madon 
syömää». Myrkyllisen kärpässienen tuntee 
punaisesta lakista, jossa on valkoisia täpliä. 
Sen kannassa on kettumainen rengas, joten 
ei millään voi erehtyä poimimaan sitä haa- 
patattina. Toinen luonnossa kasvava ja hel- 
posti erottuva myrkyllinen sieni on kerman 
värinen, niin kanta kuin lakkikin on har- 
maanlikaisilla täplillä väritetty. 

Koska ei näy tekijä K. E. Kivirikko 
Koulun kasvioppikirjassa antavan määritel- 
mää, mikä on tatti ja mikä sieni, niin huo- 
mautan tässä kansan paljaan silmän määri- 
telmällä, että tatilla tarkoitetaan sellaista 
lajia, jonka lakin alapuoli on melkein sileä. 
Kun taas sienilajeilla on la<kin alla levyt 
eli heltat. 



Samoin K. E. Kivirikko selostaa sienem- 
me ja tattimme niin mädänsyöjiksi, niin tie- 
teellisesti itiömäisiksi (mikroskoopilla 800 
kert. suur.), että antaa ylenantavan vaiku- 
tuksen niitä nauttiessa. Tästä kai johtuukin, 
ettei Suomessa ole siirrytty niin yleisesti 
sienien ja tattien käyttöön huolimatta hy- 
vistä olosuhteista, vaan niitten käyttö on 
entisestäänkin vähentynyt. 

Runoilija Katri Vala sanoo runossansa 
»Sienet» niin sattuvasti etten voi olla tähän 
lainaamatta: 

»Mutta tummanruskean, kiinteän herkku- 
tatin 
tahtoisi syödä juuri maasta poimittuna, 
vielä mullalle tuoksuvana.» 



Puraan mieltä eri syistä, 
vaikka onkin yksityistä 
ruokapuolen makuaisti. 
Olkoon keitto taikka paisti, 
jos sen rahan voimair saamme 
syyttäkäämme tuhmuuttamme, 
jos ei antimet nuo Luojan, 
jotka luovat meille suojan, 
keipaa ruokavalioomme, 
silloin tomppeleita oomme. 

Tietää kaikkien ois hyvä 
tämä pieni valon jyvä, 
jonka tuon mä tässä julki, 
sikäli kuin järki kulki 
Matti-miehen yläpäässä, 
joka talvella on jäässä. 
Tämänkin talven tuiskulla 
ja Kuulakynä- »ruiskulla» 
panen paperille tähän, 

en niin paljon, enkä vähän, 
ettei sanoisi näät Muosi: 
»Pitkä on kuin nälkävuosi.» 
Ei saa jäädä lyhveksikään, 
siitä selvää ei saa mitään, 
vaikka onkin teille tuttu: 
tatti- sekä sieni juttu, 
joka sydäntäni painaa, 
josta lasken runon rainaa. 

Rakas heimosisar, -veli, 
kurja on tää elon peli. 
Enkä valitakaan suotta. 
Ajatelkaas, monta vuotta 
jo onkaan kulunut siitä, 
kun synnyinmetsiä niitä 
samoelin ristiin rastiin, 
pääsin ihan rikkain kastiin 
myymällä sienet ja tatit, 
kuten teki muutkin Matit, 
Pietarin kauppatorilla 
ja venäläisten ovilla. 
Koska synnyin Inkerissä, 
siellä kyllä, jos nyt missä, 
tatit sienet arvon saivat, 
ne kun korvasivat vaivat. 

Sitäkään en sano suotta 
ettei ollut katovuotta 
niin sienelle kuin tatille, 
vaan ahkeralle Matille 
nousi hapanneesta maasta 
sienet, tatit metsänhaasta. 
Poroviekat kuusikosta, 
sen kun korihesi nosta. 
Näitten tuntemisen avun 
antaa värit kahvipavun. 
Tuntee Marit sekä Matit 
punapäiset haapatatit 
ruuaksi myös kelpaaviksi. 
Löy taaksesi tunne niksi: 
haapatatit haapain luota, 
sienipaljoutta tuota, 
niitä löytyi joka puolta 
maalta kuivalta ja suolta. 



Aina tihkusateen jälkeen 

riensin tattimiesten kärkeen. 

Paras aika elokuussa, 

linnut visertelee puussa 

ja ilma raikas, puhdas on 

mieli kevyit, vallaton. 

Mut kyir mä silti Luojani, 

joka on aina suojani, 

pidi nytkin mielessäni 

huolimatta vaikka kävi 

matkanriento eteenpäin, 

hengessäni rukoilin näin: 

Osoita Sä mulle kohta, 

askeleeni sinne johda, 

jonne tatit olet luonut, 

jotka syötäväksi suonut. 

Avaa silmät näkeviksi, 

mutta sano myöskin miksi 

loit Sä tänne myrkkysienet? 

Epäilyni minun pienet: 

— ehkä niis on lääkevoimaa — . 

Mut en mä siitä Sua soimaa, 
jos et vastaa mulle, tähän 
lisään rukousta vähän: 
Tee myös toiset onnellisiksi, 
Sinä tunnet syyn ja miksi 
läksivät he tattimetsään. 
Kiitos Luojani, nyt jo nään 
tuos kaksi herkkutattia, 
ne ilahuttaa Mattia. 
Mättään kyljes, kuusen alla, 
niin kuivalla kankahalla. 
Ja uskossani suuressa: 
tuo home tatin juuressa 
pitää koskematta jäädä, 
etten kasvuvoimaa häädä, 
jotta huomisen perästä 
taaskin samasta »kerästä» 
saan korjata uuden sadon, 
jonka koriheni ladon. 
Nytkään turhaan kävellyt en, 
vaan sain jo korin täytehen. 
Niin mä läksin kotiin päin 
Luojalle kiitos mielessäin. 

Kätevänä minun vaimo, 
jonka nimi oli Aino, 
rauhallinen luonteeltansa, 
peittänyt ei iloansa. 
Nyt hymyilivät silmät, suu 
ja punaposket pullistuu, 
sitten pihalle hän läksi 
muuttuen taas emännäksi. 
Haki tynnyrin ladosta 

ja tapiolan sadosta 
marinuisi taitavasti, 
jota kesti siihen asti 
kunnes keväin lumi suli, 
uusi sato esiin tuli. 

Ainolla oi' moni niksi — , 
mitkä näki sopiviksi, 
ne tatit rilloiksi pilkkoi, 
sitten Matillensa virkkoi: 
— Pujottele rihmaan tähän, 
jätä aina rakoa vähän, 
että kuivuvat ne hyvin 
saamme arkena ja pyhin, 
aina vain kun mieli tekee 
syödä niin et vatsa repee. 

Kyllä totta soppa maistui, 
kun se oikein uunis paistui. 
Sekä myöskin pöydäs Matin 
kera marinoidun tatin 
perunakin maistui voilta. 
Sanon vielä ajoilt' noilta, 
kun joutui uutispsrunat 
ja metsäntatit herkummat, 
niist' kun Aino sopan laittoi, 
vatsanahka silloin haittoi, 
suu ois syönyt enemmänkin. . . 
Kerron teille vielä täänkin: 

Leningradin kesävieraat .... 
Venäläinen tuns' tattimaat. 
Tunsi muutkin niksit elun — 
tatinlaiton, herkuttelun. 
Sattui tilaisuus mull' kerran, 
kun kohtasin Juuzof herran. 
Hyvin muistan vieläkin sen 
Juuzofin mustasilmäisen. 
Mies oi' paksu, lyhvenläntä, 
minä kunnioitin häntä. 
Enpä tiedä oikein miksi. . . 
hän kun eli ihmisiksi 
kera vaimon, nuoren nätin. 
Minkä sanomatta jätin 
sen jo sensuurikin estää, 
ja ystävyytemme kestää, 
kun ei kaikkea tuo julki 
mi silloin suhteissa kulki. 
Vaan mä vielä sanon tässä, 
muistissani hämärässä: 
Juuzof mua kunnioitti, 
siksi ystävyyden voitti. 
Niin, nytkin kuuli metsämaa 
Juuzof sanoa uskaltaa: 



Juho Väärä on 
poissa 




Raskaan ja äkillisen sairauden murtama- 
na Juho Väärä muutti ajasta iäisyyteen ko- 
tonaan Turussa 27. 6. 1977. Hän oli syntynyt 
27. 9. 1905 Inkerissä Liissilän seurakunnan 
Hovinmäen kylässä maanviljelijän poikana. 
Avioliiton hän solmi Maria Kirpun kanssa v. 
1934. Myöhemmin aika pakotti hänet, niin- 
kuin monen muunkin, muuttamaan tehtaan 
työläiseksi Isoran asetehtaalle. Myöhemmin 
hän muutti kotinsakin sinne. Mutta sitä- 
kään elämää ei kestänyt kauan, kun syttyi 
taas sota ja hän joutui v, 1943 muuttamaan 
Suomeen. Nämä vuodet hän työskenteli Tu- 
run kaupungin palveluksessa eläkkeelle siir- 
tymiseensä saakka. 

Juho Väärä ja hänen vaimonsa tunnettiin 
Jumalaa pelkääväisiksi uskovaisiksi ihmi- 
siksi ja uskollisiksi kirkossa kävijöiksi. Har- 
voin nähtiin heidän paikkansa kirkonpen- 
kissä tyhjänä. 

Suremaan jäivät vaimo ja poika ja tytär 
perheineen. 



— Matti hyvä, tule meille 
monen kesän eläneille. 
Kiire oli, ehdi en mä, 
mut silti lupasin mennä. 
Kiitin ja ajattelin mää: 
»ei nätti näkemättä jää». 



jatkuu seur, numerossa 

(—cimitusstliteeuti tetaeisiä 



kansallispukujen valmistusta on Inkerissä 
varmasti harrastettu (esim. ryijyt, raanut, 
pitsit jne.). Ehkäpä jollakulla on tallessa 
vanha pitsinmalli, valokuva ryijystä tai 
muista kudonnaisista. 



Kesälomat on jälleen pidetty ja kesäjuh- 
lat juhlittu. Syksy on jälleen saapunut, ja 
pitäisi saada Viestimmekin virkistymään 
pitkien syys- ja talvi-iltojen iloksi. Ehkäpä 
se onnistuu — yhteisvoimin. Olemme ilok- 
semme kesän aikana, juhlinnan lomassa, 
saaneet uusiakin ystäviä ja lehdellemme 
uusia avustajia — eivätkä vanhatkaan ole 
unohtaneet. Toimitukseen on tullut kirjeitä 
ja puhelinsoittoja. On kyselty sopivia kir- 
joitusten aiheita. Jotkut ovat kesäisillä 
matkoillaan löytäneet uusia heimoveljiä ja 
-sisaria, jotka eivät ole toiminnastamme 
mitään tienneet ja haluavat nyt liittyä jouk- 
koomme Viestin lukijoina ja avustajinakin. 
Seuraavassa muutamia ehdotuksia aiheista, 
jotka ehkä kiinnostavat lehtemme lukijoita: 

Inkerin murteella kirjoitettuja pakinoita 
on moni toivonut saavansa nähdä Viestin 
palstoilla. Lyhyehköt, ei-murteelliset paki- 
natkin tietysti piristäisivät pitempien muis- 
telmien lomassa, mutta lehdellämme on lu- 
kijoita, jotka perinteen tutkijoina ovat eri- 
tyisesti kiinnostuneita katoavasta munape- 
rinteestämme. 

Inkeriläinen keittiö, jos näin juhlallistt 
sanontaa voisi käyttää, on jo tunnettu vähän 
laajemmaltikin kuin omassa piirissämme. 
Inkerin emäntien keittotaito todettiin mai- 
nioksi jälleen Helsingin kesäjuhlilla, joilla 
saimme maistella ihania inkeriläisiä herk- 
kuja. Näin syksyn tulleen lukijoita var- 
maan kiinnostaisi, miten valmistetaan esim. 
se oikea tattikeitto ja muut sieni- 
herkut aitoon inkeriläiseen tapaan. Joulua 
lähestyttäessä tulevat mieleen jouluherkut, 
joten niiden reseptit olisivat tervetullutta 
luettavaa. Samoin selostukset ruokailuun 
liittyvistä ja muistakin joulunviettotavoista. 

Inkeriläisistä käsitöistä olisi mielenkiin- 
toista kuulla enemmänkin. Jo Tuutarin 
kansallispuvun runsas kirjonta kielii, että 
Inkerin naiset eivät ole syntyneet peukalo 
keskellä kämmentä ja että käsityöt ovat 
heille olleet mieluisa harrastus. Helsingin 
kesäjutulla toimitussihteeriä kohtasi ainut- 
laatuinen onni ja ilo: voittaa ainoana palkin- 
tona 400 arvan joukosta kansallispukuinen 
nukke. Nuken puku on täydellinen pienois- 
malli Tuutarin puvusta. Sen oli valmista- 
nut ja arpajaisiin lahjoittanut Helsingin 
paikallisosaston ahkera ja aktiivinen jäsen 
Sanni Kössi. Muitakin käsitöitä kuin 



On joskus ennenkin ollut puhetta toi- 
mitukseen tulevien kirjoitusten aikatau- 
lusta, mutta asian kertaaminen silloin 
tällöin ei liene vahingoksi. Koska kir- 
japainomme (Vammalan Kirjapaino Oy) 
sijaitsee n. 200 km:n päässä toimituksesta, 
vie käsikirjoitusten, ladottujen tekstien ja 
muun materiaalin edestakainen kulku aikaa 
viikkokausia. Siksi toivomme, että tiettyyn 
numeroon tarkoitetut käsikirjoituksenne 
(myös mahd. kuvat) olisivat toimituksessa 
mahdollisimman ajoissa eli viimeistään 
edellisen kuukauden 15. päivä. Toisin sa- 
noen: jos esim. toivotte, että kirjoituksenne 
julkaistaan marraskuun numerossa, tulisi 
sen olla toimituksessa viimeistään 20. loka- 
kuuta jne. Poikkeuksen tästä voimme teh- 
dä vain aivan lyhyiden ja kiireellisten ilmoi- 
tusten kohdalla (kokouskutsut yms.). Eri- 
tyisen pitkien kirjoitusten julkaiseminen 
tuottaa joskus vaikeuksia lehtemme vähäi- 
sen sivumäärän vuoksi: ne on pakko jul- 
kaista kahdessa, jopa kolmessakin osassa, 
sillä lukijamme tuskin ilahtuu, jos jokin 
numero sisältää vain yhden kirjoituksen. 



Kilpailuvastauksista, jotka julkaistiin vii- 
me toukokuun numerossa, on toimitukseen 
tullut jälkikommentti. Alkukesästä soitti 
mies, joka sanoi nimekseen AadamMak- 
k o n e n. Hän valitti, ettei itse ole »kynä- 
miehiä», mutta pyysi toimitussihteeriä välit- 
tämään sanottavansa. Se kuului tähän ta- 
paan: »Me pyysimme aikoinaan hattu kädes- 
sä, paljain päin kirkkoherra Matti Vironmä- 
keä Inkeriläisten Yhdistyksen puheenjohta- 
jaksi ja olimme sanomattoman kiitollisia, 
että hän suostui johtamaan tätä joukkoa. Hän 
on vuosikaudet työskennellyt hyväksemme 
vaivojaan säästämättä ja kiitosta pyytämät- 
tä, enkä voi ymmärtää, että joku haluaisi 
hänen eroavan Inkeriläisten Viestin päätoi- 
mittajan tehtävästä. Henkilökohtaisesti toi- 
von hartaasti, että hänellä olisi voimia ja 
halua edelleenkin johtaa yhä pienemmäksi 
käyvää joukkoamme ja toimia myöskin 
Viestin päätoimittajana, sillä hänen tilalleen 
joukostamme tuskin löytyy sopivampaa 
miestä.» 

Aurinkoisin syysterveisin 

Toimitussihteeri 

RUOTSIN PUOLELTA 



Minä upplevelser i Boulognerskogen 



Söndagen den 12 juni i är firades i Bou- 
lognerskogen i Gävle den Internationella 
Dagen. Just denna dag var det mycket 
varmt i Gävle. Kanske var det just därför 
som flera hundra människor av olika natio- 
naliteter hade vandrat tili denna vackra 
skog, där de fick fröjdas tili omväxlande 
och bra underhällning. Solen blev liksom 
ännu varmare och himlen bläare när Inger- 
manländska kören började sjunga. Mänga 
lyssnade säkert med stolthet och varm 
känsiä. Medan jag lyssnade pä kören, 
vandrade min blick inät skogen. Jag säg en 
skata skutta pä marken. Smä fäglar tyst- 
nade och liksom undrade varifrän tonerna 
kom. Nägonstans i närheten kraxade en 
kräka missnöjt. Vattet i an rann rytmiskt 
och kören fortsatte att sjunga. Den talrika 
publiken appläderade glatt och hjärtligt. 
Skatan blev skrämd och flög tili en tallgren, 
där den tjurigt tittade ned pä människorna. 
Pä marken vid tallen satt nägra ungdomar. 
De pratade och skrattade. Ett par meter 
därifrän läg sju övergivna ölburkar. Ibland 
bläste vinden tili och grep tag i flickornas 
korta kjolar och blottade deras trosor. En 
hund skällde pä en ekorre, som vägade 
springa över gräsmattan. Skatan syntes ej 
tili längre. 

Senare pä eftermiddagen vandrade män- 
niskorna ut ur skogen. Mänga diskuterade 



om sinä upplevelser. Jag hörde Ingerman- 
ländska kören nämnas och jag tror, att jag 
da kände mig som studenten i Fänrik Stäls 
Sägner. 

När jag närmade mig hemmet var solen 
redan vid horisonten. Luften var ännu 
mycket varm, nastan kvav. Pä avständ säg 
jag minä avlägsna grannar Alex och Hertta. 
De äkte pä vägen som ledde tili deras villa. 
— Ja visst, ja, tänkte jag. Dom var ju med 
och sjöng i Ingermanländska kören. Ja, 
tänkte jag vidare, den 12 juni 1977 skulle 
snart vara slut. Men den kommer säkert 
att upplevas i mängas minnen. 

Juho Lello, Gävle 



TOIMITUKSEN OIKAISU 



Tämän vuoden toukokuun nu- 
merossamme sivulla 9 kuvan alla 
olevassa tekstissä on painovirhe- 
paholainen jälleen ollut asialla ja 
muuttanut Maaselkin kylän Maa- 
sekkin kyläksi. »Maaselkin» on 
murteellinen muoto. Itse asias- 
sa on kyse Maaselän kylästä eli 
kylästä nimeltä Maaselkä. 

BORÄS 



SOPPA 



Boräsin Inkerin Kerhon 30 -vuotisjuhla 

8. 10. 1977 klo 18.00 Juhlailta, Carolin seu- 
rakuntatalo. Vaihtelevaa arvokasta ohjel- 
maa. Esitelmiä, musiikkia. 

9. 10. 1977 klo 13.30 Jumalanpalvelus, Ca- 
rolin kirkko. Kahvitarjoilu ja seurat välittö- 
mästi jumalanpalveluksen jälkeen Carolin 
seurakuntatalolla. Juhlavieraina ja puhujina 
mm. lääninrovasti Eero Saarinen Helsin- 
gistä, lääninrovasti Ragnar Lundell, teol. 
tohtori Gustaf Dahlbäck, pastori Vilho Ku- 
rujoki, pastori Juhani Rantanen, lehtori Pir- 
jo Kuosmanen, insinööri Henrik Toikka. 

On sopivaa suunnitella pieni yhteinen 
retki ja syysloma Boräsiin juhlan ajaksi. 
Jos olet jo aamupäivällä 8. 10. Boräsissa 
voit käyttää tilaisuutta hyväksesi ja käydä 
vaatetusostoksilla kaupungin monissa kau- 
poissa. Sillä se on tunnettu asia, että vaat- 
teet ovat halvimmat Boräsissa. Toiseksi on- 
han se hauskaa tavata taasen monet ystävät 
ennen pitkää talvea. Tervetuloa Boräsiin!! 

Inkerin kerhon puolesta 
Armas Paakkonen 



ISK:n johtokunnan syyskokous 

pidetään Boräsin Inkerin Kerhon 30- vuotis- 
juhlan yhteydessä Inkerin Kerhon mökillä 
Kräkeredissa 8. 10. 1977 klo 13—17 ja jatke- 
taan tarvittaessa 9. 10. klo 9 — 12. Allekir- 
joittanut puheenjohtaja ottaa vastaan ylei- 
söltä eri toimintamuotojen ehdotuksia. Mitä 
toivot juuri sinä, että ISK tai paikallinen 
kerho järjestäisi tulevan pitkän talven aika- 
na? 

Armas Paakkonen 



»Bortskämda människor äter inte soppa. 

De tycker om fantasi rätter. 

Rika människor äter alldrig soppor, de har 

mera rafinerade rätter. 
Lata kvinnor kokar <inte (soppa, ty den 

kräver omsorg och uppmerksamhet. 
Ambitiösa kokerskor kastar inte gärna bort 

tid pä soppor, ty är inte dekorativa. 
Goda, häderliga mödrar stär däremot alltid 

pä soppans sida.» 

Denne beskrivning om soppor jag har 
läst i litteraturen för länge, länge sedän. 
Och än idag det klingar inom mig som ett 
avlägset eko av forna hederliga tider. Av 
detta referat framkommer tydligt att bort- 
skemda människor avskydde soppor, men 
hederliga mödrar stod däremot alltid pä 
soppans sida. 

Het ängande soppa — särskilt under vin- 
ter dagar — räddade mängas hälsa. Soppa, 
i Ingermanland, var symbol för hemliv, 
stabilitet och värdighet. Vi ät soppor dag- 
ligen. Första rätten bestod alltid av soppa: 
käl soppa, syrkäl soppa, potatis och kött 
soppa och s.v. alltid lagom smakfullt kryd- 
dade efter smakens behov. Daglig tort diet 
ersätter alldrig smakfull soppa. Men som 
sagt — god soppa kräver stort omsorg och 
uppmerksamhet. 

Efterrätter i Ingermanland varierade 
väsentligt: frän olika sorters gröt tili alla 
möjliga sorters piroger. Man saknar med 
stor vemod de gamla häderliga goda tider! 

»OHi-n» 



Aleksander Olkkonen 

Paavon poika, synt. 1918, kadonnut 1941. 
Sinua etsii Lyyli Olkkonen, Paavontytär, 
synt. 1919. Osoite: ENSV, Tallinn 200007 
Luha 4—7. 



KANSIKUVA KERTOO: Larin Parasken patsaalla sunnuntaiaamuna 10.7.1977.— Valok. 
Hannu Vironmäki. 

AJANKOHTAISIA ILMOITUKSIA 



HELSINGIN PAIKALLISOSASTO 



TURUN PAIKALLISOSASTO 



Paikallisyhdistyksen syyskausi alkaa jäl- 
leen. Syyskuun tilaisuus on Inkerikodissa 
25. 9. 1977. Lokakuun tilaisuus 23. 10. Aika 
sama kuin ennenkin eli 14.00. Tervetuloa. 



Vuoden 1977 juhlatilaisuudet Karjalaisten 
talolla Itäpellontie 2 pidetään seuraavasti: 

Mikkelinpäiväjuhla 2. pnä lokakuuta 
Pyhäinpäivä juhla 5. pnä marraskuuta 

Joulujuhla 26. pnä joulukuuta 



TAMPERE 

Tampereen paikallisosaston lokakuun ti- 
laisuus 16. 10. Kalevan kirkon huoneessa 
nro 9. Tervetuloa! 

Johtokunta 



BORÄS 

Inkeri-ilta sunnuntaina 2. 10. 77 klo 17 
Boräsissa Bockansjögatan 9. 



SEUKKOSEURA 

kokoontuu Inkerikodissa torstaina lokakuun 
6. ja 20. pnä klo 13. 

Tervetuloa! 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



JÖNKÖPINGIN INKERIKERHON 
20-VUOTTSJUHLA 23. 10. 

Ilmoittautuminen viimeistään 9. 10. puh. 
036/174993. 
Tervetuloa! 

Johtokunta 



Vammala 1977. Vammalan Kirjapaino Oy. 



inkeriläisten viesti 

numero 10 



lokakuu 1977 



inkeriläisten viesti 

TOIMITUS: Päätoimittaja: 

Matti Vironmäki, puh. 631 285 
Toimitussihteeri : 
Anja Luoma, puh. 892 460 
Koivikkotie 6, 01620 Vantaa 62 
(toimituksen osoite) 

KONTTORI: Inkerikoti, Karjalatalo, Käpylänkuja 1, 

00610 Helsinki 61 
Puh. 793 796 

Postisiirtotili Hki 30636-4 
Auki maanantaisin klo 16.30 — 18.30 

TILAUSHINTA: 25 mk/vsk. kotimaassa, Ruotsissa 30 kr. 

ILMOITUSHINNAT: 1/1 sivu mk 200,— 

1/2 » » 120,— 
1/4 » » 70,— 
Kuolinilmoitukset 30, — 
Kiitos- ym. ilm. 20, — 

Kuva ilmoituksessa 20, — 

PÄÄASIAMIES Armas Paakkonen 

RUOTSISSA: Tingsgatan 4 B 

50253 Boräs. Puh. 633/101 850 
Postisiirtotili 626047-5 

PÄÄASIAMIES Hannu Vironmäki 

SUOMESSA* Tehtaankatu 5 E 43, 00140 Helsinki 14 

Puh. 662 668 
Postisiirtotili 416608-9 

Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



Tilaa asiamiehiltämme 

Inkeri-aiheista kirjallisuutta 

Levitä Inkeri-tietoutta 

Sulo Haltsonen ym. Äänilevyjä 

Inkerin suomalaisten historia 60,— (70 kr) .. .. 

Saini Laurikkala Inkerlkuoro 

Rovasti S. J. Laurlkkalan Nouse Inkeri ym. 11,— (15 kr) 

elämäkerta 21,— (25 kr) Lauri Santtu 

A ^?<\ H™ «... , . Murrejuttuja 11,— (15 kr) 

HletajyvS, valitut runot 15,— (20 kr) 

Helli Suominen Inkerin postimerkkejä 

Mooses Putron elämäkerta 5, — (10 kr) 

Isien Usko, muistojulkaisu 10 kr sarja 40,— (50 kr) 

Postikortti, Haaparannan muistolaatta 2 kr Adresseja 10, — (15 kr) 

Postikortti, örebron muistokivi 2 kr inkeriläisten Viesti vuodeksi 1977 

Kemppi: Fenno-Ingrian lauluja 5 kr ,. f ....... „. x 

Kemppi: Ristiltä ripille 10 kr ollsi «y** tlla * a - Hlnta 25 ~ 

Kemppi: Ingeris dödskamp 10 kr (30 kr). 



KANSIKUVA KERTOO: Runonlaulajan pirtti. Vuonna 1964 valmistunut arkkitehti A. 
Kalman piirtämä nykyaikaistettu karjalantalo, joka on tarkoitettu karjalaisen rakennus- 
tyylin muistomerkiksi ja ilomantsilaisen kotiseututyön ja matkailun tukikohdaksi. 



Matti Vironmäki 



♦♦♦♦ ♦♦♦♦♦♦♦♦♦♦♦♦♦♦»♦»♦♦♦♦♦♦♦♦♦♦♦»♦♦♦♦♦♦ 



Laulava Inkeri 



Karjalan mailla ja varsinkin Itä-Kar- 
jalassa syntyneet ja kasvaneet heimo- 
vei j emme ja -sisaremme saattavat hy- 
vällä syyllä laulaa, kuten Helsingin ke- 
säjuhlilla yksinlaulaja Karj alatalon juh- 
lasalissa: 

»Laps 9 olen köyhän, kauniin 

Karjalan, 
vaan perinnöks 9 sain kaikkein 

kalleimman, 
sain soitot, laulun lahjan sydämeen, 
en niitä vaihtais onneen maalliseen.» 

Sama koskee myös meitä, jotka olem- 
me syntyneet ja lähteneet liikkeelle 
Inkerinmaalla. Laulun lahjan perinnön 
olemme mekin luullakseni jokainen saa- 
neet. Voidaanpa sanoa, että Inkeristä 
kerätyn vanhan kansanrunouden perus- 
teella inkerinsuomalaiset esivanhem- 
pamme ovat laulaneet paljon enemmän 
kuin karjalaiset, joita on totuttu pitä- 
mään kalevalaisen laulun varsinaisina 
taitajina. Inkeristähän on saatu 15.000 
muinaisrunoa, Karjalasta 4.600. Inkerin 
runot muodostavat yhdeksän suuri- 
kokoista nidettä, joissa on 6.500 sivua, 
karjalaiset runot neljä samanlaista osaa 
ja 3.100 sivua. Inkeriläisissä runoissa 
on 450.000 säettä, karjalaisissa 200.000. 

Laulun merkitys Inkerinmaan kan- 
san elämässä on ollut todella valtava. 
Laulu on antanut lohtua ja voimaa vai- 
keimpinakin aikoina. On tosiasia, mitä 
eräs Inkerin oloja muistellut Kolppanan 
seminaarin kasvatti kertoi. Hän sanoi: 
»Kun takavuosina kulki lauantai- ja 
pyhäiltoina pitkin inkeriläistä kylää, 
melkein jokaisesta talosta kuului laulua. 
Erittäin paljon laulettiin muinoin inke- 
riläisissä häissä, jotka olivat kuin moni- 
päiväisiä laulunäytelmiä lauluineen, 
leikkeineen ja tansseineen. Kun inkeri- 
läinen vanhus opasti lapsiaan maail- 
malle, hänen tapanaan oli sanoa: »Kun 
menette kylään, niin astukaa siihen 



mökkiin, josta kuulette laulua, siellä 
asuu hyviä ihmisiä». 

Inkerinmaan laulajista ja heidän ru- 
noistaan kertoessaan tunnettu suoma- 
lainen kansanrunouden tutkija Väinö 
Salminen on eräässä yhteydessä arvel- 
lut, että Inkeristä kerättyjen runojen 
perusteella voidaan väittää, että suo- 
malainen äiti lauloi lapsensa kehdon 
ääressä jo silloin, kun Neitsyt Maaria 
tuuditti polvellaan pyhää Poikaansa. 
Noista äitien kehtolauluista ym. ru- 
noista kehittyivät vähitellen kansanlau- 
lut, jotka kaikuivat kisakentillä, kokko- 
tulilla, liekuilla ja tuvissa, joissa pidet- 
tiin perhejuhlia. 

Kansanlaulun alkaessa vähitellen 
unohtua tuli tilalle kuorolaulu. Se sai 
alkunsa Inkerissä v. 1865. Kuorolaulun 
syntymiseen vaikutti paljon Laatokan 
eteläpuolella sijainneen Markko va- Jär- 
visaaren seurakunnan sielunpaimen 
A. J. Piispanen. Hänestä kerrotaan, että 
hän laulun voimalla pyrki herättämään 
seurakuntalaisia hengelliseen elämään. 
Virsikannel kainalossaan hän kuulem- 
ma kulki kylästä kylään opettamassa 
yksiäänisiä lauluja. Parhaiten laula- 
maan oppineista hän muodosti sekakuo- 
ron, jonka tiedetään olleen toiminnassa 
aina vuoteen 1929. 

Laulavan Inkerin suuria hetkiä olivat 
yleiset laulu- ja soittojuhlat. Niistä 
ensimmäiset vietettiin v. 1899 Skuorit- 
sassa ja viimeiset Kolppanassa v. 1913 
seminaarin 50- vuotis juhlien yhteydessä. 
Sen jälkeen puhkesi I maailmansota, 
joka sai aikaan tässäkin suhteessa pal- 
jon tuhoa. Se pyyhkäisi hetkessä pois 
Inkerin laulut, kuten muutkin kulttuu- 
riharrastukset ja -saavutukset. 

Kauniit muistot laulavasta Inkeristä 
kuitenkin jäivät. Ne rohkaisevat ja 
velvoittavat jokaista meistä. Perinnöksi 
saatua emme saisi vaihtaa mihinkään 
»onneen maalliseen», vaan laulun lah- 



Pyhäinpäivänä 



Pyhäinpäivänä on tapana käydä haudoil- 
la, viedä kukkia ja muutenkin kunnostaa 
rakkaittemme leposijoja. Muistellaan ja yhä 
uudelleen ja uudelleen kerrataan ajatuksis- 
sa heidän sanojaan — heitä itseään. 

Kävelin kuluneen kesän yhtenä sen har- 
voista aurinkoisista päivistä Lapinlahden 
uudella hautausmaalla. Kysellen löytyi siel- 
tä melko pitkä inkeriläisten hauta, levey- 
deltään n. puolitoista metriä. Se oli tasai- 
sesti leikatun ruohon peittämä, ja haudan 
molemmissa päissä poikittain oli kolmessa 
rivissä annansilmiä. N. keskivälissä hautaa 
kasvoi nuori vaahtera. Samanlainen vaah- 
tera kasvoi myös haudan ulkopuolella aivan 
sen tuntumassa. Paikka on erittäin kaunis. 
Erilaiset puut haudan ympärillä kuin ke- 
hystävät tätä rauhan tyyssijaa. »Rauhan 
saivat pyhät Herran», tuli välittömästi mie- 
leen. 

Tapasin seurakunnan suntion kirkko- 
maalla. Hän kertoi, että kyseinen hauta on 
ollut ja on jatkuvastikin seurakunnan hoi- 
dossa. Lienee siinä haudattuna useita kym- 
meniä. Edelleen suntio jatkoi kertomustaan: 
»Kun v. 1960 tulin tähän toimeen, oli tällä 
alueella useita puuristejä, jotka olivat jo niin 
lahonneita, toiset jopa maata viistivät, että 
ne oli pakko poistaa.» Hän mainitsi, että 
oli vinopuulla varustettuja ristejä, joiden 
juurella oli leipää. Sitä olivat seurakunnan 
ortodoksit kantaneet. Ajatus sinänsä liikut- 
ti. — Hautakiveä ei haudalla ollut. Seura- 



jan arvo olisi ymmärrettävä myös 
uusissa oloissa. Onneksi näin on tapah- 
tunutkin. Kesäjuhlissamme ovat kuoro- 
ym. laulut kaikuneet, mutta eivät suin- 
kaan liian paljon. Varaa enempään on 
yllin kyllin. Sen vuoksi on toivottavaa, 
että jokaisella paikkakunnalla sekä 
Suomen että Ruotsin puolella, missä on 
inkerinsuomalaisten toimintaa, yhtenä 
kokoontumisen virikkeenä olisi laulu ja 
erityisesti kuorolaulu. Vaikeuksia on 
tietenkin olemassa, esim. johtajia etsit- 
täessä, mutta vaikeudethan ovat sitä 
varten, että ne voitetaan. Esivanhem- 
piemme perintö velvoittaa. 



kunnan kirkkoherra, vasta jonkun vuoden 
paikkakunnalla ollut, suhtautui myöntei- 
sesti ei vain kysymykseen, vaan myös mah- 
dollisuuteen asian toteuttamiseksi. 

Elin uudelleen ajatuksissani 33 vuotta 
taaksepäin. Myös silloin seisoin inkeriläisten 
hautojen äärellä tällä samalla, luonnonkau- 
niilla kirkkomaalla. Kiinnitin huomiotani 
risteihin, joitten näkemisessä oli Itselleni 
jotain uutta, kuten esim. ristit, joissa poik- 
kipuu oli vinossa. Joihinkin risteihin oli 
kiinnitetty kukkia, toisissa taas roikkui le- 
veähköä valkoista pitsiä kiinnittyen poikki- 
puun molempiin päihin. Päiväkirja kertoo 
tuosta tilaisuudesta: »Miten voimakkaasti 
tunsinkaan inkeriläisten haudoilla viipyes- 
säni, että en ollut siellä yksin. Mukanani oli- 
vat lukemattomat omaiset kaipaavine aja- 
tuksineen. Hiljaisuus ei ollut äänetön. 'Tai- 
vaassa tavatuan*, olivat erään kuolevan in- 
keriläisvanhuksen sanat allekirjoittaneelle. 
Niin, taivaassa tavataan. Miten väkevänä 
ne hyvästit kumpusivat sieltä haudan si- 
sältä sille, joka sen äärellä viippyi; — sille, 
jonka oma vuoro on varmasti ja on ajal- 
laan.» — Herra, opeta minua ajattelemaan, 
että minunkin pitää kuolla, että minä ym- 
märtäväiseksi tulisin. . . 

On myös heitä, rakkaitamme, joiden lepo- 
sijaa emme tunne. Askeleemme eivät mil- 
loinkaan pääse suuntautumaan sille kirk- 
komaalle, ei koskaan kukittamaan sitä hau- 
taa. Emme tiedä kukkivatko siellä annan- 
silmät, koristaako vaahtera sitä kumpua. 
Heitä on — tuntemattoman leposijan saa- 
neita. Arkkipiispa M. Simojoki puhui heistä 
erään muistotilaisuudessa: »Tämä asia on 
tämän kodin suru, mutta myös tämän ko- 
din rikkauksia. Minkä Jumala antaa meille 
menetyksenä, siihen Hän aina liittää omat 
lahjansa.» Edelleen arkkipiispa muistutti 
siitä, kuinka täällä alhaalla on taisteleva 
seurakunta ja siellä perillä riemuitseva seu- 
rakunta. Ja vielä M. Simojoki: »Mutta on 
paljon parempaa, rakkaampaa, vielä enem- 
män merkitsevää, vielä enemmän siunaa- 
vaa ja se on, että meidän ei tarvitse kat- 
sella vain sitä, mitä on nähtävänä Jumalan 
kansan keskellä, vaan että me saamme kat- 



Ulkomailla oleville 
sukulaisille 

On saatu kuulla, että meikäläisiä, inkerin- 
suomalaisia, on Moskovan rauhan jälkeen 
siirtynyt kauas ympäri maailmaa: Austra- 
liaan, Amerikkaan ja Euroopan eri maihin, 
mm. Ruotsiin ja Länsi-Saksaan. Kovin ha- 
jallaan ollaan! 

Jotteivät nämä kauas joutuneet tuntisi 
liian suurta orpoutta, niin voisitteko Te, 
heidän omaisensa, huolehtia, että he saisi- 
vat tiedon uuden valtakuntansa suomalai- 
sista papeista, heidän osoitteistaan ja heidän 
suomalaisista tilaisuuksistaan? Sellaisen tie- 
täminen saattaisi olla hyvin suureksi avuksi. 
Pyydän alla esittää sellaisia tietoja: 

1. Ruotsissa on eri hiippakunnissa ja 
kaupungeissa hyvin monta suomalaista pap- 
pia. Muiden ohessa voi tiedustelun kirjoit- 
taa seuraavalla osoitteella: Kirkon suomen- 
kielinen seurakuntatyö, Box 5320, 102 46 
Stockholm, Sverige. 

2. Saksan Liittotasavalta eli Länsi-Saksa: 
Täällä on useita suomalaisia pappeja, mutta 
Suomenkielisen kirkollisen työn keskuksen 
osoite on: Pastori Risto Marttunen, 5 Köln I, 
Schemmergasse 10, West-Deutschland. 

3. Sveitsi: Täällä on ainakin 2 suoma- 
laista pappia työssä, mm. pastori Risto Leh- 
tonen, osoite: 2 av. des Amazonen, 1224 
Chene Bourgeries, Schweltz. 

4. Australia: Täällä on ainakin 8 suoma- 
laista pappia ja 7 suomalaista seurakuntaa. 
Tiedustaa voi esim. seuraavalta: Pastori 
Voitto Pokela, osoite: 86 Gadstone Rd 
Prospect, SA 5082, Australia. 

5. Kanada: Täällä on useita suomalaisia 
pappeja, mm. pastori Pentti Mentu, osoite: 
83 White Oak Dr W, Sault Ste Marie, 
Ontario PHC 2 H 7, Canada. 

6. Amerikan Yhdysvallat (USA): Useita 
suomalaisia pappeja, mm. pastori Pentti 
Palonen, osoite: 752-44th Dtreet, Brooklyn, 
N.Y. 11220, USA. 

sella Jumalaa ja Vapahtajaa, Jeesusta Kris- 
tusta.» »Silmät luotuina Jeeesukseen!» 

Nämä olivat terveiset meille, vielä tällä 
hetkellä eläville sieltä »hiljaiselta» kirkko- 
maalta. H.H. 



Inkeriläisiä taiteilijoita 




Viimekesäisten Boräsln 30-vuotisjuhllen 
yhteydessä oli arvokas osuus Inkeriläisten 
taiteilijoiden järjestämällä näyttelyllä. Töitä 
oli esillä kaikkiaan 12 taiteilijalta. Niille lu- 
kijoillemme, jotka eivät olleet mukana 
Ruotsin kesäjuhlilla, esittelemme heidät syk- 
syn ja talven kuluessa. Ensimmäisenä on 
vuorossa Alina Kekkonen, jonka te- 
kemä Väinö Pietari Kekin pronssinen rinta- 
reliefi paljastettiin Inkerikodissa Helsingin 
kesäjuhlien yhteydessä. 

Alina Kekkonen on syntynyt Tuutarlssa 
1937. Hänellä on takanaan usean vuoden 
taideopinnot: Hovedskous mälarskola 1973, 
Gerlesborsskolan 1974 — 75, Konstlndustrl- 
skolan 1974—77, Numana (Italia) 1976. Suu- 
rimmat näyttelyt: Göteborgs konsthall 1975, 
Numana 1976, Vendelsbergs Folkhögskola 
1976. Hän harrastaa etupäässä öljymaalausta 
ja kuvanveistoa. Ruotsin kesäjuhlanäytte- 
lyssä hänellä oli sekä maisemia että asetel- 
mia ja veistoksia, mm. em. Väinö Pietarin 
rintakorkokuva. Lisäksi hän on kuvittanut 
mm. Manghild Rasch Hansenin runokokoel- 
man Tanker's karusell. 

Kun tuhansien kilometrien päässä ympäri 
maailmaa suomalaisten keskuudessa on 
työssä suuri määrä suomalaisia pappeja, 
niin toivotaan, että pian pääsisi suomalaisia 
pappeja Suomesta sielunhoitotyöhön myös 
Inkeriin, Leningradiin, Itä-Karjalaan ja 
muualle Neuvostoliittoon, kun matka Suo- 
men rajalta voi sinne olla hyvin lyhyt. Nyt 
heitä ei siellä ole vielä yhtään, vaikka vielä 
ennen viime sotiakin oli Inkerissä monta 
suomalaista pappia tai seurakunnanhoitajaa. 
Ainakin 3 heistä oli Suomen kansalaista. 

Juhani Jääskeläinen 



KUEKIVI 



»Emme voisi koskaan niin heiiästi 
rakastaa maaemoa eiiemme oiisi syn- 
tyneet maaseuduiia, eiiei se oiisi juuri 
sama maa, josta joka kevät puhkesi- 
vat esiin samat kukat, joita iasten 
hennoiiia sormiiia poimimme ioruiiies- 
samme ruohikossa, samat sinirinta- 
iinnut syksyisiiiä pensasaidoiiia, joita 
pienenä sanoimme 'Jumaian iinnuiksi', 
koska ne eivät vahingoittaneet kui- 
taista iaihoa». 

Kun tarkasteiemme Inkerin karttaa, Soik- 
koian niemekkeen kärjessä sijaitsee (sijait- 
si) korkean mäen pääiiä Koikanpään kyiä 
asukkaineen ja asuinrakennuksilleen. Siinä 
oii koimekymmentäseitsemän asuinraken- 
nusta, ja noin sataviisikymmentä asukasta. 
Kauniisti kantautuivat paijaaiia silmällä 
mäen pääiie näkyviin Suomeniahden nähtä- 
vyydet: tyyneiiä sääiiä peiiinkirkas meren- 
pinta romanttisine seiliaiuksineen matkaiia 
Laukaansuusta Pietariin päin. Tuuieila ja 
myrskyiiä vaahtopäiset iaineet, jotka vyö- 
ryen syntyivät ja häipyivät aaitoiievan me- 
ren syvyyksiin. Hyvin kantautuivat myös 
paijaaiia siimäiiä näkyviin toiseiia puoien 
iahden Suomen saaret: Seiskari, Tytärsaari, 
ja vähän kauempaa siniviivana Koiviston- 
saari. Seiskariin iinnun tietä oiikin meiltä 
matkaa vain vajaat kahdeksantoista kilomet- 
riä. Se oii iähin Suomen saari meiiie. 

Koikanpään kyiän oiemassaoio katkesi 
surullisella tavaiia ennenaikaisesti. Vuonna 
1935 koimasosa asukkaista (11 perhettä) de- 
portoitiin Keski-Aasian aroiiie, Kasaksta- 
niin. Myös aiiekirjoittanut joutui siihen siir- 
toiais joukkoon. Vuotta myöhemmin ioput 
asukkaista siirrettiin asuinpaikoilta. Tyhjät 
rakennukset jäivät kummitushahmoina sei- 
somaan yksin. Asukkaat oiivat poissa. 

Sitten syttyi toinen maailmansota. Maini- 
tutta aiueeiia rintama toisteiuineen riehui 
edes takaisin eikä säästynyt Koikanpään 
kyläkään surun kohtaloita. Se paioi poroksi. 



Mutta Koikanpään kyiän rantaan Luoja 
ihmeeiiiseiiä mahdiiiaan on pystyttänyt mo- 
numentaalisen muistomerkin. Sen nimi on 
K u e k i v i. Kiven korkeusmitta on noin 
seitsemän kahdeksan metriä vedenpinnan 
yiäpuoieiia, noin puolitoista metriä veden- 
pinnan aiapuoieiia, ja kuinka pai j on on me- 
ren pohjassa maan aiia — se on tuntema- 
tonta. Kun aikuinen ihminen menee kahla- 
ten kiven iuokse, veden pinta uiottuu hä- 
neiie ieukaan saakka. Kiven muoto on ovaii 
muistuttaen jättimäistä kananmunaa ja si- 
jaintipaikka oii noin parisataa metriä nie- 
men kärjestä itään päin, sekä noin sata met- 
riä rannasta meren sisäiie, josta avautui nä- 
köaia yii Kaprioniahden Harjavaltaan saak- 
ka. Kiven koko on niin vaitavan suuri, että 
se on merkitty merikarttaan. Voisi syystä 
sanoa, että Kuekiven monumentaalisuus on 
samaiia tavaiia ieimaa antava Inkeriiie, kuin 
majesteettinen Äjiänmäki Tuutarissa, eiiei 
se jaiankuikijan näkyvyydeltä jäisi syrjään. 

Laineitten säestyksettä Koikanpään Kue- 
kivi tuiee edeiieen kertomaan historian su- 
rutarinaa Suomen suvun heimosta, Inkeri- 
koista, jotka kerran omistusoikeuksineen 
asuttivat yllä mainittuja seutuja. 

En tiedä seiittää, miiioin ja miiiä tavaiia 
tuoiiainen kivimöhkäie sai kansan suussa 
nimen Kuekivi. Myös sen paikan rantaa 
nimitettiin Kuerannaksi. Kuerannasta Län- 
teen päin kasvoivat ikivanhat paksut tam- 
( met ja sitä nimitettiin Tammisatamaksi. 
Niemen kärjessä ranta teki jyrkän mutkan 
Länteen päin, ja rantojen nimet oii seuraa- 
vasti iueteitu: Kirkkonenä, Katajanenä, 
Lautstaapeii, Rasikka, jossa kasvoivat pak- 
sut ieppäpuut, Petäjänenä, Korkeanpaiteen- 
ranta, Kivikko, jota myös nimitettiin Sai- 
mäenrannaksi, Pitkäiiiva jne, ja niin jne. 

Mainitut rannat oiivat lempi- ieikkipaik- 
koja iapsiiie: kaisiasta tehtiin iaivoja, 
hiekkalinnoja rakennettiin, pikkukaloja pyy- 
dettiin pai jäin käsin ja vietiin kotiin kissaiie 
herkkupalaksi, sekä uimassa hypittiin tuon 

tuostakin. Valitettavaa, että meidän lap- 
suusikä oli niin lyhyt. Liian miorena täy- 
tyi ruveta tekemään töitä. Valitettavam- 
paa on, että lapsuusaikamme nähtävyydet 
otettiin meiltä pois äkkiarvaamatta, varoit- 
tamatta. 

»OHi-n» 



Kiven nimi on K u e k i v i ja se sijaitsee 
Koikanpään rannassa. Se on muodoitaan 
ovaii muistuttaen jättiläismäistä kananmu- 
naa. 





Noin puolitoista met- 
riä kivestä on veden 
alla ja 5 — 6 metriä ve- 
denpinnan yläpuolella. 
Kuvaajan taitamatto- 
muudesta kolmasosa 
kiven yläosasta on 
jäänyt pois. 



TURUN KUULUMISIA 



Turun Inkeriläisten kesäkoti Birkan ns. viralliset tilaisuudet ovat tältä kesältä vietetyt. 
Osallistuminen hengellisiin tilaisuuksiin on ollut vaihtelevaa. 

Oheiset valokuvat kertovat heinäkuun 31 p:nä vietetystä tilaisuudesta, jonka järjestelyistä 
vastasi Ompeluseura. Puhujaksi oli saatu teol.tri. Heljö Huotari. 




Tässä tilaisuudessa mm. luovutettiin Matti Iholle Inker. Sivistyssäätiön myöntämä ansio- 
merkki. Koska M. Iho ei korkean ikänsä vuoksi jaksanut matkustaa Helsingin kesäjuhlille, 
tapahtui ansiomerkin luovutus Ruissalon Blrkassa. Ennen merkin luovuttamista paikallisosas- 
ton varapuheenjohtaja Keijo Korkka puhui valaisevastl ansiomerkin tarkoituksesta. 



Matti Iho pyysi välittä- 
mään terveiset myös Yh- 
distyksen johtokunnalle 
kiittäen osakseen tullees- 
ta huomaavaisuudesta. — 
Birkassa sattui tällä ker- 
taa olemaan vieraita 
myös Ruotsista sekä 
Neuvostoliitosta. Kuva 
oik. Keijo Korkka luo- 
vuttaa ansiomerkin. Ku- 
va s. 8 Muistojen albu- 
miin Birkan kesä v. 1977. 

Ohjelman suorittajia, 
emäntiä ja juhlakansaa 
kiittäen 

Mukana ollut 




POISNUKKUNEIDEN MUISTOJUHLA 

sunnuntaina 6. pnä marraskuuta 1977 klo 15 Helsingissä Agricolan 
kirkossa Tehtaank. 23. Puhuvat: khra Matti Vironmäki ja ortodok- 
sisen kirkon edustaja. Lausuntaa: Aino-Inkeri Notkola, kuorolaulua: Vii- 
purin Lauluveikot, urkumusiikkia ym. Erityisesti inkerinsuomalaiset ja 
karjalaiset tervetulleita! Juhlan järjestävät Karjalan Liiton Hengellinen 
jaosto ja Agricolan seurakunta. 



RETKI TURKUUN 



RETKI PYHÄRANTAAN 



Pyhäinpäivänä 5. 11. 1977 menemme jou- 
kolla Turkuun laskemaan seppeleen muisto- 
merkille sekä viettämään tuokion Turun 
inkeriläisten parissa. Bussi lähtee Auroran- 
katu 7 m edestä klo 8.30. Ilmoittautumiset 
Iida Riipiselle puh. 445 701. 

LAHJOITUKSIA 



Turun inkeriläiset tekevät kirkkoretken ja 
suorittavat kunniakäynnin rovasti Jalmari 
Laurikkalan hautamuistomerkillä 20. 11. 
1977. Linja-auto lähtee linja-autoaseman 
luota klo 8. Retkelle voi ilmoittautua Joo- 
seppi Klemettilälle Uudenmaankatu 10 C, 
puh. 21052, jolloin voi samalla suorittaa 
ilmoittautumismaksun 5 mk. 



Toivo ja Leila Toivokainen, Ruotsi 20 kr. 
Anna-Mari Junninen, Riihimäki 100 mk. 
Kiitämme lahjoittajia. 



Tatti ja Matti 

Juho Pakkanen, Toronto, Kanada 
(Jatkoa edelliseltä numerosta) 



Menin niinkuin vanha tuttu, 
päälläin huono tattinuttu. 
Mä mietin: »ovensuuhun jään». 
Tuli pyyntö: — Istu pöytään, 
sanoi rouva kaksi sanaa. 
»Onpa siinä nätti kana», 
kietoi synti ajatukset, 
avaa helvettihen ukset 
tietenkin tälle Matille, 
mi arvon antaa tatille. 
Viimein sain jo tasapainon. 
Olin unohoittanut Ainon. 
Piipun nysää hetken imen, 
muistin myös jo rouvan nimen: 
Liidä, kaunis nimi kyllä, 
kesän hepenet vain yllä. 
Vartalo kuin liljan kukka, 
kuparia loistaa tukka. 
Niin, kaunis aina lumoaa. . . 

— Olkaa hyvä, istukaa! 
Liidä pyyntönsä jo toisti, 
ajatukset muusta poisti. 

Jo teinkin niinkuin pyydettiin, 
Juuzof tarttui karahviin. 
Kolme pikaria täytti, 
nosti yhden, merkin näytti 
ja mekin Liidän kanssa niin 
portviiniä maisteltiin. 
Nyt Liidä meni uunin luo 
ia sieltä pöydälle hän tuo. . . 
Nostaa kannen padan päältä, 
minä siinä kysyn häitä: 

— Saanko ottaa heti tuota, 
ei nyt aikaa ole juoda. 
Sitten hävetti kyll' mua. 
taisin vähän punastua. 



Pyyntööni Liidä sanoo näin: 

— Syödään paljon, paljain päin. 
En muistanut siunausta sannoo, 
ahmien söin> aloin vannoo: 

— Tää on herkkua mainiota. . . 

— Kuule Matti, lisää ota. 
Pyytelevät herrasväki. 
Kyllä varmasti he näki 
miten otin ison kasan, 
näin ei jako mennyt tasan. 
Mut minkäs minä sille voin, 
ett' itselleni aina soin, 
näät enemmän kuin toisille 
ja näille kesä »loisille» 

oli aikaa sienes käydä. 

— Onko tyhjä? Pohja näytä, 
kysyin minä rohkeasti. 
Punastui niin kamalasti 
Liidä pataa näyttäissään, 
minä vielä pöytään jään. 
Vatsaan mennyt ei ois muuta, 
silti napsuttelin suuta, 
päässä ajatus taas itää, 

pitä kehuskella lisää: 

— Maistui niinkuin sianläski, 
hyvä että Juuzof käski 
mun tulla aikaan oikeaan, 
mut kuinkas tuota paistetaan? 
Käännyin sitten nätin puoleen, 
Liidä sanoo siihen huoleen: 

— Huuhtelin mä tatit, sienet, 
kaikki, suuret sekä pienet. 
Sienen, sekä tatin nätin 
päät kokonaisiksi jätin, 
kannon pitkän keskelt' poikki, 
jos siin' eläviä loikki. . . 

Niin. . ., jääköön tulematta ilmi. 

Katsokaas, nääs ukkospilvi 
hapatuttaa maankin liikaa. . . ' 
Nyt saan siitä kiittää piikaa, 
kun hän paikkaa multa anoi, 
silloin Kaassa näin jo sanoi: 
»Keitoistani hyvä takuu, 
isomp' mato makjemp' maku». 
Menin luo nyt Juuzof herran: 

— Kaada portviiniä vieir kerran. 
Juuzof kaatoi mulle kaksi, 

olo muuttui paremmaksi. 
Mietin siinä yhtä toista: 
»Miksi matoja ei poista? 
Miksi muulle tämä ansa. . .? 
Liidä jatkaa puhettansa: 

— Padan pohjaan läskipala, 
sitten sienet, tatit -salaa. . .. 
kolme kerrollista pistä 

ja läskiä ihmeellistä. 
Näin se tehdään vuorotellen, 
pitää muistaa sitä ennen, 
kun panet uuniin hautumaan 
ett' kansi ompi paikallaan. 
Vieraanvaraisuudest' kiltin, 
tulin kotiin, sanat liitin 
oman Ainon kuultaviksi, 
näin teet tatit herkummiksi. 
Kerroin kaikki, mut en sitä, 
että myöskin madot pitää. . . 
Siisteyteen Ainon luotin, 
herkullista näin mä tuotin. 

Ei ollut käytössä ystävyysvierailut puolin 
eikä toisin venäläisten ja inkeriläisten kes- 
ken. 

Asuntopula Inkerin maaseuduillakin oli 
jo huutava, joten venäläisiä kaupungin ke- 
sän lomailijoita näki enää harvoin ja näin 
ollen supistuivat heidän sienimatkansakin 
vähiin. Heidän oli tyydytettävä herkkujensa 

— sienien ja tattien — nautinto siitä vä- 
hästä mitä sattuivat kulloinkin torilta saa- 
maan. 

Ei kuulu tähän aiheeseen kertoa niitä 
vaiheita, kun ei edes sieniä ja tattiloita ol- 
lut, mutta jos lukijaystäväni jaksaa seu- 
rata runolukua pitemmälle niin käsittää 
millaisia tunteita nousi Matin sielussa, kun 
hän neljän tatittoman — ja muutenkin ko- 
van koettelemuksen — vuoden jälkeen löy- 
tää herkkutatteja Suomesta, Rymättylän 
saarelta. 

Vieri monta nälkävuotta, 



enkä kerro tätä suotta, 
en nyt valhettakaan lisää, 
kerron niin kuin olla pitää. 
Sodan myrskyt menneet ohi, 
syödä tattia saa kai toki, 
mietin minä, Suomen maassa, 
kun tatteja hevoshaassa 
näin saarella Rymättylän. 
Teki oikein mielen hyvän 
päivän vanhat herkkutatit, 
hyvä ettei Suomen Matit 
ennen mua noita huomanneet. 
Oikein tulivat kyyneleet, 
ilosta ne nyt tietenkin, 
en jäänyt siihen mietteisiin. 
Poimin tatit kaikki lakkiin, 
pienet panin samaan sakkiin. 
Hellin nostin lakin maasta, 
otin hevosen myös haasta, 
lähdin Santalan talolle 
sanoin emäntä Salolle: 

— Onni oli vallan suuri, 
löysin tattiloita juuri. 
Tulis ihan pieni pyhä, 
jos nyt emäntä ois hyvä, 
laittaisi niistä jotakin, 
täys lakillinen oisi siin. 
Emäntä tuskin katsoikaan, 
kun ryhtyi siinä lausumaan: 

— Piiat hei! Puuroa tuokaa, 
renki haluaisi ruokaa. 
MeilF on ruokaa vaikka mitä 
metsä tattinsa saa pitää. 
Niin seison eessä emännän, 
tunteitani ei tunne hän. 
Turha on suutani soittaa, 
nälkä ihmisluonteen voittaa — . 
Menin neljä vuotta taakse päin 
muistikuvissa kaiken näin: 

Oli sota, vieras valta, 
silloin lumen, roudan alta, 
paikasta erehtynyt en 

— oli jo reikä repojen — 
hevosraadon esille hain, 
lihojakin nyt siitä sain 
ja niissä oli — pojat hoi! 
Ne madoiksi sanoa voi. 
Oli lihavia aikeita, 

niin ettei lihansäikeitä 
erottanut nääs ollenkaan, 
minä leikkasin siitä vaan 
takapotkan, niskapalan. 
Turhia mä tässä salaan 

jos en sanoisi myös sitä: 
tämä liha keittää pitää. 
Kiehautin kolmes veessä, 
sama oli aina eessä, 
kun nousi päälle vaatopää 
jo näyttää ettei mitään jää, 
jos mä päältä yhä kuorin. . . 
Silloin veljeksistä nuorin 
sanoi: — Anna mulle pala. 
Itse söin jo ennen salaa. 
Maistoi myöskin sisar Ellen, 
sitten syötiin herkutellen, 
niskapalaa sekä potkaa, 
eikä ollut edes votkaa. 
Muistelen mä vielä yhä: 
Oli uuden vuoden pyhä. 
Nälän ajatukset päässä, 
ja ikkunaruudut jäässä. 
Pihalla oi 5 lumimuuri, 
siitä siunauskin suuri. 
Kulkukoiralle kävi niin, 
jäi pahus kiinni kinoksiin. 
Siitä päästin hengen ulos, 
nopeasti oli tulos 
oivallinen lihapaisti, 
totesi myös makuaisti, 
ihmislasten nälkäiset suut, 
jäljelle jäivät paljaat luut. 
Näin se kesti henkiparka, 
joka ompi hyvin arka. 
Todisteeksi laskuluvun 
inkeriläisheimosuvun 
nälkä voitti monen uljaan, 
jos niin sanoa tässä saan. 
Ja aikaan vanhempaan mennen, 
oli Suomessakin ennen 
monta kertaa nälänhätä. 
Mut nyt en ymmärrä tätä. . . 
Ei olla nälälle velkaa, 
kun ei herkkutatti kelpaa. 
Enkä nyt nälkääni pyydä, 
siihen oli toista syytä. 
Olin tattien herkkusuu, 
jos kelpasi koirankin luu. 
Jaloissani pyörii Peni, 
etsin hymyä kasvoilleni, 
jotta emännän sydän sulaa, 
selviääpi paha pula. 
Katson emännän nenänpäätä, 
siinä yhä ompi jäätä. 
Sinisilmät säkenöivät, 
kämmenet lanteita löivät. 
Myrkky sisällä jo eli, 



kun hän siinä pyörähteli. 
Sanon täänkin salaisuuden: 
keksin siinä keinon uuden. 
Mull 5 oi 5 kämmenessä känsä, 
sanon naista nimeltänsä; 

— Oi kuule emäntä Hulda 
lakis on maa-emon kulta. 
Nyt suostumuksesi anna. 

— Tunkiolle tatit kanna! 
paukahti siin Huldan suusta. 
Pidin kiinn 5 kuin koira luusta 
omasta ehdotuksesta, 
vaikka nyt ulos uksesta 
tulisi lähtöni suin päin, 

mut keinoa miettimään jäin. 
Niin leimahti: entäs, mutta 
jos käyttäisi viekkautta. 
Koitin flirttailua pitää. 
Hulda sanoo: — Vielä mitä. 
Niin seison eessä emännän, 
tunteitani ei tunne hän. 
Poissa oli multa Aino, 
jatkui edelleen myös vaino. 
Harmia tul' harmin päälle, 
sanoin sitten emännälle: 

— Vaikka söisin nytten härän, 
tuntisin mä tatin nälän. 

Oisi edes pannu, hella, 
että saisi herkutella. 
Herkkutattia kun syöden 
tuntis munaskuja myöden: 
niis on vitamiini B:tä, 
valkuaista niinkuin teetä. 
Yksin aromien tähden. . . 
Et käsitä. . ., minä lähden. 
Pidin saarnan, puhuin kieltä, 
emäntä ol J toista mieltä: 

— Vitamiinit antaa nisu, 
mull' jo kurkkuun nousee sisu. 
Nyt jo punaista mä nään, 
pyyrän isännän völjäämään, 
jos et lähre vähemmällä 
aivan minutilla tällä. 

Hetken vielä siinä pysyin 

anteeks 5 pyynnön näin mä kysyin: 

— Kun en tiennyt ennen tuota, 
hyvää toiselle ei suoda. 
Emäntä mun mennä käski, 
pyydän anteeks' nöyrimmästi. 
Sitten lähdin, menin työhön, 
tattihaaveet painui yöhön, 
yöhön synkkään pimeään. 

Jatkuu seur. numerossa 

(^oimitussikteeun 
tetaelsiä 



Inkeriläisten toiminta on menneenä ke- 
sänä saanut harvinaisen paljon huomiota 
osakseen. Yhdistyksen toimihenkilöille ja 
Inkeriläisten Viestin toimitukseen on tul- 
lut kirjeitä ja puhelinsoittoja; on haluttu 
tietää enemmän toiminnastamme. Suuret 
päivälehdet ovat julkaisseet kuvia ja kirjoi- 
tuksia juhlistamme ja harrastuksistamme. 
Jopa Hymy-lehden palstoilla on kerrottu in- 
keriläisistä ja heidän kohtaloistaan. Tällai- 
nen ulkoa päin tuleva kiinnostus rohkaisee 
jatkamaan arvokkaiden kulttuuriperinteit- 
temme vaalimista. 



Yhdistyksen johtokunnan työvaliokunnan 
kokouksessa 25. 9. 77 todettiin, että viime 
kesän Helsingin juhlat onnistuivat myös ta- 
loudellisesti varsin hyvin. Emännät, ohjel- 
man suorittajat ym., jotka ilman palkkaa te- 
kivät työtä asian hyväksi, ansaitsevat vielä 
kerran runsaat kiitokset. Talkoohenki, joka 
eli muinoin jo Inkerissä, elää yhä. Kiitokset 
jokaiselle! Samassa kokouksessa ajateltiin jo 
ensi kesän juhlia. Päätettiin kertoa asiasta 
Tampereen paikallisosaston puheenjohtajal- 
le ja toimihenkilöille, koska arveltiin, että 
juhlat Tampereella olisivat jälleen paikal- 
laan. Lahden Inkeri-kerho on vuorossa sit- 
ten v. 1979> jolloin Lahti saanee uuden ko- 
mean kirkon. 



Helsingin paikallisosaston syksyn toiminta 
tuntuu alkavan ripeästi. Ensimmäisessä kuu- 
kausitilaisuudessa sunnuntaina 25. 9. 77 oli 
Inkerikoti tupaten täynnä innokkaita osan- 
ottajia. Yhdistyksen puheenjohtajan Matti 
Vironmäen alkajaispuhetta, jossa hahmotel- 
tiin toiminnassa tärkeitä seikkoja, mm. kuo- 
rolaulun tärkeyttä, kuunneltiin tarkkaavai- 
sin mielin. Erittäin suurta kiinnostusta he- 
rätti Toivo Kajavan kertomus elokuisesta 
retkestä, joka oli tehty »Pushkinin kirk- 
koon». Kirkko ei ole vielä lopullisesti val- 



mis, mutta siinä oli jo elokuussa voitu pitää 
jumalanpalvelus, jossa oli ollut runsaasti 
harrasta väkeä. 



Larin Paraske on meidän inkeriläisten yl- 
peys. Jokaisena Kalevalanpäivänä kerääntyy 
pieni joukko inkeriläisiä Hesperian puistoon, 
laskee kukkavihkonsa Parasken patsaan 
juurelle, seisoo pienen hartaan hetken ääneti 
ja poistuu hiljalleen. Sama toistuu vuodesta 
vuoteen. Kalevala on koko Suomen kansan 
ylpeys; Kalevala piirsi ensimmäisen kerran 
Suomen maailmankartalle, kuten on tapana 
sanoa. Ilomantsi on Kalevalan laulumaita. 
Siellä eli ja lauloi kerran Mateli Kuivalatar, 
Kantelettaren suurin ja arvokkain laulaja, 
ja monet monet muut kalevalaisen laulun 
taitajat. Siellä on tänä päivänä kuuluisa Ru- 
nonlaulajan pirtti, josta kansikuvamme ker- 
too. Siellä piha vanhoine museoaittoineen, 
viime keväänä avattuine kestipirtteineen, 
jossa karjalaiset herkut tuoksuvat. Siellä oli 
kesämatkalla mukava piipahtaa, virittyä ka- 
levalaiseen henkeen, ymmärtää perinteen, 
omien juuriensa merkitys. Siellä oli helpom- 
pi kuin suurkaupungin kiireen vilinässä ym- 
märtää akateemikko Martti Haavion sanat 
hänen teoksestaan »Viimeiset runonlaula- 
jat»: Runonlaulajien osuus itsenäisen Suo- 
men luomiseen on ratkaiseva, sillä vasta 
kun heidän laulamansa runot olivat tulleet 
tunnetuiksi, heräsivät suomalaiset tietoisuu- 
teen kansallisuudestaan. Kun tähän oli pääs- 
ty, jatkui kehitys. Runonlaulajien osuus ny- 
kyisen Suomen luomiseen on todellakin niin 
suuri, että meidän on muistettava heidän 
tekojaan, heidän perintöään, ja meille kuu- 
luu ikään kuin kansallisvelvollisuutena hei- 
dän muistonsa vaaliminen.» — Meidän inke- 
riläisten esi-isät olivat säilyttäneet suomen 
kielen ja suomalaisen kulttuuriperinnön vie- 
raan kansan keskuudessa vuosisatoja en- 
nen Kalevalan ilmestymistä. Meillä jos kellä 
on syytä vaalia perinteitämme. — Vireää 
toimintasyksyä ja -talvea. 

Toimitussihteeri 



Invalidiliitto 

lähettää jo perinteelliseen tapaan sarjan 
joulukortteja Suomen koteihin ja toi- 
voo, että niillä tervehditään ystäviä. Sa- 
malla tehdään vammaisten asiaa tunne- 
tuksi. 

Joulukortit ovat suomalaista työtä, 
joiden pakkaamisella ja lähettämisellä 
on lisäksi työllistetty kymmeniä vam- 
maisia liiton työkeskuksissa sekä tar- 
jottu kotityötä vaikeavammaisille ja 
palvelutaloissa asuville. 

Invalidiliitto ry, joka on vammaisten 
oma järjestö, on tehnyt työtä heidän hy- 
väkseen jo 40 vuotta. Liittoon kuuluu 
101 jäsenyhdistystä, joissa on yli 40 000 
jäsentä. Se antaa lääkinnällistä, amma- 
tillista ja sosiaalista kuntoutusta, jonka 
lisäksi se rakentaa parhaillaan koko 
maan kattavaa palvelutaloverkostoa. 
Tavoitteena on noin 600 asunnon raken- 
taminen. Valmiina on jo yhteensä 200 
asuntoa Helsingin, Joensuun, Kuopion, 
Kuusankosken ja Vantaan palvelutalois- 
sa. Tampereen ja Oulun rakenteilla ole- 
viin taloihin tulee 100 asuntoa. Seuraa- 
vaksi palvelutalot rakennetaan Poriin, 
Rovaniemelle, Kokkolaan ja Turkuun. 

Vaikeavammaisten palvelutalojen ra- 
kentamisesta ja hoidosta vastaa Invali- 



Patvetutaloja 
J&&) valkea- 
v * vammaisille 




diliitto, joka selviytyäkseen tästä isosta 
tehtävästään tarvitsee kaikkien kansa- 
laisten tuen — myös Sinun. Jos haluat 
osaltasi auttaa vammaisia lähimmäisiä- 
si, osallistu joulukeräykseen lähettä- 
mällä sopivaksi katsomasi summa kort- 
tien mukana seuraavalla ps-kortilla 
pankki- tai postisiirtona keräyksen ti- 
lille. Samalla voit osallistua kaikille 
tarkoitettuun yleisökilpailuun. 



Jälleen saatavana 

Teos »Inkerin kirkon 350-vuotis jul- 
kaisu» on pitkään ollut varastoistamme 
lopussa. Onnellisen sattuman kautta 
asiamiehet ovat onnistuneet saamaan 
tätä A. Metiläisen — K. Kurkon toimit- 
tamaa kirjaa lisää. Muistin virkistämi- 
seksi: teos kertoo kuvin ja sanoin kai- 
kista Inkerin seurakunnista ja on ollut 
hyvin suosittu lahjaesine. Teoksen hin- 
ta on mk 30, — . Tilaukset asiamiehiltä. 



Omaisia etsitään 



Kuka tietää, missäpäin Suomea on 
asunut — ja mihin on haudattu — Liis- 
petta Juhanantytär Kappinen (o. s. Put- 
ro) Tuutarin seurakunnan Kappisen ky- 
lästä (syntynyt Kylläsen kylässä). 

Liispetta Kappisen omaiset kyselevät 
myös Mari Partasta Tuutarin Partaselta 
sekä Valja Kusehminaa (etunimi lienee 
Suomessa muuttunut Valmaksi). Valja 
on Liispetan pojan Aleksanterin tytär 
ja lienee joutunut Suomessa kasvattityt- 
täreksi johonkin perheeseen (syntynyt 
ehkä 1933—35). 

Kaikki mahdolliset tätä sukua ja per- 
hettä koskevat tiedot pyydetään lähet- 
tämään Inkeriläisten Viestin toimituk- 
seen, josta ne toimitetaan eteenpäin ul- 
komailla asuville omaisille. 

RUOTSIN PUOLELTA 



Juhlalle 



Terve Teille, terve Inkerinkansa 
Vanha, keski-ikäinen nuori ystävä 

myös. 
Olemme tulleet tänne Helsingin juhlaan. 
Vuoden ihana aika, on lepoa työs. 



Sinä murjottu — mut upea Inkerin- 
kansa 
laula Sinä laulusi kaunihimmat. 
Aika on uusi ja surujen summa 
ollaan kai surtu aikoinaan. 



On tahto tapahtunut taivahan Herran 
että taas toisemme tavataan. 
Muistellen vanhaa, kertoen uutta 
tässä muistojen juhlassa Inkerinmaan. 



Heimokansani keskellä saan olla mä 

täällä. 
Terveiset Gävlestä kertoa voin. 
Ilomme suurenee, kun yhdessä ollaan 
puhutaan elämän ja kohtalon polusta. 



Taivahan lintu, tuo rauhan kyyhkynen 

pieni 
varmasti terveiset lennättää. 
Vieköön viestinsä meiltä kaikilta täältä 
tuonne maitten ja metsien, merien taa. 



Toivoisin, et jokainen kesäinen juhla 
kaikilla joskus mielessä ois. 
Jatkaen työtämme sukupolvesta 

polveen, 
niin kauan kuin jaksamme. Onni 

osanamme Olkohon! 



Kiitos turkulaisille, kun pääsimme 
yhdessä Helsingin kesäjuhlille. Eri 
hauska muisto meille kahdelle Tuutarin 
tytölle Ruotsista. — Lempi Sjöberg, 
Gävle. 



Siellä on monta, joitten kaipuu on suuri 
uuteen, vaihtelevaan elämään. 
Mutta keksitty ompi tuo ihmeitten 

muuri! 
Ettemme voi tavatakaan. 



Sieltä me kerran itse tultu myös ollaan, 
särjetyin sydämin, melko paljainakin. 
Mutta taivahan Herra meille apunsa 

antoi, 
saavutti rauhan, antoi voimiakin. 



TERVETULOA ÖREBROHON! 



Muisto jumalanpalvelus ja HPE St. Mikae- 
lin Kirkossa Pyhäinmiesten päivänä 5. 11. 
kl. 14.00. Sen jälkeen seppeleen lasku 
muistokivelle. Kahvitarjoilu ja seurat 
O.P.m s-talolla. Puhujina khra Folke 
Dahlbäck, leht. Katriina Eerola ja J. Jänis. 

A.H. 

AJANKOHTAISIA ILMOITUKSIA 



HELSINGIN PAIKALLISOSASTO 



TURUN PAIKALLISOSASTO 



Paikallisyhdistyksen syyskausi jälleen al- 
kanut. Lokakuun tilaisuus 23. 10. lnkeriko- 
dissa. Aika sama kuin ennenkin eli 14.00 

Marraskuun kuukausitilaisuuden asemes- 
ta 27. 11. 77 meillä on joulujuhla, joka alkaa 
joulumyyjäisillä Inkerikodissa klo 
12.00 ja jatkuu joulujuhlana klo 14.00 
Laatokkasalissa. Kaikki tervetul- 
leita. 



Vuoden 1977 juhlatilaisuudet Karjalaisten 
talolla Itäpellontie 2 pidetään seuraavasti: 



Pyhäinpäivä j unia 
Joulujuhla 



5. pnä marraskuuta 
26. pnä joulukuuta 



Kunniakäynti Inkerin suomalaisten ja 
karjalaisten vainajien muistomerkeillä Tu- 
run hautausmaalla pyhäinpäivänä 5. 11. 77 
klo 12. Sen jälkeen ohjelmallinen tilaisuus 
Karjalaisten talolla. Tervetuloa. 

Johtokunta 



TAMPERE 

Tampereen paikallisosaston marraskuun 
tilaisuudet ovat 13. 11. ja 11. 12. sekä vuosi- 
kokous 8. 1. 1978. Kaikki tilaisuudet Kalevan 
kirkon huoneessa n:o 9. Tervetuloa! 

Johtokunta 



SEUKKOSEURA 

kokoontuu Inkerikodissa torstaina marras- 
kuun 3. ja 17. pnä klo 13. 

Tervetuloa! 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



RUOTSIN PUOLELTA 



Inkeri-ilta B orasissa 



Inkeriläisten seurakuntakodilla Bockasjögatan 9 sunnuntaina 13/11 klo 17. Ilmari Rinne 
pitää esitelmän aiheesta Inkeriläiset nykyajan Neuvostoliitossa. Seuraava Inkeri-ilta 
on 4/12. Kaikki ovat tervetulleita, niin vanhat kuin nuoret! 

Boräsin Inkerin Kerho/A.P. 

Inkeriläiset Ruotsissa! 

Ilmoita minulle osoitteita sellaisille inkeriläisille ja inkeriläisten ystäville joille ei tule 
1977 vuoden Inkeriläisten Viestiä niin minä puolestani lähetän heille ilmaiseksi loppu- 
vuoden numerot. Tarjous koskee inkeriläisiä jotka asuvat Suomen ulkopuolella ja on 
toivottavaa että lehti tarjottaisiin etuosassa nuorille. Osoitteeni iöydät sivulta 2. 

Armas Paakkonen 



Vammala 1977. Vammalan Kirjapaino Oy. 

Marraskuu 1977 



inkeriläisten viesti 


TOIMITUS : 


Päätoimittaja: 




Matti Vironmäki, puh. 631 285 




Toimitussihteeri : 




Anja Luoma, puh. 892 460 




Koivikkotie 6, 01620 Vantaa 62 




{toimituksen osoite) 


KONTTORI: 


Inkerikoti, Karj alatalo, Käpylänkuja 1, 




00610 Helsinki 61 




Puh. 793 796 




Postisiirtotili Hki 30636-4 




Auki maanantaisin klo 16.30 — 18.30 


TILAUSHINTA: 


25 mk/vsk. kotimaassa, Ruotsissa 30 kr. 


ILMOITUSHINNAT: 


1/1 sivu mk 200 s — 




1/2 » » 120,— 




1/4 > » 70,— 




Kuolinilmoitukset 30,— 




Kiitos- ym. ilm, 20, — 




Kuva ilmoituksessa 20,— 


PÄÄASIAMIES 


Armas Paakkonen 


RUOTSISSA : 


Tingsgatan 4 B 




50253 Boras, Puh. 633/101 850 




Postisiirtotili 626047-5 


PÄÄASIAMIES 


Hannu Vironmäki 


SUOMESSA: 


Tehtaankatu 5 E 43, 00140 Helsinki 14 




Puh. 662 668 




Postisiirtotili 416606-9 




Lehti ilmestyy kerran kuukaudessa 




Kustantaja ja julkaisija: 




INKERILÄISTEN YHDISTYS R.Y- 



ARVOISAT TILAAJAMME 

Joulukuun numeron välissä saatte jälleen tilauskortin, jolla voitte uudis- 
taa Viestin tilauksenne ensi vuodeksi mahdollisimman kätevästi» 



KANSIKUVA KERTOO: Kirkko on aina näytellyt tärkeää osaa inkerinsuomalaisten elämäs- 
sä sekä instituutiona että rakennuksena* Inkerissä on, tai ainakin oli, paljon kauniita kirkko- 
rakennuksia, joista kansikuvamme on usein kertonut Tällä kertaa esittelemme lukijoillemme 
kauniin Kerimäen kirkon, joka uljaana kohoaa kohti Itä-Suomen taivasta ja on sillä tavalla 
ainutlaatuinen, että se on maailman suurin puukirkko, »huone hongista rakettu». Istuma- 
paikkoja siellä on n. 3000 hengelle s seisomapaikkoineen sinne mahtuu viitisen tuhatta. Se on 
todella kaunis ja vaikuttava nähtävyys» Viime vuosina tämä upea jumal a n nuo ne on myös 
saanut uudenlaista merkitystä: sen suojissa pidetään kesäisin Savonlinnan oopperajuhlien mo- 
net konsertit — Voisiko kauniille musiikille juhlavampia puitteita löytyäkään! 



TTTTtTTTTTTTT f TTtTTTTTTTTT? t T ▼ T ▼ Vi 

I T, Kajava: 



Retki Leningradin luterilaiseen I 



kirkkoon 



t 



Joukko Helsingin paikallisosaston jäseniä 
(parikymmentä henkeä) teki tutustumismat- 
kan Leningradin luterilaiseen kirkkoon 11 
—15 syyskuuta 1977. 

ETYK vaikuttaa. Oli erittäin sykähdyttä- 
vää kuulla voimakasta virrenveisuuta, joka 
kuului jo ulos kadulle avonaisista ovista. 
Venäläiset olivat ihmeissään, kun kuulivat 
näin voimakasta virrenveisuuta autokoulus- 
ta. Kirkossa oli toiminut sodan jälkeen 
autokoulu. Kaikki toivottivat onnea ja me- 
nestystä kirkon toiminnalle. Lähettivät pal- 
jon terveisiä presidentti Kekkoselle, kun 
kerroin, että olemme Helsingistä, 

Sunnuntaiaamuna lähdimme hotellista 
Inkerin pojan Eino Pöllän ohjaamina ete- 
lään, kohti Pushkinin kaupunkia. Entinen 
nimi Detskoje Selo (tsaarin aikana 
Traskoje Selo, Venjoen pitäjää. Mat- 
ka suuntautui kohti Keski -Inkerin ylänköä; 
mentiin ohi kuuluisan Pulkovan Tähtitie- 
teellisen observatorion. Kohta alkoikin jo 
näkyä Pushkinin pieni kaunis kaupunki. 
Pushkin on nykyään liitetty Leningradiin, ja 
matkaa sinne on n, 25 km. Hyvin ihastut- 
tava pieni kaupunki, entinen keisarin kesän- 
viettopaikka. Siellä on keisarin kesäpalatsi, 
joka on nykyään museona; ihania puistoja, 
tekolammikoita kaikkialla. 

Kirkko on erittäin kaunis, goottilaistyyli- 
nen, italialaisen arkkitehdin suunnittelema. 
Se valmistui 1865 Keisari Nikolai I:n aika- 
na. Nikolai I:n puoliso keisarinna Maria oli 
luterilainen Hessenin prinsessa. Kirkko ra- 
kennettiin etupäässä häntä ja hänen seu- 
ruettaan varten. Se on hyvin korkeakupo- 
Unen ja juhlava, valkoiseksi kalkittu. Kirk- 
ko kärsi sota-aikana suuria vaurioita. Penkit 
oli kaikki rikottu ja poltettu, samoin alttari 
ja saarnastuoli. Nyt oli rakennettu jo alttari 
ja saarnastuoli, mutta penkit olivat väliai- 



kaiset: käytettyjä telinelankkuja, joiden 
päälle oli asetettu sanomalehtiä. 

Leningradin luterilaiseen seurakuntaan 
kuuluu n. 3000 jäsentä, pääasiassa Lenin- 
gradin ympäristön luterilaisia. Kirkon hoi- 
tokuntaan kuuluu 20 ns. kirkonmiestä, jotka 
edustavat Inkerinmaan luterilaisia pitäjiä. 
Kirkon esimies, tai isännöitsijä, on Mikko 
Aleksanterinpoika Baranov. 

Kirkko kuuluu Eestin luterilaisen piispan 
alaisuuteen. Jumalanpalveluksen piti eesti- 
läinen pappi Harri Mystnik. Nuoriso- 
kuoro lauloi lehterillä hyvin kauniin us- 
konnollisen laulun. 

Kirkkoon sopii n, 600 ihmistä, 500 alas 
ja sata lehterille. Urut on ostettu Tallin- 
nasta, ja ne maksoivat 2000 ruplaa, n. 11 000 
Suomen rahassa. Ruplan kurssi on nykyään 
5.60. Urut ovat sähkökäyttöiset ja heleä- 
ä ani set. Seurakunnalla on kolme soittajaa, 
jotka osaavat soittaa urkuja. Jumalanpalve- 
lukset alkavat toistaiseksi klo 11.00 sikä- 
läistä aikaa. Kirkko on kytketty Pushkinin 
kaupungin lämpökeskukseen, ja seurakunta 
maksaa siitä vuokraa 300 ruplaa kuukau- 
dessa. Kirkon ympärillä on kaunis puisto, 
jossa on jaloja puistopuita: tammia, vaahte- 
roita ja lehmuksia. Korkea rauta-aita ym- 
päröi puistoa. 

Nyt on kysymys vain rahasta. Hahaa tar- 
vitaan paljon. Seurakunnan jäsenten on itse 
kustannettava kaikki. Valtio ei anna rahaa. 

Kirkon lattia on parkettia ja pahasti vau- 
rioitunut. Penkit on tehtävä kokonaan 
uudet. Arkkitehti valvoo, että kaikki on 
samanlaisessa kunnossa kuin ennen sotaa. 
Kirkon isännöitsijä arveli, että ehkä he 
jouluksi saavat kaikki kuntoon, että voi toi- 
mittaa vihkiäiset virallisesti. Olisi helppo 
korjata, jos olisi rahaa. 




Yllä: Helsinkiläis vieraita ym. Pushkinin kirkon portailla. 

Alla: Keskeneräisistä sisustustöistä ja hatarista tilapäisistä penkeis- 
tä huolimatta tunnelma on harras Pushkin luterilaisessa kirkossa 
pidetyssä jumalanpalveluksessa. — Kuvat Toivo Kajavan* 




Tatti ja Matti 

Juho Pakkanen, Toronto, Kanada 
(Jatkoa edellisestä numerosta, loppuosa) 



Ja sanon teille vielä tään: 
Nuotion öisin laittanut 
ja kepin puusta taittanut. 
Tatti siihen. . . tulen päälle. . ., 
este tuli myöskin tälle 
muodoss' isännän sanojen, 
nyt joita tässä muistelen : 
— Oi älä tee hyvä veikko 
nuotiota, tulenpeikko 
on kauhea näin kuivalla, 
sanoi mielellä tuimalla 
pitkä mies kuin metsän honka, 
minä pienen pieni, jonka 
voi hän petlolle paiskata 
pannukakuksi raiskata. 
Ei hän kyllä tekis sitä. 
koska rengistänsä pitää. 
Muutenkin on reilu miesi, 
tämän renki-Matti tiesi. 



Sydämeni rehti, vakaa, 
nyt jo vuosienkin takaa, 
kiitokseni tuopi julki 
Einolle, kun hän sulki 
hellyyteensä pakolaisen. 
Huomioimaan myöskin naisen 
kehoittaisin tämän »kaskun». 
Ymmärrät kai leikinlaskun? 
OI' Rymättylässä hyvä olla, 
sain mä enemmän kuin nolla. 
Sieltä löytyi mullc heila! 
joroka nimi ompi Eila. 
Juttu se ei kuulu tähän, 
mut jos sanoisinkin vähän 
anteeksi tää mulle suokaa, 
Eila laittaa sieniruokaa. 



Silloin paljoa en maannut, 
en nuotiota tehdä saanut. 
Tunkiolle heitin tatit. 
Ajatelkaa, kaikki Matit 
Kyllä teili' on muistissanne 
s ota -aika, n alkavanne. 
Sodan jälkeenkin oli niin, 
jos menit tuonne Helsinkiin, 
siellä ravintolaan syömään, 
niin aina kuulit laulun tään: 
»Ei makkaraa, eikä voita, 
ainoastaan perunoita 
ja silakkaa, sillinpäitä — , 
tänään tarjoilemme näitä». 
Olihan siinäkin taikaa 
säästyi paperia ja aikaa, 
kun oi' »menu» sama aina 
arkena ja sunnuntaina. 
Oispa ollut ymmärrystä 
paljon oisi ollut kystä. 
Poimittu ••atit ja sienet 
häipyneet ois »menut» pienet. 
Vatsanväänteet, punatauti, 
keripukkikaan ei nauki 
jos sä tunnet ruoanlaiton, 
tatti korvaa myöskin maidon. 

Kyllä Matti tunsi niinkuin toisetkin itse- 
näisesti ja ymmärtäväisesti ajattelevat in- 
keriläiset, toisen maailman sodan pakolaiset, 
Suomessa vallitsevan olon. Jos ilmeni puut- 
teita, niin se johtui monivuotisen sodan 
käynnistä. Mutta ne 63 tuhatta inkeriläistä 
pakolaista, jotka olivat turvallisesti Suo- 
meen pelastuneet, olivat sittenkin alkaneet 
jo pikkuhiljaa kotiutua Suomeen ja olivat 
kutakuinkin oloihinsa tyytyväisiä. 



He tunsivat säilyneensä siitä koettele- 
muksesta, jota olisi tullut ;taas kokea, kun 
rintaman taistelut pyyhkäisivät takasuun- 
taan yli Inkerin. 

Suurempi osa heistä oli kiitollisia esi- 
isiensä maan kansalle, kun antoivat tur- 
vapaikan. He toivoivat rauhaa, että saisivat 
järjestää elämänsä pitemmällä tähtäimellä. 

Odotettu rauha tuli. Jo tuntemattomasta 
menneisyydestä on voimakkain laatinut ja 
sanellut lakipykälät ja määräykset. 

Matti on yksi niitten tuhansien joukosta, 
jota inkeriläisen kotikonnun sienimetsät 
eivät saaneet houkutelluksi, niin raskaalta 
kuin niitten hylkääminen tuntuikin, vaan 
toisten lailla erilaisten seikkailujen jälkeen 
pelastuttiin Ruotsiin, Pelastuneitten puo- 
lesta lausun rakkaan ja nöyrimmän kiitok- 
sen niille Suomen kansalaisille, jotka erilai- 
sin muodoin auttoivat meitä vapaan maail- 
man kansakuntien joukkoon. 

Kävin Ruotsin maankin läpi, 
Suomen kaima. . ., silmät näki, 
vain ruokalislat oli toiset 
■monet lajit. . ., erikoiset. 
Mutta tatit, sienet puuttui 
Matti Ruotsin maahan suuttui, 

— Paratiisin? näyttää kaikki, 
huomautti meidän Maikka, 

— Leikitään paratiisia 
Eeva, Aada«m. . ., ei lapsia. 
Otetaan vain tuosta puusta 
eipä välitetä muusta. 

No pääsin maassa kunniaan, 
kun apu sentään tunnetaan. 
He Matin uusiin pukivat 
ja läksyt huimat lukivat. 
Tää or toinen pistos mulle, 
läksin tulliluukun suulle. 

— Lyökää leima, minä lähden 
»paratiisin» pölyn tähden. 
Jouduin muuttohomman vaivaan, 
tulos oli: nousin laivaan. 

Tunsin suurta helpotusta, 
sinitaivas, meri musta. 
Maasta, metsästä ei tietoa, 
hyvä — , tatit ei voi kietoa, 
ajattelin Atlantilla: 

— Ottais laivakurssin rilla. 



Mutta kuinkas nyt ollakaan 
vatsanväänteitä jo saan. 
— Tattiruokaa pitää saada, 
eikö näkyisi jo maata? 
Kysyin ja tartuin kiikariin. 
Muistan sen näyn vieläkin: 
Oli kymmenes syyskuuta, 
näin metsää, en mitään muuta. 
Sillä värit oli kevään. 
Silloin unelmoihin herään: 
Oh, jos näin on pitkä kesä, 
paljon metsää, oma pesä, 
Järjestän kai tattilahkon, 
tattiloissa uida tahdon. 
Marinoin, ja soppaa syön, 
ylimääräiset otan myön. 
Laskin rahat. . ., unelmoisin 
miten rikastua voisin. 
Onnen kukkuloilla olin» 
pilven hattaroita polin. 
Hiiskunut en aikeistani, 
kuulin sanat: money, money. 
Nopeasti muuttui mieli; 
pahus sentään, vieras kieli. 

Nousimme maihin Kanadaan, 
ja mitä sanoa nyt saan 
tään kymmenen vuoden takaa: 
mieli on synkkä ja vakaa. 
Harmia vaikk* minkä verran, 
kun ei taivaallisen Herran 
luomisjako mennyt väärin. 
Luoda tänne ylenmäärin. 
Kaikkea loi paljon muuta, 
paljon maata, metsän puuta, 
mutta ei herkkuja noita: 
sieniä ja tattiloita. 
Ajelin jo maat ja mannut, 
sekä merkillekin pannut: 
Turha bensiiniä haaskata, 
kyllä niitä saa kaupasta. 
Kaivattuja löysin niitä. 
Tienaukseni ei riitä, . . 
Enhän jaksa millään maksaa 
kuudentoista taalan taksaa 
yhdestä tatti naulasta, 
— sen huomaa Matin kaulasta 
Löysin tuoreitakin sieniä, 
kooltaan hyvin pieniä, 
väriltänsä valkoisia, 
eikä niinkään kallehia. 
Ilostuin, toiveissa elin, 

kun sieniä pyörittelin. 
Haperosieniä ovat kai, 
ilman Matti olla sai. 
Mitä tehdä? Mietiskelin, 
pettyneenä vuodet elin. 
Kunnes sitten yhden kerran 
maamieheni Ahti herran 
tapasin täällä Torontossa 
olemattomas koivikossa. 
Huomasin jo heti kärkeen, 
pienen silmäyksen jälkeen, 
Ahtissa on viekkautta. 
Antaa olla, mietin, mutta 
mistä löyhkä pahanlainen 
haisee niinkuin navettanainen 
tai paremminkin kuin tallimies, 
Ahti sanoa tähän ties: 

— Mul on business ja suuri oi, 
ylpeytensä julki toi, 

— Kai myöskin business kannattaa, 
jos nyt kysyä tässä saa? 

— Minua ei kukaan voita, 
kasvattelen tattiloita, 
kehuskeli Ahti lisää. 

— Katsomaan mun tulla pitää, 
keksin sanoa siihen vain 

ja luvan pyyntöheni sain. 

Sitten mentyäni Antin luo, 
hän minun nähdä kaikki suo. 

— Sieniä vain kasvattelet? 
siimis pettymyksen eleet, 
kun mä kysäisin Antilta, 
Näyttäähän tääkin rahdilta, 
ajattelin sivumennen, 
näitä näinkin kerran ennen. 
Kyselyyni hän vasta jaa: 

— Sieniä vain voi kasvattaa 
ja sekin täällä kannattaa. 
Olis nyi vain madeiraa, 
niin tehtäis sienipaisti. 
Onhan sulia makuaisti? 
lasetteli mulle Ahti, 

Jo tässä luonteeni mahti 
tuli oikein kysymykseen, 
eikä käynyt peräänny k seen, 
vaan tuli siinä syötyä, 
tattikunnia myötyä 
»haperosienien» muodossa 
ja ystävyyden luodossa. 
Jos järkesi on nero, 
huomaat mikä ompi ero, 
eikä tuntoani soimaa: 



nämä sienet imee voimaa 
vain hevoslantakasasta, 
kai bakteerista sadasta. 
Mutta sieni mi luonnostaan 
kasvaa päällä puhtaan maan 
ja et tuhlaa yhtään rahaa, , . 
Älä tykkää tästä pahaa 
jos mä vielä valtaa käytän, 
että todeksi sen näytän: 
Alkunsa saa tatit sienet, 
niin isot kuin myöskin pienet, 
harmahtavasta homeesta 
ja jonka löydön lovesta 
keksitty on penisilliini, 
siksi yhä pidän kiinni 
sienen ja tatin puolesta 
ja niitten saannin huolesta. 

Horjuin unelmani tiestä, 
eipä tullut business miestä, 
mut sienien syöjä kyllä, 
pidän Ahtin kauppaa yllä. 
Syödä sieniä kannattaa, 
syököön tatteja ken saa. 
Herkkutattia kun syöden, 
tunnet munaskuja myöden: 
niis on vitamiini B:tä, 
valkuaista niinkuin teetä. 
Jos syöminen usein toistuu, 
silloin myöskin suita poistuu 
vatsanväänteet, punatauti, 
keripukkikaan ei n auki, 
jos sä tunnet tatin laiton, 
tatti korvaa myöskin maidon. 
Yksin aromien tähden, , „ 
sieniruokaa syömään lähden. 

Loppu 



Vunukoiden veistämää 



Nelivuotias Arno on matkalla isovanhem- 
pien luo maalle. Ukki ajaa ja Arno ja 
mummi keskustelevat takapenkillä. Kun 
ajetaan vanhan puisen maalaiskoulun ohi, 
mummi kysyy Arnolta: 

— Tiedätkö, Arno, miksi tuon koulun ym- 
pärillä on aita? 

— Etteivät opettajat pääse karkuun, oli 
empimätön vastaus. 



VANHAT KUVAT 







Hääkuva vuodelta 1921, Kuva on otettu Taaitsassa Skuoritsan kirkossa käynnin jäl- 
keen. Inkerissä läksiäisissä ja häissä morsiamen ja sulhasen sukulaiset, korv oi tytöt 
ja korvoipojat sekä kummankin läheiset nuoret tuttavat muodostivat nuoteet. 
Kuvassamme nuoteissa mukana olleet Vauhkon tytöt ja Pajulan pojat. Kuvan on 
lähettänyt Turusta eläkeläinen Anna Hänninen o.s. Kaipiainen, 

Henkilöt ylhäältä vasemmalta (takarivi): Antti Pöllä, Jussi Vainikka, Anna Kai- 
piainen, Topi Vainikka, Katri Vainikka, Pekka Makkonen. Katri Kaipiainen, eräs 
tuntematon V en joen Kelosin kylästä, Eeva Makkonen. Keskellä istumassa (vasem- 
malta): Mari Kaipiainen, Katri Närjänen, Pekko Jaakkimainen, sulhanen Antti 
Jaakkimainen, morsian Liisa Kaipiainen, eräs tuntematon Pajulan 
kylästä, Liisa Raski. Edessä istumassa (vasemmalta): Antti Vainikka, Mari Papunen, 
Pekka Vainikka, Sohvi Karjalainen, Antti (Pajulan kylästä), Anna Kiippa. 

Saksasta v. 1943 tulleita rippikoululaisia Lohjan karan teenileirillä. Rippi-isä Akseli 
Kaj anti, — Kuvan lähetti Vuoleelta kotoisin oleva Eila Koskenranta, joka on myös 
itse kuvassa mukana. 



Inkerin kirkot 



Ila hdutt a v a uu tinen : ink e rinsuomalai s et 
saavat käyttöönsä saksalaisen kirkon Push- 
kinissa ! 

Varmasti monet haluavat tutustua Inkerin 
kirkon vaiheisiin, Sellaista valottaa omalta 
osaltaan kirja; Inkerin kirkon vaikeita vuo- 
sia, jossa kerrotaan Inkerinmaan suomalain 
sen evankelisluterilaisen kirkon vaiheista 
Venäjän vallankumouksesta lähtien näihin 



päiviin saakka. Siinä on kuvia Inkerin- 
maan kirkoista sekä niistä henkilöistä, jotka 
silloin huolehtivat sanotun kirkon toimin- 
nasta. Kirjaa, jonka hinta on 11 markkaa 
40 penniä, voi tilata kustantajalta, osoite: 
Suomen Luter il ai ne n E v ankel iumiy hdis ty s, 
Malminkatu 12 B, 00100 H:ki 10, tai kirjan 
tekijältä, os.: Aatami Kuortti, Niemenmäen- 
tie 10 B 41 00350 Helsinki 35, 



RUOTSIN PUOLELTA 



Kunnioitetun heimosisaremme muistolle 



Maria Korit ala o, s. Reima s aari 
Syntynyt 29. 8, 1912 
Kuoli 26. 8. 1977 

Jos örebron kaupungin kolmelta hautaus- 
maalta kerättäisiin kaikki hautakivet, jotka 
on pystytetty Inkeriläisten hautakummuille 
yhteen riviin, niin heimomme vähälukuisuu- 
den huomioon ottaen siitä rivistä tulisi pit- 
kä. Noin neljäkymmentä kertaa ovat Öre- 
bron inkeriläiset Ruotsissa oloaikana milloin 
suuremmalla milloin pienemmällä joukolla 
olleet saattelemassa viimeisellä maallisella 
matkalla omaisiaan, sukulaisiaan, heimolai- 
siaan. 

Syyskuun toisena päivänä oli suuri joukko 
saattelemassa kaikkien örebron inkeriläis- 
ten kunnioittamaa heimosisartamme Maria 
Kontalaa hänen siirryttyään ajasta iäisyy- 
teen, Maria Kontala oli syntynyt Kosemki- 
nan pitäjässä Kurkulan kylässä. Työtä ra- 
kastavan ja ahkeruutta kunnioittavan per- 
heen tyttärenä hänellä oli onnellinen lapsuus. 
Marian ehdittyä murrosikään ruvettiin In^ 
kerissä tuhoamaan yksityisyritteliäisyyttä. 
Siksi joutui Maria Reimisaari jakamaan 
kohtalonsa muitten yrittelijäperheitten jä- 
senten kanssa, joita silloin nimitettiin kula- 
keiksi. Alle kaksikymmentä vuotiaana hänet 
vangittiin ja tuomittiin pakko työleirille. 
Kevättalvella v. 1932 hän onnistui kar- 
kaamaan kotiin. Silloin hän isänsä ja vel- 
jensä kanssa teki rohkean hengenvaaralli- 
sen yrityksen. Lakanat hartioilla pimeän 
turvin he läksivät potkukelkalla ylittämään 
Suomenlahtea, Rajavartioston valonheitti- 
mien tarkastellessa jäätä, he kyykistyivät 
lakanoitten alle, aina kun valonsäteet osui- 
vat heidän kohdalleen. Oli jo tulossa kevät 
ja jäitten lähtöaika. Jäässä oli jo aukkoja. 
Lakanat toimivat myös pelastusrenkaina. 
Lakanoitten avulla he kiskoivat toisiansa 
jäälle, kun joku vajosi veteen. Lavansaa^ 



reen päästyään eivät saaren asukkaat jak^ 
saneet uskoa todeksi heidän onnistunutta 
matkaansa jäitten heikkouden takia* Ensim- 
mäisen vuoden Suomessa Maria Reimisaari 
oli kotiapulaisena Heinäl ahdella. Seuraava- 
na vuonna hän muutti Kotkaan rakennustöi- 
hin. Kotkassa löytyi myös elämänkumppani, 
kotipuolen poika, Heikki Kontala, joka oli 
tullut Suomeen samaa tietä ja samoista 
syistä. He solmivat avioliiton v. 1938. Heille 
syntyi kaksi reipasta poikaa. Alkuun pääs- 
syt onnellinen elämä ja paremman tulevai- 




suuden toivo loppui lyhyeen. Mainittakoon, 
että Marian veli Ville Reimisaari kaatui 
vapaaehtoisena sotilaana Suomen rintamalla. 
Sota seurauksineen pakotti Kontalan per- 
heen, monien muitten heimolaistemme ta- 
voin, uudelle pakomatkalle. V. 1944 he ylit- 
tivät Pohjanlahden moottoriveneellä Eura- 
joelta Salt vikiin. Ruotsissa ensimmäiset nel- 
jä vuotta kuluivat työ- ja asuinpaikasta toi- 
seen muutellessa, V. 1948 Kontalat asettui- 
vat asumaan örebrohon. Kovan työn ja 
säästäväisyyden ansiosta he ostivat oma- 

kotitalon jo v. 1953. Elämä pääsi onnelli- 
seen alkuun. * 

Inkerikkona Maria Kontala oli uskollinen 
esi- isiensä vakaumukselle pysyen ortodok- 
sina loppuun asti. Niinpä hän pitkällisen 
sairauden aikana esitti omaisille sen toi- 
vomuksen, että suomenkielinen ortodoksinen 
pappi tulisi sinetöimään hänen maallisen 
matkansa, kun hänet aika jättää. Omaisten 
pyynnöstä olikin ortodoksinen kirkkoherra 
Martin Juhkam siunauksen toimittajana. 
Kirjoittajan tietojen mukaan tämä oli en- 
simmäinen suomenkielinen ortodoksinen 
siunaustilaisuus örebrossa. 

Paljon oli Maria Kontala nuoruudessaan 
saanut osakseen tämän maailman julmuutta 
sekä kylmyyttä. Ehkä siksi hän olikin op- 
pinut rakastamaan kaikkia ja kaikkea sekä 
rukoilemaan rauhaa kaikkien kohdalle. Ma- 
ria Kontalalla riitti ystävällisyyttä kaikille. 
Seppelein ja kukin hautakumpua koris- 
tellessa monet heimolaisemme muistelivat 
vainajaa laupeudenharjoittajana, rauhan- 
tekijänä, hiljaisena ja nöyränä. Juho Hir- 
vonen sanoi muistotilaisuudessa: »Maria 
Kontala rakasti lähimaistaan, kotia, kukkia. 
Hänen kaltaisiaan rukoilijoita me tarvit- 
semme keskuudessamme,» Vaikka Maria 
Kontala pitikin ortodoksista kirkkoa hen- 
gellisenä kotinaan, oli hän vakaumukseltaan 
ekumeeninen. Hän oli vakituinen kävijä 
suomenkielisissä luterilaisissa jumalanpal- 
veluksissa ja tilasi ja luki luterilaisen kir- 
kon julkaisuja. Mainittakoon myöskin, että 
Kontala t ovat aina olleet örebron inkerin- 
suomalaisten kerhon jäseniä sekä avusta- 
jia. Allekirjoittanut haluaisi liittyä erään 
maamiehemme esilletuomaan mielipitee- 
seen, että Maria Kontala n vakaumus oli 
kaikkien eri uskonto suuntien yläpuolella. 

Vainajaa jäivät suremaan puoliso, lapset, 
lastenlapset, veli perheineen sekä suuri ys- 
täväjoukko. — A. X 



Osta lnkeri-aiheinen kirja joululahjaksi 
ystävällesi! 

* 

Säästä asiamiesten työtaakkaa uusimalla 
tilauksesi heti, kun maksukortti tulee. 

LIISA JÄPPINEN 

o,s. Kolhonen 

Synt, 4. 1. 1899 Vuitissa, Skuo- 

ritsan seurakunnassa 

Nukkui 23.9.1977 Tallinnassa 

Suuresti kaivaten: Lapset, las- 
tenlapset, lapsenlapsen lapset, 
sisko, sukulaiset ja ystävät 

Hiljaa Herran hetki koitti 
loppui tuskat, armo voitti. 

Rakkaamme on siunattu vii- 
meiseen lepoon 27. 9, 1977 Tal- 
linnassa 



Kun tulet Boräsiin 



käytä tilaisuutta hyväksesi ja pistäydy In- 
keriläisten seurakuntakodilla Bockasjö- 
gatan 9, Siellä voit esim. ihailla Gävlessä 
asuvan 80-vuotiaan Antti Toivosen tekemää 
pienoisalusta. Tämän aluksen on Antti Toi- 
vonen lahjoittanut Inkerin Suomalaisten 
Keskusliitolle, ja se on yhteisymmärryksessä 
Seurakuntakotisäätiön johtokunnan kanssa 
sijoitettu sinne talletettavaksi. Sama alus oli 
juhlayleisön nähtävänä Boräsin kesäjuhlan 
aikana. Siellä on myös Perolaisen maalaama 
muotokuva rovasti S. J. Laurikkalasta, ja 
monta muuta esinettä, jotka tavalla tai toi- 
sella valaisevat Inkerin kansan vaiheita. 

Boräsissa tapahtuu 

Kerran kuukaudeksi suunniteltu Inkeri- 
ilta sai hyvän Jähdön 11/9. Inkeriläisten 
seurakuntakodille oli saapunut 29 henkilöä. 
Illan aihe oli, että Armas Paakkonen näytti 
dia-kuvia viime kesäjuhlilta Boräsissa ja 
sen lisäksi kertoi myös vähän »kulissien 
takanta», eli kertoi kuinka johtokunta oli 
valmistellut ja läpi vienyt mainitut juhlat. 
Silloin tällöin syntyi jopa vilkasta keskus- 
telua yleisönkin puolelta, ja se onkin toi- 
vottavaa tällaisissa tilaisuuksissa. Koska 
yleisön arvostelu ei ollut kovin ankara, niin 
uskallan ehkä tästä tehdä sen johtopäätök- 
sen, että ensimmäinen Inkeri-ilta oli onnis- 
tunut ja että niitä toivotaan lisää, vai . , .? 
— A. P. 

PS. Täytyy vähän perua yllämainittua 
kehumista. Toiseen Inkeri-iltaan 2/10 tuli 
vain yhteensä 5 henkilöä. Illan vetäjän per- 
heen lisäksi vain 2 ulkopuolelta, kaikissa 
inkeriläisten touhuissa ahkerat Emilia 
Pyykkönen ja Inkeri Rinne. Mistä tämä 
johtuu? Käsitinkö aivan väärin ensimmäi- 
sen Inkeri- illan vastaanoton? Katsoimme 
noin tunnin kestävän filmin Boräsin kesä- 
juhlilta. Tämä ohjelma tulee luultavasti 
toistumaan myöhemmin. 



Tilaukset 1978 Ruotsissa 

Joulukuun numeron mukana seuraa mak- 
sukortti. Täytä nimi ja osoite kahteen koh- 
taan ja mene heti postitoimistoon ja uusi 
näin tilauksesi ensi vuotta varten. Tilaus- 
hinta on 30 kr. Tammikuun alussa minulla 
on eniten aikaa lähettää tilaukset edelleen 
Suomeen. 

Eikö olekin sopiva joululahja tilata In- 
keriläisten Viesti jollekin ystävälle? Van- 
hempia kehoitan tilaamaan Viestin lapsil- 
leen. Näin jatkuu kulttuuriperinne suku- 
polvesta toiseen. Yritämme saada silloin 
tällöin myös ruotsinkielistä lukemista leh- 
teen. 

Jos jokainen meistä hankkisi vain vaikka 
yhden uuden Inkeriläisten Viestin tilaajan 
niin . , . 

Armas Paakkonen 



Boräsin Inkerin Kerho 
ja lentopallo 



Lentopalloilu on ollut 30-vuotiaan Inke- 
rin-Kerhon suosituimpia ja menestyksek- 
käimpiä toimintamuotoja. Harrastus alkoi 
jo alkuvuosina, kun inkeriläiset saapuivat 
B oras iin , Tiettä väs t i ensimmäi nen pol ip ai kka 
on ollut Hedvigsborgin itse raivatulla pel- 
lolla, jota kutsuttiin myöskin »Kuoleman 
laaksoksi», 50-luvun puolivälissä ei enää 
riittänyt se, että vain kesällä pelattiin len- 
topalloa, olisihan sitä mukava pelata talvel- 
lakin. Vuokrattiin Daltorpinkoulun voimis- 
telusali ja myöhemmin Boräshallenin B- 
halli, jossa harjoiteltiin joka sunnuntai klo 
10 — 12 välisenä aikana. Pelattiin Göteborgin, 
Alingsäsin ja Boräsin eestiläisiä vastaan 
monet monet ottelut. Boräsin Palokunta oli 
joukkue, jota vastaan ei ollut helppo pelata; 
kärsittiin monet tappiot. Pääsiäisenä 1956 
päätettiin, että nyt hakataan ne ja perus- 
teellisesti. Olipa meillä komeat peliasut, val- 
mistettu juuri tätä ottelua varten. Joukkue 
oli kova: Väinö Häy hänen, Jussi Tarkiainen, 
Arvo Kekkonen, Tauno Nurminen, Valter 
Paukkonen (nykyinen Disfors) ja Victor 
Kainelainen. Mutta ei, taas tuli selkään. 
Vaikka emme onnistuneet voittamaan palo- 
kuntaa, saimme kukkia Kerhon tytöiltä loh- 
duksi häviöön. 

Kesällä 1957 osallistuimme ensimmäistä 
kertaa sarjapeliin, nimittäin JUF:in 4-H 
kerhon lentopallosarjaan. 1960 saavutimme 
kolmannen (3) sijan, 1961 voitimme sarjan ja 
1962 olimme toisena. Ruotsin Lentopalloliitto 
(SVBF) perustettiin v. 1961 ja Inkerin-Kerho 
oli yksi liiton ensimmäisistä jäsenistä. Liiton 
jäseneksi tultuaan Inkerin-Kerho pelasi div. 
2 Västsvenskan (Länsi-Ruotsi) ja voitti sen 
v. 1964, Karsinnoiden jälkeen pääsi Inkerin- 
Kerho nousemaan Allsvenskaan (mestaruus- 
sarjaan). 

Inkerin-Kerho pelasi mestaruussarjassa 5 
vuotta ja kamppaili siollä menestyksekkääs- 
ti. Nyt vielä 14 vuoden jälkeen on Inkerin- 
Kerho mestaruussarjan ns. mar a tooni taulu- 
kossa 12. sijalla. (5 kautta, 54 ottelua, 24 
voittoa, 30 tappiota erät 100 — 109, pisteet 
48). 

Täällä Länsi-Ruotsissa ei ollut naisporu- 
koita 50-luvulla muita kuin Inkerin-Ker- 
holla, ja siksi joutuivat tytöt pelaamaan 
JUF:n 4-H B sarjassa poikia vastaan, Vs 
1961 olivat tytöt sarjassaan toisena (2.). In- 
kerin-Kerhon tytöillä oli varmasti siihen 
aikaan Ruotsin naisjoukkueista parhain 
puolustus, sillä he joutuivat harjoittele- 
maan meitä poikia vastaan, ja silloin he 
saivat torjua poikien kovia lyöntejä. 

Suurin hetki Inkerin -Kerhon tyttöjen len- 
topallojoukkueella oli v, 1962 Norrtäljessä. 
Siellä oli ensimmäiset naisten Ruotsin mes- 
taruuskilpailut lentopalloilussa. Inkerin- 
Kerhon tytöt sijoittuivat kovan kamppailun 
jälkeen toiseksis Joukkueessa pelasivat Elvi 
Häyhänen, Anneli Kekkonen (nyk, Pauk- 
konen), Lilja Kokkonen (nyk s Brandin), Hil- 
ja Pokkinen, Anneli Suomalainen ja Helvi 
Viitala. Menestys jatkui, kolmena seuraa- 
vana vuotena, 1963 — 1964 — 1965, olivat tytöt 
kolmantena, ja neljäntenä 1966. Inkerin- 
Kerho järjesti Ruotsin lentopallomestaruus- 
kilpailut naisille v, 1965. 

Nais- ja miesjoukkueemme ovat osallis- 
tuneet useampiin turn ajaisi in Tanskassa, 
Norjassa ja Ruotsissa, Mainittakoon Kumlan 
turnajaiset kesällä; siihen osallistuivat 
Ruotsin parhaimmat joukkueet. Inkerin- 
Kerhon tytöt voittivat kiertopalkinnon, joka 
joka piti voittaa kolmena vuotena perätys- 
ten, omiin nimiinsä v, 1964, 

Piirinmestaruuksia olomme saavuttaneet, 
tytöt v. 1963 ja 68, miehet 1963. Ekonominen 
puoli oli meillä aina vaikeaa. Pelaajat jou- 
tuivat maksamaan matkat ja majoituskulut 
itse. Matkat olivat pitkiä, Tukholma poh- 
joisin,, Malmö ja Lund eteläisimmät peli- 
paikat. 

Sitten alkoivat muut seurat houkutella 
meidän nuoria ja lupaavimpia pelaajiamme 
hyvillä työpaikoilla ja muilla korvauksilla. 
Ymmärrettävää oli, että he suostuivat nii- 
hin. Inkerin-Kerhon piti lopettaa lentopal- 



loilu kilpailumuodossa v. 1969. Saamme olla 
ylpeitä tytöistämme ja pojistamme, jotka 
ovat saavuttaneet suurta menestystä toi- 
sissa seuroissa. Kuten: Matti Kähäri 10 
Ruotsin mestaruutta, 114 maaottelua, Stora 
Grabbars märke (ns. Suurten Poikien 
merkki) Nr, 3, Arvo Comen (ent. Kolo- 
mainen) 10 RM., 62 maaottelua. Stora 
Grabbars märke Nr. 5. Viktor Aitman 3. 
sija RM, 7 maaottelua» Lennart Laupa 
2 RM, 2 maaottelua. Naisten Ruotsin maa- 
joukkueessa on Helene Johansson pelannut 
22 maaottelua. Anneli Tiainen on pelannut 
Suomen maajoukkueessa ja ollut Suomen 
Mestari.. Maineikkaita lentopa 11 otuomareita- 
kin on Inkerin-Kerholla ollut esim, Väinö 
Häyhänen ja Toivo Paukkonen, jotka ovat 
tuominneet kansainvälisissä otteluissa ja 
Ruotsin mestaruuskilpailuissa. 

Väinö Häyhänen ja Viktor Aitman olivat 
myös teknillisen komitean jäseniä ja tuo- 
mari-valmentajia. Viktor Aitman oli v, 1969 
— 1971 Ruotsin maajoukkuejohtaja. Kai- 
kesta tästä menestyksestä saamme kiittää 
Väinö Häyhästä. Hän oli Inkerin-Kerhon 
lentopallotoiminnan kaikki kaikessa, val- 
mentaja, huoltaja ja yhdysmies. Väinö oli 
myös yksi lentopalloilun uranuurtajista 
Ruotsissa. 

Olin syksyllä 1973 Alingsäsissa katsomas- 
sa Ruotsi — Kiina lentopallomaaottelua; mie- 
leeni jäi se juhlallinen hetki kun soitettiin 
kansallishymnit (Ruotsin ja Kiinana Ajatte- 
lin itsekseni, että miksi ei myös »Nouse 
Inkeri». Kentällä oli näes neljä inkeriläis- 
poikaa: Matti Kähäri, Arvo Comen, Veikko 
Koskelainen (Veikko pelasi aluksi Skenessä, 
nyt Sollentunassa hänellä on 85 maaotte- 
lua) ja Toivo Paukkonen, joka oli maaotte- 
lun päätuomari. Vaikka Ruotsi hävisi 3 — 0, 
niin kovimman vastuksen kiinalaisille an- 
toivat Matti Kähäri ja Veikko Koskelainen, 
jotka valittiin Ruotsin, joukkueen parhaim- 
miksi pelaajiksi. 

Tietääkseni ei missään muussa urheilula- 
jissa ole inkeriläistytöt ja -pojat saavutta- 
neet niin suurta menestystä kun lentopal- 
loilussa. 



Victor K. 



13 



Maria Paakkonen 
75 vuotta 

Länsiruotsissa monelle inkeriläiselle tuttu 
Maria Paakkonen täyttää 27. IL 1977 75 
vuotta. Hän on syntynyt Sk u ori t s an seura- 
kunnassa Inkerissä. Sodan loppuvaiheessa 
joutui hän puolisonsa ja lastensa kanssa jät- 
tämään rakkaan kotiseudun ja toisten inke- 
riläisten kanssa evakuoitiin Suomeen. Kun 
muutaman vuoden kuluttua oli saatu elämä 
jotenkuten luistamaan niin uudelleen piti 
jättää koti ja siirtyä Ruotsiin ja kaikki oli 
aloitettava alusta. Tällaiset iskut voisivat 
masentaa vahvemmankin. Maria Paakko- 
nen on tottunut aina luottamaan Kaikki- 
valtiaaseen Jumalaan ja luovuttanut kaikki 
arkihuolet Hänen huostaan. Nykyisellä ko^ 
tipaikkakunnallaan Mölndalissa hän on eri- 
tyisen uutterasti ja lämpimästi tukenut ja 
vetänyt Radan seurakuntaryhmän toimintaa 
inkeriläisten parissa. Aina auliina keräys- 
ten, kolehtien ja kahvitarjoilujen järjestä- 
jänä hän on vaatimattomana mutta sydä- 
mellisenä ja uupumattomana ollut mukana 
hengellisessä toiminnassa sekä heimoyhtey- 
den ylläpitämisessä. Onnittelemme synty- 
mäpäivänä! 







KÄYTÄ INVALIDIEN 
JOULUKORTTEJA 



Lapsi yhteinen 



Sinät — Näetkö tuolla nyt astu vi ken? 
Lapsi pienoinen — hän on meille yhteinen. 
Kenpä häntä näkisi ei kulkiessaan. 
Minä tunnen myös hänet, — hän on 

iältään vuoden vaan. 
Niin useat meistä muistaa sen 
Koska syntynyt on lapsi pienoinen 
Hän syntynyt on syysmyrskyssä kuohujen 
Siks 1 elonsa häir on pauhuinen 

Aina muistan sen hetken, 

— lapsi syntynyt on 
Sai kovat kokea retken, — kasteessa hän 
Kuinka seuralaisensa silloin päätänsä nosti 
Katseensa oudosti suunnattu oi' kohti. 

Maantiellä kulkiessain mä kuulla sain 
Että lapsi arvoton tuo olisiko vain 
Orpolapseksi häntä sano mä en 
Vaikka lienee joukossa muukalaisten 

Muukalaisena lapsi tuo kulkcvi viel 
joukossa toisten, — saaden vainoa osaksi 

siel 
Mutta kenpä ei nähdä voisi häntä siel, 
— kuinka uljaana hän käypi pystyssä päin 

elon tiel. 

Hän on syntynyt kansassa, — mi on kovat 

kokea saanut 
Katajaisen kansan, — karun rahvahan 

raatajan 
Siks' hän astuvi a in eteenpäin 

uljaalla miellä 
Se on tahtoa taattojen mi on sukuperiltä 

isien vi elia. 

Senpä tähden Sulle pikkuystäväni 

onnen toivon 
Että miellä reippahalla eteenpäin 

sä astu vaan 
Että vuotten vieriessä kunniaa sä 

niittää voisit 
Että meihin kunniasi mielialan symboloisit. 

»Napu» 

Jäljennös seinälehdestä Pillereitä N:o 3, 
Inkerin kerhon äänenkannattaja. 13. 10. 
1948. 



Kirjoitettu kun 
täytti 1 vuoden. 



Inkerin-Kerho (Boräs) 



Boräsin Inkerin Kerho 

Inkeri- ilta 4/12 klo 17 Bockasjögatan 9. 
Pikkujoulujuhla 10/12 klo 16 Kräkeredin 
mökillä. Kaikki tervetulleita. 

C^olntltusslktaatln 
tetaelsui 



Muistokivihanke Lapinlahdella päässyt 
alkuun. Toimitukseen on tullut tieto, että 
muistokivihanke, josta kerrotaan lokakuun 
Viestissä, oli 3. 10. 77 ensimmäisessä käsit- 
telyssä (kirkkoneuvosto). Asian käytännöl- 
linen selvittely ja kirkkovaltuustokäsittely 
on edessä. Kirkkovaltuusto lopullisesti 
päättää, kun on kyse rahasta. 



Inkeriläisten yhdistyksen jäsenmaksu on 

tuottanut harmaita hiuksia monelle, koska 
heinä-elokuun numeron välissä olleessa pe- 
ri ntäkortiss a ei ollut jäsenmaksun summaa 
merkittynä. Sehän on tänä vuonna — ku- 
ten monet ovat huhtikuun Viestissä olleesta 
vuosikokousselostuksesta havainneetkin — 
edelleen viisi (5) mk/v. Pe rinta kortti, kuten 
syyskuun Viestissä ilmoitimme, ei luonnol- 
lisesti koske niitä jäseniä, jotka jo ovat 
maksaneet jäsenmaksunsa aikaisemmin yh- 
teisissä tilaisuuksissa tai muulla tavoin. 



Risuja on toimitukseen tullut niiltä avus- 
tajiltamme, jotka eivät odotuksistaan huoli- 
matta ole nähneet kirjoitustaan Viestissä 
julkaistuna. Pettymyksen tuottaminen on 
tietysti ikävää, mutta valitettavasti se aina 
tulee jonkun kohtaloksi. Pettymys nimitä 



täin. Useat lukijoistamme toivovat, että 
lehdessämme julkaistaisiin selostuksia ajan- 
kohtaisista tapahtumista ja riennoista, mikä 
on sangen ymmärrettävää. Vanhat — vaik- 
ka kuinkakin kiintoisat ja julkaisukelpoiset 
— kotikylän muistelmat eivät aina jaksa 
viehättää varsinkaan nuorempia lukijoi- 
tamme, joilla ei ole omakohtaisia muistoja 
»niiltä rakkailta rannoilta». Koetamme siis 
palvella jokaista lukijaamme — vuorotellen. 
Älkää toki kuitenkaan, hyvät ystävät, la- 
katko kokonaan lähettämästä muistelmian- 
ne. Ne ovat joka tapauksessa arvokasta 
dokumenttia, joka säilyy arkistossa jälki- 
polville, mutta muistinne kätköistä menee 
mukananne maan rakoon ikuisiksi ajoiksi. 
Toimitus ei missään tapauksessa heitä 
ainuttakaan kirjoitustanne hukkaan, sillä 
niille voi aina löytyä tila lehdessä myöhem- 
min, vaikka juuri toivomallanne hetkellä 
kirjoituksista olisikin jonkinlainen runsau- 
den pula, 

Todellinen pula on edelleenkin ihanien 
inkeriläisten herkkujen resepteistä. — Ja 
joulukin lähestyy uhkaavasti. Tämän jäl- 
keen onkin jo joulunumeron vuoro. — 
Eipä silti vielä toivotella hyvää joulua — 
kaikkea muuta hyvää kylläkin toivottaa 

Toi m i tuss iht e e ri 



AJANKOHTAISIA ILMOITUKSIA 



HELSINGIN PAIKALLISOSASTO 



TURUN PAIKALLISOSASTO 



Marraskuun kuuka us iti lais uuden asemes- 
ta 27. II. 77 meillä on joulujuhla, joka alkaa 
joulumyyjäisillä Inkcrikodissa klo 
12,00 ja jatkuu joulujuhlana klo 14.00 

Laatokka salissa. Kaikki tervetul- 
leita. 



Vuoden 1977 juhlatilaisuudet Karjalaisten 
talolla Itäpellontie 2 pidetään seuraavasti: 



Joulujuhla 26. pnä joulukuuta 



Johtokunta 



TAMPERE 



SEUKKOSEURA 



Tampereen paikallisosaston tilaisuudet 
ovat: 11. 12. sekä vuosikokous 8. 1. 1978. Ti- 
laisuudet ovat Kalevan kirkon huoneessa 
n:o 9. Tervetuloa! 

Johtokunta 



kokoontuu Inkcrikodissa torstaina joulu- 
kuun 1. pnä klo 13. 

Tervetuloa! 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



Vammala 1977. Vammalan Kirjapaino Oy. 



inkeriläisten viesti 




kuu 1977 



inkeriläisten viesti 


TOIMITUS : 


Päätoimittaja: 

Matti Vironmäki, puh. 631 285 

Toimitussihteeri : 

Anja Luoma, puh. 892 460 

Koivikkotie 6, 01620 Vantaa 62 

(toimituksen osoite) 


KONTTORI : 


Inkerikoti, Karj alatalo, Käpylänkuja 1, 

00610 Helsinki 61 

Puh. 793 796 

Postisiirtotili Hki 30636-4 

Auki maanantaisin klo 16.30 — 18.30 


TILAUSHINTA: 


25 mk/vsk. kotimaassa, Ruotsissa 30 kr. 


ILMOITUSHINNAT: 


1/1 sivu mk 200, — 
1/2 » » 120,— 
1/4 » » 70,— 
Kuolinilmoitukset 30, — 
Kiitos- ym. ilm. 20, — 
Kuva ilmoituksessa 20, — 


PÄÄASIAMIES 
RUOTSISSA : 


Armas Paakkonen 
Tingsgatan 4 B 
50253 Boräs. Puh. 633/101850 
Postisiirtotili 626047-5 


PÄÄASIAMIES 
SUOMESSA : 


Hannu Vironmäki 

Tehtaankatu 5 E 43, 00140 Helsinki 14 

Puh. 662 668 

Postisiirtotili 416608-9 




Lehti ilmestyy kerran kuukaudessa 




Kustantaja ja julkaisija: 




INKERILÄISTEN YHDISTYS R.Y. 



KANSIKUVA KERTOO: »Nyt seisahdun ma seimelles . . .» Tämä saksalaisen Paul Gerhardtin 
vanha jouluvirsi, jonka tuttu sävelmä on jo 1500-luvulta, kaikuu jälleen eri puolilla kristi- 
kuntaa. Lukemattomissa kirkoissa ja kouluilla ym. paikoissa pyritään Raamatun joulukerto- 
mukset havainnollistamaan erilaisin rakennelmin ja kuvaelmin. Kuvassa opettaja Maija 
Vironmäen pienten luokan lapsia hiljentyneinä seimen äärelle. — Valok. Eero Laaksovirta. 



M»m^^«Mm^M»m^m^.TO 



Matti Vironmäki: 



JOULULAHJA 



Jokainen meistä on saanut ja myös 
antanut jouluna lahjoja. Niiden tähden, 
vaikka ne olisivat olleet pieniäkin, on 
mieli ollut iloinen ja kiitollinen. Joita- 
kin lahjoja emme unohtane koskaan. 

Kallein joululahja, jota kukaan ei 
saisi koskaan unohtaa, on tietenkin se, 
josta Pyhässä kirjassa mm. sanotaan: 
»Kiitos Jumalalle hänen sanomattomas- 
ta lahjastaan!» (2. Kor. 9: 15.) Mitä lah- 
jaa tarkoitetaan, sen monet lapsetkin 
tietävät, jotka jälleen jouluna loistavin 
silmin ja kirkkain äänin laulavat joulu- 
puusta ja kuusen pienistä kynttilöistä, 
mutta samalla lapsen uskossaan onnel- 
lisina toteavat: 

»Kiitos sulle Jeesuksemme, 
kallis Vapahtajamme, 
kun Sä tulit vieraaksemme, 
paras joululahjamme.» 

Tämän parhaan joululahjamme muis- 
taminen ja hänen rakkaudestansa iloit- 
seminen täyttää varmaan mielemme 
nytkin lähestyvänä juhla-aikana. Mo- 
nilla meistä voi olla ulkonaisesti »lama- 
ajan» ankea joulu, mutta sisäisesti voi- 
daan olla uskossa iloisia siitä, että 
»meillä on Jumala, Jumala, joka auttaa 
ja Herra, Herra, joka kuolemastakin 
pelastaa» (Ps. 68:21). 

Joulun jälleen lähestyessä saanen 
kertoa myös eräästä joululahjasta, jota 
en koskaan unohda. Sain sen lähes kuu- 
si vuosikymmentä sitten, mutta muis- 
tan aina sen hetken. 

Oli tulossa joulu vuonna 1919. Äitini 
oli joutunut siirtymään Inkerin puolel- 
ta Laatokan rannoilta turvallisemmille 
seuduille Suomen puolelle. Isä oli teillä 
tietymättömillä, kuten niinä levottomi- 
na aikoina monien muidenkin kotien 



isät olivat. Muistan äidin itkut ja sa- 
nat, kun hän yhdessä meidän poikien 
kanssa pyysi iltarukouksessa, että isä 
voisi päästä kotiin. 

Eräänä sunnuntaina joulun edellä 
äiti lähti M:n seurakunnan kirkkoon 
saadakseen lohtua jumalanpalvelukses- 
ta. Kesken kirkonmenojen muuan tut- 
tava istuutui penkkiin äidin viereen ja 
kuiskasi: »Sinun miehesi on täällä kir- 
kossa.» Millä mielellä äiti-rukka lienee 
jaksanut kuunnella saarnaa ja litur- 
giaa, en tiedä, mutta tilaisuuden päätyt- 
tyä askeleet olivat keveät ja ilonkyyne- 
leet kirkkaat, kun toisiaan rakastavat 
voivat jälleen tavata. 

Kirkonmenojen aikana olin yhdessä 
3-vuotiaan veljeni kanssa hyvien ihmis- 
ten hoidossa E:n talossa. Tuvan oven 
avautuessa äiti iloisena huudahti: »Tul- 
kaa, pojat, katsomaan, kuka täältä tu- 
lee!» Me juoksimme ovelle, jossa seisoi 
— isä. Sitä hetkeä, kun pääsimme isän 
polvelle, en unohda koskaan. Se oli to- 
della unohtumaton joululahja. Silloin 
en kyllä osannut kiittää Suurta Lahjo- 
jenantajaa kuin olisi pitänyt, mutta 
jälkeenpäin olen yrittänyt opetella kiit- 
tämään Herraa hänen hyvistä lahjois- 
taan. Niistä kalleimpia ovat isä ja äiti 
sekä hyvä koti. Uskon, että myös sinä, 
hyvä lukijani, opettelet näistä lahjois- 
ta kiittämään. 

Toivottaen kiitollista ja tyytyväistä 
joulumieltä kaikille teille, jotka luette 
näitä rivejä, pyydän saada myös kiittää 
jokaista siitä työstä, mitä olette tehneet 
Inkeriläisten yhdistyksen hyväksi ku- 
luneena vuonna. 

»Jeesus on lahja, kunnia, autuus, 
elomme, onnemme Hänessä on.» 



Tapaninpäivänä 



Kirj. piispa Olavi Kares. 
Ote kirjasta: »Päiväkirja» 
(julk. v. 1958). 



»Kansa, joka pimeydessä vaeltaa, nä- 
kee suuren valkeuden, jotka asuvat 
kuoleman varjon maassa, niille loistaa 
valkeus» (Jes. 9: 1). Tämä vanha joulu- 
teksti muuttui lihaksi ja vereksi silmis- 
säni, kun sain olla tänään inkeriläisten 
joulujuhlassa Karjalaisten talossa.*) 
Toista sataa inkeriläistä oli päässyt 
viettämään joulua saman katon alle. 
Minusta tuntui kuin he olisivat olleet 
saman perheen jäseniä. Muukalaisuu- 
den tunne ja koti-ikävä, yhteiset vaivat 
ja kärsimykset ovat liittäneet tämän 
suomalaisen kansansirpaleen jäsenet 
toisiinsa. — Mieltäni ilahdutti varsinkin 
se, että tunsin päässeeni ystävien jouk- 
koon. Juhlan harras henki teki kohot- 
tavan vaikutuksen. Katselin juhlan 
viettäjiä ympärilläni, vieraalta maalta 
paenneita oman heimoni jäseniä, jotka 
olivat kaikesta huolimatta säilyttäneet 
sydämensä aarteen. 

En voinut olla siellä muistelematta 
inkeriläisiä ystäviäni. Sain 1948 käydä 
K. E. Rinteen ja Taito Lumpeen kanssa 
Ruotsissa Göteborgin seudulla inkeri- 
läisiä tapaamassa. Tuskin koskaan 
unohdamme sitä Jumalan sanan nälkää 
ja hengen ikävää, jota heidän joukos- 
saan näimme. Ja samoin jouduin muis- 
telemaan inkeriläisiä oppilaitani. Ennen 
rauhan aikoina heitä tuli vuosittain 
opistooni *) Eestin Inkeristä, ja myös 
monia pakolaisia saimme oppilaiksem- 
me. 

Opistomme sankaritaulussa on mui- 
den joukossa myös nimi Toivo K. Hän 
tuli aikoinaan 1930-luvulla jostakin 
Ural- vuorten lähellä sijainneesta inke- 
riläissiir tolasta halki Venäjän Kuolan 
niemimaan kautta Suomeen. Hänen 



*) Sijaintipaikka Turku 



isänsä ja äitinsä olivat jääneet sinne 
kauas. Hän joutui merkillisen johdatuk- 
sen kautta opistoni oppilaaksi. Mieleeni 
jäi lähtemättömästi, kun hän sitten 
eräässä aineessaan kertoi viimeisistä 
kotona Inkerissä viettämistään jouluis- 
ta. Juhlaa oli koetettu, mikäli mahdol- 
lista, viettää entiseen tapaan. Isä oli 
tuonut kuusen tupaan ja ripustanut sen 
oksille pieniä öljyllä täytettyjä ja lan- 
kasydämillä varustettuja pulloja puut- 
tuvien kynttilöiden korvikkeeksi. Mut- 
ta sitten oli tullut joulu, jolloin ei 
kuusta enää tuotukaan. Isä vei aattoil- 
tana perheensä ulos pihamaalle ja sa- 
noi: »Nyt, lapset, on vain pihakuusi 
meidän joulupuunamme ja taivaan täh- 
det kynttilöinämme.» 

Tämä inkeriläinen nuorukainen meni 
opiston käytyään Raudaskylään herän- 
neiden oppikouluun, tuli sieltä yliop- 
pilaaksi ja alkoi lukea teologiaa. Pa- 
piksi hän ei kuitenkaan ehtinyt valmis- 
tua, sillä hänen osakseen tuli sotilaan 
kuolema 25 p:nä elokuuta 1943. 

Tunsin inkeriläisten juhlassa, että 
ikävän ihmiset löytävät vielä tänä päi- 
vänäkin tien Beetlehemin joulutalliin. 
Katsellessani paljon kärsineitä mutta 
kuitenkin niin välittömiä ja ystävälli- 
siä juhlavieraita ympärilläni ajattelin 
itsekseni, että juuri heitä varten on tä- 
män tapaninpäivän epistolan sydämelli- 
nen kehotus: »Rakkaani, älkää oudoksu- 
ko sitä hellettä, jossa olette ja joka on 
teille koetukseksi, ikään kuin teille ta- 
pahtuisi jotain outoa, vaan iloitkaa, sitä 
myöten kuin olette osallisia Kristuksen 
kärsimyksistä, että te myös hänen kirk- 
kautensa ilmestymisessä saisitte iloita 
ja riemuita» (1 Piet. 4: 12 — 13).» 

(Julkaistu kirjoittajan luvulla) 

Joulutervehdys 
Kanadasta 

Siunausrikasta joulua ja on- 
nea vuodelle 1978 Inkeriläisten 
Viestin lukijoille toivottavat: 
Juho, Eila ja Vivianne Pakka- 
nen sekä Elvi ja Allen Taylor 




Kennedy Place Floridassa 
(kuva vas.) on paikka, josta 
USA:n avaruusmiehet kuuhun 
lähtivät. Se on tieteellisesti 
mielenkiintoinen paikka. Suu- 
ressa rakennuksessa on kaikki 
mahdollinen avaruusharrastus- 
ten alusta aina viimeiseen tek- 
niseen saavutukseen saakka. 
Kuvassa mukana Jussi ja Eila 
Pakkanen (helmikuussa 1977). 
— Kuvan lähetti Juho Pakka- 
nen, Kanada» 




KÄYTÄ INVALIDIEN 
JOULUKORTTEJA 



»Inkerin piispam 
muisto 



INKERIN KIELI KIINNOSTAA 
KIELENTUTKIJOITA 



Viime marraskuun 19 päivänä tuli kulu- 
neeksi kaksikymmentä vuotta rovasti Jal- 
mari Laurikkalan kuolemasta. Hän oli »In- 
kerin piispa», Jumalan valtakunnan suur- 
mies, joka vielä kuoltuaankin puhuu, kuten 
Raamatussa sanotaan Herran palvelijoiden 
tekevän. 

Rovasti Laurikkala oli syntynyt 29. 12. 
1882 Pyhärannassa, jonka kirkkomaahan 
hänet on haudattu. Laurikkalan pääasialli- 
nen elämäntyö oli omistettu inkerinsuoma- 
laisten hyväksi. Hän toimi pappina Inkerissä 
28 vuotta eli vuoteen 1937, jolloin hänen 
oli sieltä lähdettävä. Suomessa Jalmari 
Laurikkala oli Hausjärven kirkkoherrana 
13 vuotta. Eläkkeelle siirryttyään hän vuo- 
desta 1950 toimi inkerinsuomalaisten sie- 
lunhoitajana Ruotsissa kuolemaansa asti. 

Inkeriläisten Sivistyssäätiön kustantama- 
na on ilmestynyt rovasti Laurikkalan tyt- 
tären, fil.tri Saini Laurikkalan kirja »Ro- 
vasti S. J. Laurikkalan elämäkerta», jota 
kirjaa on saatavissa. Kirjaa lukiessamme 
saamme todeta, että ruotsalainen piispa 
Bengt Jonzon on ollut oikeassa, kun hän on 
sanonut Laurikkalaa »Jumalan valtakun- 
nan suurmieheksi.» Sitä Laurikkala todella 
oli. 

»Isien Usko» -nimisessä lehdessä on ollut 
kappaleita rovasti Laurikkalan puheesta 
uudenvuodenpäivänä 1957. Saakoot ne pu- 
hutella vielä meitäkin. Puheen tekstinä oli- 
vat Raamatun sanat: »Kaikki mitä te teette 
puhein taikka töin, tehkää se Herran Jee- 
suksen nimeen.» Puhuja lausui: 

»Olisi meille pimeätä ja epävarmaa, jos 
emme saisi aloittaa vuottamme Jeesuksen 
nimessä. Me saamme hänen nimessään alkaa 
ja vastaanottaa Jumalan kädestä vuotemme. 
... Ja jos tämä vuosi on meille elämämme 
viimeinen vuosi ja meidän kuolemamme 
vuosi, silloin me voimme myöskin ottaa sen 
Jumalan kädestä. Ja Jeesuksen nimessä ja 
turvissa lähteä tästä elämästä iäisyyteen, 
saapua katoavaisesta elämästä katoamatto- 
maan, synnin ja pimeyden piirittämästä 



Kotimaisten kielten tutkimuskeskukseen 
kuuluva Suomen kielen nauhoitearkisto 
on. jo lähes parinkymmenen vuoden ajan 
nauhoittanut vanhoja kansanmurteita. Hy- 
vien murteenpuhujien määrä vähenee vuosi 
vuodelta. Yleiskielen vaikutus kasvaa jat- 
kuvasti. Erityisesti Inkerin murteiden ke- 
rääminen on ollut hankalaa; murteenpuhu- 
jathan eivät enää asu kotiseuduillaan, ja 
heidän löytämisensä on ollut kielentutkijoil- 
le vaikeaa. 

Kuitenkin on varmasti vielä paljon van- 
hoja inkeriläisiä, jotka osaavat entisen koti- 
seurakuntansa kieltä ja voisivat puhua sitä 
nauhaan. Kertojien pitäisi olla yli 75-vuo- 
tiaita, koska nuorempien puheessa kuuluu 
liiaksi uuden ympäristön puhetapa. Nauhoi- 
tus tapahtuisi vaivattomimmin kertojan ko- 
tona. 

On tärkeää, ettei arvokas Inkerin kieli 
mene vanhojen puhujiensa mukana hau- 
taan, vaan että siitä saadaan nauhoihin säi- 
lyvä muistomerkki. Vetoamme kaikkiin In- 
kerin ystäviin: pelastakaamme vanha Inke- 
rin kieli katoamiselta! Pyydämme niitä, jot- 
ka ovat valmiit pieneen haastatteluun, ot- 
tamaan yhteyttä Suomen kielen nauhoite- 
arkistoon. Erityisesti toivomme, että myös 
nuoremmat inkeriläiset ottaisivat asian 
omakseen ja kertoisivat meille tuttavapii- 
riinsä kuuluvista inkeriläisvanhuksista. 

Osoite: Tutkija Juhani Palonen, Kotimais- 
ten kielten tutkimuskeskus, Suomen kielen 
nauhoitearkisto, Meritullinkatu 14 A 1, 
00170 Helsinki 17, puh. 650211/551. 



maisesta elämästä taivaalliseen, kirkkaa- 
seen, täydelliseen, puhtaaseen, synnittömään 
elämään. Siellä me voimme olla Jumalan 
yhteydessä täydelliset. Me saamme nähdä 
myös kalliin Vapahtajan kasvoista kasvoi- 
hin ja ylistää Häntä täydellä sydämellä ja 
uudella mielellä.» 

* joulun tähtöset ^ 



Tähtöset syttyy taivaalle ja ne näkyvät 
silloin kun on selkeä taivas. 

Joulun ihmetähti silti loistaa kaikille, 
ja vallankin, jos mieliämme 
himmentää selittämätön v aiv as. 

Tuo Joulun tähti on johtonamme ja 

kaikessa apuna meille. 
Vaikka joskus tähtemme himmenee, ja 

me joudumme epäilyjen teille. 

Tuon tähtösen sytytti taivaallemme 

ainiaaksi Joulun Ihmelapsi. 
Hänet, Ihmelapsen, taas vieraaksi saa 



Muistoja lapsuuteni 
joulusta 

Aatto oli joulusta parhain. 
Me lapsetkin herättiin jo aamulla varhain 
ja alettiin pyytää äidiltä luppaa, 
saisiko tuoda kuusen tuppaa. 

Eihän toki aamulla viellä, 
sehän on päivällä puuhassa tiellä. 
Kun illalla vasta juhla alkaa, 
silloin saa kuusenkin tupaan kantaa. 

Joulukoristeetkin kotona tehtiin, 
kilpaa, kuka enempi ehtii. 
Laitettiin oksille jokunen 
omena, punainen ja komea. 

Koristeet laitettiin paperista. 
Niitä tehdessä ei milloinkaan tullut kiista. 
Ne lapsuuteni muistot ei mielestä jää, 
vaikka on jo vanha ja harmaa pää. 

Kärpäsenkirkkokin laitettiin lakkee. 
Sitäkään ei tarvinnut kaupasta hakkee, 
kun illalla laittialle olet tuotiin, 
ja siinä meille lupa leikkiä suotiin. 

Voi, miten saimme kuperkeikkaa heittää 
ja toisiamme olkien alle peittää. 
Kyllä silloin leikki luisti, 
tuskin kukaan nimeä muisti. 

Maria Hartikainen 



tänäkin jouluna niin nuori kun 

harmaahapsi. 
Joulun lapsi tuo lämpöä jokaiselle, joka 

sitä lämpöä kaipaa vain kovin. 
Sillä ei monastikaan himmentyneihin 

sydämiimme tämän maailman 

lämpö sovi. 

Kiitos Seimen lapselle, Hän lämmön 

toi meille parhaan. 
Ei kukaan Hänen lämpöään kaipaava 

joudu koskaan harhaan. 

Liisa Makara 




Isän kirje lapsille 



Terve teille kultakerät 
isän omat silmäterät 
punaposket palleroiset 
kodin armaan aurinkoiset. 

Muistatteko noustuanne 
kuin myös maata pannessanne 
pikku kädet yhteen liittää 
Taivaallista Isää kiittää? 

Miten jaksatte nyt siellä 
kulkeissanne koulutiellä? 
Kellä parhain läksyt luistaa 
Kuka ensin isää muistaa? 

Tokihan te siellä varmaan 
avulla jo äidin armaan 
saitte kotiin joulupuunkin 
kynttilät ja monen muunkin. 

Vaatteet uudet valmihiksi 
mitä paatte pukimeksi. 
Koska koittaa juhla jalo 
loistaa kuusen kirkas valo. 

»Eräs» 



VAPAAEHTOISTA PALON- 
TORJUNTAA KELTOSSA 



Tuli on hyvä renki mutta huono isäntä, 
sanotaan. Näin joulun ja kynttilöiden aikaan 
erityisesti tulee mieleen, miten suuri mer- 
kitys varsinkin maaseudulla, on ollut va- 
paaehtoisella palontorjuntatyöllä. Ne joille 
Aleksis Kiven Seitsemän veljestä on tuttu, 
muistavat, miten onnettomasti kävi Jukolan 
poikien jouluyönä Impivaaran korvessa, kun 
heidän pirttinsä syttyi palamaan ja veljek- 
set hädin tuskin pelastuivat susien ja pak- 
kasen kynsistä ihmisten ilmoille. Pirtistä ei 
sen sijaan jäänyt kuin savuavat rauniot. — 
Artikkelimme kirjoittaja kertoo meille va- 
paaehtoisesta palontorjuntatyöstä vuosisa- 
dan alkukymmeniltä Inkerin Keitossa. 

Yhteistä palontorjuntaa oli ollut jo edel- 
lisellä vuosisadallakin, koska vanhoissa ta- 
lon numerolaatoissa oli numeron lisäksi 
isännän nimi ja sukunimi, sekä sen alla 
piirros, esim. vesisaavi, ämpäri, korento, 
pakra tai tavallinen uhfatta (patahanko). 

Tulipalon sattuessa kylässä oli laatassa 



mainittu ase vähintään otettava mukaan pa- 
lopaikalle ja käytettävä sitä. 

Tämän vuosisadan alkuvuosina sai palon- 
torjunta Keitossa vakiintuneemmat muo- 
tonsa: silloin perustettiin vapaaehtoinen pa- 
lokunta. Palokunnan johtajan aseman sai 
Vanhas sakylässä hyvin arvostettu ja inno- 
kas mies nimeltään Matti Simonpoika Jääs- 
keläinen. Hän sai kylän miehet todella kiin- 
nostumaan asiasta, ja innostus levisi sitten 
kylästä toiseen. Näin sitten vapaaehtoisia 
palokuntia perustettiin melkein jokaiseen 
Keiton kylään. 

Rakennettiin palokunnan sarajia (suojia), 
joissa säilytettiin palokalusto. Vanhankylän 
palosarraissa oli kolmet palorattaat, kah- 
dessa oli käsivoimin pumpattava paloruis- 
ku, ja ne olivat kahden hevosen vedettävät 
letkuineen ja muine välineineen. Kolmannet 
rattaat (kärryt) olivat yhden hevosen vedet- 
tävät ja niissä oli vesipotska (tynnyri), jo- 
hon meni muutama sata litraa vettä. V. 1929 





Vanhankylän vapaaehtoinen palokunta paraatipuvussa 1930. Takarivissä vasem- 
malta: 1) Aatolan (talon nimi) Juhanan Matti, M. Anttonen, 2) Tommolan Matti, 
M. Jääskeläinen, 3) Juhalan Juhana, J. Ronkonen, 4) Henilän Juhana, J. Jääskeläi- 
nen, 5) Eskolan Paavon Jussi, J. Jääskeläinen, 6) Tuntematon, 7) Eskolan Matin Pie- 
tari, P. Jääskeläinen, 8) Huuskan Simo, S. Huuhka, 9) Eskal Mattilan Jaakko, J. 
Kelkka, 10) Eskal Mattilan Simo (rappusilla), S. Jääskeläinen, 11) Juhalan Matin 
Pekko, P. Ronkonen. Istumassa (vasemmalta): Anturslan Juhana, J. Jääskeläinen; 
Pentikäisen Juhana, J. Pentikäinen; Saksalan Juhana, J. Kokko; Eskolan Paavo, P. 
Jääskeläinen; Eskal Mattilan Matti, M. Jääskeläinen; Siprelän Pekko, P. Puukko- 
nen; Pristavan Juhana, J. Jääskeläinen; Junuskilan Simo, S. Jääskeläinen. 



ostettiin moottoriruisku (ensimmäinen Kei- 
tossa). 

Jokaisella palomiehellä oli palosarraissa 
kaksi pukua: yksi oli työpuku, joka oli kel- 
lertävän väristä puarossaa (vedenpitävää 
pressukangasta), ja se toinen oli mustaa 
sarkaa; se oli paraatipuku, jota käytettiin 
vain palokunnan juhlissa ja katselmuksissa. 

Palokunnan juhlia pidettiin kerran ke- 
sässä; silloin oli koko Keiton palokunnan 
katselmus. Juhlien eteen tehtiin paljon työ- 
tä, siinä piti olla ulkonaista loistoa ja kil- 
pailumieltä. Palokunnan kalusto pidettiin 
aina puhtaana ja hyvässä kunnossa, mutta 
etenkin juhlien edellä hinkattiin kaikki 
messinkiset osat erittäin kiiltäviksi. Pestiin 
ja maalattiin kärryt komeiksi, kypärät kiil- 
loitettiin erittäin huolella. Hevoset valittiin 
kylän parhaat. Jokaisen miehen piti tietää 



oma paikkansa ja tehtävänsä. Kun sitten 
kilpailu eri kylien palokuntien kesken alkoi, 
niin jokainen yritti parastaan, olihan kylän 
palokunnan maine kysymyksessä. 

Kilpailussa kokeiltiin toimintavalmius; se 
tapahtui suurin piirtein näin: Jokainen palo- 
kunta starttasi samasta paikasta määräyk- 
sen saatuaan, jolloin otettiin aika. Sen piti 
ajaa märätty matka vedenottopaikalle 
esim. järvenrantaan, ja pumpata vesiruis- 
kusta, jonka toimintasäde mitattiin ja sa- 
moin siihen kulutettu aika. Muitakin kil- 
pailumuotoja oli juhlien aikana. Tämä osa 
juhlasta oli miehistön ja kaluston katsel- 
musta. Siitä tehtiin merkinnät ja huomau- 
tukset, ja parhaimmat saivat kiitosta osak- 
seen. 

Iltapäivällä oli sitten yhteinen juhla, jos- 
sa pidettiin palavia puheita paloturvalli- 



suutta koskevista aiheista, Varottiin tarkasti 
kajoamasta politiikkaan tai muihin aiheen 
ulkopuolelle kuuluviin kysymyksiin. Se olisi 
tietänyt juhlien loppua täydellisesti. Olivat- 
han nämä ainoat juhlat, joita voitiin yhtei- 
sesti viettää vuosittain. Aina viime vuosiin 
saakka eli 30-luvulle juhlassa luettiin sitä 
varten sepitettyjä runoja, laulettiin yhteis- 
lauluja ja tietenkin oli juhlaa varten harjoi- 
teltu näytöskappale, ja vielä sen jälkeen 
juhlaa jatkettiin tansseilla torvisoittokun- 
nan soittaessa. Ohjelmasta näissä juhlissa 
ei ollut koskaan puutetta. Yleisömenestys 
oli taattu, nämähän luettiin tavallaan omiksi 
kansanjuhliksi. Nämä palokunnanjuhlat piti 
aina kirjallisesti anoa Kylänneuvostosta, 
mutta tietääkseni aina ne myönnettiin. Oli- 
han kysymyksessä paloturvallisuuden edis- 
täminen. 

Juhlatulot käytettiin uusiin hankintoihin 
palokunnille, mutta suurimmaksi osaksi 
hankinnat tehtiin kyläkunnittain ja varat 
kerättiin kylästä. Kaikki toiminta perustui 
vapaaehtoisuuden pohjalle. Niinpä melkein 
joka sunnuntai olikin miehiä touhuamassa 
paldkuntasarrailla, aina siellä löytyi jotain 
tekemistä, ja ne tehtiin yhteisvoimin. Asia 
koski jokaista hyvin läheisesti. Keitossa oli- 
vat kylät aika isoja ja talot rakennettu 
vieri viereen, monasti niin lähelle, että pik- 
kupojat vain mahtuivat välistä juoksemaan. 
Tai naapureilla saattoi olla katon räystäät 
yhdessä kiinni ja katot oli päreistä tehty, 
joten tulen vaara oli erittäin suuri. 

Vedensaanti sammutusta varten oli erit- 
täin huono monessa kylässä. Olihan kylät 
rakennettu mäkisille paikoille, kaivot olivat 
syviä, vesi saattoi olla jopa 16 sylen syvyy- 
dellä (syli 2 metriä). Siksi olikin useampaan 
kylään, missä vain sellainen oli mahdollista, 
kaivettu luosa keskelle kylää veden saannin 
helpottamiseksi. Jossain kylässä oli hankittu 
rautaisia vesisäiliöitä, joihin mahtui muu- 
tama tuhat litraa vettä pienemmän tulen 
sammuttamista varten. Muina toimenpiteinä 
oli palkattu yövahti, joka kulki pitkin kylän 
katua öisin. Hänellä oli kolotusko, (kolkutin) 
kädessä; sitä hän aina silloin tällöin kol- 
kutti, että ihmiset tiesivät hänen olevan 
liikkeellä ja voivat huoletta nukkua. Jos 
yövahti huomasi tulen päässeen irti tai 
kuuli naapurikylästä palokellon soittoa, hän 
juoksi silloin kylän palokelloa soittamaan ja 



näin antoi hälytyksen. Jos palokelloa soitet- 
tiin yöllä tai päivällä, oli se aina kutsu pa- 
lokuntalaisille saapua palosarraille, ja ne 
hevoset, jotka olivat päivystysvuorossa, oli 
tuotava mukaan. Palopäällikön tehtäväksi 
jäi sitten arvioida tilanne ja ryhtyä sen mu- 
kaisiin toimenpiteisiin. 

Suurimpia tulipaloja lienee Keitossa ollut 
Hirvosen kylän palo, joka syttyi pikkupoi- 
kien varomattomasta tulen käsittelystä 1928 
kesällä. Oli kuiva aika, ja tuli sai sellaisen 
vallan, että palokunnat eivät huonon veden- 
saannin vuoksi voineet mitään, vaan kyläs- 
tä paloi 27 taloa ulkorakennuksineen aivan 
poroksi. Toinen iso palo oli Rannan Kosen- 
kylässä, jossa myös paloi lähes kolmekym- 
mentä taloa. 

Kun joutui tulipalon uhriksi eikä vakuu- 
tuksia ollut, kaikki oli menetetty. Sananlas- 
kukin sanoo: »Varas jättää jotain jäljelle, 
mutta tuli vie kaiken». Tällaisissa tapauk- 
sissa palopäällikön allekirjoittamalla todis- 
tuksella oli uhrilla mahdollisuus kiertää ky- 
lissä pyytämässä apua. Hyvin monet auttoi- 
vat varojensa ja omantuntonsa mukaan. 
Myös kirkossa kerättiin kolehtia tulipalon 
uhreille. Se tapahtui kirkon ovilla. Raha 
pantiin tarjottimille. 

Kerran Keitossa lienee soitettu palokelloa 
muussa tarkoituksessa. Se oli vallanku- 
mouksen jälkeisenä vuonna, silloin pelättiin 
Keitossakin ryöstöjä ja ilkitöitä. Niinpä 
Keiton vallanmiehet sopivat keskenään, että 
jos tulee tietoa ryöstämisistä, niin silloin 
kutsutaan miehet koolle palokelloa soitta- 
malla, mutta kelloa ei soiteta yhtämittaisesti 
kuten tulipalon sattuessa, vaan siinä käyte- 
tään toisenmoista rytmiä siksi, että tietävät 
mistä on kysymys. Oli myös sovittu, että 
tällaisen hälytyksen sattuessa miehet otta- 
vat aseensa mukaan (niinä vuosina oli asei- 
ta melkein joka miehellä) ja kerääntyvät 
Vanhankylän Kapakkamäkeen. Johtajaksi 
tälle ryhmälle oli valittu Antti Simonpoika 
Jääskeläinen Vanhastakylästä. 

Niin sitten kerran olikin tullut tieto, että 
ryöstöryhmä on tulossa kaupungista Keit- 
toon, jolloin annettiin sovittu hälytys palo- 
kelloa soittaen, minkä johdosta oli joukko 
miehiä aseineen kokoontunut Kapakkamä- 
keen. Päivä oli kyyhötetty siellä santakuo- 
pissa, illansuussa oli kuorma-auto ajanut 
kaupungista päin. Siinä oli ollut muutamia 



10 



Poissa joukostamme 




Rakkaamme 
MARIA KUPPA 

o. s. Toivokkainen 

* 19. 3. 1900 Tuuterin Kavelahdessa 
t 18. 10. 1977 Kotonaan Paimiossa 

. . . eivät enää nyt maailman myrskyt voi 
estää sun untasi. 

Lapset ja lastenlapset perheineen 
Suomessa, Ruotsissa ja Neuvostoliitossa 

Kiitämme sinua, äiti rakas, siitä suuren- 
moisesta työstä, jonka sinä meidän hyväk- 
semme teit. Kiitämme uskosta elämään, roh- 
kaisusta yrittämään ja eniten kiitämme ru- 
kouksista. Jätit meille köyhänä ja sairaana 
esirukouksissasi rikkaan perinnön, josta 
meillä on jakaa vielä lastenlapsillemmekin. 

Raskaalta tuntuu äkillinen poismenosi ja 
tyhjältä. Yhteinen kotimme on kylmä. Hyvä 
Jumala, ole meille armollinen ja suo äidil- 
lemme rauhaisa lepo luonasi. 

Lepää rauhassa, äitimme rakas. 
Keveät mullat sun haudallesi. 
Eivät enää nyt maailman myrskyt voi es- 
tää sun untasi. 

H-i 



Syntymäkylän muistoja 
Hietamäen Rospekalta 

Oli vuosi 1921 keväällä. Poikajoukko is- 
tui iltasella maantien pientareella. Siinä 
joukossa tuli puhe, että eikös mekin perus- 
tettaisi torvisoittokunta, kun monissa ky- 
lissä touhuttiin samaa asiaa. Pidettiinkin 
kokous, jossa valittiin toimikunta, — mel- 
kein kaikki olivat palokuntalaisia. — Ja 
niin alkoi torvien osto Pietarista. Melkein 
kaikki ostivat itsenäisesti, mutta rummut 
ja ensimmäinen basso ostettiin yhteisillä 
varoilla. 

Saatiin myös vuokratuksi eräs pieni talo, 
jossa harjoituksia pidettiin. Kapellimesta- 
riksi saatiin mies, jonka nimi oli Zetor 
Ivanovits Romanov. Kapellimestarin kävi 
hakemassa Pietarhovista kukin vuorollaan 
ja piti kotonaan vieraanansa, vei iltasella 
kotiinsa; aamulla hänet vietiin hevosella 
Pietarhoviin, jossa hän asui. Kapellimestari 
oli hyvin suosittu ihminen kylässä ja hyvä 
johtaja. 

Väliin olivat harjoitukset kaksikin ker- 
taa viikossa (tavallisesti vain yhden kerran), 
niin että jo jouluna orkesteri soitti ensim- 
mäisen kerran kansakoulun juhlissa lap- 
sille ja vanhemmalle yleisölle. Kansaa oli 
koulu täynnä, eivätkä kaikki mahtuneet si- 
sällekään. 

Pian sen jälkeen keväällä alkoi viritä 
nuorisotoiminta. Perustettiin näytelmäseu- 
ra sekä laulukuoro, jota johtivat kylän 
»aktiivit» ja opettajat. 

Taisi olla vuosi 1923, kun kylään yhteis- 
toimin rakennettiin talo, jota sanottiin 
Klubiksi. Se oli Rospekan kylän tienris- 
teyksessä. Siinä pidettiin iltamia, tansseja 
sekä laulu- ja näytelmäharjoituksia. Toi- 
minta oli alkuvuosina vilkasta. 

sivulle 14 



miehiä auton lavalla, mutta kun auto alkoi 
lähestyä Kapakkamäkeä, joku hätähousu oli 
laukaissut pyssynsä, ja niin auto pysähtyi. 
Nähdessään aseistettuja miehiä se kääntyi 
kaupunkiin päin ja pakeni. Missä tarkoituk- 
sessa kyseinen auto oli liikkeellä ja kenen 
toimesta, se jäänee ikiajoiksi tietämättä. 



Kun Antti Jääskeläistä kuulusteltiin hänen 
vankilassa olonsa aikana 1931, niin tämäkin 
syytös oli raskauttavana asianhaarana otet- 
tu esille, ja häntä syytettiin aseellisen ka- 
pinan johtamisesta vallankumouksen jälkei- 
senä vuonna. 

T.J. 

RUOTSIN PUOLELTA 



ISK:n tervehdys 

Taasen on vuosi loppumaisillaan ja kris- 
tittyjen suuri juhla lähestyy. Joulu on rau- 
han juhla. ISK:n toivomus on, että jäsenten 
sydämissä vallitsisi rauhan tunne. Voimme 
vuoden lopussa todeta, että meillä on ollut 
monta ilon aihetta: olemme rauhassa saa- 
neet tavata toinen toisiamme yhteisillä juh- 
lilla Ruotsissa ja Suomessa. Uusi vuosi on 
alkamaisillaan. Mitä se tuo mukanaan, on 
meiltä tänään peitetty. Voimme vain toivoa, 
että se tulisi olemaan vieläkin rauhaisempi 
kuin mennyt vuosi ja että voisimme inkeri- 
läisinä tulla yhteen riippumatta siitä, missä 
asumme. Inkeriläiset asuvat nykyään mo- 
nien eri rajojen takana eri puolilla maail- 
maa. Henkilökohtaiset tapaamiset rajojen 
yli vahvistavat rauhaa. ISK haluaa toivot- 
taa kaikille inkeriläisille Rauhaisaa ja Siu- 
nattua Joulua ja Onnellista Uutta Vuotta. 

Puheenjohtaja 

Boräsin Inkerin 
kerho 30 vuotta 

Kerhon 30-vuotisjuhla alkoi lauantaina 
8/10 juhlaillan ohjelmalla Carolin seurakun- 
tatalolla. Pauli Mentu ja Tony Stark aloit- 
tivat ohjelman laulamalla muutaman lau- 
lun englannin kielellä. He säestivät itse ja 
apunaan he käyttivät uudenaikaisia sähkö- 
laitteita, ja tämäpä olikin uusi elämys mo- 
nelle vanhemmalle. Tämän jälkeen piti 
Henrik Toikka esitelmän aiheesta »Silloin se 
syntyi. . .» Hän oli yksi niistä, jotka kokoon- 
tuivat 2. 10. 1947 ja perustivat ensimmäisen 
inkeriläisen järjestön Ruotsiin. Alussa kat- 
sottiin »kirkon miesten» taholta tätä nuor- 
ten aloitetta kovin epäilevästi, mutta aika 
näytti, että nuoret osasivat kantaa vastuun 
ja nykyään toimitaan hyvässä yhteistyössä. 
Armas Paakkonen piti katsauksen kerhon 
toimintaan näiden 30 vuoden aikana. Hän 



totesi mm., että lentopalolssa on Inkerin- 
Kerho ollut yksi uranuurtajista Ruotsissa. 
Yleisesti voi sanoa että urheilu, hengellinen 
toiminta ja kulttuuriperinteiden säilyttämi- 
nen ovat alusta lähtien olleet kulmakivinä 
kerhon toiminnassa. Väinö Kemppi Eskilstu- 
nasta esitti viulusoolon, Juhani Rantanen 
piti päätöspuheen ja ilta päättyi Inkerin 
hymniin. 

Seuraavana päivänä jatkui juhla jumalan- 
palveluksella, jossa saarnasi lääninrovasti 
Eero Saarinen Helsingistä. Kerho tarjosi 
»syntymäpäiväkahvit» ilmaiseksi kirkon 
jälkeen. Kahvitauon jälkeen jatkettiin vielä 
seuratilaisuudella. Tässä käyttivät puheen- 
vuoron Jussi Jänis, Vilho Kurujoki, Ragnar 
Lundell, Pirjo Kuosmanen, Eero Saarinen 
ja Gustaf Dahlbäck. Puheiden välillä lau- 
loi Evankeliumiyhdistyksen kuoro Arvi 
Haikosen johtamana juhlakansan iloksi. 

A.P. 

* 

Jönköpingistä 

Jönköpingin Inkerin kerhon 20-vuotisjuh- 
laa vietettiin 23. 10. 1977. Munksjö Garden 
oli juhlapaikkana. Tilaisuus alkoi jumalan- 
palveluksella Ljungarumin kirkossa, johon 
osallistui koko juhlayleisö (38 henkeä). Ju- 
malanpalveluksen suoritti paikallinen suo- 
menkielinen pastori Tapio Kortesluoma. 
Sieltä siirryttiin juhlapaikalle, jossa juhla- 
ateria oli jo valmiina. Kahvitarjoilun aika- 
na suoritettiin ohjelmaa, johon osallistui- 
vat Alfred Saklantti, Tapio Kortesluoma, 
Armas Paakkonen, Toivo Jääskeläinen, Aili 
Hytti ja Zinaida Saklantti. V. Hytti kiitti 
kerhon puolesta puheenjohtaja A. Saklant- 
tia suoritetusta työstä kerhon hyväksi ja 
luovutti muistolahjan. 

Juhlassa esitettiin 8 mmm filmi »Jönkö- 
pingin Inkeriläiset 1977», joka oli valmis- 
tettu tilaisuutta varten. Juhla päätettiin lau- 
lamalla Nouse Inkeri. 

AS. 

Pyhäinpäivän yietto 
Örebrossa 



Iisakki Paakkonen 80 v 



Muistomerkki, /jonka inkerinsuomalaiset 
paljastivat örebrossa juhannuksena 1966, 
on taiteilija Juho Sunin kädestä lähtöisin, ja 
se symboloi valon voittoa pimeydestä. Se 
on pystytetty Inkerissä ja muualla lepo- 
sijansa saaneitten omaistemme muistoksi. 

Niinpä 5. 11. 77 Pyhäinpäivänä oli taas 
runsas joukko inkerinsuomalaisia kertynyt 
Örebron Pyhän Mikaelin kirkkoon kello 14, 
jolloin juhlava jumalanpalvelus vietettiin 
Pyhän Ehtoollisen kera. Sen piti suomeksi 
meille täällä hyvin tunnettu ruotsalainen 
ystävämme Folke Dahlbäck. 

Kohta Jumalanpalveluksen jälkeen siir- 
ryttiin kirkosta kirkkopuistoon vainajiem- 
me muistomerkin ympärille, jossa Inkerin- 
suomalaisten Keskusliiton kaunis seppele 
ja kukkia Vesteräsin Inkerinkerholta las- 
kettiin muistomerkille; sen jälkeen laulet- 
tiin yhteisesti tuttu virsi n:o 600: Oi Herra 
jos mä matkamies maan. Näin yhteisesti 
kunnioitettiin vainajiemme muistoa, ja var- 
masti moni meistä sillä hetkellä yritti aja- 
tuksissaan lämpimästi koota ne läheisimmät 
vainajansa tänne tämän muistomerkin koh- 
dalle, sillä monesti ne hautakummut ovat 
siellä jossain ehkä aivan tuntemattomissa 
paikoissa, eikä kukaan heidän leposijoistaan 
huolehdi. Ainakin omassa mielessäni tun- 
sin voimakkaasti rakkaimpieni läsnäoloa 
juuri sillä hetkellä. 

Muistomerkiltä siirryttiin seurakuntako- 
dille kirkkokahville; siellä ahkerat emännät 
olivat kattaneet pöydät runsailla voilevillä 
ja kahvipullilla. Nämä kahvit riittivät ei 
ainoastaan omille vieraille, vaan oli pyydet- 
ty samojen pöytien ympärille joutoko eesti- 
läisiä vieraita, jotka olivat koolla vierei- 
sessä salissa omassa tilaisuudessaan. 

Kahvitarjoilun aikana luovutettiin ISK:n 
viime kesäjuhlilla Boräsissa myöntämä dip- 
lomi Folke Dahlbäckille, koska hänen ju- 
nansa lähti kohta eikä hänellä ollut tilai- 
suutta jäädä seuroihin. 

Kun oli sitten kahvit juotu ja kuulumiset 
vaihdettu tuttujen kesken, siirryttiin vie- 
reiseen saliin jatkamaan yhdessäoloa seu- 
roilla. Siellä meille puhuivat lämpimästi 



Yksi Länsi-Ruotsin inkeriläisistä veteraa- 
neista, Iisakki Paakkonen, täyttää 21. 1. 
1978 80 vuotta. Korkeasta iästään huolimat- 
ta ottaa hän innokkaasti osaa kaikkeen in- 
keriläiseen toimintaan. Ei ole inkeriläistä 
juhlatilaisuutta, mistä hän puuttuisi. Van- 
huuden päiviään hän viettää omassa kodis- 
saan Mölndalissa yhdessä vaimonsa kanssa. 
Hän myöntää mielellään, että kyllä perhe- 
elämä on huomattavasti turvallisempaa ja 
rauhaisampaa nykyään täällä Ruotsissa 
kuin silloin 1920- ja 1930-luvulla entisessä 
Inkerissä. Onnittelemme sydämellisesti ja 
toivomme Iisakille vielä monia antoisia 
vuosia. 



* 



Tilaukset Ruotsista 1978 

Tämän lehden mukana seuraa maksu- 
kortti, jonka avulla uusit tilauksesi ensi 
vuodeksi. Tilaushinta on Ruotsissa 30 kr. 
Auta asiamiehiä maksamalla heti. Eikö ole- 
kin sopiva joululahja tilata Inkeriläisten 
Viesti jollekin ystävälle? Lahja joka uusiin- 
tuu kerran kuukaudessa koko vuoden! 
Hyvää Uutta Vuotta! A.P. 

A.P. 



lehtorit Katriina Eerola ja Pirjo Kuos- 
manen sekä teologian opiskelija Jussi Jänis 

NUORTEN PALSTA 



Tuhmia poikia 

»Päästä heti irti, Miksu. Tuo on laitonta», 
huudahti Miksun, Ropsun ja Rapsun emän- 
tä vihaisesti Miksulle. Miksu oli parhail- 
laan repimässä makuuhuoneen lattiaan asti 
ulottuvaa verhoa alas. Kun se kuuli emän- 
nän äänen, ryntäsi se tippaakaan häpeä- 
mättä emännän ohi kahden muun koiran- 
pennun luo. Miksulla oli hampaissaan pala 
ohutta verhoa. Rapsu tarttui verhon palaan 
ja Ropsu seurasi pian esimerkkiä. Kun 
emäntä yhä katseli makuuhuoneen verhoa, 
jonka oikeasta alareunasta oli repäisty pala, 
alkoivat koiranpennut tassutella keittiöön 
päin. Emännän yhä katsellessa verhoa kuu- 
lui keittiöstä mahtava räsähdys. Emäntä 
ryntäsi keittiöön täyttä vauhtia. Keittiön 
ovella häntä kohtasi kauhea näky. Pennut 
olivat repineet alas keittiön pöytäliinan. 
Miksu oli parhaillaan repimässä pöytäliinaa 
rikki. Pöydällä oli ollut myös maljakko, 
jossa oli punaisia ja keltaisia ruusuja. Mal- 
jakko oli tuhansina siruina ja ruusut mikä 
missäkin. Rapsu kantoi ylväästi kahta ruu- 
sua ja Ropsu raapi ruokakaapin ovea. 
Emäntä kiljaisi kauhusta ja syöksyi aja- 
maan pennut pois keittiöstä. Koiranpennut 
häipyivätkin äkkiä. Yksi ruusu oli tarttunut 
lujasti Rapsun hampaaseen ja Rapsun juos- 
tessa se aina välillä kompastui ruusuun. 
Emäntä alkoi siivota keittiötä. Sillä aikaa 
pennut juoksivat olohuoneeseen. Emäntä oli 
juuri saanut keittiön siivotuksi, kun olohuo- 
neesta alkoi kuulua kovaa haukuntaa. 
Emäntä kiiruhti olohuoneeseen. »Apua!» 
emäntä kiljaisi kauhuissaan. Olohuone oli 
aivan sekaisin. Matot kasassa, tuolin jalka 
poikki, sohvan päällys rikki ja kirjakaappi 
täynnä naarmuja. Pennut istuivat aivan 
rauhallisina kaiken sotkun keskellä. Emän- 
nän kärsivällisyys loppui. Mutta täydellisen 
katastrofin hän koki, kun huomasi makuu- 
huoneeseen mennessään, että verho oli hal- 
ki ja täysin pilalla. Hän ajoi pennut vihois- 
saan eteiseen ja alkoi siivota. 

Kului pitkän aikaa. Kun emäntä meni 
eteiseen, hän näki pennut kenkäkorissa 



sivulta 11 

Rospekan orkesterissa oli noin 20 miestä. 
Torvisoittokunta kävi useasti alkuvuosina 
soittamassa Hietamäen kirkossa jouluna, 
pääsiäisenä ja Pietarinpäivänä. Hietamäen 
kinkko oli vihitty Pietarinpäivänä 29. kesä- 
kuuta, ja silloin Hietamäen seurakunta viet- 
ti aina suurta juhlaa. 

Torvisoittokunta soitti useasti häissä ja 
hautajaisissa monilla paikkakunnilla, ja 
usein kesäisin Pietarhovin puistossa, ja 
etenkin silloin kun paikkakunnalla oli ke- 
säjuhlia. Paikka, jossa orkesteri soitti, oli 
nimeltään Anttilan petäjikkö. Se oli kuiva 
hiekkainen nummi. Usein siellä oli kaksikin 
torvisoittokuntaa soittamassa: Nuutilan ja 
Rospekan. 

Nuorisotoiminta oli Nuutilan, Paukkolan 
ja Rospekan kylien yhteistoimintaa. Laulu- 
kuoroja oli aina juhlissa monta, mm. Rospe- 
kan, Jamalaisin ja Junkuran. Kun juhlat 
loppuivat, pidettiin tanssit Jamalaisin Kan- 
santalolla, ja ne kestivät väliin aamuun 
saakka. 

Toiminta oli vilkasta myös Jamalaisin, 
Seppolan, Karhulan ja Innalan kylissä. 
Siellä oli hyvä laulukuoro ja näytelmäseu- 
ratoiminta oli kaikkialla vapaaehtoista. 

Mukana ollut Tuomas Raikkerus 



nukkumassa aivan rauhallisina. Miksulla oli 
emännän kenkä suussaan. »Kyllä tuhmatkin 
pojat näyttävät suloisilta nukkuessaan», hän 
ajatteli. 

Iiris Huttunen 12 v. 



14 




(^rolmitussihtaatln 
tataaisia 



Miksi Viesti ei tule? ovat monet kyselleet. 
Heinä-elokuun numeron jälkeen se vain on 
yhtäkkiä jäänyt tulematta. Konttorista (In- 
kerikoti, avoinna maanantaisin klo 16.30 — 
17.30) asiaa tiedusteltuani kävi ilmi, että 
moni on jättänyt lehtitilauksensa uusimat- 
ta ja on sen vuoksi poistettu luettelosta. 
On myös sellaisia, jotka ovat kyllä suoritta- 
neet maksun tilillepanokorttia käyttäen, 
mutta ovat unohtaneet merkitä 
nimensä korttiin. Ei siis tiedetä, kenelle 
lehden lähettää, ja niin he ovat joutuneet 
myös poistettujen listalle. Kysymys on siis 
»inhimillisestä erehdyksestä», tässä jälkim- 
mäisessä tapauksessa tilaajan erehdyksestä 
omaksi vahingokseen. Siis muistakaa: kun 
teette ensi vuodeksi lehtitilauksenne, nimi 
ja osoite selvästi korttiin. Jos Viesti 
jää kokonaan ilmestymättä, silloin syy saat- 
taa olla toimitussihteerinkin, ainakin osit- 
tain. Mutta myös Teistä, hyvät tilaajamme, 
riippuu, kuinka kauan haluatte sen ilmes- 
tyvän. 

örebron Pyhäinpäivän vietosta on tullut 
toimitukseen kaksikin kirjoitusta, joista en- 
siksi tulleen julkaisemme tässä numeros- 
samme. Mutta koska ystävämme A. H. välit- 
tää meille mieluisia ja tärkeitä terveisiä kir- 
joituksensa yhteydessä, liitän ne tähän. A. 
H. Kirjoittaa näin: »Eräs eestiläinen kirk- 
koherra toi terveisiä Amerikasta ja kiitti 

vieraanvaraisuudesta.» »Pyhäin päivän 

juhlan päätyttyä Erkki Kuortti välitti ter- 
veisensä. Ja lisäksi: »Ystävämme kiittävät 
Kanadasta: Haluan kiittää Teitä Inkeriläis- 
ten Viesti -lehdestä. Luen sen itse ensin, 
Mikko ja Armas saavat siitä myös osuu- 
tensa. Tunnemme kuin olisimme jatkuvasti 
Ruotsissa. Siinähän ilmenee paljon tuttu- 
ja nimiä ja paikkoja, jotka tunnemme. Terv. 
Väinö.» 



No onkos tullut kesä nyt talven keskelle? 

laulettiin adventtisunnuntaina Helsingin pai- 
kallisosaston pikkujoulujuhlassa Karj alata- 
lolla 27. marraskuuta. Monen mielestä oi- 
keaan kesään on vielä mahdottoman pitkä 
aika, mutta tosiasiassa kesäjuhlia suunnitel- 
laan jo nyt kuumeisella kiireellä. Juhlahuo- 
neistojen ym. varaukset kun on tehtävä 
näin ajoissa juhlavieraiden sekä juhlia että 
juhlien välillä levätä. Alustavien tietojen 
mukaan ensi kesän juhlakaupunkina Suo- 
messa on Tampere. Toivotaan taas intoa ja 
voimaa niin juhlien järjestäjille kuin ylei- 
söllekin. — Ja iloisiin tapaamisiin ensi ke- 
sänä. 



Iloisia kuulumisia on muualtakin tullut 
Viestin toimitukseen. Kauimmaiset Kana- 
dasta. Viime kirjeessään Juho Pakkanen 
jonka »Tatti ja Matti» -runon julkaisimme 
kolmessa viimeisimmässä numerossamme, 
kirjoittaa mm. näin: »Toivon, että muistel- 
mani herättävät inkeriläisten lukijaperheis- 
sä keskustelua vanhemman ja nuoremman 
polven kesken. Niin ainakin tapahtuu meil- 
lä; kun Inkeriläisten Viesti saapuu, luen sen 
ääneen, ja nuoremmille (24 ja 22 v.) viriää 
paljon kysymyksiä aiheista.» — Keskustelun 
herättäminen aiheesta kuin aiheesta merkit- 
see aina, että asia ei ole täysin yhden- 
tekevä, mielenkiinnoton. Se tekee iloiseksi, 
että Viestistä viriää keskustelua aina Kana- 
dassa asti. — Omasta puolestani toivon kai- 
kille lukijoillemme oikein iloista joulumiel- 
tä, samoin myös iloista oikean kesän odo- 
tusta, onnellista tulevaa vuotta ja sen mu- 
kana hyvää yhteistyötä edelleen. 



Toimitussihteeri 



AJANKOHTAISIA ILMOITUKSIA 



HELSINGIN PAIKALLISOSASTO 



TURUN PAIKALLISOSASTO 



Tammikuun kuukausitilaisuus 22. 1. 1978 
klo 14.00 Inkerikodissa. Tervetuloa. 



TAMPERE 

Tampereen paikallisosaston tilaisuudet 
ovat: 11. 12. sekä vuosikokous 8. 1. 1978. Ti- 
laisuudet ovat Kalevan kirkon huoneessa 
n:o 9. Tervetuloa! 



Vuoden 1977 juhlatilaisuudet Karjalaisten 
talolla Itäpellontie 2 pidetään seuraavasti: 



Johtokunta 



BORÄSIN INKERIN-KERHON 

vuosikokous 29. 1. 1978 klo 15.00 GUSTAF 
ADOLFIN seurakuntatalon musiikkisalissa. 
KAIKKI TERVETULLEITA! 



INKERIN-KERHO, BORÄS 



Joukostamme poistuneita 

Eeva Vainikka, synt. 6/10 1896, kuoli 
Mölnlyckessä 30/10 1977. 



Joulujuhla 26. pnä joulukuuta 



Johtokunta 



SEUKKOSEURA 

kokoontuu Inkerikodissa torstaina tammi- 
kuun 19. pnä klo 13. 
Tervetuloa! 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



Inkeri-ilta Boräsissa 

Inkeriläisten seurakuntakodilla Bockasjö- 
gatan 9 sunnuntaina 8/1 1978 klo 17. Esi- 
tetään elokuva Boräsin kesäjuhlilta juhan- 
nuksena 1977. Seuraava Inkeri-ilta on 19/2. 

Boräsin Inkerin Kerho/A.P. 



Vammala 1977. Vammalan Kirjapaino Oy. 



